
Da vid Joseph BOHM s-a născut la 20 decembrie 1917, în 
Wilkes-Barre, Pennsylvania (S.U.A.) şi a murit în 1992, la 
Londra. După studii la California Institute of Technology 
(1939-1941), urmează prelegerile de mecanică cuantică ale lui 
Robert Oppenheimer şi îşi ia doctoratul în fizică la Berkeley, în 
California (1943). In 1946 devine asistent la Universitatea din 
Princeton. Redactează o expunere amănunţită a mecanicii cuan¬ 
tice (1951), care a trezit interesul lui Einstein şi al lui Wolfgang 
Pauli. Dar, ca urmare a cruciadei senatorului McCarthy împo¬ 
triva aşa-numitelor activităţi antiamericane, Bohm este suspen¬ 
dat din funcţie în acelaşi an. Devine profesor la Universidade 
de Săo Paolo (Brazilia: 1951-1955), la Technion Maipa (Is¬ 
rael: 1955-1957), apoi îl găsim cercetător la Universitatea din 
Bristol (Anglia), pentru a se stabili definitiv ca profesor de fizi¬ 
că la Birkbeck College (Universitatea din Londra: din 1961). 
Activitatea sa este foarte întinsă, de la publicaţii privind teoria 
plasmei cu electroni (cu extindere la metale şi heliu lichid), 
fundamentele mecanicii cuantice, topologie şi geometria spa- 
ţiu-timpului, pînă la lucrări propriu-zis filozofice. Alături de 
anumite contribuţii punctuale (de ex. efectul Bohm-Aharonov), 
numele său rămîne legat, în fizică, de renaşterea, în 1952, a teo¬ 
riilor cu variabile ascunse. Bohm a contribuit în mod decisiv la 
marele proces de clarificare intelectuală care a avut ca repere 
majore, în istoria recentă: 1° paradoxul Einstein, Podolsky, Ro- 
sen(1935), 2* teorema lui Bell (1964) şi 3° experienţele privind 
nonseparabilitatea (1969; 1972 etseq.). Lui Bohm i se datorea¬ 
ză cea mai interesantă şi mai susţinută tentativă contemporană 
de a reface nonierarhic unitatea distrusă dintre gîndirea ştiinţi¬ 
fică şi toate celelalte forme de cunoaştere (religioasă, artistică, 
filozofică etc.). 

Cărţi: Quantum Theory (1951); Causality and Chance in 
Modern Physics (1957); Special Theory of Relativity (1965); 
Wholeness and the Implicate Order (1980); The Ending of Time. 
Thirteen Dialogues Between J. Krishnamurti and D. Bohm 
(1985); Science, Order, and Creativity (împreună cu F. David 
Peat), (1987); Changing Consciousness: Exploring the Hidden 
Source of the Social, Political and Environmental Crises 
Facingour World (A DialogueofWords and Images), împreu¬ 
nă cu Mark Edwards (1991). 

Despre această serie 


Pe măsură ce ştiinţele se emancipează de sub tutela filozo¬ 
fiei, constituindu-se ca discipline autonome, relaţia dintre filo¬ 
zofie şi ştiinţă devine ea însăşi o problemăfilozofică. Supoziţiile 
şi concluziile cele mai generale ale cunoaşterii ştiinţifice sînt în 
esenţă de naturăfilozofică. într-un fel, de multe ori neaparent, 
ştiinţa începe în filozofie şi se varsă în filozofie. Cum spunea 
mai demult un autor român, filozofia, în una din ipostazele ei, 
poate fi caracterizată ca o analiză a primelor supoziţii şi a ulti¬ 
melor consecinţe ale cunoaşterii ştiinţifice. Reflecţia asupra în¬ 
temeierii cunoştinţelor pozitive, asupra întinderii şi valorii lor 
prezintă în egală măsură interes ştiinţific şi filozofic. Au între¬ 
prins-o, cu deosebire în ultimul secol, chiar dacă din puncte de 
vedere distincte şi cu interese diferite, atît mari creatori de ştiin¬ 
ţă, cît şi filozofi. 

Dacă prezenţa orizontului filozofic a fost o permanenţă în 
momentele de schimbări radicale din istoria ştiinţei, în ştiinţa 
contemporană asistăm la o mai profundă şi constructivă parti¬ 
cipare a filozoficului în constituirea marilor direcţii şi progra¬ 
me de cercetare teoretică. Aşa cum scria Heidegger, marii crea¬ 
tori ai fizicii atomice, Niels Bohr şi Wemer Heisenberg, au 
reuşit să revoluţioneze ştiinţa „ numai întrucît au gîndit ca filo¬ 
zofi, deschizînd noi căi pentru formularea problemelor". Spori¬ 
rea gradului de abstracţie şi instrumentalizare al ştiinţei ac¬ 
tuale, complicarea legăturilor ei cu experienţa şi realitatea au 
determinat implicarea mai directă a filozofiei în interpretarea 
demersurilor şi a rezultatelor cunoaşterii teoretice. Filozofia 
ştiinţei s-a transformat treptat într-un domeniu special de cerce- 

tare, care explorează cu metode logice, istorice, psihosociolo¬ 
gice, sistemic-informaţionale teme cum ar fi natura şi specificul 
raţionalităţii ştiinţifice, demersurile de constituire a principale¬ 
lor forme de organizare a cunoaşterii ştiinţifice, structura lor 
internă, precum şi mecanismele schimbării ştiinţifice, direcţia şi 
sensul dezvoltării istorice a cunoaşterii pozitive, relaţia comple¬ 
xă şi subtilă între standardele epistemice şi valorile fundamen¬ 
tale ale culturii. 

Colecţia „ Ştiinţă şi filozofie “ îşi propune să prezinte citito¬ 
rului român contribuţii dintre cele mai reprezentative pentru 
acest cîmp deosebit de viu şi animat al vieţii filozofice contem¬ 
porane. Dorim să cuprindem atît problematica epistemologiei 
generale, cîtşi realizări de referinţă din domeniul filozofiei ma¬ 
tematicii, al ştiinţelor teoretice ale naturii, al ştiinţelor sociale 
şi al ştiinţelor omului. Sîntem dornici să colaborăm cu toţi cei ce 
sînt în măsură să sprijine realizarea acestor obiective prin in¬ 
formaţii, propuneri, observaţii critice şi participare directă. 


Mircea Flonta, Ilie Pârvu 



Cuvînt înainte 


Provocarea mecanicii cuantice 

Cartea pe care cititorul român o are acum pentru prima oară în 
faţa ochilor s-a născut dintr-o enormă provocare. Este, probabil, 
provocarea cognitivă cea mai radicală pe care a cunoscut-o se¬ 
colul XX şi, cum se întîmplă adesea, ea a venit pe lume camu¬ 
flată. Sfidarea intelectuală de care vorbesc este o teorie a fizicii 
şi ea poartă numele de mecanică cuantică. Deşi născută iniţial ca 
o problemă pur tehnică, din încercarea de a explica anumite linii 
spectrale, radiaţia corpului negru şi efectul fotoelectric, pînă la 
începutul anilor treizeci devenise clar că miza mecanicii cuantice 
nu era aceea a unei teorii regionale. Problema se punea în urmă¬ 
torii termeni. Dacă mecanica cuantică era adevărată, iar neobiş¬ 
nuitul ei succes experimental sugera fără echivoc că da, atunci 
ceva fundamental trebuia schimbat în concepţiile noastre filozo¬ 
fice despre realitatea lumii fizice, inteligibilitatea ei şi natura cau¬ 
zală a proceselor elementare. Apoi, după 1935, anumite evoluţii 
au sugerat din ce în ce mai pregnant că adevărul descrierii oferi¬ 
te de mecanica cuantică stă sau cade împreună cu o afirmaţie 
ontologică în sens tare: lumea nu poate fi analizată în termeni de 
realitate separabilă; altfel spus, un sistem nu poate fi analizat în 
părţi ale căror proprietăţi de bază să nu depindă de starea între¬ 
gului sistem. In fond, spre deosebire de alte teorii ale fizicii, care 
sînt neutre din punct de vedere filozofic (adică merg, în principiu, 
cu orice filozofie), mecanica cuantică s-a dovedit a fi o teorie cu 
un potenţial ontologic propriu, solidar cu axiomele de bază ale 
formalismului ei matematic. Mai mult, teoria cuantică îmbină o 

putere de predicţie excepţională cu o capacitate euristică ieşită 
din comun: ea nu este numai uimitor de exactă pentru domenii 
care merg de la astrofizică pînă la fizica particulelor elementare, 
ea s-a instituit şi ca un soi de teorie-cadm a oricărei alte teorii 
posibile viitoare. în aceste condiţii, pare evident că ne aflăm în 
faţa unei somaţii: instrumentele noastre cognitive, din motive pe 
care le ignorăm, şi-au pierdut neutralitatea ontologică. Care este 
deci imaginea despre lume a imaginilor despre lume prin care 
facem inteligibilă lumea? Plenitudinea lumii şi ordinea ei, carte 
publicată de David Bohm în 1980, încearcă să răspundă acestei 
provocări, în care autorul, ca fizician, a fost parte implicată. 


Newton şl Kant 

Acest tip de provocare nu este fără precedent în istoria culturii 
occidentale. E poate util să amintim aici, succint, că fizica new¬ 
toniană a constituit pentru Kant o provocare asemănătoare. Fi¬ 
lozofia critică a apărut, se ştie, ca un avertisment împotriva ace¬ 
lor forme de cunoaştere, „cărora nicăieri nu le poate fi dat un 
obiect corespunzător în experienţă"*. Altfel spus, împotriva 
acelor „ştiinţe" care pretind a vorbi adecvat despre existenţa lu¬ 
mii şi a obiectelor ei pornind numai de la intuiţii a priori. Argu¬ 
mentul lui Kant era următorul: întrucît „existenţa nu se poate 
reprezenta în nici o intuiţie a priori"**, cunoaşterea existenţei 
unui lucru poate fi raportată numai la un concept construit prin 
experienţă. Or, teoria newtoniană reuşise să dovedească faptul 
că este universală şi, în acelaşi timp, capabilă să comande orice 
tip de experienţă. Că o teorie matematică a naturii este în genere 
posibilă — aceasta a fost provocarea căreia Kant avea să-i răs¬ 
pundă prin filozofia critică. Trebuiau adică înţelese „principiile 
posibilităţii înseşi a unei teorii matematice a naturii"***, pentru 

* Immanuel Kant, Critica raţiunii pure (trad. N. Bagdasar şi E. 
Moisuc), Ed. Ştiinţifică, Buc., 1969, p. 46. 

** Emmanuel Kant, Premiers principes metaphysiques de la science 
de la nature, (trad. J. GiselinJ, Librairie J. Vrin, 3* 6d., 1982, p. 10. 

*** Ibidem.' 

a da seama filozofic de succesul uimitor al fizicii newtoniene. 
Nu interesează aici soluţiile succesive la care a recurs Kant pen¬ 
tru a oferi un răspuns acestei provocări majore (cum este fizica 
matematică în genere posibilă?).* Pentru noi este suficient să 
subliniem prin încă un exemplu fascinaţia uimitoare pe care a 
exercitat-o fizica newtoniană asupra lui Kant. In ultimii săi ani, 
Kant a lucrat la o operă care a rămas în şantier, neîncheiată, sub 
forma a 13 fascicule relativ dezlînate, numită de editorii săi 
Opuspostumum. In concepţia autorului, această lucrare ar fi tre¬ 
buit să facă trecerea de la „principiile metafizice ale ştiinţei na¬ 
turii" la fizică pur şi simplu; de succesul acestei treceri, doar 
schiţate în Opus postumum, Kant făcea să depindă soliditatea şi 
aplicabilitatea filozofiei sale critice.** 


O Istorie a non-separabllltăţli 

I. Aventura intelectuală căreia îi răspunde opera lui David Bohm 
începe o dată cu obiecţiile ridicate de cîţiva eminenţi fizicieni, 
printre care Einstein, Planck, Ehrenfest şi de Broglie, împotriva 
concepţiei potrivit căreia fenomenele subatomice ar fi acauzale. 
Despre ce era vorba? Se ştie că neutronii sînt particule instabile, 
care se dezintegrează într-un proton, un electron şi un anti- 
neutrino, la capătul unui interval de timp ce, în medie, este de 
circa o mie de secunde. Dacă am dori să aflăm cînd anume se 
dezintegrează fiecare neutron individual, răspunsul mecanicii 
cuantice ar fi că procesul dezintegrării este spontan şi nu admite 

* Pentru o trecere în revistă a acestor soluţii, plecînd de la Critica 
raţiunii pure (1781), trecînd prin Primele principii metafizice ale ştiinţei 
naturii (1786) şi sfirşind cu Opus postumum, din perspectiva unui fizician, 
vezi F. Waismann, „The Decline andFall of Causality" în: A. C. Crombie 
(ed.), Turning Points in Physics (A series of lectures given at Oxford 
University in Trinity Term 1958), Amster dam : North-Holland Publishing 
Company, 1960 (primul tiraj: 1959). 

** Franţois Marty, „Presentation", pp. V-VI, în: Emmanuel Kant, 
Opus Postumum (traduction, presentation et notes par Franţois Marty), 
Presses Uni verşi taires de France, 1986. 

nici o explicaţie cauzală. Principial vorbind, singura noastră in¬ 
formaţie este de tip statistic. Wolfgang Pauli se exprima casant 
în chestiunea scrupulului cauzal: „Pentru o stare dată a unui sis¬ 
tem putem, în general, să facem numai predicţii statistice... Cît 
priveşte rezultatul unei singure măsurători, dimpotrivă,el nu este 
determinat de nici o lege şi, în consecinţă, este lipsit de cauză."* 
în replică, Einstein şi ceilalţi objectori ai interpretării acauzale 
au susţinut că nu realitatea obiectivă este acauzală, ci cunoaşte¬ 
rea furnizată de mecanica cuantică este de fapt incompletă. Şi 
anume, dacă am putea cunoaşte, suplimentar faţă de ce ştim azi, 
cel puţin un parametru, ascuns în stadiul actual al teoriei cuantice, 
atunci realitatea nu ne-ar mai apărea drept acauzală. în fizică 
existau deja cîteva precedenţe încurajatoare. Termodinamica, 
spre pildă, poate explica proprietăţile sistemelor aflate la echili¬ 
bru; dar nu poate da seama de fluctuaţii sau de mişcarea browni- 
ană, careînsă devin perfect inteligibile dacă admitem că structu¬ 
ra materiei este atomică. Să nu uităm că atomii fuseseră inacce¬ 
sibili experienţei directe pînă înjur de 1910, ceea ce înseamnă 
că, pînă la dovada existenţei lor reale (nu ipotetice), atomii au 
jucat rolul unor parametri ascunşi, introduşi în teorie pentru efica¬ 
citatea explicaţiei. Care, fireşte, trebuia să fie obiectivă, cauzală, 
deterministă. O evoluţie asemănătoare era sperată şi în privinţa 
mecanicii cuantice. Objectorii interpretării acauzale credeau că 
introducerea în mecanica cuantică deja existentă a cîtorva para¬ 
metri ascunşi putea restabili cele trei condiţii de obiectivitate 
care li se păreau indispensabile: (a) realitatea este independentă 
de observator; (b) toate procesele fizice sînt cauzale; (c) orice 
două obiecte suficient de îndepărtate pentru a nu mai interacţiona 
pot fi considerate separate din punct de vedere fizic. Acesta este 
primul act al istoriei noastre: opoziţia filozofică faţă de ceea ce 
păreau a fi consecinţele inevitabile ale unei teorii care, din punct 
de vedere matematic, era integral acceptată. Calea de atac: posi¬ 
bilitatea găsirii unei teorii cu parametri ascunşi. 


* Wolfgang Pauli, Fisica e Conoscenza, Turin: Boringheri, 1959, 
p. 115 (apud Franco Selleri, Le grand debat de la theorie quantique [trad. 
fr.], Flammarion, 1986, p. 39.). 

II. Al doilea act are o dată precisă: 1932. Este anul în care John 
von Neumann* publică o demonstraţie privind imposibilitatea 
de a completa mecanica cuantică. Altfel spus, nu este posibilă o 
teorie cu parametri ascunşi care să completeze cauzal mecanica 
cuantică, adică să fie în acord cu predicţiile ei şi în acelaşi timp 
să îi restituie cauzalitatea. Aspectul cel mai interesant al teore¬ 
mei lui von Neumann constă în premisele pe care şi-a bazat de¬ 
monstraţia: acestea sînt cîteva proprietăţi generale ale structurii 
matematice a teoriei cuantice, pe care, datorită eficacităţii ei, 
nimeni nu s-a gîndit vreodată să le pună în discuţie. Din acest 
motiv, forţa de persuasiune a acestei teoreme a fost enormă. 
Practic ea a descurajat pe oricine ar mai fi dorit să caute parame¬ 
trul ascuns care lipsea teoriei cuantice. 

III. Nu însă şi pe Albert Einstein, care îi scria în 1935 lui Max 
Bom că ideea potrivit căreia electronul expus unei raze de lumi¬ 
nă îşi alege singur impulsul şi traiectoria i se pare inacceptabilă 
şi că, dacă ar fi într-adevăr aşa, atunci el ar prefera să fie mai de¬ 
grabă cîrpaci decît fizician. Opoziţia sa faţă de cei care susţineau 
că nu mai este posibil să obţinem o imagine spaţio-temporală 
despre obiectele lumii cuantice era, după cum vedem, ireducti¬ 
bilă. împreună cu Boris Podolsky şi Nathan Rosen, Einstein pu¬ 
blică în 1935 un articol epocal, intitulat: „Poate fi considerată 
completă descrierea realităţii fizice cu ajutorul mecanicii cuanti¬ 
ce?"**, care constituie al treilea act al istoriei noastre. Răspun¬ 
sul autorilor este negativ, iar demonstraţia lor, deja clasică, este 
cunoscută sub numele de argumentul EPR. în esenţă, argumen¬ 
tul EPR se sprijină pe patru premise: 

(i) criteriul realităţii', realitatea fizică este independentă de 

subiectul cunoscător; 

* J. von Neumann, Mathematische Grundlagen der Quantenmecha- 
nik, Springer, Berlin, 1932. Traducerea franceză a apărut în 1946, iar cea 
engleză, devenită standard, în 1955. 

** A. Einstein, B. Podolsky, N. Rosen, „Can Quantum-Mechanical 
Description of Physical Reality be Considered Complete?", Physical 
Review, 47, 1935, pp. 777-80, retipărit în: S. Toulmin (ed.), Physical 
Reality, Harper and Row, Evanstone and London, 1970, pp. 122-142. 

(ii) criteriul completitudinii: o teorie este completă numai 
dacă oricărui element de realitate îi corespunde un element 
în teorie; 

(iii) criteriul validităţii: predicţiile mecanicii cuantice sînt vali¬ 
de experimental; 

(iv) criteriul separ abilităţii: orice două obiecte care nu inter- 
acţionează sînt separate, astfel că nimic nu i se poate întîm- 
pla unuia dintre ele dacă se acţionează asupra celuilalt din¬ 
colo de limita de separare. 

Cu ajutorul acestor premise, în a treia parte a articolului lor, 
autorii au construit un experiment mintal cu ajutorul căruia au 
putut pune în evidenţă o situaţie aporetică. Fie un sistem care se 
dezintegrează în două particule separabile, numerotate 1 şi 2; 
admiţînd criteriul validităţii, se aplică procedeele mecanicii 
cuantice operatorilor necomutativi, care corespund impulsului şi 
poziţiei particulelor; ei bine, dacă se efectuează o măsurătoare 
asupra unei singure particule, se ajunge la paradoxul de a putea 
cunoaşte cu exactitate starea celeilalte particule, deşi orice inter¬ 
acţiune între ele este exclusă (potrivit criteriului separabilităţii), 
şi reciproc.* Paradoxul poate fi eliminat dacă, bunăoară, se ad¬ 
mite posibilitatea unei acţiuni la distanţă între particulele 1 şi 2, 
acţiune care să nu scadă cu creşterea distanţei: dar aceasta vio¬ 
lează deopotrivă principiul relativităţii (localizabilitate) şi cri¬ 
teriul separabilităţii.** Se poate de asemenea admite, în princi- 

* Pentru o tratare matematică şi filozofică amănunţită a argumentu¬ 
lui EPR, vezi Max Jammer, The Philosophy of Quantum Mechanics. The 
Interpretation of Quantum Mechanics in Historical Perspective, John 
Wiley (St Sons, New York, London, Sydney, Toronto, 1974, capitolul 6, 
§§ 3-6, pp. 181-225. 

** Spre deosebire de fizicieni, filozofii disting între principiul separa- 
bilităţii (sistemele spaţial separate posedă întotdeauna stări fizice separate) 
şi principiul localizabilităţii (stările separate spaţial pot interacţiona numai 
prin semnale compatibile cu principiul relativităţii, adică excluzînd acţiu¬ 
nea la distanţă). Susţinând distincţia netă între cele două principii, propusă 
de D. Howard („Einstein on Locality and Separability“, Stud. Hist. Phil. 
Sci. 16, No. 3, 1985), Ilie Pârvu argumentează că Einstein opera această 
discriminare încă din 1935 (cf. Arhitectura existenţei, voi. I, Bucureşti: Hu- 
manitas, 1990, pp..255-267 şi, în special, p. 271). Totuşi, chiar şi în 1948, 

piu, o acţiune telepatică a subiectului cunoscător, care transmite 
instantaneu particulei neobservate rezultatul obţinut asupra celei 
observate; dar aceasta ar viola criteriul realităţii. Cum criteriul 
validităţii nu poate fi pus la îndoială, deoarece predicţiile meca¬ 
nicii cuantice au fost întotdeauna încununate de succes, rămîne 
că paradoxul nu poate fi înlăturat decît dacă admitem că teoria 
cuantică nu este completă (criteriul completitudinii). 

IV. Al patrulea act are loc în 1952, cînd David Bohm reuşeşte să 
construiască o teorie cu parametri ascunşi care să fie în acelaşi 
timp cauzală şi să satisfacă toate predicţiile mecanicii cuantice.* 
Fireşte, teorema lui von Neumann nu devenea prin acest contra- 
exemplu falsă, ci trebuia restrînsă cu atenţie numai la acele teo¬ 
rii cu parametri ascunşi care satisfac axiomele impuse de el. Or, 
s-a observat cu această ocazie, axiomele lui von Neumann con¬ 
ţineau implicit premisa criteriului separabilităţii. Altfel spus, se 
pot într-adevăr construi teorii cu parametri ascunşi capabile să 
ofere predicţii în acord cu mecanica cuantică, dar cu o singură con¬ 
diţie: ca şi teoria cuantică, aceste teorii trebuie neapărat să admită 
că obiectele lor nu sînt separabile, adică prezintă proprietatea că 
sînt „interconectate", deşi nu sînt în contact spaţial şi nici nu 
interacţionează.** In acest moment, pentru fizicienii care urmă- 

în articolul său „Mecanica cuantică şi realitatea" (reprodus în: A. Einstein, 
Cum văd eu lumea, trad. de M. Flonta, I. Pârvu, D. Stoianovici, Bucureşti: 
Humanitas, 1992, pp. 148-153), Einstein consideră în mod explicit cele 
două principii solidare (cf. p.150), iar concluzia sa, deşi separabilitatea este 
explicit formulată, se referă la invalidarea acţiunii la distanţă (p. 153: „Re¬ 
zumat"). Noi vom folosi noţiunea de separabilitate în sens tare, ca un prin¬ 
cipiu de individuaţie pentru sistemele fizice, potrivit căruia a fi înseamnă a 
fi separat (c/1. Pârvu, op. cit., I, 3, p. 257). De altfel, însuşi Bohm foloseşte 
termenul de non-locality pentru a desemna imposibilitatea separării între¬ 
gului în părţi independente între ele, adică foloseşte localizabilitatea pentru 
separabilitate, fără atenţie la distincţie. (Dimpotrivă, pentru raţiunea de a 
păstra distincţia, vezi I. Pârvu, op. cit., pp. 272 et seq.) 

* David Bohm, „A Suggested Interpretation of the Quantum Theory 
in Terms of 'Hidden Variables’ Part I & II“, Physical Review 85, 1952, pp. 
166-179 & 180-193. 

** D. Bohm and B. Hiley, „On the Intuitive Understanding of Non- 
Locality as Implied by Quantum Theory", îm Foundations of Physics 5, 
1975, p. 93. 



14 / Plenitudinea lumii fi ordinea ei 

reau programul trasat de argumentul EPR, a început să devină 
clar că centrul de greutate al paradoxului nu era, cum se crezuse, 
completitudinea mecanicii cuantice, ci criteriul separabilităţii, 
pe care Einstein, în 1935, îl crezuse mergînd de la sine.* Şi anu¬ 
me, părea că ne aflăm în faţa următoarei alternative: sau mecani¬ 
ca cuantică nu este corectă, sau lumea nu poate fi analizată în 
termeni de realitate separabilă. Fireşte, nimeni nu ar fi putut afir¬ 
ma cu seriozitate că teoria cuantică nu este corectă. 

V. Al cincilea act este de o importanţă comparabilă cu elabo¬ 
rarea argumentului EPR. în 1964, John Stuart Bell a dedus o in¬ 
egalitate care demonstra pentru prima oară că se poate da o 
expresie cantitativă conflictului dintre conceptul einsteinian de 
separabilitate şi structura matematică a teoriei cuantice.** Potrivit 
teoremei sale, o teorie cu parametri ascunşi care admite separa- 
bilitatea nu poate reproduce toate predicţiile mecanicii cuantice. 
Şi anume, să admitem că două obiecte fizice sînt separate printr-o 
distanţă mai mare decît raza interacţiunii lor mutuale; atunci 
există o mărime fizică măsurabilă, a cărei valoare măsurată (cal¬ 
culată), dacă obiectele sînt cu adevărat separate, diferă cu mai 
mult de 40% faţă de valoarea aceleiaşi mărimi prezisă de teoria 
cuantică.*** 


* Totuşi, într-o scrisoare către Erwin Schrodingerdin 19 iunie 1935, 
Einstein se disociază de sensul argumentului EPR, aşa cum a fost el publi¬ 
cat în limba engleză, pe motivul că redactarea i-ar fi aparţinut, din motive 
de limbă, lui Boris Podolsky. Centrul de greutate al argumentului, susţine 
în scrisoare Einstein, a fost deplasat. Potrivit reconstrucţiei lui D. Howard 
( Non-Separability or Non-Locality? On the Physical Implications of the 
Bell Experiments, citat în: I. Pârvu, op. cit., pp. 255, 271 şi 272), consis¬ 
tenţa deplină a argumentului EPR, aşa cum l-a înţeles Einstein, este dată 
numai de presupunerea ambelor principii, considerate ca independente. O 
altă mărturie aduce Franco Selleri {op. cit., p. 213), extrasă dintr-o 
scrisoare a lui A. Einstein către Max Bom din 3 martie 1947, potrivit căreia 
Einstein realizase perfect, la acea dată, că valabilitatea universală a meca¬ 
nicii cuantice, înţeleasă realist, implică renunţarea la principiul separabi¬ 
lităţii. 

** J. S. Bell, „On the Einstein Podolsky Rosen Paradox", Physics 1, 
1964, pp. 195-200. 

*** Fr. Selleri, loc. cit., cap. 5, § 1, pp. 147-154. 

Teorema lui Bell a avut o dublă importanţă. Pe de o parte, ea 
a tradus sub forma unei instantia cruciş o opoziţie care pînă la 
Bell se manifestase doar filozofic. Pe de altă parte, s-a arătat că 
teorema Bell poate fi demonstrată atît pornind de la paradoxul 
EPR, adică admiţînd că teoria cuantică este incompletă (aşa cum 
a făcut Bell), cit şi pornind de la ideea unei teorii cu parametri 
ascunşi, adică în varianta unei mecanici cuantice care a fost deja 
completată (ipotetic); în ambele cazuri, alternativa este la fel de 
ascuţită: fie teoria cuantică nu descrie corect realitatea, şi atunci 
realitatea e separabilă; fie mecanica cuantică o descrie corect, 
dar atunci realitatea e non-separabilă.* Teorema lui Bell ne per¬ 
mite să tranşăm, în fond, între două ontologii: între lumea sepa¬ 
rabilă şi clasică a lui Einstein şi lumea non-separabilă şi stranie 
care pare a sta camuflată în premisele implicite ale formalismu¬ 
lui matematic cuantic. Potrivit lui David Bohm, această impli¬ 
caţie ontologică, codificată în chiar structura matematică a teo¬ 
riei cuantice, este trăsătura fundamentală de care trebuie să ţină 
seama orice altă teorie fizică viitoare: non-separabilitatea ar im¬ 
plica, în fond, ideea că realitatea este o totalitate continuă şi in¬ 
divizibilă, care se manifestă ca o plenitudine în permanentă 
transformare. Mai mult, există şi un epilog al dezbaterii referi¬ 
toare la cauzalitate. Ţinînd seama de teorema lui von Neumann 
şi de restricţia introdusă de Bohm în 1952, rezultă că orice refor- 
mulare cauzală, prin parametri ascunşi, a teoriei cuantice, dacă 
doreşte să furnizeze predicţii corecte, trebuie cu necesitate să 
admită non-separabilitatea obiectelor studiate: restabilirea cau¬ 
zalităţii se poate face numai renunţînd la separabilitate. 

VI. In fine, ultimul act al istoriei non-separabilităţii poate fi re¬ 
zumat prin următoarea observaţie: „Trăim într-o epocă remarca¬ 
bilă, în care rezultatele experimentale au ajuns să elucideze 
problemele filozofice"**. El începe cu ideea de a testa printr-un 
experiment crucial alternativa propusă teoriei de teorema Bell*** 

* Ibidem, cap. 5, § 5, pp. 161-66. 

** A. Shimony, „The Reality of Quantum World", Scientific Ameri¬ 
can, 1, 1988, (apud I. Pârvu, op. cit., p. 277). 

*** J. F. Clauser, M. A. Home, A. Shimony, R. A. Hoit, „Proposed 
Experiment to Test Local Hidden-Variable Theories", Physical Review 
Letters 23, 1969, pp. 880—4. 

şi pare a se încheia (deocamdată) o dată cu acceptarea, de către 
comunitatea ştiinţifică, a faptului că experimentele de tip Bell 
coroborează predicţiile mecanicii cuantice şi infirmă aşteptările 
bazate pe ideea separabilităţii. Este interesant să observăm că 
prima tranşare irefutabilă a teoremei Bell în favoarea mecanicii 
cuantice şi a non-separabilităţii are loc în 1976*, iar prima ediţie 
a cărţii lui David Bohm, care încearcă să răspundă acestei pro¬ 
vocări, apare în 1980. 


Ideile Iul David Bohm 

Bohm şi-a elaborat ideile în confruntare cu diferitele răspunsuri 
prin care fizicienii au încercat să limiteze impactul teoriei cuan¬ 
tice asupra ontologiei lumii. Spre pildă, pozitivismul metodolo¬ 
gic elimină provocarea afirmînd că orice teorie fizică nu este 
decît un set de reguli capabil să producă previziuni cantitative 
comparabile cu seriile de numere furnizate de aparatele de 
măsură. Poziţia lui Bohr — potrivit căreia fizica nu ne spune 
cum este natura, ci exprimă ceea ce putem noi spune despre ea 
— revine în fond la o suspendare a judecăţii ontologice. Mai 
mult, principiul de complementaritate enunţat de el postulează 
că prăpastia ontologică există şi că ea este un aspect inevitabil al 
relaţiei noastre cognitive cu realitatea. In fine, calea cea mai di¬ 
rectă de a respinge presiunea ontologiei este de a schimba logi¬ 
ca limbajului: cînd paradoxul este inclus între articulaţiile lim¬ 
bii, el nu mai poate fi exprimat şi, din punct de vedere factual, 
încetează să mai existe. In fond, toate aceste soluţii acceptă că 
preţul care trebuie plătit pentru eficacitatea predicativă a mecanicii 
cuantice este sacrificarea dorinţei noastre de a primi de la fizică o 
imagine a lumii în spaţiu şi timp. Dimpotrivă, Bohm consideră 
că provocarea teoriei cuantice este cu adevărat susţinută numai 
dacă încercăm să gîndim simultan atît injoncţiunea non-separabi- 
lităţii, impusă de evoluţia intelectuală evocată mai sus, cît şi exi- 


* Alain Aspect, PhysicalReview D14, 1976, p. 1944 (apud¥r. Selleri, 
loc. cit., pp. 194 sq.). 

genţa realistă a unei imagini intuitive a realităţii fizice (exigenţă 
care face parte din legatul lui Einstein). In loc să admită soluţia 
mai comodă, potrivit căreia teoria cuantică posedă un aparat 
conceptual şi formal incompatibil cu reprezentarea obiectelor în 
spaţiu şi timp, adoptată curent de majoritatea fizicienilor*, 
Bohm propune o soluţie de natură ontologică: şi anume, el în¬ 
cearcă să imagineze ontologia acelei lumi fizice care ar fi com¬ 
patibilă cu (a) exactitatea mecanicii cuantice, (p) non-separabi- 
litatea, dar şi cu ( 7 ) cerinţa ca omul să-şi poată face o imagine 
plastic-intuitivă asupra obiectului pe care îl cunoaşte. Dacă pe 
Kant provocarea posibilităţii unei fizici newtoniene universale 
l-a condus la reformularea transcendentală a subiectului cunos¬ 
cător, Bohm extrage din provocarea universalităţii mecanicii 
cuantice ideea unei noi ontologii. Interesul epistemologic al 
poziţiei lui Bohm constă în faptul că el este singurul care a înţe¬ 
les să valorifice împrejurarea că teoria cuantică nu este neutră 
din punct de vedere filozofic (aici este suficient să remarcăm, în 
treacăt, că baza axiomatică a mecanicii cuantice nu e pur experi¬ 
mentală: formalismul ei este în bună măsură postulat.** 

Să urmărim acum, în linii mari, ontologia propusă medi¬ 
taţiei noastre de David Bohm. Punctul de pornire al reflecţiei 
sale este cel în care ne-a lăsat istoria non-separabilităţii schiţată 
mai sus: nici un sistem nu poate fi analizat în părţi ale căror pro¬ 
prietăţi să nu depindă de starea întregului sistem (non-separabi- 
litatea cuantică). Altfel spus, partea nu poate fi niciodată riguros 
separată de întreg. Dacă este aşa, atunci fundamentul lumii nu 
poate fi partea cea mai mică posibilă a unui întreg, adică partea 
ultimă, care să-i fie măsură, ci, exact dimpotrivă, elementul 
prim, fundamentul, trebuie să fie însuşi întregul. Acest întreg nu 
trebuie înţeles ca o însumare a tuturor părţilor: el nu se obţine 
prin integrare pornind de la părţi, căci este, logic şi ontologic, 
anterior părţii. Pentru că nu se obţine prin integrare (sumare a 
părţilor), nu îi vom spune întreg, ci plenitudine ( wholeness ). 

* Fr. Selleri, op.cit., p. 143. 

** Fr. Selleri, op. cit., p. 181. 

Bohm determină această „substanţă" primă a lumii ca fiind 
un flux (în engleză, în original), adică o permanentă mişcare de 
curgere continuă şi nedefinibilă: o plenitudine nefarîmiţată ( un- 
broken wholeness). Orice teorie fizică, în concepţia lui Bohm, 
trebuie să plece de la acest concept primar de realitate fizică. 

Cum pot fi obţinute diferenţierile plenitudinii? Dacă încer¬ 
căm să desfăşurăm diferenţierile prin analiză, atunci fărîmiţăm 
plenitudinea şi, argumentează Bohm, prin fragmentare noi 
obligăm natura să ne răspundă fragmentat, ceea ce ne închide 
într-un cerc vicios.* Analiza în părţi trebuie înlocuită printr-o 
descriere etajată a interdependenţelor. Spre exemplu, dacă ne fi¬ 
xăm atenţia asupra unui sistem oarecare din natură, vom începe 
prin a-i găsi înglobantul şi înglobatul, adică ceea ce el deschide 
şi ceea ce el închide: în termenii lui Bohm, supersistemul şi sub¬ 
sistemul. Orice sistem este conţinut între două niveluri de reali¬ 
tate, şi aşa la infinit. Iată argumentele lui Bohm. Dacă ar exista 
o particulă ultimă, atunci ea ar putea fi descrisă prin proprietăţi 
independente de orice alt subsistem şi, în acest caz, ea ar fi inde¬ 
pendentă de întreg, ceea ce ar contrazice postulatul ontologic de 
non-separabilitate. Pe de altă parte, nu trebuie înţeles că subsis¬ 
temul este neapărat mai mic spaţial decît sistemul, ci doar rela¬ 
tiv mai stabil decît acesta: funcţia subsistemului este de a permi¬ 
te descrierea sistemului în termeni explicativi, de stabilitate mai 
înaltă. Astfel, subsistemele vor depinde strîns de sistemele la 
care participă, care la rîndul lor vor depinde de supersisteme, 
participînd în acest mod, asemeni foilor înfăşurate în ceapă, la 
totalitatea întregului univers, care nu admite graniţe sau limite, 
adică la plenitudinea lumii. Fireşte, termenul plenitudinii nu 
poate fi în principiu cunoscut.** Căci condiţia plenitudinii for¬ 
mei, pe care trebuie să o satisfacă descrierea lumii, este în con- 

* Fireşte, ne putem întreba dacă acest argument este înlr-adevăr va¬ 
labil: în definitiv, dacă interoghez lumea ca plenitudine, nu va răspunde ea 
cum o întreb, adică „plenitudinar“? 

** Prin această trăsătură, Bohm se pune explicit în descendenţa omo¬ 
logiilor orientale, pentru care, în interpretarea sa, începutul reflecţiei nu ar 
fi ordinea măsurabilă, ca pentru greco-latini şi occidentali, ci „nemăsura¬ 
bilul". Mai mult, „ideea că nu există nimic static, nimic stabil, ci numai 

tradicţie cu posibilitatea completării cunoaşterii, în conţinut. In¬ 
tr-adevăr, dacă ar exista un supersistem ultim, capabil să indice 
închiderea conţinutului cunoaşterii, atunci, încă, observatorul ar 
distruge plenitudinea, pentru că ar exista două sisteme, el şi res¬ 
tul, separate şi independente. Astfel, incompletitudinea de conţi¬ 
nut a teoriei este indispensabilă pentru posibilitatea păstrării 
schemei plenitudinii, în formă. Există, prin urmare, un principiu 
intrinsec de creştere a teoriilor, prin multiplicarea germinativă a 
unei forme identice, aceea a plenitudinii. Bineînţeles, în detaliu 
nu se poate spune nimic dinainte. Aici e important să subliniem 
că, pentru Bohm, predictibilitatea este legată de un model meca¬ 
nic al lumii. Un argument matematic ar fi acesta: numai curbele 
cu un grad mic de ordonare pot fi cunoscute integral pornind de 
la comportarea lor diferenţială (locală); însă o pictură, care re¬ 
prezintă un ansamblu de curbe cu un grad mare de organizare, 
nu poate fi nicidecum cunoscută în ansamblu pornind de la ori¬ 
care din părţile ei. 

Rămîne însă împrejurarea interesantă, şi care pare de ne¬ 
ocolit, că subiectul cunoscător este diferit de realitatea pe care o 
cunoaşte. Să ne amintim că Niels Bohr amenda concepţia despre 
realitate profesată de Einstein prin următorul argument: în pro¬ 
cesul măsurării, singurul care are un sens fizic clar, obiectul şi 
aparatul de măsură fac împreună o unică realitate inseparabilă. 
Deşi nega posibilitatea de a ne mai putea forma o imagine adec- 


fluxul unui proces implacabil, în care totul ia naştere, creşte, decade, piere 
— această viziune total dinamică despre viaţă, despre individ şi despre 
univers e una din concepţiile fundamentale... ale hinduismului tîrziu... Ea 
constituie esenţa concepţiei despre Măyă.“ (Heinrich Zimmer, Introducere 
în civilizaţia fi arta indiană, trad. Sorin Mărculescu, Bucureşti: Meridiane, 
1983, p. 198). Nu trebuie deloc trecută cu vederea preţuirea enormă pe care 
Bohm a dat-o gîndirii lui Jiddu Krishnamurti. Fructul dialogurilor dintre 
cei doi este reprezentat de două cărţi, care au cunoscut numeroase reluări 
de tiraj: J. Krishnamurti, D. Bohm, The Ending of Time: Thirteen 
Dialogues, 1985 (reprezentînd întîlnirile lor din 1980) şi J. Krishnamurti, 
D. Bohm, The Future of Humanity: A Conversation, 1986 (dialoguri din 
1983). 

vată despre realitatea cuantică în termeni spaţio-temporali, Bohr 
susţinea totuşi că trebuie să folosim limbajul şi conceptele cla¬ 
sice pentru a descrie acea inseparabilă unitate dintre observa¬ 
tor/aparat de măsură şi obiectul de măsurat. Or, replică Bohm, 
limbajul clasic este impregnat de principiul fărîmiţării, astfel că 
plenitudinea pe care este chemat să o exprime va fi inevitabil 
distrusă prin chiar întrebuinţarea sa. Va trebui de aceea să inven¬ 
tăm o limbă care să satisfacă două condiţii: (i) să nu prolifereze 
fragmentarea (adică, la rigoare, să conţină un singur cuvînt) şi 
(ii) să exprime în orice desemnat actul prin care desemnatul se 
formează în conştienţă (adică prin reproducerea literal-figurală a 
raportului unic întreţinut de curgerea continuă cu ea însăşi). Dar 
o gîndire care fragmentează obţine un rezultat compatibil cu 
aceste două condiţii numai prin reducţie. Pentru a evita reducţio- 
nismul, Bohm introduce extrem de importantul său concept de 
ordine înfăşurată. „Substanţa" lumii fiind aceeaşi în orice punct 
al ei, şi la orice nivel formal, diferenţierile apar prin gradul de 
înfăşurare sau de desfăşurare a plenitudinii nefărîmiţate. 

Acum putem spune şi cum se obţine fără fărîmiţare trihoto- 
mia supersistem/sistem/subsistem. Funcţional vorbind, prin ana¬ 
liză. în realitate însă, diferenţele naturale dintre aceste diferite 
niveluri de realitate sînt aspecte rezultate din gradul diferit de 
înfăşurare/desfăşurare a unei ordini implicite. Astfel spus, tre- 
cînd de la subsistem la supersistem avem de-a face cu o implici- 
tare a manifestării, în timp ce trecerea invers reprezintă o expli- 
citare. Plenitudinea nu se divide în părţi: ea se desfăşoară în 
ordinea explicită şi se înfăşoară în ordinea implicită. 

Acest proces poate fi uşor ilustrat printr-o analogie din fizi¬ 
că. în teoria cuantică există ideea de „degenerare" a unui nivel 
energetic dat. Adică, există mai multe stări posibile confundate, 
compatibile cu o energie dată. Este un nivel în care sînt înmă¬ 
nuncheate mai multe stări, distincte potrivit ordinii implicite, 
dar confundate potrivit ordinii explicite. Această ordine înfăşu¬ 
rată poate fi explicitată prin furnizarea către sistem a unei canti¬ 
tăţi suficiente de energie pentru a ridica degenerarea: stările pînă 
atunci confundate se despică după mai multe niveluri de ener- 

gie, separate între ele prin anumite cantităţi bine precizate. Des¬ 
picarea nivelurilor degenerate corespunde, la Bohm, explicitării 
unei ordini care, pînă la aplicarea energiei exterioare, fusese în¬ 
făşurată. Bohm susţine că stările multiple (în fizică, cele nedege¬ 
nerate) nu sînt prime; nu sînt, adică, naturale. De ce? Pentru că 
orice desfăşurare implică o multiplicare a unghiurilor de vedere, 
ceea ce face inevitabilă parţialitatea observaţiei. Cu cît explici- 
tarea este mai mare, cu atît imaginile intuitive privind realitatea 
desfăşurată sînt mai la îndemînă (adică formarea unor imagini 
inteligibile în termeni spaţio-temporali, aşa cum voia Einstein), 
dar şi parţialitatea perspectivei cognitive este mai pronunţată. 
Fiecare experiment, potrivit lui Bohm, explicitează după un 
anumit unghi de vedere o ordine proprie obiectului, care, sub 
toate celelalte aspecte neimplicate de experiment, rămîne impli- 
citată. Mai mult, Bohm afirmă că orice organizare a lumii după 
coordonate spaţio-temporale reprezină un tip special de ordine 
explicită. 

Procesul descris de Bohm nu trebuie înţeles prin prisma bi¬ 
nomului polar intensiv/extensiv sau recurgînd la ideea că parti¬ 
culele elementare ar fi mai uşor de reprezentat intuitiv decît un 
atom. Atunci cînd ordinea imaginii unui obiect real, care este 
implicitată în structura de puncte aparent haotică a hologramei, 
e desfăşurată prin „citirea" hologramei cu lumină laser, se pro¬ 
duce o explicitare care nu are nici o legătură cu trecerea de la 
simplu la complex, de la unu la multiplu sau de la conţinător la 
conţinut. Bohm denumeşte această trecere desfăşurare (sensul 
invers: înfăşurare). Simplul fapt de a participa la un anumit nivel 
de realitate al lumii implică simultan atît o înfăşurare, cît şi o 
desfăşurare a ordinii obiectului, potrivit perspectivei pe care o 
adoptăm. în fond, subsistemele nu sînt în jos, iar suprasistemele 
nu sînt în sus: dacă e să ne slujim de metafora direcţiilor spaţia¬ 
le, putem atunci spune că înfăşurările şi desfăşurările se petrec 
simultan şi auto-similar în toate direcţiile. Orice suport intuitiv 
am oferi procesului desfăşurării, trebuie să avem în vedere că el 
nu este spaţial şi că el însuşi admite ca structură forma plenitu¬ 
dinii (adică, supersistem/sistem/subsistem, cu „părţi" depinzînd 

de starea întregului, potrivit regulii înfăşurării/desfăşurării). In- 
trucît ne priveşte, logica acestei gîndiri pare a poseda toate apa¬ 
renţele unei desfăşurări fractale. 

In încheiere dorim să scoatem în evidenţă unul dintre cele 
mai stranii aspecte ale gîndirii lui Bohm. Am amintit deja că, în 
concepţia sa, limba naturală este un continuu prilej de fragmen¬ 
tare a lumii şi un obstacol esenţial în calea unificării ei. Faptul 
că, de regulă, inteligenţa uzează în mod curent şi cu precădere 
de polare recesive* sugerează că înţelegerea noastră evoluează 
la un nivel al realităţii care a uitat de existenţa ordinii implicite. 
Dimpotrivă, Bohm susţine că există stări ale lumii pentru care 
raportul recesiv individ/societate (spre pildă) nu mai este despi¬ 
cat, ci integrat într-o realitate vie, unică, şi tot la fel pentru toate 
polarele imaginabile. Ştim deja că această resorbţie spre pleni¬ 
tudinea nefărîmiţată este numită de Bohm implicitare, iar onto¬ 
logia astfel obţinută — realitate înfăşurată. Ei bine, Bohm crede 
că fragmentarea prin abstractul inteligenţei poate fi eliminată 
uzînd de resorbţia în implicitare a tuturor polarelor şi că această 
resorbţie trebuie să conducă la un termen unic. In fond, înfăşu¬ 
ratul binomului individ/societate este acelaşi cu resorbţia pola¬ 
relor parte/întreg, experienţă/cunoaştere, suflet/corp, undă/par¬ 
ticulă ş.a.m.d. Rezultatul unic al tuturor acestor resorbţii va fi, 
fireşte, ceea ce Bohm numeşte flux, adică afirmaţia ontologică 
fundamentală a filozofiei sale: totul este o permanentă curgere 
continuă, indivizibilă şi nedefinibilă. Dar nu doar conceptele 
trebuie să se înfăşoare într-unul singur, ci şi însăşi limba. Frag¬ 
mentarea prin limbă ar putea fi eliminată dacă am fi capabili să 
atragem atenţia, prin chiar faptul rostirii ei, asupra funcţionării 
reale a gîndirii. Limbajul capabil de această performanţă este 
denumit de Bohm rheomod, pentru a sugera că funcţionarea sa 
nu este bazată pe substantiv (cum se întîmplă în limbile natu¬ 
rale), ci pe verb, adică pe realitatea curgerii neîntrerupte. Ideea 
este de a construi cuvintele astfel încît, în rheomod, conţinutul 

* Pentru o listă copios comentată de polare recesive, vezi Mircea 
Florian, Recesivitatea ca structură a lumii. Bucureşti, ed. Eminescu, voi. I 
(1983) şi voi. II (1987). 



Cuvînt înainte / 23 


lor să corespundă formei lor funcţionale în gîndire. Or, cum fie¬ 
care din rădăcinile verbale care fac să funcţioneze rheomodul 
exprimă un acelaşi raport faţă de mişcarea în general, şi anume 
ridicarea lumii în conştienţă, înseamnă că toate cuvintele sînt în 
fond identice. La rigoare, după resorbţia tuturor noţiunilor des¬ 
picate într-unul singur, care va exprima un unic raport al curge¬ 
rii continue faţă de ea însăşi, limba astfel transformată va con¬ 
ţine un singur cuvînt universal, un soi de (probabil) „interjecţie 
plenitudinară". 

Fireşte, acest aspect paradoxal nu este singura trăsătură a 
rheomodului. Intr-adevăr, construcţia noii limbi nu constă în a te 
apleca discursiv asupra unor conţinuturi disparate, ci mai degra¬ 
bă în a te angaja personal în chiar actul implicat de desemnatul 
lui. Astfel regăsim vechea temă a schimbării subiectului prin 
realizarea cunoaşterii originare, care, la Platon, avea trei însu¬ 
şiri: viza Unul, făcea corp comun cu conştiinţa de sine şi ridica 
esenţialul din fiecare la lumina conştienţei*. Nici una dintre 
aceste însuşiri nu lipseşte din procedeul prin care David Bohm 
ne sugerează că am putea dobîndi virtutea de a vorbi în rheo- 
mod. Este o cale de a generaliza intuiţia cuvîntului unic la 
presupoziţia că, în interiorul culturii care începe cu grecii şi se 
continuă prin noi, rostirea prin rheomod a fost de fapt în perma¬ 
nenţă implicitată; în fond, toţi spunem acelaşi lucru; e ciudat că 
de rostit îl rostim diferit. Este ca în cuvîntul concluziv al lui 
Eminescu, luat după Gauthier: „îmi pare c-am trăit odată în 
Orient... Am fost întotdeauna surprins că nu pricep limba arabă. 
Trebuie s-o fi uitat."** 

Bibliografie: 

Cititorul cultivat, dar lipsit de instruire matematică, poate con¬ 
sulta cu folos, în limba română, următoarele cărţi. Privind pro¬ 
blema realităţii în fizică: Ilie Pârvu, Existenţă şi realitate în 


* Cf. K. Jaspers, Les grands philosophes , t. 2 (Platon, Augustm), 
Pion, coli. 10/18 No. 362, 1972, pp. 51-54. 

** M. Eminescu, Sărmanul Dionis,fine. 

ştiinţă şi filozofie, Ed. Politică, Bucureşti, 1977, în special cap. 
I, pp. 15-66; privind presupoziţiile filozofice ale mecanicii 
cuantice: Mircea Flonta, Perspectivăfilozofică şi raţiune ştiinţi¬ 
fică, Ed. Ştiinţifică şi Enciclopedică, Bucureşti, 1985, Partea a 
Il-a, cap. I—VII, iar pentru discutarea amănunţită a semnificaţiei 
şi posterităţii epistemologice a teoremei Bell, în special cap. VI, 
pp. 310-31. O analiză epistemologică atentă, care urmăreşte dis- 
tincţia dintre noţiunea ontologică de separabilitate (atribuită lui 
Einstein) şi cea operaţională de localizabilitate (atribuită lui Bell), 
poate fi găsită la Ilie Pârvu, Arhitectura existenţei, voi. I, Bucu¬ 
reşti, Humanitas, 1990, Secţiunea a IlI-a, Cap. 3: pp. 241-310. 

Cititorul care înţelege limbajul matematicii nu are la dispo¬ 
ziţie, în limba română, nici o carte privind subiectul vizat. To¬ 
tuşi, el poate găsi în bibliotecile publice cîteva cărţi de referinţă. 
In primul rînd, Max Jammer, The Philosophy of Quantum Me- 
chanics: The Interpretations of Quantum Mechanics in Histor- 
ical Perspective, John Wiley & Sons, New York, London, Syd- 
ney, Toronto, 1974, care oferă o tratare exhaustivă, deopotrivă 
adînc filozofică şi subtil matematică; vezi în special cap. 6, pen¬ 
tru discutarea argumentului EPR şi cap. 7 pentru legătura dintre 
teoriile cu parametri ascunşi şi ideea separabilităţii. O trecere în 
revistă specializată şi tehnică a stadiului dificultăţilor legate de 
sensul mecanicii cuantice poate fi găsită la Jose Leite Lopes şi 
Michel Paty (editori), Quantum Mechanics, A Half Century La- 
ter, D. Reidel Publishing Company, Dordrecht: Holland/Bos- 
ton: U.S.A., 1977, passim. La Franco Selleri, Le grand debatde 
la theorie quantique (trad. din italiană), Flammarion, 1986, se 
poate găsi o trecere în revistă detaliată, atît filozofică cît şi ma¬ 
tematică, a chestiunii non-separabilităţii, din punctul de vedere 
al aşteptărilor lui Karl R. Popper, care semnează şi prefaţa. 

Expuneri nesistematice privind concepţia lui David Bohm 
pot fi găsite la: M. Jammer, op. cit., pp. 278-96; Fr. Selleri, op. 
cit., 144-6; de asemenea, la R. Lestienne, „Four Ideas of David 
Bohm on the Relationship between Quantum Mechanics and 
Relativity", în: J. L. Lopes & M. Paty (editori), op. cit., pp. 
227-35. 

Un curriculum vitae retrospectiv al activităţii sale ştiinţifice, 
bine documentat şi complet dă Max Jammer în „David Bohm 
and His Work — On the Occasion of His Seventieth Birthday“, 
în: Foundation of Physics, voi. 18, No 7, July 1988, pp. 691-699. 
Despre efectul Bohm-Aharonov tratează M. Peshkin, A. Tono- 
mura, The Aharonov-Bohm Effect, Springer Verlag, Berlin, Hei- 
delberg, 1989 (voi. 340: Lecture Note in Physics). în fine, pen¬ 
tru o prezentare deopotrivă ştiinţifică, religioasă şi filozofică a 
gîndirii lui Bohm, a se vedea Kevin J. Sharpe, David Bohm ’s 
World: New Physics and New Religion, London and Toronto: 
Associated University Press, 1993; enumerarea titlurilor capito¬ 
lelor sugerează cît de departe trimite viziunea lui Bohm: „Teo¬ 
riile lui Bohm privind variabilele ascunse şi potenţialul cuan¬ 
tic"; „Dincolo de ordinea clasică"; „Holomişcarea"; „Metafizica 
lui Bohm"; „Referitor la ştiinţă şi teologie"; „Metafizica de la 
Birkbeck şi teologia creştină". 

Fireşte, cititorul poate consulta înseşi cărţile lui Bohm, indi¬ 
cate în prezentarea de pe coperta interioară. Dar o expunere a 
filozofiei lui Bohm accesibilă şi îmbrăţişînd totalitatea aspec¬ 
telor vieţii noastre e de găsit în special în: David Bohm, F. David 
Peat, Science, Order, and Creativity, Routledge, London, 1987. 

Introducere 


Această carte este o colecţie de eseuri (vezi „Mulţumirile") 
care reprezintă evoluţia gîndirii mele de-a lungul ultimilor două¬ 
zeci de ani. O scurtă introducere va fi, poate, folositoare pentru 
a indica principalele probleme ce vor fi discutate şi care sînt le¬ 
găturile dintre ele. 

Aş spune că în munca mea ştiinţifică şi filozofică principala 
mea preocupare a privit înţelegerea naturii realităţii în general şi 
a conştiinţei în particular, ca un întreg coerent, care niciodată nu 
este static sau complet, dar care este un nesfîrşit proces de miş¬ 
care şi desfăşurare. Astfel, cînd privesc înapoi, observ că, încă 
din copilărie, eram fascinat de dificultatea, mai bine-zis de mis¬ 
terul, a ceea ce este natura mişcării. 

De fiecare dată cînd ne gîndim la ceva, acest lucru pare a fi 
aprehendat fie într-o manieră statică, fie printr-o serie de ima¬ 
gini statice. Totuşi, în experienţa reală a mişcării ,simţim un pro¬ 
ces de curgere nedivizat, neîntrerupt, cu care seria de imagini 
statice din minte este corelată la fel cum o serie de fotografii „în¬ 
gheţate" ar putea fi corelată cu realitatea unei maşini în mişcare. 
Filozofic, această chestiune a fost deja ridicată, în esenţă, cu mai 
mult de 2 000 de ani în urmă în paradoxurile lui Zenon; cu toate 
acestea, nu se poate spune că avem o rezolvare satisfăcătoare a 
lor. 

Apoi mai este şi întrebarea despre legătura gîndirii cu reali¬ 
tatea. Aşa cum o observaţie atentă ne arată, gîndirea însăşi este 
într-un proces real de mişcare. Adică, se poate sesiza un sens de 
curgere în „curentul de conştiinţă" asemănător cu sensul de 
curgere în mişcarea materiei în general. Nu ar putea însăşi gîndi- 

rea să fie, astfel, o parte a realităţii ca întreg? Dar atunci, ce ar 
putea însemna pentru o parte a realităţii să o „cunoască" pe cea¬ 
laltă, şi în ce măsură ar fi aceasta posibil? Ne dă conţinutul gîn- 
dirii doar o „fotografie la minut" abstractă şi simplificată a reali¬ 
tăţii sau poate să meargă mai departe, să apuce cumva chiar esen¬ 
ţa mişcării care trăieşte, pe care o simţim în experienţa reală? 

Este clar că reflectînd şi cumpănind asupra naturii mişcării, 
atît în gîndire cît şi în obiectul gîndirii, se ajunge inevitabil la 
problema plenitudinii sau totalităţii. Ideea că cel care gîndeşte 
(eul) este, cel puţin în principiu, complet separat şi independent 
de realitatea asupra căreia gîndeşte este, desigur, adînc înrădăci¬ 
nată în întreaga noastră tradiţie. (Această idee este cu siguranţă 
aproape universal acceptată în Occident, în timp ce în Orient 
există o tendinţă generală de a o nega în literă şi în spirit; totuşi, 
o astfel de abordare impregnează cea mai mare parte a vieţii şi 
practicii cotidiene, tot la fel de mult ca şi în Occident.) Expe¬ 
rienţa generală de felul celei descrise mai sus, împreună cu o 
bună parte din cunoaşterea ştiinţifică modernă privind natura şi 
funcţionarea creierului ca sediu al gîndirii, sugerează cu putere 
că o astfel de diviziune nu poate fi menţinută în mod consistent. 
Dar aceasta ne confruntă cu o provocare foarte dificilă: Cum 
putem oare gîndi în mod coerent asupra unei realităţi curgătoare 
a existenţei, unică, nefărîmiţată, luată ca un întreg, conţinînd 
deopotrivă gîndirea (conştiinţa) şi realitatea externă, aşa cum ne 
e dată în experienţă? 

Evident, aceasta ne conduce la a lua în considerare viziunea 
noastră globală despre lume , care include noţiunile generale re¬ 
feritoare la natura realităţii, împreună cu cele privind ordinea 
totală a universului, deci cosmologia. Pentru a răspunde provo¬ 
cării care ne stă în faţă, noţiunile noastre cosmologice şi cele pri¬ 
vind natura generală a realităţii trebuie să fie capabile să ţină 
seama în mod consistent de conştiinţă. Reciproc, noţiunile noas¬ 
tre despre conştiinţă trebuie să permită înţelegerea a ceea ce în¬ 
seamnă „realitatea ca un întreg". Atunci, cele două seturi de no¬ 
ţiuni luate împreună ar trebui să permită o înţelegere a modului 
în care realitatea şi conştiinţa sînt legate. 

Aceste probleme sînt, desigur, enorme şi, în orice caz, nu ar 
putea fi niciodată rezolvate definitiv şi complet. Cu toate aces¬ 
tea, mi s-a părut întotdeauna important să existe o investigaţie 
continuă a propunerilor ce ţintesc să întîmpine provocarea indi¬ 
cată aici. Bineînţeles, tendinţa dominantă în ştiinţa modernă a 
fost îndreptată împotriva unei astfel de întreprinderi, fiind în 
schimb direcţionată în principal înspre predicţii teoretice relativ 
detaliate şi concrete, care sugerează cel puţin o aplicaţie practică 
promiţătoare. Mă simt de aceea dator să furnizez o explicaţie a 
motivului pentru care sînt decis să merg împotriva orientării do¬ 
minante astăzi. 

Dincolo de ceea ce cred că este interesul intrinsec al acestor 
întrebări fundamentale şi adînci, aş dori, în legătură cu aceasta, 
să atrag atenţia asupra problemei generale a fragmentării con¬ 
ştiinţei umane, care este discutată în capitolul I. Se sugerează 
aici că distincţiile larg răspîndite şi înrădăcinate dintre oameni 
(rasă, naţiune, familie, profesie etc., etc.), care acum împiedică 
umanitatea să muncească împreună pentru binele comun şi, ne¬ 
îndoielnic, chiar pentru supravieţuire, îşi au unul dintre factorii 
esenţiali ai originii lor într-un tip de gîndire care tratează lucru¬ 
rile ca inerent divizate, fără legătură între ele şi „sfărîmate“ în 
părţi constitutive încă şi mai mici. Fiecare parte este considerată 
în mod esenţial independentă şi de sine stătătoare. 

Cînd omul se gîndeşte pe sine în acest mod, el va tinde ine¬ 
vitabil să apere nevoile propriului său „eu“ împotriva nevoilor 
altora; sau, dacă omul se identifică cu un grup de oameni de ace¬ 
laşi fel, el va apăra acest grup într-o manieră similară. El nu se 
poate gîndi serios la omenire ca la realitatea fundamentală, ale 
cărei cerinţe sînt primordiale. Chiar dacă el încearcă să ia în con¬ 
siderare nevoile umanităţii, el tinde să privească umanitatea ca 
separată de natură şi aşa mai departe. Ceea ce sugerez aici este 
că modul general în care omul gîndeşte totalitatea, adică imagi¬ 
nea sa generală despre lume, este crucial pentru ordinea globală 
a înseşi minţii omeneşti. Dacă el gîndeşte totalitatea ca fiind 
constituită din fragmente independente, atunci mintea sa va tinde 
să opereze în acest mod. Dar dacă el va putea să includă orice 

într-o manieră coerentă şi armonioasă într-un întreg atotcuprin¬ 
zător, care este nedivizat, nefărîmiţat şi fără nici o margine (căci 
orice margine este o divizare sau o fărîmiţare), atunci mintea sa 
va tinde să se mişte într-un mod similar, şi din aceasta va de¬ 
curge o acţiune ordonată în interiorul întregului. 

Desigur, aşa cum am indicat deja, imaginea noastră generală 
despre lume nu este singurul factor important în acest context. 
Trebuie neîndoielnic să acordăm atenţie multor alţi factori, aşa 
cum sînt emoţiile, activităţile fizice, relaţiile umane, organizaţi¬ 
ile sociale etc. Dar, poate, deoarece nu avem în prezent nici o 
imagine coerentă asupra lumii, există o tendinţă larg răspîndită 
de a ignora aproape total importanţa psihologică şi socială a 
unor astfel de probleme. Sugestia mea este că o viziune adecvată 
asupra lumii, în acord cu spiritul epocii, este în general unul din¬ 
tre factorii esenţiali care sînt indispensabili pentru armonia în 
individ şi în societate, luate ca un întreg. 

în capitolul 1 se arată că însăşi ştiinţa cere o viziune nouă, 
nefragmentară asupra lumii, în sensul că modalitatea actuală de 
analiză a lumii în părţi de sine stătătoare nu funcţionează prea 
bine în fizica modernă. Se arată că atît în teoria relativităţii cît şi 
în teoria cuantică ideile implicînd plenitudinea nedivizată a uni¬ 
versului ar furniza o modalitate mult mai sistematică de a gîndi 
natura generală a realităţii. 

în capitolul 2 abordăm rolul limbajului în determinarea 
fragmentării gîndi rii. Se arată că structura subiect-verb-obiect 
(complement) a limbilor modeme implică faptul că întreaga 
acţiune se iveşte într-un subiect separat şi acţionează fie asupra 
unui obiect separat, fie reflexiv, asupra sa însăşi. Această struc¬ 
tură universală conduce, în întregul vieţii noastre, la o acţiune de 
divizare a totalităţii existenţei în entităţi separate, considerate a 
fi în mod esenţial, în natura lor, fixe şi statice. De aceea, vom 
cerceta dacă este posibil să experimentăm noi forme de limbaj, 
în care rolul principal va reveni mai degrabă verbului decît sub¬ 
stantivului. Asemenea forme vor avea drept conţinut o serie de 
acţiuni care curg şi fuzionează unele în altele fără separări pre¬ 
cise sau rupturi. Astfel, atît în formă cît şi în conţinut, limbajul 

va fi în armonie cu mişcarea curgătoare neîntreruptă a existenţei 
ca întreg. 

Ceea ce se propune aici nu este propriu-zis un nou limbaj, 
ci, mai curînd, u n n o u mod dea utiliza limbaj ul existent — rheo- 
modul (modul curgător). Dezvoltăm un astfel de mod ca o formă 
de a experimenta cu limbajul, prin care sperăm să obţinem mai 
degrabă o înţelegere a acţiunii de fragmentare prin intermediul 
limbajului comun, decît un nou fel de a vorbi, util în schimbul de 
informaţii. 

In capitolul 3, aceleaşi probleme sînt privite într-un context 
diferit. El începe cu o discuţie despre cum poate fi considerată 
realitatea, în esenţa ei, ca un set de forme aflate într-o mişcare 
sau într-un proces care constituie substratul universal, apoi pro¬ 
blematizează felul în care cunoaşterea noastră poate fi conside¬ 
rată în aceeaşi manieră. Astfel, ar putea fi deschisă calea pentru 
o imagine asupra lumii în care conştiinţa şi realitatea nu ar fi se¬ 
parate una de alta. Această problemă este discutată pe larg şi 
ajungem la ideea că viziunea noastră generală asupra lumii este 
ea însăşi o mişcare atotcuprinzătoare a gîndirii, care trebuie să 
fie viabilă în sensul că totalitatea activităţilor care decurg din ea 
este, în general, în armonie atît cu acestea cît şi cu întregul exis¬ 
tenţei. O asemenea armonie este privită ca fiind posibilă numai 
dacă însăşi viziunea noastră asupra lumii face parte dintr-un pro¬ 
ces nesfîrşit de dezvoltare, evoluţie şi desfăşurare, care o fixează 
ca parte a procesului universal, care este fundamentul întregii 
existenţe. 

Următoarele trei capitole sînt în mai mare măsură tehnice şi 
matematizate. Mare parte din ele ar trebui să fie accesibile chiar 
şi nespecialistului. Totuşi, deşi părţile tehnice nu sînt indispen¬ 
sabile înţelegerii, ele adaugă un conţinut semnificativ pentru cei 
ce le pot urmări. 

Capitolul 4 se ocupă cu variabilele ascunse în teoria cuantică. 
Teoria cuantică este, în prezent, cea mai profundă cale pentru înţe¬ 
legerea legilor fundamentale şi universale privitoare la materie 
şi la mişcarea ei. Ca atare ei îi trebuie acordată o serioasă con- 

sideraţie în orice încercare de a dezvolta un mod global de a pri¬ 
vi lumea. 

Teoria cuantică, aşa cum este ea astăzi constituită, ne confrun¬ 
tă cu o foarte mare provocare, căci, în această teorie, nu există 
nici o idee consistentă privind tipul de realitate subiacentă struc¬ 
turii şi constituţiei universale a materiei. Astfel, dacă încercăm 
să ne folosim de viziunea dominantă asupra lumii, bazată pe no¬ 
ţiunea de particulă, descoperim că „particulele" (cum ar fi elec¬ 
tronii) se pot- de asemenea manifesta ca unde, că se pot mişca 
discontinuu, că nu există defel legi care să se aplice în detaliu 
mişcării reale a particulelor individuale şi că se pot face doar 
predicţii statistice despre ansambluri formate din multe astfel de 
particule. Dacă, pe de altă parte, aplicăm viziunea asupra lumii 
în care universul este văzut ca un cîmp continuu, găsim că aces¬ 
ta trebuie, de asemenea, să fie discontinuu şi să aibă caracteris¬ 
tici asemănătoare cu ale particulelor, şi că este nedeterminat în 
comportarea sa efectivă, aşa cum cere imaginea corpusculară 
despre relaţie ca întreg. 

Pare clar, atunci, că sîntem confruntaţi cu o fragmentare 
adîncă şi radicală, precum şi cu o confuzie completă, dacă încer¬ 
căm să gîndim care ar putea fi realitatea avută în vedere de legile 
noastre fizice. In prezent, fizicienii tind să evite acest subiect, 
adoptînd atitudinea potrivit căreia concepţia noastră globală re¬ 
feritoare la natura realităţii este puţin sau deloc importantă. Tot 
ceea ce contează în teoria fizică se presupune a fi dezvoltarea 
ecuaţiilor matematice care ne permit să prezicem şi să controlăm 
comportarea ansamblurilor statistice formate din multe particu¬ 
le. Un astfel de scop nu este vizat numai pentru utilitatea sa teh¬ 
nică şi pragmatică; mai degrabă, ideea că numai la predicţia şi 
controlul de acest tip se referă cunoaşterea umană a devenit pre¬ 
supoziţia celor mai multe lucrări din fizica modernă. 

Acest tip de presupoziţie este, într-adevăr, în acord cu spiri¬ 
tul general al epocii noastre, dar principala mea propunere în 
această carte este că nu putem să ne dispensăm pur şi simplu de 
o viziune atotcuprinzătoare asupra lumii. Dacă încercăm să fa¬ 
cem aceasta, vom ajunge să ne mulţumim cu orice viziune asu¬ 
pra lumii (în general inadecvată) care se întîmplă să fie la înde- 

mînă. într-adevăr, se constată că fizicienii, de fapt, nu sînt capa¬ 
bili doar să se angajeze în calcule ce au ca scop predicţia şi con¬ 
trolul; ei chiar găsesc necesar să folosească imagini bazate pe un 
anume tip de idei generale privind natura realităţii, cum ar fi 
„particulele gîndite drept cărămizi ale universului"; dar aceste 
imagini sînt acum extrem de confuze (de ex. aceste particule se 
mişcă discontinuu şi sînt, deopotrivă, şi unde). Pe scurt, sîntem 
aici confruntaţi cu un exemplu care arată cît de adîncă şi puter¬ 
nică este nevoia unui anume tip de concept de realitate în gîndi- 
rea noastră, fie el chiar fragmentar şi neclar. 

Sugestia mea este că, la fiecare stadiu, ordinea potrivită de 
operare a minţii cere o înţelegere completă a ceea ce este în ge¬ 
neral cunoscut, nu doar în termeni matematici, formali, logici, 
dar şi intuitiv, în imagini, simţăminte, utilizare practică a limba¬ 
jului etc. (Poate ar fi posibil să spunem că acest fapt este impli¬ 
cat în armonia dintre emisfera cerebrală stîngă şi cea dreaptă.) 
Acest tip de gîndire atotcuprinzătoare nu este doar o sursă fertilă 
de noi idei teoretice: el este necesar pentru ca mintea omenească 
să funcţioneze într-o manieră general armonioasă, care, la rîndul 
ei, ar putea să facă posibilă o societate organizată şi stabilă. To¬ 
tuşi, aşa cum s-a indicat în capitolele anterioare, aceasta pretinde 
o curgere şi o dezvoltare continuă a ideii noastre generale de 
realitate. 

Capitolul 4 se ocupă cu realizarea unui început în procesul 
de dezvoltare al unei viziuni coerente asupra tipului de realitate 
care ar putea să stea la baza predicţiilor matematice corecte fur¬ 
nizate de teoria cuantică. Asemenea încercări au fost receptate în 
general în comunitatea fizicienilor într-o manieră oarecum con¬ 
fuză, căci există un sentiment larg răspîndit că, dacă ar putea fi 
într-adevăr propusă o viziune generală asupra lumii, ea ar trebui 
luată ca fiind conceptul „recunoscut" şi „ultim" privind natura 
realităţii. Dar, încă de la început, atitudinea mea a fost aceea că 
ideile noastre care se referă la cosmologie şi la natura generală a 
realităţii sînt într-un proces continuu de dezvoltare şi că se poate 
începe cu idei care sînt doar un fel de îmbunătăţiri faţă de ceea 

ce era înainte disponibil şi să meargă mai departe, de aici, la idei 
mai bune. 

Capitolul 4 prezintă deci problemele reale şi grave cu care 
se confruntă orice încercare de a furniza un concept consistent 
de „realitate la care se referă mecanica cuantică** şi de a indica 
anumite căi preliminarii spre o soluţie a acestor probleme în ter¬ 
meni de variabile ascunse. 

în capitolul 5 este explorată o cale diferită spre aceleaşi pro¬ 
bleme. Aceasta este o cercetare a ideilor noastre fundamentale 
de ordine. Ordinea, în totalitatea ei, este, în ultimă instanţă, ne- 
definibilă, în sensul că tot ceea ce sîntem şi facem este pătruns 
de ea (limbă, gîndire, sentiment, senzaţie, acţiune fizică, arte, 
activitate practică etc.). Totuşi, în fizică, ordinea fundamentală a 
fost, de secole, cea a caroiajului rectiliniu cartezian (extins cu 
uşurinţă în teoria relativităţii la caroiajul curbiliniu). Fizica a 
avut parte de o enormă dezvoltare în această perioadă, dînd la 
iveală multe trăsături radical noi, dar ordinea de bază a rămas în 
esenţă neschimbată. 

Ordinea carteziană este potrivită pentru analiza lumii în 
părţi de sine stătătoare (de ex. particule sau elemente de cîmp). 
Totuşi, în acest capitol, privim natura ordinii cu un grad mai ma¬ 
re de generalitate şi profunzime şi descoperim că atît în relativi¬ 
tate cît şi în teoria cuantică, ordinea carteziană conduce la contra¬ 
dicţii şi confuzii serioase. Aceasta se întîmplă deoarece ambele 
teorii implică faptul că starea efectivă a lucrurilor este mai cu- 
rînd plenitudinea nefărîmiţată a lumii decît analiza în părţi inde¬ 
pendente. Cu toate acestea, cele două teorii diferă radical în con¬ 
ceptele lor specifice de ordine. Astfel, în relativitate, mişcarea 
este continuă, cauzal determinată şi bine definită, în timp ce în 
mecanica cuantică ea este discontinuă, nu este cauzal determinată 
şi nici bine definită. Fiecare teorie este angajată faţă de noţiunea 
anumitor moduri de existenţă, esenţial statice şi fragmentare (re¬ 
lativitatea este angajată faţă de evenimentele separate, acelea ca¬ 
re pot fi legate prin semnale, iar mecanica cuantică faţă de cel de 
starecuantică bine definită). Astfel, se poate vedea că este nece¬ 
sar un nou tip de teorie care să lase la o parte aceste angajări fun- 

damentale şi care cel mult să regăsească unele trăsături esenţiale 
ale vechilor teorii ca forme abstracte, derivate dintr-o realitate 
mai profundă, în care ceea ce prevalează este plenitudinea nefă- 
rîmiţată. 

în capitolul 6 mergem mai departe, pentru a începe o dez¬ 
voltare mai concretă a unui nou concept de ordine, ce poate fi 
compatibil cu un univers al plenitudinii nefărîmiţate. Aceasta 
este ordinea implicită sau înfăşurată. în ordinea înfăşurată, spa¬ 
ţiul şi timpul nu mai sînt factorii dominanţi ce determină relaţia 
de dependenţă sau independenţă a diferitelor elemente. Mai cu- 
rînd, este posibil un tip complet diferit de legătură fundamentală 
între elemente, din care noţiunile noastre obişnuite de spaţiu şi 
timp, împreună cu cele de particule materiale de sine stătătoare, 
să poată fi abstrase ca forme rezultînd dintr-o ordine mai profun¬ 
dă. în fapt, aceste noţiuni curente apar în ceea ce se numeşte 
ordinea explicită sau desfăşurată ' care este o formă specială şi 
distinctă conţinută în totalitatea generală a tuturor ordinilor im¬ 
plicite. 

în capitolul 6, ordinea implicită este introdusă într-o moda¬ 
litate generală şi este discutată matematic în anexă. Totuşi, al 
7-lea şi ultimul capitol este o prezentare mai extinsă (deşi neteh- 
nică) a ordinii implicite împreună cu relaţia sa cu conştiinţa. 
Aceasta conduce la o indicaţie sumară care ar putea să vină în 
întîmpinarea nevoii noastre urgente de a dezvolta o cosmologie 
şi un set de concepte generale privind natura realităţii, potrivite 
epocii noastre. 

în final, sperăm că expunerea materialului în aceste eseuri 
poate ajuta să transmită cititorului cum s-a desfăşurat de fapt su¬ 
biectul, astfel încît forma cărţii este, aşa cum a fost prezentată, 
un exemplu a ceea ce poate fi înţeles prin conţinut. 



1 

FRAGMENTARE ŞI PLENITUDINE 


Titlul acestui capitol este „Fragmentare şi plenitudine". E 
deosebit de important să considerăm această problemă azi, pen¬ 
tru că fragmentarea este acum foarte larg răspîndită, nu doar 
pretutindeni în societate, ci şi în fiecare individ: şi aceasta con¬ 
duce la un gen de confuzie generală a minţii, care creează o serie 
nesfîrşită de probleme şi interferă cu claritatea percepţiei noas¬ 
tre atît de dramatic încît ne face incapabili să rezolvăm multe 
dintre ele. 

Astfel, arta, ştiinţa, tehnologia şi munca umană în general 
sînt divizate în specialităţi, fiecare fiind considerată, în esenţă, 
separată de celelalte. Ajungînd să nu mai fie satisfăcuţi de 
această stare de lucruri, oamenii au construit domenii interdisci- 
plinare suplimentare, prin care se intenţiona unificarea acestor 
specialităţi: dar aceste noi domenii au servit, pînă la urmă, mai 
ales la adăugarea unor fragmente ulterioare separate. Prin urma¬ 
re, societatea ca un întreg s-a dezvoltat pe o asemenea cale încît 
s-a fărîmiţat în naţiuni separate şi diverse grupuri religioase, 
politice, economice, rasiale etc. Corespunzător, mediul înconju¬ 
rător natural al omului a fost văzut ca un agregat compus din 
părţi de sine stătătoare, cu scopul de a intra în exploatarea dife¬ 
ritelor grupuri de oameni. Analog, fiecare individ uman a fost 
fragmentat într-un mare număr de compartimente distincte şi 
conflictuale, în concordanţă cu diferitele sale dorinţe, scopuri, 
ambiţii, ataşamente, caracteristici psihologice etc., într-o aseme¬ 
nea măsură încît este acceptat în general că un anumit grad de 
nevroză este inevitabil. Pe de altă parte, indivizii ce trec dincolo 

de limitele „normale" de fragmentare sînt clasificaţi drept para¬ 
noici, schizofrenici, psihopaţi. 

Ideea că toate aceste fragmente există în mod separat este, 
evident, o iluzie, şi această iluzie nu poate să facă altceva decît 
să conducă la o confuzie şi la un conflict fără sfîrşit. Intr-adevăr, 
încercarea de a trăi în concordanţă cu ideea că fragmentele sînt 
în mod real separate este, în esenţă, cea care a dus la o escalada¬ 
re a gravităţii crizelor cu care sîntem confruntaţi astăzi. Astfel, 
după cum bine se ştie, acest mod de viaţă a generat poluare, dis¬ 
trugere a echilibrului natural, suprapopulare, dezordine econo¬ 
mică şi politică mondială şi a creat un mediu înconjurător care 
nu este sănătos nici fizic şi nici mental pentru cei mai mulţi din¬ 
tre oamenii care trebuie să locuiască în el. Individual, s-a dez¬ 
voltat un sentiment larg răspîndit de neajutorare şi disperare, în 
faţa a ceea ce pare a fi o masă copleşitoare de forţe sociale dis¬ 
parate, mergînd dincolo de controlul şi chiar de înţelegerea 
fiinţelor umane care sînt prizoniere în ea. 

Intr-adevăr, într-o oarecare măsură, a fost întotdeauna atît 
necesar cît şi bine pentru om ca, în gîndirea sa, să divizeze lucru¬ 
rile şi să le separe, astfel încît să-şi reducă problemele la dimen¬ 
siuni lesne manevrabile; pentru că, evident, dacă în munca noas¬ 
tră tehnică practică am încerca să lucrăm cu întreaga realitate 
dintr-o dată, am fi copleşiţi. Aşadar, în anumite feluri, crearea 
unor teme speciale de lucru şi diviziunea muncii au reprezentat 
un pas important înainte. Chiar şi mai înainte înţelegerea pentru 
prima dată a faptului că omul nu este identic cu natura a fost şi 
ea un pas crucial, pentru că a făcut posibil un tip de autonomie 
în gîndirea lui care i-a permis să meargă dincolo de datul ime¬ 
diat privind limitele naturii, la început în imaginaţie şi, în final, 
în munca sa practică. 

Cu toate acestea, acest gen de abilitate a omului de a se se¬ 
para pe sine din mediul său înconjurător şi de a diviza şi a împăr¬ 
ţi lucrurile l-a condus în cele din urmă la o gamă largă de rezul¬ 
tate negative şi distructive, pentru că omul a pierdut conştiinţa a 
ceea ce face şi astfel a extins procesul de diviziune dincolo de 
limitele între care el funcţionează în mod propriu. In esenţă, pro- 

cesul de diviziune este un mod de a gîndi despre lucruri care 
este convenabil şi util în principal în domeniul activităţilor prac¬ 
tice, tehnice şi funcţionale (de ex. pentru a împărţi o suprafaţă de 
teren în diferite ogoare, unde trebuie să crească diverse recolte). 
Totuşi, cînd acest mod de gîndire este aplicat mai larg, la con¬ 
ceptele omului despre sine şi despre întreaga lume în care tră¬ 
ieşte (adică la imaginea sa proprie despre lume), omul încetează 
de a privi diviziunile operate de el ca fiind numai utile şi con¬ 
venabile şi începe să privească şi să se recunoască pe sine şi 
lumea sa ca fiind în realitate constituiţi din fragmente separate, 
de sine stătătoare. Fiind ghidat de o imagine proprie fragmentară 
asupra lumii, omul acţionează atunci într-un mod care încearcă 
să fărîmiţeze lumea şi pe sine însuşi, astfel încît totul să pară a 
corespunde felului său de gîndire. în acest fel, omul obţine o 
demonstraţie aparentă a corectitudinii propriei sale viziuni frag¬ 
mentare asupra lumii deşi, bineînţeles, îi scapă din vedere faptul 
că el însuşi este cel care, acţionînd în concordanţă cu modul său 
de gîndire, a dat naştere fragmentării ce pare a avea acum o exis¬ 
tenţă autonomă, independentă de voinţa sau dorinţa sa. 

Omul a fost conştient, din timpuri imemoriale, de această 
stare de fragmentare aparent autonomă şi adesea a imaginat mi¬ 
turi ale unei „vîrste de aur“ şi mai timpurii, care a existat înainte 
ca ruptura dintre om şi natură şi dintre om şi om să se fi produs, 
într-adevăr, omul a căutat întotdeauna plenitudinea mentală, fi¬ 
zică, socială, individuală. 

Este instructiv să avem în vedere că în limba engleză cu- 
vîntul health (sănătate) provine din cuvîntul anglo-saxon 
„ hale “, însemnînd „întreg" ( whole ): adică, a fi sănătos înseamnă 
să fii întreg, ceea ce, cred, redă în mare echivalentul ebraicului 
shalem. Deopotrivă, englezescul Ao/y(sfînt) provine din aceeaşi 
rădăcină ca şi whole (întreg). Toate acestea arată că omul a 
sesizat întotdeauna că plenitudinea sau integritatea este o nece¬ 
sitate absolută pentru a face viaţa demnă să fie trăită. Cu toate 
acestea, de-a lungul timpului, el a trăit mai degrabă în frag¬ 
mentare. 

Desigur, întrebarea de ce s-au întîmplat toate acestea cere o 
atenţie deosebită şi o considerare serioasă. 

In acest capitol, ne vom concentra atenţia asupra rolului 
subtil dar crucial pe care formele noastre generale de gîndire îl 
au în menţinerea fragmentării şi în contrarierea celor mai adînci 
îndemnuri ale noastre către plenitudine sau integritate. Pentru a 
da discuţiei un conţinut concret, vom discuta într-o anumită mă¬ 
sură în termenii cercetării ştiinţifice curente, care îmi este un do¬ 
meniu relativ familiar (deşi, bineînţeles, semnificaţia completă a 
problemei în discuţie va fi, de asemenea, avută în vedere). 

Ceea ce va fi accentuat mai înainte de toate în cercetarea ştiin¬ 
ţifică, şi apoi într-un context mai general, este că fragmentarea es¬ 
te continuu generată de obişnuinţa aproape universală de a lua în 
considerare conţinutul gîndirii drept „o descriere a lumii aşa cum 
este ea“. Or, am putea spune că, din perspectiva acestei deprin¬ 
deri, gîndirea noastră este văzută ca fiind în corespondenţă direc¬ 
tă cu realitatea obiectivă. Intrucît gîndirea noastră este pătrunsă de 
diferenţe şi distincţii, urmează că obişnuinţa de a le folosi ne con¬ 
duce la a le privi ca diviziuni reale, aşa încît atunci lumea va fi 
văzută şi trăită ca fiind în realitate fărîmiţată în fragmente. 

Relaţia dintre gîndire şi realitatea la care se referă această 
gîndire este un fapt cu mult mai complex decît cel al unei simple 
corespondenţe. Astfel, în cercetarea ştiinţifică o mare parte a 
gîndirii noastre se desfăşoară în termeni de teorii. Cuvîntul the- 
ory (teorie) derivă din grecescul theoria, care are aceeaşi rădăci¬ 
nă ca theatre (teatru) şi care înseamnă „a vedea“ sau „a realiza 
un spectacol". Astfel, s-ar putea spune că o teorie este în primul 
rînd o formă de viziune, de înţelegere (insight ), adică o modali¬ 
tate de a privi lumea şi nu o formă de cunoaştere (knowledge ) a 
felului cum este ea. 

In timpuri străvechi, de exemplu, oamenii dispuneau de teo¬ 
ria că materia celestă este fundamental diferită de cea terestră şi 
că este firesc ca obiectele terestre să cadă în timp ce pentru 
obiectele celeste, cum ar fi Luna, era firesc să rămînă sus în cer. 
O dată cu epoca modernă, oamenii de ştiinţă au început să dez¬ 
volte punctul de vedere potrivit căruia nu există nici o diferenţă 

reală între materia terestră şi cea celestă. Aceasta a implicat, de¬ 
sigur, că obiectele cereşti, cum ar fi Luna, trebuie să cadă, însă o 
bună bucată de vreme omul nu şi-a dat seama de această con¬ 
secinţă. Printr-o bruscă înţelegere iluminatorie, Newton a văzut 
că mărul şi Luna cad în acelaşi mod şi la fel se petrece cu toate 
obiectele. Astfel că el a fost condus la teoria gravitaţiei univer¬ 
sale, potrivit căreia se considera că toate obiectele cad spre dife¬ 
rite centre (de ex. Pămîntul, Soarele, planetele etc.). Aceasta a 
constituit un nou mod de a privi cerul, în care mişcările plane¬ 
telor nu mai erau văzute prin vechiul concept al unei diferenţe 
esenţiale între materia cerească şi cea terestră. Mai degrabă, se 
considerau aceste mişcări în termenii vitezelor de cădere, atît a 
materiei cereşti cît şi terestre, spre diverse centre. Iar cînd se 
descoperea că ceva nu era descriptibil în acest fel, se căutau şi 
adesea se descopereau planete noi şi încă nevăzute spre care 
cădeau obiectele cereşti (demonstrîndu-se astfel relevanţa aces¬ 
tui mod de a vedea lucrurile). 

Forma newtoniană de înţelegere a funcţionat foarte bine mai 
multe secole, dar, în final (ca şi vechile tipare de înţelegere ale 
grecilor, de mai înainte de Newton) a condus la rezultate neclare 
atunci cînd a fost extinsă la noi domenii. In aceste noi domenii, 
au fost dezvoltate forme originale de înţelegere (teoria relati¬ 
vităţii şi teoria cuantică). Acestea au dat o imagine a lumii radi¬ 
cal diferită de cea a lui Newton (deşi s-a constatat că cea din 
urmă rămîne încă validă într-un domeniu limitat). Dacă am pre¬ 
supune că teoriile dau o cunoaştere adevărată, corespunzînd rea¬ 
lităţii „aşa cum este“, atunci ar trebui să tragem concluzia că teo¬ 
ria newtoniană a fost adevărată pînă prin jurul lui 1900, după 
care a devenit brusc falsă, în timp ce relativitatea şi teoria cuan¬ 
tică s-au dovedit deodată adevărate. O asemenea concluzie ab¬ 
surdă nu apare totuşi dacă spunem că toate teoriile sînt puncte de 
vedere ( insights ) care nu sînt nici adevărate, nici false, ci, mai 
curînd, clare în anumite domenii şi neclare cînd sînt extinse din¬ 
colo de acestea. Ceea ce înseamnă că nu echivalăm teoriile cu 
ipotezele. Aşa cum indică rădăcina grecească a cuvîntului, o 
ipoteză este o supoziţie, adică o idee care este „pusă dedesubtul" 

raţionamentelor noastre, ca bază provizorie, care trebuie testată 
experimental pentru a-i stabili adevărul sau falsitatea. Totuşi, 
aşa cum bine se ştie, nu poate exista demonstraţia experimentală 
concluzivă a adevărului sau falsităţii unei ipoteze generale care 
are ca scop să acopere întregul realităţii. Mai degrabă, se desco¬ 
peră (de ex. ca în cazul epiciclurilor ptolemeice sau eşecului 
conceptelor newtoniene chiar înainte de apariţia relativităţii şi 
teoriei cuantice) că teoriile mai vechi devin din ce în ce mai ne¬ 
clare pe măsură ce se încearcă folosirea lor pentru obţinerea unei 
înţelegeri ( insight ) a domeniilor pentru care nu au fost create. 
Atenţia trează faţă de acest proces este, în linii mari, calea de ac¬ 
ces cea mai importantă spre noile teorii care reprezintă noi for¬ 
me de înţelegere. 

Astfel, în loc de a presupune că teoriile mai vechi sînt falsi¬ 
ficate la un anumit moment, am putea doar să spunem că omul 
îşi dezvoltă continuu noi forme de înţelegere care sînt clare pînă 
la un punct, apoi tind să devină neclare. In această activitate, 
evident că nu avem nici un motiv să presupunem că există sau va 
exista o formă finală de înţelegere (corespunzînd adevărului ab¬ 
solut) sau chiar un şir neîntrerupt de aproximaţii către aceasta. 
Mai curînd, în acest caz, se poate aştepta o dezvoltare nesfîrşită 
a noilor forme de înţelegere (care totuşi vor asimila anumite 
trăsături-cheie ale vechilor forme, ca simplificări, aşa cum face 
teoria relativităţii cu teoria newtoniană). Aşa cum s-a arătat mai 
devreme, aceasta înseamnă că teoriile noastre trebuie să fie vă¬ 
zute în principal ca moduri de a privi lumea ca un întreg (deci vi¬ 
ziuni asupra lumii) mai degrabă decît ca o „cunoaştere absolut 
adevărată a modului în care lucrurile sînt“ (sau ca o neîntrerup¬ 
tă apropiere de acestea). 

Privirea pe care o aruncăm lumii trece prin unghiul de vede¬ 
re al teoriilor noastre; cunoaşterea factuală pe care o obţinem va 
fi în mod evident configurată şi modelată de teoriile noastre. De 
exemplu, în timpurile străvechi, fenomenele ce priveau mişcări¬ 
le planetelor erau descrise în termenii ideii ptolemeice a epici¬ 
clurilor (cercuri suprapuse peste cercuri). în vremea lui Newton, 
aceste fenomene au fost descrise în termeni de orbite planetare 

precis determinate, analizate prin vitezele de cădere spre diver¬ 
se centre. Abia mai tîrziu, fenomenele au ajuns să fie văzute 
relativist, în concordanţă cu conceptele lui Einstein de spaţiu şi 
timp. Şi mai apoi, un tip de fenomene foarte diferit a fost speci¬ 
ficat în termenii teoriei cuantice (care în general dă numai rezul¬ 
tate statistice). In biologie, fenomenele sînt descrise acum în 
termenii teoriei evoluţiei, dar pe vremuri ele erau exprimate în 
funcţie de specii de vieţuitoare neschimbate în timp. 

Şi mai general, avînd în vedere percepţia şi modul de a ac¬ 
ţiona, înţelegerile noastre teoretice furnizează principalul izvor 
de organizare a cunoaşterii noastre factuale. Intr-adevăr, toată 
experienţa noastră este ordonată în acest fel. Aşa cum pare-se că 
a indicat pentru prima oară Kant, toată experienţa este organiza¬ 
tă în concordanţă cu categoriile gîndirii noastre, deci cu moduri¬ 
le noastre de a gîndi despre spaţiu, timp, materie, substanţă, cau¬ 
zalitate, contingenţă, necesitate, universalitate, particularitate 
etc. Se poate spune că aceste categorii sînt forme generale de în¬ 
ţelegere sau moduri de a privi orice lucru, astfel încît, într-un 
anume sens, sînt un tip de teorie (dar, desigur, acest nivel de teo¬ 
rie trebuie să se fi dezvoltat foarte devreme în evoluţia omului). 

Claritatea percepţiei şi gîndirii cere, evident, să fim în gene¬ 
ral conştienţi de felul în care experienţa noastră este pusă în or¬ 
dine de înţelegerea (clară sau confuză) furnizată de teoriile care 
sînt implicite sau explicite în modul nostru general de gîndire. In 
acest scop, este mai folositor să accentuăm că experienţa şi cu¬ 
noaşterea sînt un proces unic, decît să gîndim cunoaşterea noas¬ 
tră ca fiind despre vreun fel de experienţă separată. Putem numi 
acest unic proces prin expresia experienţă-cunoaştere (liniuţa 
indicînd că acestea sînt două aspecte inseparabile ale unei sin¬ 
gure mişcări întregi). 

Acum, dacă nu sîntem conştienţi că teoriile noastre sînt for¬ 
me de înţelegere mereu schimbătoare, configurînd şi modelînd 
experienţa în general, viziunea noastră va fi limitată. Aceasta se 
poate enunţa astfel: experienţa pe care o avem cu natura este 
foarte asemănătoare cu experienţa pe care o avem cu fiinţele 
umane. Dacă cineva descrie pe un altul, printr-o „teorie“ rigidă, 

drept un „inamic" împotriva căruia trebuie să se apere, celălalt 
va răspunde asemănător şi astfel „teoria" va fi, aparent, confir¬ 
mată de experienţă. In acelaşi fel, natura va răspunde în confor¬ 
mitate cu teoria prin care ne apropiem de ea. Astfel, în vechime, 
omul credea că ciuma este inevitabilă şi această concepţie l-a 
făcut să se comporte într-un asemenea fel încît să propage con¬ 
diţiile responsabile pentru răspîndirea ei. O dată cu formele de 
înţelegere moderne, ştiinţifice, omul se comportă în aşa fel încît 
el pune capăt modurilor de viaţă neigienice, responsabile pentru 
răspîndirea ciumei şi astfel ea nu mai este inevitabilă. 

Ceea ce împiedică înţelegerea teoretică să treacă dincolo de 
limitările existente şi să se schimbe pentru a întîlni fapte noi este 
tocmai convingerea că teoriile dau o cunoaştere adevărată a 
realităţii (ceea ce implică, desigur, că nu au niciodată nevoie de 
schimbare). Deşi felul nostru modem de gîndire s-a schimbat 
foarte mult faţă de cel vechi, ambele au o trăsătură esenţială în 
comun: şi anume, amîndouă sînt în general „străfulgerate" de 
ideea că teoriile dau o cunoaştere adevărată despre „realitate aşa 
cum este ea". Astfel, ambele moduri de gîndire favorizează 
confundarea formelor şi configuraţiilor induse în percepţia 
noastră de înţelegerea teoretică cu o realitate independentă de 
gîndirea noastră şi de felul nostru de a privi lumea. Această con¬ 
fuzie are o semnificaţie crucială, întrucît ne conduce la o cale 
către natură, societate şi individ în termenii unor forme de gîn¬ 
dire mai mult sau mai puţin fixate şi astfel, aparent, la confir¬ 
marea continuă a limitărilor acestor forme de gîndire prin expe¬ 
rienţă. 

Acest tip de confirmare permanentă a limitărilor din modu¬ 
rile noastre de gîndire este semnificativ mai ales în ceea ce pri¬ 
veşte fragmentarea, căci, aşa cum s-a arătat mai devreme, fieca¬ 
re formă de înţelegere teoretică introduce propriile sale diferenţe 
şi distincţii esenţiale (de ex. în vechime se făcea o distincţie fer¬ 
mă între materia cerească şi cea terestră, în timp ce în teoria 
newtoniană era capital să se distingă între centrele spre care 
cădea orice corp material). Dacă privim aceste diferenţe şi dis- 

tincţii drept moduri de a înţelege, drept călăuze ale percepţiei, 
nu rezultă că ele denotă substanţe ori entităţi existente separat. 

Pe de altă parte, dacă privim teoriile noastre drept „descrieri 
directe ale realităţii aşa cum este ea“, atunci, inevitabil, vom tra¬ 
ta aceste diferenţe şi distincţii ca diviziuni, implicînd existenţa 
separată a diverşilor termeni elementari ce apar în teorie. Astfel, 
vom fi conduşi la iluzia că lumea este în realitate constituită din 
fragmente separate şi, aşa cum s-a indicat deja, aceasta ne va de¬ 
termina să acţionăm într-o manieră care să favorizeze fragmen¬ 
tarea implicată în atitudinea noastră faţă de teorie. 

Este important să accentuăm acest punct. De exemplu, s-ar 
putea spune: „Fragmentarea oraşelor, religiilor, sistemelor poli¬ 
tice, conflictele de tip război, violenţă generală, fratricid etc. 
constituie chiar realitatea. Plenitudinea este doar un ideal pe 
care ar trebui să ne străduim să-l atingem." Dar nu acesta este 
punctul nostru de vedere. Mai degrabă, ceea ce ar trebui spus 
este că singură plenitudinea e reală şi că fragmentarea este răs¬ 
punsul acestui întreg la acţiunea omului, ghidată de percepţia 
iluzorie care este configurată de gîndirea fragmentară. Cu alte 
cuvinte, tocmai pentru că realitatea este un întreg, omului, cu 
modul său de abordare fragmentar, i se va răspunde, inevitabil, 
în mod corespunzător, adică tot fragmentar. Astfel, ceea ce este 
necesar pentru om este să dea atenţie obişnuinţei sale de gîndire 
fragmentară, să fie conştient de ea, şi astfel să-i pună capăt. Ac¬ 
cesul omului la realitate va fi atunci plenar, şi deci şi răspunsul 
va fi întreg. 

Totuşi, pentru ca aceasta să se întîmple, este extrem de im¬ 
portant ca omul să fie conştient de activitatea gîndirii sale ca 
atare\ adică mai degrabă ca o formă de înţelegere, un mod de a 
privi lumea, decît ca o „copie adevărată a realităţii aşa cum este 
ea“. 

Este clar că putem avea oricîte tipuri diferite de înţelegere. 
Ceea ce se cere nu este o integrare a gîndirii sau un tip impus de 
unitate, pentru că orice astfel de punct de vedere impus ar fi el 
însuşi doar un alt fragment. Mai degrabă, toate felurile noastre 
diferite de gîndire trebuie să fie considerate ca moduri distincte 

de a privi o unică realitate, fiecare într-un domeniu în care este 
clar şi adecvat. Se poate într-adevăr compara o teorie cu o vi¬ 
ziune anume asupra unui obiect dat. Fiecare viziune permite pu¬ 
nerea în evidenţă numai a unui anumit aspect. Obiectul, în în¬ 
tregul lui, nu este perceput în nici una dintre perspective ci, mai 
degrabă, este numai implicit înţeles ca fiind acea realitate singu¬ 
lară care se arată în toate acestea. Abia atunci cînd vom înţelege 
profund că teoriile noastre lucrează şi ele în acest fel, vom înce¬ 
ta de a recădea în obişnuinţa de a vedea realitatea şi de a acţiona 
asupra ei ca şi cum ea ar fi constituită din fragmente existente 
separat, corespunzătoare felului în care apare în gîndirea şi în 
imaginaţia noastră cînd luăm teoriile ca fiind „descrieri directe 
ale realităţii aşa cum este ea“. 

Dincolo de o conştientizare generală a rolului teoriilor, aşa 
cum s-a indicat mai sus, este necesar să acordăm o atenţie spe¬ 
cială acelor teorii care contribuie la exprimarea viziunilor noas¬ 
tre atotcuprinzătoare asupra lumii. Căci, într-o mare măsură, 
tocmai în aceste viziuni asupra lumii se formează, implicit sau 
explicit, noţiunile noastre generale despre natura realităţii şi 
relaţia dintre gîndire şi realitate. în această privinţă, teoriile ge¬ 
nerale ale fizicii joacă un rol important, deoarece se consideră că 
obiectul lor este natura universală a materiei din care orice este 
constituit, precum şi spaţiul şi timpul, în termenii cărora este 
descrisă orice mişcare materială. 

Să luăm în considerare, de exemplu, teoria atomică, propusă 
prima dată de Democrit cu mai bine de 2 000 de ani în urmă. în 
esenţă, această teorie ne învaţă să privim lumea ca fiind consti¬ 
tuită din atomi mişcîndu-se în vid. Formele permanent schimbă¬ 
toare şi caracteristicile macroscopice ale obiectelor sînt văzute 
acum ca rezultatele schimbării aranjamentelor de atomi în miş¬ 
care. Evident, această viziune a fost, în anumite feluri, un mod 
important de realizare a plenitudinii, pentru că îl face pe om 
capabil să înţeleagă enorma varietate a întregii lumi în termenii 
mişcărilor unui singur set de constituenţi de bază, ce au loc în- 
tr-un vid care pătrunde întregul existenţei. Cu toate acestea, pe 
măsură ce teoria atomică s-a dezvoltat, ea a devenit în mod fun- 

damental un suport major pentru o abordare fragmentară a reali¬ 
tăţii. Căci ea a încetat să fie văzută ca un punct de vedere, un 
mod de a înţelege, oamenii ajungînd să privească ca pe un ade¬ 
văr absolut ideea că întregul realităţii este de fapt constituit din 
nimic altceva decît „cărămizi atomice", toate lucrînd împreună 
mai mult sau mai puţin mecanic. 

Desigur, dacă privim teoria fizică drept un adevăr absolut, 
atunci formele generale de gîndire în fizică tind să îngheţe, con¬ 
tribuind astfel la fragmentare. Dincolo de această trăsătură gene¬ 
rală, însuşi conţinutul particular al teoriei atomice era de aşa na¬ 
tură încît a favorizat în mod special fragmentarea; căci, era deja 
implicit în acest conţinut faptul că întreaga lume a naturii, îm¬ 
preună cu fiinţa umană, incluzînd creierul său, sistemul său ner¬ 
vos, mintea sa etc., ar putea fi în principiu înţeleasă complet în 
termeni de structuri şi funcţii ale agregatelor de atomi indivi¬ 
duali. Faptul că atît în experimente cît şi în experienţa cotidiană 
această imagine atomică s-a confirmat a fost interpretat, fireşte, 
ca o dovadă a corectitudinii şi, bineînţeles, a adevărului univer¬ 
sal al acestei idei. Astfel, abordarea fragmentară a realităţii a be¬ 
neficiat de sprijinul întregii autorităţi a ştiinţei. 

Este important să subliniem totuşi că (aşa cum se întîmplă în 
mod obişnuit în astfel de cazuri) confirmarea experimentală a 
punctului de vedere atomic este limitată. Intr-adevăr, în dome¬ 
niile acoperite de mecanica cuantică şi relativitate, ideea atomis- 
tă conduce la întrebări confuze, care indică nevoia de noi forme 
de înţelegere, tot la fel de diferite de atomism pe cît este acesta 
faţă de teoriile care l-au precedat. 

Astfel, teoria cuantică arată că încercarea de a descrie şi de 
a urmări o particulă atomică cu precizie nu are prea mult sens 
(alte detalii asupra acestui punct se dau în capitolul 5). Ideea de 
traiectorie atomică are doar un domeniu limitat de aplicabilitate. 
Intr-o descriere mai amănunţită atomul pare, în multe privinţe, a 
se comporta mai degrabă ca o undă decît ca o particulă. în cel 
mai bun caz, el poate fi vizualizat ca un nor slab definit, a cărui 
formă depinde de tot ceea ce îl înconjoară, inclusiv instrumentul 
de observaţie. Astfel, nu se mai poate menţine distincţia dintre 

observator şi observat (care este implicită în viziunea atomistă, 
potrivit căreia observatorul şi observatul sînt agregate separate 
de atomi). Mai degrabă, atît observatorul cît şi observatul sînt 
aspecte fuzionate şi întrepătrunse ale unei realităţi plenare, care 
este indivizibilă şi neanalizabilă. 

Relativitatea ne conduce la un mod de a privi lumea care 
este similar cu cel de mai sus în anumite privinţe fundamentale. 
(Vezi capitolul 5 pentru mai multe detalii asupra acestui punct.) 
Deoarece, după Einstein, nu este posibil un semnal mai rapid 
decît lumina, rezultă că noţiunea de corp rigid îşi pierde sensul. 
Dar acest concept este crucial în teoria atomică clasică, pentru 
că în această teorie constituenţii fundamentali ai universului tre¬ 
buie să fie mici obiecte indivizibile, şi aceasta este posibil numai 
dacă fiecare parte a unui astfel de obiect este legată rigid cu toate 
celelalte. Teoria relativităţii face necesară renunţarea completă 
la ideea că lumea este alcătuită din constituenţi de bază sau „că¬ 
rămizi". Mai curînd, lumea trebuie văzută în termenii unui flux 
universal de evenimente şi procese. Astfel, aşa cum se indică 
prin A şi B în figura 1.1, în loc să reflectăm asupra unei particu¬ 
le, trebuie să ne gîndim la un „tub de univers". 



Acest tub de univers reprezintă procesul infinit de complex 
al unei structuri în mişcare şi dezvoltare, care este centrată într-o 
regiune indicată prin frontierele tubului. Totuşi, chiar în afara 

tubului, fiecare „particulă" are un cîmp care se extinde în spaţiu 
şi fuzionează cu cîmpurile altor particule. 

O imagine mai vie a tipului de obiect pe care îl avem aici în 
vedere este sugerată considerînd formele de undă ca structuri de 
tip vîrtej într-un curent în curgere. Aşa cum se vede în figura 
1 . 2 ., două vîrtejuri corespund la două modele stabile de curgere 
a fluidului, centrate mai mult sau mai puţin în A şi B. Evident, 
cele două vîrtejuri vor trebui luate ca abstracţii, făcute plauzibile 
percepţiei noastre de modul în care gîndim. De fapt, cele două 
modele abstracte de curgere fuzionează şi se unesc într-o sin¬ 
gură mişcare globală a curentului. Nu există nici o distincţie pre¬ 
cisă între ele şi nici nu trebuie văzute ca entităţi separate sau 
independente. 




Figura 1.2 

într-adevăr, teoria relativităţii pretinde un fel de a privi parti¬ 
culele atomice, potrivit căruia acestea constituie întreaga materie, 
incluzînd bineînţeles fiinţele umane, cu creierele lor, sistemele lor 
nervoase şi instrumentele de observare pe care le-au construit şi 
pe care le utilizează în laboratoarele lor. Astfel, abordînd proble¬ 
ma pe căi diferite, relativitatea şi teoria cuantică sînt de acord cu 
faptul că ambele implică cerinţa de a privi lumea ca un întreg indi¬ 
vizibil, în care toate părţile universului, incluzînd observatorul şi 
instrumentele sale, fuzionează şi se unesc într-o singură totalitate. 
In această totalitate, forma atomistă de înţelegere este o simplifi¬ 
care şi o abstracţie, valabilă doar într-un context limitat. 

Noua formă de înţelegere ar putea fi numită mai bine Pleni¬ 
tudine Indivizibilă în Mişcare Curgătoare. Această viziune im- 

plică faptul că, într-un anumit sens, această curgere este ante¬ 
rioară celei a „lucrurilor" care pot fi văzute ca formîndu-se şi 
dizolvîndu-se în ea. Am putea ilustra ceea ce spunem aici refe- 
rindu-ne la „curentul de conştiinţă". Acest flux al conştiinţei nu 
este definibil precis şi totuşi este evident anterior formelor de 
gîndire şi ideilor definibile, care pot fi văzute ca formîndu-se şi 
dizolvîndu-se în flux, ca undele, valurile şi vîrtejurile într-un cu¬ 
rent în curgere. Aşa cum se întîmplă cu astfel de modele de miş¬ 
care într-un curent, anumite gînduri se repetă şi persistă într-un 
mod mai mult sau mai puţin stabil, în timp ce altele sînt evanes¬ 
cente. 

Propunerea unei noi forme generale de înţelegere constă în 
a afirma că toată materia este de această natură: Adică, există un 
flux universal care nu poate fi definit explicit şi care poate fi cu¬ 
noscut numai implicit, aşa cum se indică prin formele şi confi¬ 
guraţiile explicit definibile, unele stabile, altele nestabile, care 
pot fi abstrase din fluxul universal. In această curgere, mintea şi 
materia nu sînt substanţe separate. Mai degrabă, sînt aspecte di¬ 
ferite ale unei singure mişcări, întregi şi nefărîmiţate. In acest 
fel, sîntem capabili să privim toate aspectele existenţei ca nese¬ 
parate unele faţă de altele, şi astfel putem pune capăt fragmen¬ 
tării implicate de atitudinea uzuală proprie punctului de vedere 
atomist, care ne conduce la a diviza orice prin orice într-un mod 
tranşant. Cu toate acestea, putem înţelege acel aspect al ato- 
mismului care mai furnizează totuşi o formă validă şi corectă 
de înţelegere; deci, în ciuda plenitudinii indivizibile a mişcării 
de curgere, diversele modele ce pot fi abstrase din ea au o re¬ 
lativă autonomie şi stabilitate, care sînt într-adevăr făcute po¬ 
sibile de către legea universală a mişcării de curgere. Totuşi, 
trebuie să avem precis în minte limitele acestei autonomii şi sta¬ 
bilităţi. 

Putem astfel, în contexte specificate, să adoptăm diverse 
alte forme de înţelegere care ne permit să simplificăm anumite 
lucruri şi să le tratăm momentan şi pentru anumite scopuri li¬ 
mitate ca şi cum ar fi autonome şi stabile; în acelaşi fel, ca şi 
cum ar fi, poate, existente în mod separat. Totuşi nu trebuie să 

cădem în capcana de a privi 1 a noi înşine şi la lumea întreagă în 
acest mod. Astfel, gîndirea noastră nu ne mai duce nici la iluzia 
că realitatea, de fapt, are o natură fragmentară şi nici la acţiu¬ 
nile fragmentare generate de o percepţie umbrită de astfel de 
iluzii. 

Punctul de vedere discutat mai sus este similar, în anumite 
puncte cheie, cu cel susţinut de unii dintre vechii greci. Această 
asemănare poate fi arătată clar considerînd noţiunea aristotelică 
de cauzalitate. Aristotel distinge patru tipuri de cauze: 

Materiale 

Eficiente 

Formale 

Finale. 

Un bun exemplu în termenii căruia poate fi înţeleasă această 
distincţie se obţine considerînd ceva viu, cum ar fi un copac sau 
un animal. Cauza materială este, atunci, chiar materia în care 
toate celelalte cauze operează şi din care se constituie lucrul. 
Astfel, în cazul unei plante, cauza materială este solul, aerul, apa 
şi lumina soarelui care împreună dau substanţă plantei. Cauza 
eficientă este o anumită acţiune, externă lucrului în discuţie, ca¬ 
re permite întregului proces să fie iniţiat. în cazul unui copac, de 
exemplu, plantarea sau însămînţarea pot fi luate drept cauze efi¬ 
ciente. 

în acest context, de o foarte mare semnificaţie este înţelege¬ 
rea a ceea ce înseamnă cauza formală. Din nefericire, în conota- 
ţia sa modernă, cuvîntul „formal" tinde să se refere la o formă 
exterioară care nu este îndeajuns de semnificativă (de ex. ca în 
„aspect formal" sau „doar o formalitate"). Totuşi, în filozofia 
Greciei antice, cuvîntul formă înseamnă, în primul rînd, o activi¬ 
tate de formare internă, care este cauza creşterii lucrurilor şi a 
dezvoltării şi diferenţierii diverselor forme esenţiale ale acesto¬ 
ra. De exemplu, în cazul unui stejar, ceea ce se indică prin cu¬ 
vîntul „cauză formală" este întreaga mişcare internă a sevei, 
creşterea celulară, articularea ramurilor, frunzelor etc., care este 
caracteristică acelui tip de arbore şi este diferită de ceea ce se 

petrece cu alte tipuri de arbori. în limbaj mai modern, ar fi mai 
bine să descriem aceasta drept o cauzăformativă, pentru a ac¬ 
centua că nu este implicată doar o formă impusă din afară, ci 
mai degrabă o mişcare internă ordonată şi structurată care este 
esenţială pentru ceea ce lucrurile sînt. 

Orice astfel de cauză formativă trebuie, evident, să aibă o fi¬ 
nalitate sau un rezultat care să fie cel puţin implicit. Astfel, nu 
este posibil să ne referim la mişcarea internă prin care ghinda dă 
naştere unui stejar, fără a ne referi simultan la stejarul care va 
rezulta din această mişcare. Astfel, cauza formativă implică tot¬ 
deauna cauza finală. 

Desigur, putem de asemenea să cunoaştem cauza finală, ca 
proiect păstrat conştient în minte prin gîndire (această idee fiind 
extinsă la Dumnezeu, care era văzut ca cel ce a creat universul 
după un proiect măreţ). Proiectul este totuşi numai un caz spe¬ 
cial de cauză finală. De exemplu, gîndirea oamenilor a ţintit ade¬ 
sea spre anumite finalităţi, dar ceea ce a rezultat de fapt din ac¬ 
ţiunile lor a fost în general ceva diferit de ceea ce plănuiseră, 
ceva care totuşi fusese implicit în actele lor, deşi nu fusese în 
mod conştient perceput. 

în viziunea veche, noţiunea de cauză formativă era conside¬ 
rată ca fiind în mod esenţial de aceeaşi natură pentru minte, după 
cum era şi pentru viaţă şi pentru cosmos ca întreg. într-adevăr, 
Aristotel a considerat universul ca pe un unic organism în care 
fiecare parte creşte şi se dezvoltă în relaţia sa cu întregul în care 
îşi are locul şi funcţia proprie. în ce priveşte mintea, putem înţe¬ 
lege acest tip de idee în termeni mai moderni, întorcîndu-ne 
atenţia la mişcarea de curgere a conştienţei. Aşa cum s-a indicat 
mai devreme, se poate, în primul rînd, să se disceamă diverse 
modele de gîndire în această curgere. Acestea urmează unele din 
altele relativ mecanic, prin asociaţia determinată de obişnuinţă 
şi condiţionare. Evident, astfel de schimbări asociative sînt ex¬ 
terne structurii intrinseci a gîndurilor în chestiune, astfel că 
aceste schimbări acţionează ca o serie de cauze eficiente. Totuşi 
a înţelege care este raţiunea a ceva nu este o activitate mecanică 
de acest tip: Mai curînd, se conştientizează fiecare aspect ca asi- 

milat într-un singur tot, toate părţile acestuia fiind legate în inte¬ 
rior (aşa cum sînt, de exemplu, organele corpului). Aici se poate 
accentua că actul de a raţiona este în mod esenţial un tip de per¬ 
cepţie prin intermediul minţii, similară în anumite feluri cu per¬ 
cepţia artistică şi nu este doar repetiţia asociativă a raţiunilor 
deja cunoscute. Astfel, putem fi puşi în încurcătură de un dome¬ 
niu larg de factori, lucruri care nu se potrivesc unele cu altele, 
pînă ce deodată apare o iluminare şi deci devine posibil să se va¬ 
dă cum toţi aceşti factori sînt în relaţie unul cu altul, ca aspecte 
ale unei totalităţi (de ex. să luăm în considerare înţelegerea, de 
către Newton, a gravitaţiei universale). Unor astfel de acte de 
percepţie nu li se poate da propriu-zis o analiză sau o descriere 
detaliată. Mai degrabă, ele trebuie să fie considerate ca aspecte 
ale activităţii formative a minţii. Astfel, produsul acestei activi¬ 
tăţi este atunci o structură particulară de concepte şi aceste pro¬ 
duse sînt legate printr-o serie de cauze eficiente care operează în 
gîndirea asociativă obişnuită — şi aşa cum s-a arătat mai devre¬ 
me, în această viziune se priveşte activitatea formativă ca fiind 
primordială atît pentru natură cît şi pentru minte, astfel încît re¬ 
zultatele acestei activităţi, pentru natură, sînt de asemenea legate 
prin cauze eficiente. 

Evident, ideea de cauză formativă este relevantă pentru vi¬ 
ziunea plenitudinii indivizibile în mişcarea de curgere, care este 
implicată de dezvoltările moderne din fizică, în special din teo¬ 
ria relativităţii şi din teoria cuantică. Astfel, aşa cum s-a arătat, 
fiecare structură relativ autonomă şi stabilă (de ex. o particulă 
atomică) trebuie să fie înţeleasă nu ca ceva independent şi indes¬ 
tructibil, ci mai curînd ca un produs care s-a format în întreaga 
mişcare de curgere şi care, în final, se va dizolva înapoi în aceas¬ 
tă mişcare. Cum anume această structură se menţine pe ea însăşi 
va depinde de locul şi funcţia sa în întreg. Astfel, vedem că anu¬ 
mite dezvoltări în fizica modernă implică un tip de înţelegere a 
naturii care, în privinţa ideilor de cauză formativă şi finală, este 
în mod esenţial aceeaşi cu perspectiva care le era comună celor 
din vechime. 

Cu toate acestea, în cea mai mare parte din munca desfăşu¬ 
rată astăzi în fizică, noţiunile de cauză formativă şi finală nu sînt 
văzute ca avînd semnificaţie primordială. Mai curînd, prin lege 
încă se mai înţelege, în general, un sistem autodeterminat de 
cauze eficiente, operînd asupra unei mulţimi de constituenţi ma¬ 
teriali fundamentali ai universului (de ex. particulele elementare 
supuse forţelor de interacţiune dintre ele). Aceşti constituenţi nu 
sînt concepuţi ca luînd parte la un proces atotcuprinzător şi, ast¬ 
fel, ei nu sînt consideraţi a fi ca nişte organe adaptate locului şi 
funcţiei lor în întreg (adică scopurilor pe care le-ar îndeplini în 
întreg). Mai degrabă, ei tind să fie concepuţi ca elemente meca¬ 
nice a căror natură este imuabilă şi care există în mod separat. 

Tendinţa dominantă în fizica modernă este astfel total împo¬ 
triva oricărui fel de viziune ce dă prioritate activităţii formative 
în totalitatea indivizibilă a mişcării de curgere. într-adevăr, ace¬ 
le aspecte ale teoriei relativităţii şi ale teoriei cuantice care chiar 
sugerează nevoia unei astfel de viziuni tind să fie bagatelizate şi, 
în realitate, abia dacă sînt observate de majoritatea fizicienilor, 
şi aceasta întrucît ele sînt privite în mare măsură drept trăsături 
ale calculului matematic şi nu drept sugestii privind natura reală 
a lucrurilor. Cu toate că aceasta se întîmplă cu limbajul şi modul 
de gîndire informai din fizică, care infuzează imaginaţia şi pro¬ 
voacă sentimentul realului şi al substanţialului, cei mai mulţi fi¬ 
zicieni încă vorbesc şi gîndesc, cu totală convingere a adevăru¬ 
lui, în termenii noţiunilor atomiste tradiţionale, potrivit cărora 
universul este constituit din acele porţiuni elementare care sînt 
numite „cărămizile fundamentale" din care se consideră că orice 
este făcut. In alte ştiinţe, cum ar fi biologia, puterea acestei con¬ 
vingeri este chiar mai mare, pentru că printre cei ce lucrează în 
aceste domenii există o slabă conştientizare a caracterului revo¬ 
luţionar al dezvoltării din fizica modernă. De exemplu, cei ce lu¬ 
crează în biologia moleculară modernă cred, în general, că tota¬ 
litatea vieţii şi minţii poate fi profund înţeleasă în termeni mai 
mult sau mai puţin mecanici, printr-un tip de extindere a cerce¬ 
tărilor făcute asupra structurii şi funcţiei moleculelor de ADN. 
O tendinţă similară a început deja să domine în psihologie. Ast- 

fel, ajungem la un rezultat de-a dreptul straniu: chiar şi în studiul 
vieţii şi al minţii, care constituie prin excelenţă domeniul unde 
cauza formativă acţionează ca o mişcare de curgere indivizibilă 
şi nefărîmiţată, se manifestă azi o puternică credinţă în valabili¬ 
tatea abordării fragmentării atomiste a realităţii. 

Bineînţeles, tendinţa dominantă în ştiinţă, de a gîndi şi per¬ 
cepe în termenii unei viziuni proprii fragmentare asupra lumii, 
este o parte a unei mişcări mai vaste care a fost dezvoltată de-a 
lungul anilor şi care a pătruns aproape în întreaga noastră socie¬ 
tate de astăzi: dar, în schimb, acest mod de a gîndi şi privi cerce¬ 
tarea ştiinţifică tinde cu putere să reîntărească abordarea frag¬ 
mentară generală, şi aceasta datorită faptului că ea oferă oame¬ 
nilor o imagine a întregii lumi, bazată pe nimic altceva decît 
nişte agregate de „cărămizi atomice" separate şi furnizează ace¬ 
le dovezi experimentale din care e trasă concluzia că această vi¬ 
ziune este necesară şi inevitabilă. In acest fel, oamenii sînt con- 
strînşi să admită că fragmentarea nu este altceva decît o expresie 
a „felului în care orice este cu adevărat" şi că orice altă perspec¬ 
tivă este imposibilă. Astfel, există puţină disponibilitate de a cău¬ 
ta dovezi în direcţia opusă. Bineînţeles, aşa cum s-a arătat deja, 
chiar atunci cînd astfel de dovezi apar, aşa cum se întîmplă în 
fizica modernă, tendinţa generală este de a le minimaliza sem¬ 
nificaţia sau chiar de a le ignora complet. S-ar putea merge de 
fapt atît de departe încît să se spună că în starea prezentă a socie¬ 
tăţii şi în modul general actual de a preda ştiinţa, care este o 
manifestare a acestei stări a societăţii, este întreţinut şi transmis 
un tip de prejudecată favorabil unei viziuni personale fragmen¬ 
tare asupra lumii (într-o anumită măsură explicit şi conştient dar 
în principal într-o modalitate implicită şi inconştientă). 

Aşa cum am indicat deja, oamenii ghidaţi de o astfel de vi¬ 
ziune personală fragmentară asupra lumii nu pot, pînă la urmă, 
să facă altceva decît să încerce ca prin acţiunile lor să spargă 
lumea şi pe ei înşişi în bucăţi, ceea ce corespunde modului lor 
general de gîndire. Căci, în primul rînd, fragmentarea este o în¬ 
cercare de a extinde analiza lumii în părţi separate dincolo de 
domeniul în care este potrivit să se facă acest lucru; ea este, în 

consecinţă, o încercare de a diviza ceea ce în realitate este indi¬ 
vizibil. In pasul următor, o astfel de tentativă ne va conduce şi la 
o încercare de unificare a ceea ce nu este în realitate de unit. 
Aceasta se poate vedea clar în special în modul în care se gru¬ 
pează oamenii în societate (din punct de vedere politic, econo¬ 
mic, religios etc.). Chiar actul de formare a unui astfel de grup 
tinde să creeze un sentiment al diviziunii şi al separării membri¬ 
lor grupului de restul lumii, dar, deoarece membrii sînt în reali¬ 
tate conectaţi cu întregul, acesta nu poate în fond funcţiona. Fie¬ 
care membru are, de fapt, o conexiune cumva diferită şi, mai de¬ 
vreme sau mai tîrziu, ea se prezintă ca o diferenţă între el şi alţi 
membri ai grupului. Ori de cîte ori omul se separă pe sine de 
restul societăţii şi încearcă să se unească prin identificare în 
cadrul unui grup, este clar că, în cele din urmă, grupul trebuie să 
dezvolte un conflict intern, care conduce la distrugerea unităţii 
sale. în acelaşi fel, cînd oamenii încearcă, în activitatea lor prac¬ 
tică, tehnică, să separe un anume aspect al naturii, se va dezvol¬ 
ta o stare similară de contradicţie şi scindare. Acelaşi lucru i se 
va întîmpla individului cînd încearcă să se separe de societate. 
Adevărata unitate în individ şi dintre om şi natură, ca şi dintre 
om şi om, poate să se manifeste numai într-o formă de acţiune 
care nu încearcă să fragmenteze întregul realităţii. 

Modul nostru fragmentar de a gîndi, a vedea şi a acţiona are 
în mod evident implicaţii în fiecare aspect al vieţii omeneşti. 
Adică, printr-un tip de ironie destul de interesant, fragmentarea 
pare a fi singurul lucru din viaţa noastră care e universal, care lu¬ 
crează de-a lungul întregului fără graniţă sau limită. Aceasta se 
întîmplă deoarece rădăcinile fragmentării sînt foarte adînci şi 
răspîndite. Aşa cum s-a arătat, încercăm să divizăm ceea ce este 
unu şi indivizibil, iar aceasta implică faptul că, în pasul următor, 
vom încerca să identificăm ceea ce este diferit. 

Astfel, fragmentarea este în esenţă o confuzie în jurul ches¬ 
tiunii diferenţei şi a asemănării (sau unităţii), deşi percepţia cla¬ 
ră a acestor categorii este indispensabilă fiecărei faze a vieţii: A 
fi confuz în legătură cu ceea ce este diferit şi cu ceea ce nu este 
înseamnă a confunda totul. Astfel, nu este întîmplător că forma 

noastră de gîndire fragmentară conduce la un domeniu atît de 
întins de crize sociale, politice, economice, ecologice, psiholo¬ 
gice etc. în ceea ce-1 priveşte pe individ şi societatea în întregul 
ei. Un astfel de mod de gîndire implică o escaladare nesfîrşită a 
conflictelor haotice şi lipsite de sens în care energiile tuturor se 
irosesc în mişcări opuse sau, mai mult, direct contradictorii. 

Evident, este important şi desigur extrem de urgent să clari¬ 
ficăm acest tip de confuzie adînc şi răspîndit, care impregnează 
întregul vieţilor noastre. Ce mai înseamnă atunci să întreprin¬ 
dem acţiuni sociale, politice, economice, şi de alt fel, dacă min¬ 
tea este prinsă într-o mişcare confuză în care ea, în general, di¬ 
ferenţiază ceea ce nu e diferit şi identifică ceea ce nu e identic? 
O astfel de acţiune va fi, în cel mai bun caz, ineficace, iar în cel 
mai rău caz, extrem de distructivă. 

Nu va fi util nici să se încerce impunerea unui tip rigid de 
principiu „holistic" unificator sau integrator referitor la viziunea 
noastră personală asupra lumii, căci, aşa cum s-a indicat mai de¬ 
vreme, orice formă rigidă de astfel de viziune implică faptul că 
noi nu ne mai tratăm teoriile ca moduri de a înţelege sau de a ve¬ 
dea, ci, mai curînd, ca pe o „cunoaştere absolut adevărată a lu¬ 
crurilor, aşa cum sînt ele în realitate". Astfel, fie că ne place fie 
că nu, distincţiile care sînt inevitabil prezente în orice teorie, 
chiar într-una „holistă", vor fi tratate în mod eronat ca diviziuni, 
implicînd existenţa separată a termenilor care sînt deosebiţi (ast¬ 
fel că, în mod corespunzător, cei ce nu sînt deosebiţi în acest fel 
vor fi trataţi în mod eronat ca absolut identici). 

Astfel, trebuie să fim extrem de atenţi la faptul că teoriile 
noastre nu sînt „descrieri ale realităţii aşa cum este ea“, ci, mai 
degrabă, forme de înţelegere mereu schimbătoare ce pot arăta sau 
indica o realitate care este implicită şi nu este în fond descrip- 
tibilă ori specificabilă în totalitatea sa. Astfel, nevoia de a fi pre¬ 
caut se manifestă chiar în ceea ce priveşte afirmaţiile făcute aici, 
în sensul că ele nu trebuie privite ca o „cunoaştere absolut ade¬ 
vărată a naturii fragmentării şi plenitudinii". Mai curînd, ea este 
de asemenea o teorie ce dă o înţelegere a acestei chestiuni. Ră- 

mîne în sarcina cititorului să aprecieze pentru el însuşi dacă în¬ 
ţelegerea este clară sau neclară şi care sînt limitele validităţii ei. 

Atunci, ce poate fi făcut pentru a pune capăt stării predomi¬ 
nante de fragmentare? La prima vedere aceasta poate părea o 
întrebare rezonabilă, dar o examinare mai atentă ne conduce la a 
întreba dacă, în fapt, această întrebare este cu adevărat rezonabi¬ 
lă, deoarece ne dăm seama că ea se sprijină pe presupoziţii ce nu 
sînt clare. 

In general vorbind, dacă întrebăm, de exemplu, cum se poa¬ 
te rezolva o problemă tehnică, se presupune că, în momentul în 
care începem, neştiind răspunsul, minţile noastre sînt, cu toate 
acestea, destul de clare pentru a descoperi unul, sau cel puţin 
pentru a recunoaşte descoperirea lui de către altcineva. Dar dacă 
întregul nostru mod de gîndire este pătruns de fragmentare, 
aceasta implică faptul că noi nu sîntem capabili s-o facem, căci 
percepţia fragmentară este, în esenţă, o obişnuinţă, în mare mă¬ 
sură inconştientă, de a confunda ceea ce e diferit cu ceea ce nu 
este. Astfel, chiar prin actul în care încercăm să descoperim ce 
să facem cu fragmentarea, vom continua cu această obişnuinţă şi 
astfel vom tinde deja să introducem forme suplimentare de frag¬ 
mentare. 

Desigur, aceasta nu înseamnă în mod necesar că nu există 
nici o altă cale, dar înseamnă că trebuie să ne oprim, aşa încît să 
nu ne înarmăm cu obişnuitele noastre moduri fragmentare de 
gîndire, cum facem cînd sîntem în căutarea unor soluţii ce ne 
sînt deja la îndemînă. Problema fragmentării şi plenitudinii este 
una subtilă şi dificilă, mai subtilă şi mai dificilă decît cele care 
conduc la noi descoperiri fundamentale în ştiinţă. A întreba cum 
să punem capăt fragmentării şi a aştepta un răspuns în cîteva mi¬ 
nute este chiar mai lipsit de sens decît a întreba cum să dezvolţi 
o teorie tot la fel de nouă cum era a lui Einstein cînd acesta lucra 
la ea, şi de a aştepta să ţi se spună ce să faci în termenii unui anu¬ 
mit program, dat prin formule şi reţete. 

Unul dintre cele mai dificile şi mai subtile puncte referitoare 
la această problemă este tocmai acela de a clarifica ce trebuie în¬ 
ţeles prin relaţia dintre conţinutul gîndirii şi procesul de gîndire 

ce produce acest conţinut. O sursă majoră de fragmentare este 
într-adevăr presupoziţia general acceptată că procesul de gîndire 
este suficient de separat şi de independent faţă de conţinutul său, 
pentru a ne permite, în general, să fim capabili de gîndire clară, 
ordonată, raţională, cu ajutorul căreia să putem judeca adecvat 
acest conţinut drept corect sau incorect, raţional sau iraţional, 
fragmentar sau întreg etc. De fapt, aşa cum s-a văzut, fragmen¬ 
tarea implicată într-o viziune personală dată asupra lumii nu este 
de găsit numai la nivelul conţinutului gîndirii ci şi, în genere, la 
nivelul activităţii persoanei care „realizează gîndirea“ şi astfel, 
ea este la fel de mult în procesul de gîndire pe cît e în conţinutul 
ei. într-adevăr, conţinutul şi procesul nu sînt două lucruri exis¬ 
tente separat, ci, mai degrabă, sînt două aspecte ale viziunii unei 
singure mişcări întregi. Astfel, conţinutul fragmentar şi procesul 
fragmentar trebuie să se sfîrşească împreună. 

Aici trebuie să ne ocupăm de unicitatea procesului de gîndi¬ 
re şi a conţinutului său, în acelaşi fel în care ne-am ocupat de 
unicitatea observatorului şi a observatului, fapt ce a fost discutat 
în legătură cu teoria relativităţii şi teoria cuantică. întrebărilor de 
acest tip nu li se poate răspunde în mod adecvat atîta timp cît, 
conştient sau inconştient, noi sîntem confiscaţi de un mod de 
gîndire ce încearcă să se analizeze pe sine în termenii unei pre¬ 
supuse separări dintre procesul de gîndire şi conţinutul gîndirii, 
care ar fi produsul său. Prin acceptarea unei astfel de presupozi¬ 
ţii sîntem conduşi, în pasul următor, la a căuta nişte plăsmuiri de 
acţiuni prin cauze eficiente, care ar pune capăt fragmentării în 
conţinut, dar conservînd fragmentarea în procesul efectiv de 
gîndire. Ceea ce se cere este o cale de a ajunge într-un fel la atot- 
cuprinzătoarea cauzăformativă a fragmentării, în care conţinu¬ 
tul şi procesul efectiv sînt cuprinse împreună, în plenitudinea 
lor. 

Am putea considera aici imaginea unei mase turbionare de 
vîrtejuri într-un curent. Structura şi distribuţia vîrtejurilor, care 
constituie un fel de conţinut al descrierii mişcării, nu sînt sepa¬ 
rate de activitatea formativă a curentului în curgere, care creea¬ 
ză, menţine şi în final dizolvă totalitatea structurilor de vîrtej. 

Aşadar, a încerca să elimini vîrtejurile fără a schimba activitatea 
formativă a curentului ar fi, evident, absurd. O dată ce percepţia 
noastră este ghidată de o înţelegere adecvată a semnificaţiei în¬ 
tregii mişcări, nu vom fi dispuşi, evident, să încercăm o astfel de 
cale inutilă. Mai degrabă, vom privi întreaga situaţie şi vom fi 
atenţi şi grijulii pentru a învăţa din ea şi a descoperi astfel ceea 
ce este cu adevărat un mod corespunzător de acţiune, relevant 
pentru acest întreg, spre a pune capăt structurii turbionare de 
vîrtejuri. In acelaşi fel, cînd vom cuprinde în mod efectiv ade¬ 
vărul unicităţii procesului de gîndire pe care îl realizăm de fapt 
şi conţinutul gîndirii care este produsul acestui proces, atunci o 
astfel de înţelegere ne va face capabili să observăm, să privim şi 
să învăţăm despre întreaga mişcare a gîndirii. In acest fel vom fi 
capabili să descoperim o acţiune relevantă pentru întreg, ceea ce 
va pune capăt „turbulenţei" mişcării, turbulenţă care este esenţa 
fragmentării vieţii în oricare fază a ei. 

Desigur, o asemenea învăţare şi descoperire vor cere o mare 
cantitate de atenţie şi de muncă îndîrjită. Sîntem gata să acordăm 
o astfel de atenţie şi efort într-un larg cîmp de domenii ştiinţifi¬ 
ce, economice, sociale, politice etc. Pînă acum totuşi, puţin sau 
deloc din această energie a fost cheltuită pentru crearea, în ca¬ 
drul procesului de gîndire, a unei înţelegeri de claritatea căreia 
depinde valoarea tuturor celorlalte activităţi. Este în primul rînd 
necesar să înţelegem marele pericol de a persevera pe calea unui 
proces de gîndire fragmentar. O astfel de înţelegere ar duce la 
cercetarea felului în care gîndirea pune de fapt în funcţiune sim¬ 
ţul urgenţei şi energia necesară pentru a întîmpina adevărata 
mărime a dificultăţilor cu care ne confruntă acum fragmentarea. 

ANEXĂ: REZUMATUL DISCUŢIEI ASUPRA 

FORMELOR DE ÎNŢELEGERE A PLENITUDINII, 

SPECIFICE OCCIDENTULUI ŞI ORIENTULUI 

Chiar în fazele timpurii ale dezvoltării civilizaţiei, viziunea 
oamenilor era, esenţialmente, mai degrabă cea a plenitudinii de- 
cît a fragmentării. In Orient (în special în India) astfel de viziuni 

încă mai supravieţuiesc, în sensul că filozofia şi religia pun ac¬ 
cent pe plenitudine şi sugerează inutilitatea analizei lumii în 
părţi. De ce să nu renunţăm atunci la calea fragmentară a Occi¬ 
dentului şi să nu adoptăm aceste idei orientale care includ nu 
doar o viziune personală asupra lumii ce neagă diviziunea şi 
fragmentarea, ci şi tehnici de meditaţie ce conduc non-verbal în¬ 
tregul proces al operaţiilor mentale spre un fel de stare calmă de 
curgere ordonată şi lină, necesară pentru a pune capăt fragmen¬ 
tării atît în procesul real de gîndire cît şi în conţinutul său? 

Pentru a răspunde la o asemenea întrebare, este folositor să 
începem o expunere a diferenţei dintre conceptele orientale şi 
occidentale de măsură. In Occident, conceptul de măsură a jucat 
din cele mai vechi timpuri un rol cheie în determinarea viziunii 
noastre proprii generale şi atotcuprinzătoare asupra lumii şi a 
modului de viaţă pe care îl presupune o astfel de viziune. Astfel, 
pentru vechii greci, de la care am preluat o mare parte a concep¬ 
telor noastre fundamentale (prin intermediul romanilor), a păs¬ 
tra orice în adevărata sa măsură era privit ca unul dintre lucrurile 
esenţiale pentru o viaţă bună (de ex. tragediile greceşti au de¬ 
scris suferinţa umană ca pe o consecinţă a transgresării măsurii 
proprii a lucrurilor). In această privinţă, măsura nu a fost privită, 
în sensul ei modern, ca fiind în primul rînd un fel de comparaţie 
a unui obiect cu un standard extern sau cu o unitate de măsură. 
Mai degrabă această procedură a fost privită ca o punere în evi¬ 
denţă sau o manifestare a unei „măsuri interne" mai adînci, care 
juca în toate un rol esenţial. Cînd ceva îşi transgresează propria 
măsură, aceasta nu înseamnă doar că nu se conformează unui 
standard extern privind ceea ce este corect, ci, mai mult, că este 
pe dinăuntru lipsit de armonie, de unde fatalitatea de a-şi pierde 
integritatea şi a se sparge în fragmente. Se poate obţine o înţele¬ 
gere a acestui mod de gîndire cercetînd înţelesurile mai timpurii 
ale anumitor cuvinte. Astfel, latinescul „mederi" însemnînd „a 
vindeca" (origine a cuvîntului modem „medicină") provine din- 
tr-o rădăcină avînd semnificaţia „a măsura". Aceasta reflectă o 
viziune potrivit căreia sănătatea fizică trebuie să fie privită ca 
rezultatul unei stări interne, în care toate părţile şi procesele tru- 

peşti se află într-o dreaptă măsură. Analog, cuvîntul „modera¬ 
ţie", care descrie una dintre cele mai vechi concepţii despre vir¬ 
tute, provine din aceeaşi rădăcină, iar aceasta arată că o astfel de 
virtute a fost văzută ca rezultatul unei drepte măsuri interne 
care stă la baza acţiunilor sociale şi a comportamentului uman. 
Mai mult, cuvîntul „meditaţie", care provine din aceeaşi ră¬ 
dăcină, implică un tip de cîntărire, cumpănire ori măsurare a în¬ 
tregului proces de gîndire, care ar putea aduce activităţile inter¬ 
ne ale minţii la o stare de dreaptă măsură. Astfel, fizic, social şi 
mental, conştientizarea măsurii interne a lucrurilor a fost văzu¬ 
tă ca fiind calea esenţială către o viaţă sănătoasă, fericită, armo¬ 
nioasă. 

Este clar că măsura trebuie exprimată mai în detaliu prin 
proporţie sau raport; „ratio" este cuvîntul latin din care derivă 
cuvîntul nostru modern pentru „raţiune". Potrivit viziunii celor 
vechi, raţiunea era concepută ca fiind modul în care înţelegem 
totalitatea raporturilor şi proporţiilor considerate ca relevante 
pentru natura internă a lucrurilor (şi nu doar exterior, ca o formă 
de comparaţie cu un standard sau cu o unitate de măsură). Bine¬ 
înţeles, acest raport nu este în mod necesar doar o proporţie nu¬ 
merică (deşi, desigur, include o astfel de proporţie). Mai curînd, 
în general, el este un tip calitativ de proporţie universală sau de 
relaţie. Astfel, cînd Newton şi-a dat seama de înţelesul gravita¬ 
ţiei universale, ceea ce el a spus ar putea fi pus în termenii urmă¬ 
tori: „După cum cade mărul, la fel cade şi luna, şi la fel se întîm- 
plă cu toate." Pentru a evidenţia încă mai explicit forma rapor¬ 
tului putem scrie: 


A :B ::C:D::E:F, 

unde A şi B reprezintă poziţii succesive ale mărului la momente 
succesive de timp, C şi D pe cele ale lunii, iar E şi F pe cele ale 
oricărui alt obiect. 

De cîte ori găsim o raţiune teoretică pentru ceva, noi o for¬ 
mulăm printr-un raport în care aspectele diferite corelate de 
ideea noastră sînt la fel corelate în lucrul la care se referă ideea. 
Raţiunea esenţială sau raportul unui lucru este, atunci, totalitatea 

proporţiilor interne din structura sa şi din procesul în care se 
formează, se menţine şi în final se dizolvă. Potrivit acestei vi¬ 
ziuni, a înţelege un astfel de raport înseamnă a înţelege „fiinţa 
cea mai lăuntrică" a acelui lucru. 

Astfel, este implicat faptul că măsura este o formă de înţele¬ 
gere a esenţei oricărui lucru şi că percepţia omenească, urmărind 
căile indicate de o astfel de înţelegere, va fi clară şi astfel va da 
naştere la acţiuni în general ordonate şi la o viaţă armonioasă. în 
legătură cu aceasta, este folositor să reamintim ideile vechilor 
greci privind măsura în muzică şi în artele vizuale. Aceste idei 
accentuează faptul că prinderea măsurii este cheia înţelegerii ar¬ 
moniei în muzică (de ex., măsura înţeleasă ca ritm, proporţie 
justă a intensităţii sunetului, proporţie justă a tonalităţii etc.). 
Asemănător, în artele vizuale, dreapta măsură era considerată ca 
esenţială pentru armonia şi frumuseţea întregului (de ex., să 
luăm în considerare „Secţiunea de Aur"). Toate acestea sugerea¬ 
ză cît de departe a mers ideea de măsură, dincolo de cea a com¬ 
paraţiei cu un standard extern, pentru a pune în evidenţă un tip 
universal de raport sau de proporţie internă, percepută atît prin 
simţuri cît şi prin minte. 

Bineînţeles, o dată cu trecerea timpului, această noţiune de 
măsură a început să se schimbe treptat, să-şi piardă subtilitatea 
şi să devină relativ grosieră şi mecanică. Aceasta s-a întîmplat 
probabil deoarece ideea omenească de măsură a devenit din ce 
în ce mai rutinată şi obişnuită, atît în ceea ce priveşte manifesta¬ 
rea exterioară în măsurătorile faţă de un standard extern, cît şi în 
ceea ce priveşte semnificaţia intrinsecă, de raport universal, re¬ 
levantă pentru sănătatea fizică, ordinea socială şi armonia men¬ 
tală. Oamenii au început să deprindă noţiunile unei măsurători 
mecanice după sfaturile bătrînilor şi meşterilor şi nu în mod 
creator, printr-un simţămînt intern şi o înţelegere a semnificaţii¬ 
lor mai adînci ale raportului sau proporţiei pe care căutau să le 
înveţe. Astfel, măsura a început încetul cu încetul să fie predată 
ca un soi de regulă ce trebuia impusă din afară asupra fiinţei 
umane care, la rîndul ei, impunea aceeaşi măsură oricăruia din¬ 
tre contextele acţiunii sale (fizic, social şi mental). în con- 

secinţă, noţiunile dominante de măsură nu mai erau văzute ca 
forme de înţelegere. Mai curînd, ele apăreau ca fiind „adevăruri 
absolute despre realitate aşa cum este ea“, pe care oamenii pă¬ 
reau a le fi ştiut dintotdeauna, şi a căror origine a fost explicată 
în mod mitologic ca porunci constrîngătoare ale zeilor, ceea ce 
putea fi deopotrivă periculos şi dăunător interogaţiei omului. 

Astfel, modul în care măsura a fost gîndită a tins să decadă 
în domeniul deprinderilor inconştiente, ceea ce a condus la ur¬ 
mătorul fapt: formele induse în percepţie de acest mod de a gîn- 
di au început să fie considerate ca realităţi obiective direct 
observabile, esenţial independente de modul în care au fost gîn- 
dite. 

Dar chiar şi în vremea vechilor greci oamenii au perceput 
peripeţiile acestui proces, astfel că au început să se întrebe asu¬ 
pra noţiunii de măsură. Spre pildă, Protagora a spus: „Omul este 
măsura tuturor lucrurilor", accentuînd prin aceasta că măsura nu 
este o realitate externă omului, existînd independent de el. Dar 
mulţi dintre cei ce erau obişnuiţi să privească orice din exterior 
au aplicat de asemenea acest fel de a vedea la ceea ce a spus Pro¬ 
tagora. Astfel, ei au tras concluzia că măsura era ceva arbitrar şi 
supus capriciilor alegerii sau gustului fiecărui individ. în acest 
fel ei trec desigur peste faptul că măsura este o formă de înţele¬ 
gere ce trebuie să se potrivească cu realitatea atotcuprinzătoare 
în care trăieşte omul, aşa cum demonstrează claritatea percepţiei 
şi armonia acţiunii la care ea conduce. O astfel de înţelegere 
poate să apară propriu-zis numai cînd un om lucrează cu seriozi¬ 
tate şi onestitate, punînd mai degrabă în primul plan adevărul şi 
factualitatea decît propriile sale aşteptări sau dorinţe. 

Rigidizarea generală şi obiectificarea ideii de măsură au 
continuat să se dezvolte pînă cînd, în timpurile modeme, chiar 
cuvîntul „măsură" a început să denote în primul rînd un proces 
de comparare a ceva cu un standard extern. în timp ce înţelesul 
originar încă supravieţuieşte în anumite contexte (de ex., artă şi 
matematică), el este perceput în general ca avînd doar un tip de 
semnificaţie secundară. 

în Orient, noţiunea de măsură nu a jucat un rol atît de fun¬ 
damental. Mai degrabă, în filozofia care a fost dominantă în 
Orient, nemăsurabilul (adică acela ce nu poate fi numit, descris 
sau înţeles prin orice formă de raţiune) este privit ca realitatea 
primară. Astfel, în sanscrită (limbă care are o origine comună cu 
grupul de limbi indo-europene) există cuvîntul „matra“ însem- 
nînd „măsură" în sensul muzical, care este evident apropiat de 
grecescul „metron“. Dar aici se mai găseşte un cuvînt, „maya“, 
provenit din aceeaşi rădăcină, care înseamnă „iluzie". Acesta 
este un punct extraordinar de important. în timp ce pentru socie¬ 
tatea occidentală, aşa cum este ea de la greci încoace, măsura, cu 
tot ceea ce acest cuvînt implică, este chiar esenţa realităţii, sau 
cel puţin cheia spre această esenţă, în Orient măsura a ajuns să 
fie văzută în mod uzual ca fiind ceva, într-un anumit sens, fals şi 
înşelător. Potrivit acestei viziuni, întreaga structură şi ordine a 
formelor, proporţiilor şi „raporturilor" care se prezintă pe sine 
percepţiei şi raţiunii obişnuite sînt văzute ca un fel de voal, aco¬ 
perind adevărata realitate, care nu poate fi percepută de simţuri 
şi despre care nimic nu se poate spune ori gîndi. 

Este clar că cele două căi diferite pe care cele două societăţi 
s-au dezvoltat se reflectă în atitudinile lor diferite privind măsu¬ 
ra. Astfel, în Occident, societatea a pus accent în primul rînd pe 
dezvoltarea ştiinţei şi tehnologiei (care depind de măsură), în 
timp ce în Orient accentul principal s-a pus pe religie şi filozofie 
(care sînt direcţionate în mod fundamental spre nemăsurabil). 

Dacă se consideră atent această chestiune, se poate vedea 
că, într-un anume sens, Orientul avea dreptate să privească ne¬ 
măsurabilul ca fiind realitatea primordială. Pentru că, aşa cum s-a 
indicat deja, măsura este o înţelegere creată de om. O realitate 
care e dincolo de om şi anterioară lui nu poate depinde de o ast¬ 
fel de înţelegere. într-adevăr, faptul de a admite că măsura este 
anterioară omului şi independentă de el conduce, cum s-a văzut, 
la „obiectificarea" înţelegerii omului, astfel că aceasta se învîr- 
toşează şi devine incapabilă de schimbare, generînd în cele din 
urmă tipul de fragmentare şi confuzie generală care a fost de¬ 
scris în acest capitol. 

Se poate specula că, eventual, în timpurile străvechi, oame¬ 
nii care au fost îndeajuns de înţelepţi pentru a vedea că nemă¬ 
surabilul este realitatea primară au fost, de asemenea, suficient 
de înţelepţi şi pentru a vedea că măsura, ca mod de înţelegere, 
este un aspect secundar şi dependent, dar nu mai puţin necesar, 
al realităţii. Astfel, ei ar fi putut fi de acord cu grecii că înţele¬ 
gerea măsurii ne poate ajuta să aducem ordinea şi armonia în 
vieţile noastre, înţelegînd în acelaşi timp, cu mai mare profunzi¬ 
me, că măsura nu poate fi aspectul fundamental. 

Ei ar fi putut merge şi mai departe spunînd că a identifica 
măsura chiar cu esenţa realităţii este iluzie. Dar atunci cînd oa¬ 
menii au învăţat aceasta conformîndu-se învăţăturilor tradiţio¬ 
nale, înţelesul a sfîrşit prin a deveni în mare parte obişnuinţă şi 
mecanică. în felul indicat mai devreme, subtilitatea s-a pierdut 
şi oamenii au început pur şi simplu să spună: „măsura este ilu¬ 
zie". Astfel, atît în Orient cît şi în Occident, adevărata înţelegere 
s-a putut transforma în ceva fals şi amăgitor, prin procedee de 
învăţare mecanică bazate pe conformarea la nişte învăţături 
existente, mai degrabă decît printr-o prindere creativă şi origi¬ 
nală a înţelesurilor implicite în astfel de învăţături. 

Este desigur imposibil să mergem înapoi spre o stare de ple¬ 
nitudine care ar fi putut fi prezentă înainte ca dezbinarea dintre 
Orient şi Occident să fi luat amploare (fie şi numai pentru că 
ştim puţin, dacă nu chiar nimic, despre această stare). Mai de¬ 
grabă, ceea ce este necesar este să învăţăm încă o dată, să obser¬ 
văm şi să descoperim pentru noi înşine semnificaţia plenitudinii. 
Bineînţeles, trebuie să fim la curent cu învăţăturile trecutului, 
atît cu cele occidentale cît şi cu cele orientale, dar a le imita sau 
a încerca să ne conformăm lor ar fi lipsit de valoare. Pentru că, 
aşa cum s-a subliniat în acest capitol, dezvoltarea de noi înţele¬ 
geri ale fragmentării şi plenitudinii cere o muncă creativă chiar 
mai dificilă decît cea necesară pentru a face noi descoperiri fun¬ 
damentale în ştiinţă ori opere de artă mari şi originale. în acest 
context se poate spune că cineva care este asemănător cu Ein- 
stein în ceea ce priveşte creativitatea nu e acela care imită ideile 
lui Einstein, nici măcar cel care aplică aceste idei într-un nou 

mod ci, mai degrabă, este acela care învaţă de la Einstein şi apoi 
merge mai departe, pentru a face ceva original, care este capabil 
să asimileze ceea ce e valid în munca lui Einstein şi apoi trece 
dincolo de această muncă în feluri diferite. Aşa că ceea ce putem 
face în privinţa marii înţelepciuni, deopotrivă orientale şi occi¬ 
dentale, a trecutului, este să o asimilăm şi să ne îndreptăm spre 
noi şi originale percepţii, relevante condiţiilor noastre prezente 
de viaţă. 

Făcînd aceasta, este important să fim lămuriţi în privinţa ro¬ 
lului tehnicilor, cum ar fi cele utilizate în diverse forme de medi¬ 
taţie. Intr-un fel, tehnicile de meditaţie pot fi privite ca măsuri 
(acţiuni ordonate prin cunoaştere şi raţiune) care sînt întrebuin¬ 
ţate de om pentru a încerca să atingă nemăsurabilul, adică o stare 
a minţii în care el încetează să mai simtă o separaţie între el în¬ 
suşi şi întregul realităţii. Dar, în mod clar, o astfel de idee e con¬ 
tradictorie pentru că nemăsurabilul, dacă este ceva, este tocmai 
ceea ce nu poate fi adus în limitele determinaţiilor cunoaşterii şi 
raţiunii umane. 

E sigur că, în contexte specificabile, anumite măsuri tehni¬ 
ce, înţelese în adevărul lor spirit, ne permit să realizăm lucruri 
din care putem deriva înţelegere, dacă sîntem atenţi. Totuşi, ase¬ 
menea posibilităţi sînt limitate. Astfel, ar fi o contradicţie în ter¬ 
meni să te gîndeşti la tehnici explicite de a face noi descoperiri 
în ştiinţă sau opere de artă originale şi creative, căci esenţa însăşi 
a unei astfel de activităţi este o anumită eliberare faţă de alţii, 
anume tocmai faţă de aceia care ar fi trebuit să fie călăuze. Cum 
poate această libertate să fie transmisă printr-o activitate în care 
conformitatea cu cunoaşterea altcuiva este principala sursă de 
energie? Şi dacă tehnicile nu ne pot învăţa originalitatea şi cre¬ 
ativitatea în artă şi ştiinţă, cît de puţin probabil este ca ele să ne 
facă în stare să „descoperim nemăsurabilul"? 

De fapt, nu există lucruri directe şi pozitive pe care omul să 
poată să le facă pentru a veni în atingere cu nemăsurabilul, pen¬ 
tru că acesta trebuie să fie cu mult dincolo de ceea ce omul poate 
prinde cu mintea sa ori îndeplini cu mîinile sau cu instrumentele 
sale. Ceea ce poate omul să facă este să-şi dăruiască întreaga 

atenţie şi energie creativă pentru a limpezi şi ordona totalitatea 
cîmpului măsurii. Aceasta implică desigur nu numai manifesta¬ 
rea măsurii ca standard extern ci şi a măsurii interne sub formă 
de sănătate a corpului, de moderaţie în acţiune şi meditaţie, care 
împreună pot conferi o înţelegere a măsurii gîndirii. Aceasta din 
urmă are o importanţă particulară deoarece, aşa cum s-a văzut, 
iluzia că şinele şi lumea sînt sfărîmate în fragmente îşi are origi¬ 
nea în tipul de gîndire care trece dincolo de măsura cuvenită şi 
confundă propriile sale produse cu aceeaşi realitate independen¬ 
tă. Pentru a ne sustrage acestei iluzii, este necesară o înţelegere 
nu doar a lumii ca un întreg ci, de asemenea, a modului în care 
instrumentul gîndirii funcţionează. O astfel de înţelegere impli¬ 
că un act de percepţie original şi creativ, privind toate aspectele 
vieţii, atît cel mental cît şi cel fizic, deopotrivă prin simţuri şi 
minte, şi acesta este poate adevăratul sens al meditaţiei. 

Aşa cum s-a văzut, în esenţă, fragmentarea îşi are originea 
în rigidizarea înţelegerilor care alcătuiesc viziunea noastră atot- 
cuprinzătare despre lume, rigidizare care decurge din faptul că 
modurile noastre de a gîndi aceste chestiuni devin mecanice, ru¬ 
tinate şi obişnuite. Deoarece realitatea primară trece dincolo de 
orice poate fi conţinut în astfel de forme de măsură rigide, aces¬ 
te înţelegeri trebuie, în cele din urmă, să devină inadecvate, şi 
astfel vor da naştere la forme variate de neclaritate şi confuzie. 
Totuşi, cînd întregul cîmp de măsură este deschis unei înţelegeri 
originale şi creative, lipsite de limite sau bariere fixe, atunci vi¬ 
ziunea noastră atotcuprinzătoare despre lume va înceta să mai 
fie rigidă şi întregul cîmp de măsură va intra în armonie, în timp 
ce fragmentarea dinăuntrul său va înceta. Dar înţelegerea origi¬ 
nală şi creativă dinăuntrul cîmpului de măsură este acţiunea ne¬ 
măsurabilului. Căci atunci cînd o astfel de înţelegere apare, iz¬ 
vorul nu poate fi înăuntrul ideilor deja conţinute în cîmpul mă¬ 
surii, ci, mai degrabă, trebuie să fie în nemăsurabil, care conţine 
cauza formativă esenţială a tot ceea ce se întîmplă în cîmpul mă¬ 
surii. Măsurabilul şi nemăsurabilul sînt atunci în armonie şi, 
bineînţeles, este clar că măsurabil şi nemăsurabil nu sînt decît 
modalităţi diferite de a ne referi la întregul unic şi indivizibil. 

Cînd o astfel de armonie predomină, omul nu numai că înţe¬ 
lege sensul plenitudinii dar, ceea ce este mult mai semnificativ, 
el poate să realizeze adevărul acestei înţelegeri în fiecare fază şi 
aspect al vieţii sale. 

Aşa cum a arătat Krishnamurti 1 cu o mare forţă şi claritate, 
aceasta cere ca omul să-şi dăruiască toată energia creatoare cer¬ 
cetării întregului cîmp al măsurii. Aceasta poate fi extrem de 
dificil şi de anevoios dar, întrucît totul se învîrte în jurul acestei 
chestiuni, merită cu siguranţă ca fiecare dintre noi să-i acorde 
toată atenţia şi consideraţia. 



2 


RHEOMODUL - UN EXPERIMENT 
ÎN LIMBĂ ŞI GÎNDIRE 


1. Introducere 

în capitolul anterior s-a arătat că gîndirea noastră este fragmen¬ 
tată, mai ales prin faptul că este luată ca o imagine sau un model 
pentru „ceea ce este lumea". Diviziunilor din gîndire li se dă ast¬ 
fel o importanţă disproporţionată, ca şi cum ar exista mai degra¬ 
bă o structură larg răspîndită şi universală de rupturi de sine stă¬ 
tătoare în „ceea ce este", decît doar caracteristici convenţionale 
ale descrierii şi analizei. S-a arătat că o astfel de gîndire generea¬ 
ză o confuzie totală, care tinde să pătrundă în fiecare fază a vieţii 
şi care face pînă la urmă imposibilă soluţionarea problemelor 
sociale şi individuale. Vedem că există o nevoie urgentă de a 
sfîrşi cu această confuzie, dînd o atenţie deosebită unităţii for¬ 
mate de conţinutul gîndirii şi de procesul efectiv de gîndire care 
produce acest conţinut. 

în acest capitol accentul principal va fi pe cercetarea rolului 
structurii limbii, aceasta fiindu-ne de ajutor în determinarea 
acestui tip de fragmentare a gîndirii. Deşi limbajul este doar 
unul dintre factorii importanţi implicaţi în această tendinţă, este 
clar de o importanţă esenţială în gîndire, în comunicare şi în or¬ 
ganizarea societăţii umane în general. 

Desigur, este posibil doar să observăm limba aşa cum este şi 
a fost pentru diferite grupuri sociale şi în diferite perioade ale 
istoriei; dar ceea ce dorim să facem în acest capitol este să expe¬ 
rimentăm schimbări în structura limbii vorbite. în această expe¬ 
rimentare, scopul nostru nu este de a produce o alternativă bine 
definită la structurile prezente ale limbii. Mai degrabă, este de a 

vedea ce se întîmplă cu funcţionarea limbajului atunci cînd îl 
modificăm şi astfel, de a face eventual posibilă o anumită înţele¬ 
gere a modului în care limbajul contribuie la fragmentarea gene¬ 
rală. într-adevăr, unul dintre cele mai bune moduri de a învăţa 
cum anume sîntem condiţionaţi de un obicei (cum ar fi, într-o 
mare măsură, utilizarea obişnuită a limbii vorbite) constă în a 
acorda o atenţie susţinută deosebită tuturor reacţiilor care apar 
atunci cînd se „testează" ce se întîmplă cînd cineva face ceva 
semnificativ diferit de funcţionarea automată şi obişnuită. Ast¬ 
fel, principalul punct al întreprinderii discutate în acest capitol 
este de a face un pas în ceea ce ar putea fi un experiment nesfîrşit 
cu limbajul (şi cu gîndirea). Adică, sugerăm că o astfel de expe¬ 
rimentare trebuie considerată ca o activitate normală a indivi¬ 
dului şi a societăţii (aşa cum a ajuns de fapt să fie considerată 
de-a lungul ultimelor cîteva secole, în legătură cu experimenta¬ 
rea cu natura şi cu omul însuşi). Deci limbajul (împreună cu gîn¬ 
direa implicată în el) va fi văzut ca un domeniu de activitate par¬ 
ticular printre toate celelalte, astfel că încetează de a mai fi, în 
consecinţă, singurul domeniu scutit de investigaţia experimen¬ 
tală. 


2. O Investigaţie asupra Umbli noastre 

în cercetările ştiinţifice un pas decisiv constă în a pune între¬ 
barea corectă. într-adevăr, fiecare întrebare conţine presupoziţii, 
în mare măsură implicite. Dacă aceste presupoziţi sînt greşite 
sau confuze, atunci însăşi întrebarea este greşită, în sensul că a 
încerca să răspundem la ea nu mai are nici un înţeles. Trebuie 
astfel cercetat dacă întrebarea este bine pusă. De fapt, adevăra¬ 
tele descoperiri originale în ştiinţă şi în alte domenii au implicat, 
în general, o astfel de investigaţie a vechilor întrebări, care a dus 
la o percepţie a faptului că ele nu erau bine puse şi în acest fel au 
permis să se ridice mai departe noi întrebări. A face aceasta este 
adesea foarte dificil, atîta vreme cît aceste presupoziţii tind să 
fie ascunse foarte adînc în structura gîndirii noastre. (De exem- 

piu, Einstein a văzut că întrebările ce privesc spaţiul şi timpul şi 
natura corpusculară a materiei, aşa cum erau acceptate în mod 
uzual în fizica timpului său, implicau presupoziţii confuze la ca¬ 
re trebuia să se renunţe şi astfel a fost capabil să ajungă să pună 
noi întrebări ce au condus la idei radical diferite asupra subiec¬ 
tului.) 

Care va fi deci întrebarea noastră, atunci cînd ne angajăm în 
această investigare a limbajului (şi a gîndirii)? începem cu fap¬ 
tul fragmentării generale. Putem întreba în prealabil dacă există 
vreo caracteristică a limbii vorbite în mod uzual care tinde să 
susţină şi să propage această fragmentare ca şi, poate, să o re¬ 
flecte. O examinare superficială arată că o caracteristică foarte 
importantă de acest tip este structura subiect-verb-obiect (com¬ 
plement) a propoziţiilor, care este comună gramaticii şi sintaxei 
limbilor modeme. Această structură implică faptul că întreaga 
acţiune apare ca fiind mai întîi localizată într-o entitate separată, 
subiectul, şi că, în cazurile descrise de un verb tranzitiv, această 
acţiune traversează spaţiul spre o altă entitate separată, obiectul. 
(Dacă verbul este intranzitiv, ca în „el merge“, subiectul este 
privit tot ca o entitate separată, dar activitatea este considerată a 
fi ori o proprietate a subiectului ori o acţiune reflexivă a sa, de 
ex. în sensul că „el merge" poate fi luat ca însemnînd „se mişcă 
pe sine însuşi".) 

Această structură universală face ca pentru întregul vieţii să 
existe o operaţie a gîndirii prin care tindem să divizăm lucrurile 
în entităţi separate, astfel de entităţi fiind concepute ca esenţial 
fixe şi statice în natura lor. Cînd această imagine este dusă la ex¬ 
trem, se ajunge la preponderenţa viziunii ştiinţifice despre lume, 
în care orice este privit ca fiind, pînă la urmă, constituit dintr-un 
set de particule fundamentale. 

Structura subiect-verb-obiect (complement) a limbii, împreu¬ 
nă cu viziunea asupra lumii pe care o presupune, tinde să se im¬ 
pună foarte puternic în vorbirea noastră, chiar în acele cazuri în 
care o oarecare atenţie ar dovedi că este nepotrivită. Să luăm, de 
exemplu, propoziţia „Plouă" (Itis raining). Unde este subiectul 
(/f) care, potrivit acestei propoziţii, ar fi cel care ar face ca „ploa- 

ia să plouă“ (the rainer that is doing the rai ning)? In mod clar, 
este mult mai corect să se spună: „Ceea ce se petrece este ploaia." 
Asemănător, se spune de obicei: „O particulă elementară acţio¬ 
nează asupra alteia", dar, aşa cum s-a indicat în capitolul anterior, 
fiecare particulă este doar o abstracţie a unei forme relativ inva¬ 
riante de mişcare din întregul cîmp al universului. Astfel, ar fi 
mai potrivit să se spună: „Ceea ce se petrece sînt mişcări ale par¬ 
ticulelor elementare, care sînt reciproc dependente, deoarece în 
final fuzionează şi se întrepătrund." Acelaşi tip de descriere se 
menţine de asemenea la nivelul macroscopic. Astfel, în loc de a 
spune: „Un observator priveşte un obiect", putem să spunem 
mai adecvat: „Ceea ce se petrece este actul de a observa, aflat 
într-o mişcare indivizibilă şi implicînd acele abstracţii numite de 
obicei «fiinţă umană» şi «obiectul la care aceasta se uită»." 

Implicaţiile cuprinzătoare generate de această structură a 
propoziţiilor sugerează următoarea întrebare. Nu este oare posi¬ 
bil ca sintaxa şi forma gramaticală a limbii să fie schimbate ast¬ 
fel îneît să i se dea un rol fundamental mai degrabă verbului 
decît substantivului? Aceasta ar ajuta la a pune capăt tipului de 
fragmentare indicat mai sus, deoarece verbul descrie acţiunile şi 
mişcările, care curg unele în altele şi fuzionează, fără separări 
sau întreruperi precise. Mai mult, mişcările, în general, sînt în¬ 
totdeauna schimbătoare în ele însele: de aceea ele nu prezintă 
structuri permanente de forme fixe, cu care ar putea fi identifi¬ 
cate lucrurile existente separat. O astfel de abordare a limbajului 
se potriveşte în mod evident cu viziunea atotcuprinzătoare asu¬ 
pra lumii discutată în capitolul anterior, în care mişcarea era 
considerată ca o noţiune primară, în timp ce lucrurile aparent 
statice şi de sine stătătoare erau văzute ca stări relativ invariante 
ale unei mişcări continue (de pildă, să ne amintim de exemplul 
cu vîrtejul). 

în unele limbi vechi — de exemplu, ebraica — verbul era de 
fapt considerat, în sensul descris mai sus, primordial. Astfel, ră¬ 
dăcina aproape tuturor cuvintelor din ebraică era o anumită for¬ 
mă verbală, iar adverbele, adjectivele şi substantivele se obţi¬ 
neau prin modificarea formei verbale cu prefixe, sufixe şi în alte 

moduri. Totuşi, în ivrit (ebraica nouă) folosirea efectivă este 
asemănătoare cu cea din engleză, prin aceea că substantivul are 
un rol principal în raport cu stabilirea sensului, chiar dacă în gra¬ 
matica formală totul este încă construit luînd verbul ca rădăcină. 

Am încercat aici, desigur, să lucrăm cu o structură în care 
verbul are o funcţie primordială şi să luăm în serios acest fapt. 
Adică, nu are rost să acordăm verbului un rol primordial şi, în 
acelaşi timp, să gîndim în termeni pentru care obiectele sînt 
luate ca fiind separate şi distincte. A spune una şi a face alta, în 
modul menţionat mai sus, este o formă de confuzie care, evi¬ 
dent, mai degrabă s-ar adăuga pur şi simplu la fragmentarea ge¬ 
nerală decît ar ajuta la a i se pune capăt. 

A inventa deodată un întreg limbaj nou, implicînd o struc¬ 
tură de gîndire radical diferită, este, oricum, în mod clar imposi¬ 
bil. Ceea ce putem face provizoriu şi experimental este să intro¬ 
ducem un nou mod al limbii. Astfel, avem deja diferite moduri 
ale verbului, cum ar fi indicativul, conjunctivul, imperativul şi 
ne dezvoltăm abilitatea în folosirea limbajului astfel îneît fiecare 
dintre aceste moduri funcţionează, cînd este cerut, fără a mai fi 
nevoie să recurgem la o alegere conştientă. Asemănător, vom 
lua acum în considerare un mod, în gîndirea noastră, pentru care 
mişcarea va fi ceva primordial şi prin care această noţiune va fi 
încorporată în structura limbii, lăsînd mai degrabă verbului decît 
substantivului menirea de a juca un rol fundamental. Atunci 
cînd cineva dezvoltă un astfel de mod şi lucrează cu el un timp, 
poate obţine îndemînarea necesară de a-1 utiliza, astfel că el va 
ajunge să funcţioneze ori de cîte ori este necesar, fără a mai fi 
nevoie să recurgem la o alegere conştientă. 

Pentru a preciza termenii, vom da un nume acestui mod, şi 
anume rheomodul („rheo“ provine de la un verb grecesc, care 
înseamnă „a curge“). Cel puţin într-o primă instanţă, rheomodul 
va fi un experiment de utilizare a limbii, în sensul de a crea o 
nouă structură, care să fie mai puţin înclinată spre fragmentare 
decît cea uzuală. Atunci, evident, investigaţia noastră va trebui 
să înceapă prin accentuarea rolului limbajului atît în configura¬ 
rea viziunilor noastre atotcuprinzătoare asupra lumii, cît şi în ex- 

primarea lor mai precisă sub forma unor idei filozofice generale. 
Deoarece, aşa cum s-a sugerat în capitolul anterior, aceste vi¬ 
ziuni asupra lumii şi expresiile lor generale (care conţin conclu¬ 
zii tacite despre orice, inclusiv despre natură, societate, noi înşi¬ 
ne, limbajul nostru etc.) joacă acum un rol esenţial în iniţierea şi 
menţinerea fragmentării în toate aspectele vieţii. Astfel îneît 
vom începe prin a folosi rheomodul îndeosebi într-o manieră ex¬ 
perimentală. Aşa cum s-a arătat deja, aceasta ne face să acordăm 
o deosebită atenţie modului în care gîndirea şi limbajul funcţio¬ 
nează în realitate, atenţie care trece dincolo de simpla considera¬ 
re a conţinutului lor. 

Rheomodul, cel puţin în prezenta investigare, va privi în 
primul rînd chestiunile care au de-a face cu implicaţiile largi şi 
adînci ale viziunilor noastre atotcuprinzătoare despre lume, care 
azi apar tot mai mult în studiul filozofiei, psihologiei, artei, 
ştiinţei şi matematicii, dar mai ales în însuşi studiul gîndirii şi al 
limbajului. Fireşte, acest tip de chestiune poate de asemenea să 
fie discutat în termenii structurii efective a limbii noastre. Deşi 
această structură este inevitabil dominată de forma divizantă su- 
biect-verb-obiect (complement), ea conţine totuşi o varietate 
complexă şi bogată de alte forme, care sînt folosite în mare mă¬ 
sură tacit şi prin sugestie (în special în poezie, dar, mai general, 
în toate modurile de exprimare artistică). Oricum, forma domi¬ 
nantă subiect-verb-obiect (complement) tinde în continuare să 
conducă la fragmentare: şi este evident că încercarea de a evita 
această fragmentare prin utilizarea abilă a altor caracteristici ale 
limbajului poate funcţiona numai într-un mod limitat, deoarece, 
prin forţa obişnuinţei, tindem mai devreme sau mai tîrziu, în 
special în problemele generale privind viziunile noastre atotcu¬ 
prinzătoare despre lume, să cădem fără să ne dăm seama în mo¬ 
dul fragmentar de funcţionare implicat de structura de bază. Mo¬ 
tivul pentru aceasta nu este doar că forma subiect-verb-obiect 
(complement) a limbii implică permanent o diviziune inadecva¬ 
tă între lucruri; ci, în chiar mai mare măsură, motivul este că în¬ 
trebuinţarea curentă a limbii tinde foarte puternic să-şi ia de 
bună propria sa funcţionare şi astfel ne conduce la o concentrare 

aproape exclusivă asupra conţinutului în discuţie, iar funcţia 
simbolică a limbii va fi, în consecinţă, marginalizată sau ignora¬ 
tă. Totuşi, aşa cum s-a arătat mai devreme, aici îşi are originea 
tendinţa primordială spre fragmentare. Deoarece gîndirea şi lim¬ 
ba obişnuită nu atrag atenţia în chip adecvat asupra modului lor 
propriu de funcţionare, acesta din urmă pare să se petreacă într-o 
realitate care este independentă de gîndire şi de limbaj, astfel că 
diviziunile implicate în structura limbii sînt atunci proiectate în 
afară, ca şi cum ar fi fragmente corespunzătoare unor rupturi 
efective din „ceea ce este“. 

O asemenea percepţie fragmentară poate da totuşi naştere la 
impresia iluzorie că funcţionării gîndirii şi limbajului i s-a acor¬ 
dat într-adevăr deja o atenţie cît se poate de adecvată şi astfel 
poate conduce la concluzia falsă că nu există în realitate nici o 
dificultate serioasă de tipul celei descrise mai sus. Se poate pre¬ 
supune, de exemplu, că aşa cum funcţionarea lumii naturale este 
studiată în fizică, cea a societăţii este studiată în sociologie şi 
cea a minţii în psihologie, la fel şi funcţionarea limbajului face 
obiectul lingvisticii. Dar, desigur, o astfel de idee ar fi adecvată 
numai dacă toate aceste domenii ar fi în realitate separate clar şi 
dacă ori ar fi constante, ori s-ar modifica lent în natura lor, ast¬ 
fel că rezultatele obţinute în fiecare domeniu de specializare ar 
fi relevante în toate situaţiile şi în toate ocaziile în care ar putea 
fi aplicate. Ceea ce noi am accentuat este că, în cazul întrebărilor 
cu un orizont atît de larg şi adînc, acest tip de separare nu este 
potrivit şi că, în orice caz, chestiunea decisivă este de a se da 
atenţie chiar limbajului (şi gîndirii) folosite în fiecare moment în 
investigaţia asupra funcţiei limbii înseşi, ca şi în orice altă formă 
de investigaţie în care s-ar putea angaja cineva. Astfel, nu va fi 
potrivit să izolăm limbajul ca pe un domeniu particular de inves¬ 
tigaţie şi să-l privim ca pe un lucru relativ static care se schimbă 
doar lent (sau deloc) cînd cineva îl pătrunde. 

Este clar atunci că, dezvoltînd rheomodul, va trebui să fim 
în mod special conştienţi de necesitatea ca limbajul să atragă 
propriu-zis atenţia asupra propriei sale funcţionări chiar în mo¬ 
mentul în care aceasta se petrece. în acest fel, nu numai că am 

putea fi capabili în mai mare măsură să gîndim coerent asupra 
întrebărilor globale privind viziunile noastre atotcuprinzătoare 
asupra limbii, dar am putea înţelege de asemenea mai bine mo¬ 
dul în care funcţionează de obicei limba, aşa îneît să putem fi ca¬ 
pabili să utilizăm mai coerent pînă şi acest mod obişnuit. 


3. Forma rheomodulul 

Continuăm acum să cercetăm mai în detaliu ceea ce poate fi o 
formă adecvată de exprimare pentru rheomod. 

Ca un prim pas în această cercetare putem întreba dacă 
structura informală bogată şi complexă a limbii folosite de obi¬ 
cei nu cumva conţine, chiar dacă numai într-o formă rudimenta¬ 
ră sau în germene, anumite caracteristici care pot satisface nevo¬ 
ia, indicată mai sus, de a atrage atenţia asupra funcţionării efec¬ 
tive a gîndirii şi limbii. Dacă se ia în considerare această proble¬ 
mă, se poate vedea că astfel de caracteristici există. Intr-adevăr, 
în timpurile modeme, exemplul cel mai izbitor este acela al fo¬ 
losirii (şi al folosirii excesive) a cuvîntului „relevant" (care poa¬ 
te fi eventual înţeles ca un fel de „dibuire" a funcţiei de atenţio¬ 
nare pe care oamenii, mai mult inconştient, o simt importantă). 

Cuvîntul „relevant" ( relevant ) derivă din verbul „a releva" 
(to relevate ), care a ieşit din uzul curent şi al cărui sens este „a 
ridica" (ca în englezescul „elevate"). în esenţă, „a releva" în¬ 
seamnă „a ridica în atenţie", în aşa fel îneît conţinutul astfel ridi¬ 
cat este pus „în relief*. Cînd un conţinut ridicat în atenţie este 
coerent sau potrivit cu contextul de interes, deci cînd are vreo 
legătură cu contextul sau se află într-o relaţie cu el, se spune că 
acest conţinut este relevant ; şi, desigur, cînd nu se potriveşte în 
acest fel se spune că este irelevant ( irrelevant ). 

Ca exemplu putem lua scrierile lui Lewis Carroll, care sînt 
pline de un umor ce apare din folosirea irelevantului. Astfel, în 
Through the Looking Glass există o conversaţie între Mad 
Hatter şi March Hare care conţine propoziţia: „Acest ceas nu 
funcţionează, deşi am folosit cel mai bun unt." O astfel de pro¬ 
poziţie ridică în atenţie ideea irelevantă după care calitatea untu- 

lui arc legătură cu mersul ceasului — o idee care, evident, nu 
este contextual compatibilă cu alcătuirea efectivă a ceasurilor. 

Cînd se face o aserţiune despre relevanţă, gîndirea şi limba¬ 
jul sînt tratate ca realităţi aflate la acelaşi nivel cu contextul la 
care ele trimit. In consecinţă, este necesar ca, în chiar momentul 
emiterii aserţiunii, atenţia noastră să se îndrepte deopotrivă asu¬ 
pra acestui context şi a funcţiei cuprinzătoare a gîndirii şi limbii, 
spre a vedea dacă ele se potrivesc sau nu. Astfel, a evalua rele¬ 
vanţa sau irelevanţa unei aserţiuni este, în primul rînd, un act de 
percepţie a unei ordini foarte înalte, asemănătoare cu cea impli¬ 
cată în aprecierea adevărului sau falsităţii ei. Intr-un sens, ches¬ 
tiunea relevanţei/vine înainte de cea a adevărului, deoarece a 
întreba dacă o aserţiune este adevărată sau falsă presupune că ea 
este relevantă (astfel îneît a încerca asertarea adevărului sau fal¬ 
sităţii unei aserţiuni irelevante este o formă de confuzie) dar, 
într-un sens mai adînc, sesizarea relevanţei sau irelevanţei este 
evident un aspect al perceperii adevărului în înţelesul său atot¬ 
cuprinzător. 

în mod clar, actul de evaluare a relevanţei sau irelevanţei nu 
poate fi redus la o tehnică sau o metodă, determinate de un anu¬ 
mit set de reguli. Mai degrabă, aceasta este o artă atît în sensul 
că pretinde o percepţie creatoare, cît şi în sensul că această per¬ 
cepţie trebuie să se dezvolte mai departe într-un fel de îndemî- 
nare (ca şi în munca artizanului). 

Astfel, nu este corect, de exemplu, să se privească diviziu¬ 
nea dintre relevanţă şi irelevanţă ca pe o formă de cunoaştere 
acumulată a proprietăţilor ce aparţin aserţiunilor (de ex. spunînd 
că o anumită aserţiune „posedă" relevanţă în timp ce altele nu). 
Mai degrabă, în fiecare caz, aprecierea de relevanţă sau irele¬ 
vanţă comunică o percepţie ce se petrece în momentul exprimă¬ 
rii şi este contextul individual indicat în acel moment. Pe măsură 
ce contextul respectiv se schimbă, o aserţiune care iniţial era re¬ 
levantă poate să înceteze să mai fie aşa— sau viceversa. Mai 
mult, nu se poate nici măcar spune că o aserţiune dată este rele¬ 
vantă sau irelevanţă şi că aceasta acoperă toate posibilităţile. 
Astfel, în multe cazuri, contextul total poate fi în aşa fel îneît nu 

sc poate pcrccpc în mod clar dacă aserţiunea are sens sau nu. 
Aceasta înseamnă că trebuie învăţat mai mult şi că soluţia este, 
ca să spunem aşa, într-o stare de permanentă schimbare. Deci, 
cînd se comunică ceva relevant sau irelevant, trebuie să se înţe¬ 
leagă că aceasta nu este o distincţie fermă şi netă între categorii 
opuse ci, mai degrabă, o expresie a unei percepţii mereu schim¬ 
bătoare în care este posibil, pentru moment, să se vadă o potrivi¬ 
re sau o nepotrivire între conţinutul ridicat în atenţie şi contextul 
la care se referă. 

In prezent, chestiunea potrivirii sau nepotrivirii este discu¬ 
tată printr-o structură de limbaj în care substantivele sînt luate ca 
fundamentale (de ex. spunînd „această noţiune este relevantă"). 
O astfel de structură implică într-adevăr în mod formal o divi¬ 
ziune fermă şi netă între relevanţă şi irelevanţă. Aşadar, forma 
limbajului introduce permanent o tendinţă către fragmentare, 
chiar şi în caracteristicile a căror funcţie este de a atrage atenţia 
asupra plenitudinii limbajului şi a contextului în care este 
folosit. 

După cum am mai spus-o deja, noi sîntem adesea capabili să 
înfrîngem această tendinţă spre fragmentare prin folosirea lim¬ 
bajului într-un mod mai liber, mai informai şi măi „poetic", care 
transmite corect adevărata natură fluidă a diferenţei dintre rele¬ 
vanţă şi irelevanţă. Nu ar fi oare posibil să facem acest lucru în¬ 
tr-o manieră mai coerentă şi mai eficace luînd în discuţie proble¬ 
ma relevanţei în termenii rheomodului, în care, aşa cum am su¬ 
gerat mai devreme, diviziunile ferme şi nete nu apar în mod for¬ 
mal, deoarece verbului, mai degrabă decît substantivului, i se 
acordă un rol primordial? 

Ca să răspundem la această întrebare, observăm pentru înce¬ 
put că verbul „a releva", din care derivă adjectivul „relevant", 
provine, în ultimă instanţă, din rădăcina to levate (al cărei sens 
este, desigur, „a ridioa"). Ca un pas în dezvoltarea rheomodului, 
propunem atunci ca verbul „a leva" (to levate) să însemne: „Ac¬ 
tul spontan şi fără restricţii de a ridica în atenţie un conţinut de 
orice fel, care include ridicarea în atenţie a întrebării dacă acest 
conţinut se potriveşte cu un context mai lărgit sau nu, ca şi cea a 

ridicării în atenţie chiar a funcţiei de atenţionare, care este iniţi¬ 
ată de verbul însuşi." Aceasta implică o extindere şi o adîncire 
fără limite a sensului, care nu este fixat în interiorul unor limite 
statice. 

Introducem apoi verbul „a re-leva“ (to re-levate). Acesta în¬ 
seamnă: „A ridica din nou un anumit conţinut în atenţie, în vede¬ 
rea unui context particular, aşa cum este indicat prin gîndire şi 
prin limbă." Aici trebuie accentuat că „re" înseamnă „din nou", 
adică reluat cu alt prilej. Evident, el implică timp şi asemănare 
(ca şi diferenţă, deoarece fiecare prilej nu este doar asemănător, 
ci şi diferit). 

Aşa cum s-a arătat mai devreme, reluarea pretinde actul de a 
sesiza, în fiecare caz, dacă acel conţinut „ridicat din nou" se po¬ 
triveşte sau nu contextului observat. în cazurile în care actul 
sesizării dezvăluie o potrivire, spunem: „a re-leva este re-levant“ 
(să observăm că folosirea cratimei este esenţială aici şi că acest 
cuvînt ar trebui pronunţat cu o pauză, aşa cum s-a indicat prin 
liniuţa de unire). Desigur, în acele cazuri în care percepţia dez¬ 
văluie nepotrivire spunem „a re-leva este ire-levant“. 

Vedem, astf el, că adjectivele au putut fi construite luînd ver¬ 
bul ca rădăcină. Substantivele pot fi, de asemnea, construite în 
acest fel şi vor semnifica nu obiecte separate ci, mai degrabă, 
stări continue de activitate a formei particulare indicată de ver¬ 
be. Astfel, substantivul „re-levare“ înseamnă „o stare continuă 
de ridicare a unui conţinut dat în atenţie". 

Continuarea re-levării, atunci cînd a face aceasta este ire-le- 
vant, va fi însă numită „ire-levare“. în esenţă, ire-levarea impli¬ 
că faptul că nu se acordă atenţia cuvenită. Cînd un anume con¬ 
ţinut este ire-levant el trebuie, mai devreme sau mai tîrziu, eli¬ 
minat. Dacă aceasta nu se întîmplă, atunci persoana respectivă 
nu este, într-un anumit sens, atentă sau vigilentă. Astfel, ire-le- 
varea implică nevoia de a da atenţie faptului că nu se acordă 
atenţia cuvenită. Atenţia la această pierdere a atenţiei este de¬ 
sigur chiar actul care pune capăt ire-levării. 

în final, vom introduce forma substantivală „levare" (leva- 
tiori) care semnifică un tip de totalitate generalizată şi fără restric- 



82 / Plenitudinea lumii şi ordinea ei 

ţii dc acte de ridicare în atenţie (să observăm că aceasta diferă de 
„a leva“ care semnifică un singur astfel de act spontan). 

In mod clar, calea prin care am construit mai sus forme ale 
structurii limbii pornind de la o rădăcină de verb ne permite să 
discutăm ceea ce este în mod uzual înţeles prin „relevanţă" într-o 
manieră eliberată de fragmentare, căci nu mai sîntem constrînşi, 
prin forma limbajului, să ne referim la ceva numit „relevanţă" ca 
şi cum ar fi o calitate fixată şi separată. încă mai important este 
că noi nu stabilim o distincţie între ceea ce înseamnă verbul „a 
leva" şi funcţionarea efectivă care se declanşează cînd folosim 
acest verb. Adică, „a leva" nu constă numai în dobîndirea gîn- 
dului că un conţinut lipsit de restricţie este ridicat în atenţie, ci şi 
în angajamentul faţă de însuşi actul prin care un astfel de conţi¬ 
nut lipsit de restricţii este ridicat în atenţie. Gîndul nu este doar 
o abstracţie, lipsit de o percepţie concretă la care el să se poată 
referi. Mai degrabă, se petrece ceva care se potriveşte cu înţele¬ 
sul cuvîntului şi se poate percepe, în chiar momentul folosirii 
cuvîntului, potrivirea dintre sensul său şi ceea ce se petrece. 
Aşadar, conţinutul gîndirii şi funcţionarea sa reală sînt văzute şi 
simţite ca una şi astfel se înţelege ce poate însemna încetarea 
fragmentării, chiar la originea sa. 

Evident, este posibil să se generalizeze acest mod de a con¬ 
strui forme de limbaj, astfel că orice verb poate fi luat ca rădăci¬ 
nă. Vom putea atunci să spunem că rheomodul este, în esenţă, 
caracterizat prin această manieră de a folosi verbul. 

De exemplu să considerăm verbul latin „videre", însemnînd 
„a vedea", care este utilizat în engleză în cuvinte precum „vi¬ 
deo". Să introducem atunci rădăcina verbală „a viza" (to vidate). 
Aceasta nu va însemna doar „a vedea" în sens vizual, ci vom con¬ 
sidera că se referă la orice aspect de percepţie, incluzînd chiar şi 
actul înţelegerii, care constă din aprehendarea unei totalităţi ce 
include simţul, percepţia, intelectul, sentimentul etc. (de ex. în 
limba obişnuită „a înţelege" (to understand) şi „a vedea" (to see) 
pot fi schimbate între ele). Astfel, cuvîntul „a viza" va atrage 
atenţia asupra unui act de percepţie spontan şi fără restricţii sau 
de orice fel ar fi el, incluzînd perceperea potrivirii sau nepotrivi- 

rii a ccca cc sc vede cu „ceea ce este“, ca şi percepţia funcţiei de 
atenţionare pe care o are cuvîntul însuşi. Deci, aşa cum se întîm- 
plă cu „a leva“, nu există nici o separare între conţinutul (sensul) 
acestui cuvînt şi întregul funcţiei căreia îi dă naştere. 

Considerăm apoi verbul „a re-viza“, care înseamnă a perce¬ 
pe un conţinut din nou, aşa cum s-a indicat printr-un cuvînt sau 
gînd. Dacă se constată că acest conţinut este potrivit cu contex¬ 
tul indicat, atunci spunem: „a re-viza este re-vizant“ ( to re-vi- 
date is re-vidant). Dacă se constată că nu se potriveşte, atunci, 
bineînţeles, vom spune: „a re-viza este ire-vizant“ {to re-vidate 
is irre-vidant) — ceea ce înseamnă, în uzul curent, că a fost o 
greşeală sau o percepţie iluzorie. 

„Re-vizarea“ {re-vidatiori), în acest caz, este o stare perma¬ 
nentă de percepţie a unui conţinut dat, în timp ce „ire-vizarea“ 
{irre-vidation) este o stare permanentă de iluzie sau amăgire, cu 
privire la un anumit conţinut. Evident (ca şi cu ire-levaţia), ire- 
vizarea implică o pierdere a atenţiei, iar a fi atent la pierderea 
atenţiei înseamnă a pune capăt ire-vizării. 

In fine, substantivul „vizare“ ( vidation ) înseamnă o totalita¬ 
te a actelor de percepţie, fără restricţii şi generalizată. E limpede 
că vizarea nu trebuie distinsă în mod categoric de levare. Intr-un 
act de vizare este necesar a leva un conţinut în atenţie, iar într-un 
act de levare este necesar să se vizeze acest conţinut. Astfel, cele 
două mişcări, de levare şi vizare, fuzionează şi se întrepătrund. 
Fiecare dintre aceste cuvinte accentuează doar (adică re-levă) un 
anumit aspect al mişcării în general. Este evident că aceasta va 
fi adevărat despre toate rădăcinile verbale în cadrul rheomodu- 
lui. Ele se implică toate una pe cealaltă şi trec una în cealaltă. 
Astfel, rheomodul va dezvălui o anumită plenitudine, care nu 
este caracteristică pentru utilizarea obişnuită a limbajului (deşi 
ea va fi prezentă aici numai ca potenţialitate, în sensul că dacă 
începem cu mişcarea ca fiind primordială, trebuie atunci să spu¬ 
nem, prin analogie, că toate mişcările îşi schimbă între ele nuan¬ 
ţele, pentru a fuziona şi a se întrepătrunde). 

Să mergem acum mai departe şi să considerăm verbul „a di- 
viza“ {to divide). Vom considera că acesta este o combinaţie 

dintre verbul „videre“ şi prefixul „di“, care înseamnă „separat* 1 . 
Astfel, „a diviza** trebuie luat în sensul 1 „a vedea ca fiind sepa- 
rat“. 

Introducem apoi verbul 2 „a di-viza“ ( to di-vidate). Acest cu- 
vînt atrage atenţia asupra actului spontan de a vedea lucrurile ca 
separate, în orice formă ar fi ele, incluzînd actul de a sesiza dacă 
percepţia se potriveşte sau nu cu „ceea ce este** şi chiar pe cel de 
a înţelege modul cum funcţia de atenţionare a acestui cuvînt po¬ 
sedă o formă de diviziune intrinsecă. In legătură cu acest ultim 
punct, observăm că fie şi numai simpla examinare a cuvîntului 
„a di-viza“ arată clar că acesta este diferit de cuvîntul „a viza**, 
din care a fost derivat. Astfel, a di-viza implică nu doar un 
conţinut (sau sens) al diviziunii ci şi însăşi întrebuinţarea acestui 
cuvînt care produce o funcţiune pentru care ideea de diviziune 
este văzută ca furnizînd o descriere ce se potriveşte. 

Să luăm acum în considerare verbul „a re-diviza“ ( to re-di- 
vidate) care înseamnă a percepe din nou un conţinut dat, prin 
intermediul gîndirii şi limbajului, în termenii unui mod specific 
de separare sau diviziune. Dacă se constată că aceasta se potri¬ 
veşte cu contextul indicat, atunci spunem că „a re-diviza este re- 
divizant** (to re-dividate is re-dividant). Dacă se constată o ne¬ 
potrivire, spunem că „a re-diviza este ire-divizant“ (to re-divi¬ 
date is irre-dividant). 

Re-divizarea este deci o stare de continuă sesizare a unui 
anumit conţinut sub forma separării sau diviziunii. Ire-divizarea 
este o stare de permanentă sesizare a separării acolo unde, în 
limbajul obişnuit, am spune că separaţia este irelevantă. 

Ire-divizarea este în mod clar şi esenţial acelaşi lucru cu 
fragmentarea. Astfel, devine evident că fragmentarea nu poate 
să fie în vreun fel ceva bun, căci ea înseamnă nu doar a vedea lu¬ 
crurile ca separate, ci şi a persista în aceasta, acolo unde un ast¬ 
fel de mod de a vedea nu se potriveşte. A continua la nesfîrşit cu 
ire-divizarea este posibil numai printr-o pierdere a atenţiei. Ast¬ 
fel, ire-divizării i se pune capăt prin chiar actul de a acorda aten¬ 
ţie acestei pierderi a atenţiei. 

în fine, substantivul „divizare" ( dividation ) înseamnă o tota¬ 
litate (fără restricţii şi generalizată) a actelor de sesizare a lucru¬ 
rilor ca fiind separate. Aşa cum s-a indicat mai devreme, di-vi- 
zarea implică o diviziune în funcţia de atenţionare a cuvîntului, 
în sensul că di-vizarea este văzută ca diferită de vizare. Totuşi 
această diferenţă se menţine doar într-un anumit context limitat 
şi nu trebuie considerată ca o fragmentare sau ruptură efectivă 
între sensurile şi funcţiile celor două cuvinte. Mai degrabă, for¬ 
mele lor indică faptul că di-vizarea este un tip de vizare, desigur, 
un caz special al celei din urmă. Astfel, în mod fundamental, 
plenitudinea este primordială, în sensul că aceste sensuri şi func¬ 
ţionări trec una în cealaltă pentru a fuziona şi a se întrepătrunde. 
Divizarea este văzută astfel a fi mai degrabă un mijloc convena¬ 
bil de a da o descriere mai articulată şi detaliată acestui întreg 
decît o fragmentare a „ceea ce este“. 

Mişcarea percepţiei de la diviziune la unitate se face prin 
acţiunea ordonării. (O discuţie mai detaliată a acesteia este dată 
în capitolul 5.) De exemplu, o riglă poate fi divizată în centi¬ 
metri, dar acest set de diviziuni este introdus în gîndirea noastră 
doar ca un mijloc convenabil de exprimare a unei simple ordini 
secvenţiale, prin care putem comunica şi înţelege ceva cu privire 
la un obiect întreg, care este măsurat cu ajutorul unei asemenea 
rigle. 

Această noţiune simplă de ordine secvenţială, exprimată în 
termeni de diviziuni regulate în linie dreaptă pe o scală, ne ajută 
în munca noastră de construcţie, în deplasările şi în mişcările pe 
suprafaţa pămîntului şi în spaţiu, ca şi într-o gamă largă de acti¬ 
vităţi generale practice şi ştiinţifice. Dar, desigur, sînt posibile 
ordini mai complexe şi acestea trebuie exprimate în termenii 
unor diviziuni şi categorii de gîndire mai subtile, care sînt sem¬ 
nificative pentru formele mai profunde de mişcare. Astfel, exis¬ 
tă mişcarea de creştere, dezvoltare şi evoluţie a fiinţelor, mişca¬ 
rea unei simfonii, mişcarea care este însăşi esenţa vieţii etc. 
Acestea trebuie evident să fie descrise în diferite moduri, care în 
general nu pot fi reduse la o descriere în termeni de simple or¬ 
dini secvenţiale. 

Dincolo dc toate aceste ordini este cea a mişcării atenţiei. Ea 
trebuie să posede o ordine care să se potrivească cu ordinea a 
ceea ce este observat, altminteri vom eşua în a vedea ce este de 
văzut. De exemplu, dacă încercăm să ascultăm o simfonie în 
timp ce atenţia noastră este direcţionată mai ales spre o ordine 
temporală secvenţială, aşa cum e cea indicată de un ceas, nu 
vom reuşi să ascultăm ordinele subtile care constituie înţelesul 
esenţial al muzicii. Evident, abilitatea noastră de a percepe şi în¬ 
ţelege este limitată de libertatea cu care se poate schimba ordo¬ 
narea atenţiei, astfel încît să se potrivească cu ordinea ce trebuie 
observată. 

Este clar atunci că, în înţelegerea adevăratei semnificaţii a 
diviziunilor gîndirii şi limbii stabilite convenţional, noţiunea de 
ordine joacă un rol esenţial. Să introducem atunci, pentru a dis¬ 
cuta acest concept în rheomod, rădăcina verbală „a ordina" ( to 
ordinate). Acest cuvînt atrage atenţia asupra oricărui act de or¬ 
donare, spontan şi fără restricţii, incluzînd ordonarea implicată 
în sesizarea potrivirii sau nepotrivirii unei ordini particulare cu 
un anume context observat, şi chiar ordonarea care apare în 
funcţia de atenţionare însăşi. Astfel, „a ordina" nu înseamnă în 
primul rînd „a gîndi asupra unei ordini", ci, mai degrabă, a te 
angaja în chiar actul de ordonare a atenţiei, dîndu-se în acelaşi 
timp atenţie şi gîndurilor despre ordine. încă o dată, regăsim 
acest aspect esenţial al rheomodului, şi anume plenitudinea înţe¬ 
lesului unui cuvînt şi funcţiunea sa atotcuprinzătoare. 

„A re-ordina“ ( to re-ordinate) înseamnă a atrage din nou 
atenţia asupra unei ordini date, prin limbă şi gîndire. Dacă se 
constată că această ordine se potriveşte cu cea care se observă în 
contextul aflat în discuţie, spunem că „a re-ordina este re-ordi- 
nant" (to re-ordinate is re-ordinant). Dacă nu se potriveşte, spu¬ 
nem că „a re-ordina este ire-ordinant" (to re-ordinate is irre-or- 
dinant) — ca în aplicarea unei grile liniare peste un labirint în- 
cîlcit de străduţe înguste. 

Substantivul „re-ordinare" (re-ordination) va desemna o 
permanentă stare de atenţionare faţă de o anumită ordine. O sta¬ 
re persistentă de re-ordinare într-un context ire-ordinant va fi, 

atunci, numită „ire-ordinare“ ( irre-ordination ). întocmai cum se 
întîmplă şi cu celelalte verbe, ire-ordinarea este posibilă numai 
printr-o pierdere a atenţiei şi dispare cînd acordăm atenţie aces¬ 
tei pierderi a atenţiei. 

In fond, substantivul „ordinare" ( ordination ) înseamnă o to¬ 
talitate a actelor de ordinare, fără restricţii şi generalizată. Fireş¬ 
te, ordinarea implică levare, vizare şi di-vizare şi, în cele din ur¬ 
mă, toate acestea implică ordinare. Astfel, pentru a evalua dacă 
un conţinut dat este re-levant, atenţia trebuie să fie corespunză¬ 
tor ordonată spre percepţia acestui conţinut; la nivelul gîndirii, 
va trebui instituit un set corespunzător de diviziuni sau categorii 
etc. etc. 

Cele spuse pînă acum despre rheomod sînt suficiente pentru 
a indica cel puţin în general cum lucrează. Ajunşi aici, este pro¬ 
babil util să revedem structura globală a rheomodului, enume- 
rînd cuvintele de care ne-am folosit pînă acum. 

A leva, a re-leva, re-levant, ire-levant, levare, re-levare, 
ire-levare. 

A viza, a re-viza, re-vizant, ire-vizant, vizare, re-vizare, 
ire-vizare. 

A di-viza, a re-diviza, re-divizant, ire-divizant, di-vizare, 
re-divizare, ire-divizare. 

A ordina, a re-ordina, re-ordinant, ire-ordinant, ordinare, 
re-ordinare, ire-ordinare. 

Ar trebui observat că rheomodul implică, în primul rînd, o 
nouă construcţie gramaticală, în care verbele sînt folosite într-un 
fel nou. Totuşi, noutatea sa reală constă în faptul că sintaxa se 
extinde nu doar la aranjamente de cuvinte care pot fi privite ca 
deja date, ci şi la seturi sistematice de reguli pentru formarea de 
noi cuvinte. 

Desigur, o astfel de formare de cuvinte s-a petrecut în mod 
spontan dintotdeauna în majoritatea limbilor (de ex. relevant 
provine din rădăcina levate cu prefixul re şi sufixul ate înlocuit 
prin ant), dar acest tip de construcţie apare de obicei întîmplător, 
probabil ca un rezultat al nevoii de a exprima diverse relaţii uti- 

le. In orice caz, o dată ce cuvintele au fost puse laolaltă, tendinţa 
dominantă a fost de a pierde din vedere faptul că aşa s-au întîm- 
plat lucrurile şi de a privi fiecare cuvînt ca pe o „unitate elemen¬ 
tară"; aşa încît, cînd participă la o construcţie, originea unor ast¬ 
fel de cuvinte este tratată ca neavînd nici o legătură cu sensul 
lor. Totuşi, în rheomod, cuvîntul construcţie nu este întîmplător, 
ci joacă un rol primordial, facînd posibil un întreg nou mod al 
limbajului; în acelaşi timp, activitatea de construcţie a cuvîntu- 
lui este permanent adusă în atenţia noastră, deoarece sensurile 
depind într-un mod esenţial de formele acestor construcţii. 

Poate că este util aici să facem o comparaţie cu ceea ce s-a 
întîmplat în dezvoltarea ştiinţei. Aşa cum s-a văzut în capitolul 
1, viziunea ştiinţifică dominantă asupra lumii a fost în general 
aceea de a presupune că, în profunzime, orice trebuie descris în 
termeni de rezultate ale combinaţiilor anumitor unităţi „corpus- 
culare", considerate a fi fundamentale. Această atitudine este 
evident în acord cu tendinţa dominantă, în modul obişnuit al 
limbajului, de a trata cuvintele ca „unităţi elementare" care, se 
presupune, pot fi combinate pentru a exprima orice se poate 
spune. 

Pot fi introduse desigur noi cuvinte pentru a îmbogăţi expu¬ 
nerea, potrivit modului obişnuit al limbajului (la fel cum în fizi¬ 
că pot fi introduse noi particule fundamentale), dar în rheomod 
s-a încercat să se meargă mai departe şi să se trateze construcţia 
cuvintelor ca nefiind în mod esenţial diferită de construcţia fra¬ 
zelor, propoziţiilor, paragrafelor etc. Astfel, atitudinea „atomis- 
tă“ faţă de cuvine a fost părăsită şi, în replică, punctul nostru de 
vedere este asemănător mai degrabă cu cel din teoria cîmpului 
din fizică, în care „particulele" sînt numai abstracţii convenţio¬ 
nale din mişcarea întreagă. Asemănător, putem spune că limba¬ 
jul este un cîmp indivizibil de mişcare, care cuprinde sunet, 
sens, atenţionare, reflexe emoţionale şi musculare etc. Este cum¬ 
va arbitrară semnificaţia excesivă acordată astăzi pauzelor din¬ 
tre cuvinte. De fapt, relaţiile dintre părţile unui cuvînt pot, în ge¬ 
neral, să fie cam de acelaşi fel cu relaţiile dintre diferitele cuvin¬ 
te. Astfel, cuvîntul încetează să mai fie considerat un „atom in- 

divizibil al sensului* 1 şi, în replică, este văzut ca fiind cu nimic 
mai important decît un semn convenţional în întreaga mişcare a 
limbajului şi cu nimic mai mult sau mai puţin fundamental decît 
propoziţia, fraza, paragraful, sistemul de paragrafe etc. (Aceasta 
înseamnă că a acorda atenţie, în acest fel, componentelor cuvinte¬ 
lor nu este, în primul rînd, o atitudine de analiză ci, mai degrabă, 
o abordare care ţine cont de curgerea fără restricţii a sensului.) 

O anumită înţelegere a sensului acestei schimbări de atitu¬ 
dine faţă de cuvinte este dată considerînd limbajul ca o formă 
particulară de ordine. Adică, limbajul nu face doar să atragă 
atenţia asupra ordinii. El este o ordine de sunete, cuvinte, struc¬ 
turi de cuvinte, nuanţe ale exprimării şi gesticulaţiei etc. Evident, 
sensul unei comunicări prin intermediul limbajului depinde, 
într-un mod esenţial, de ordinea implicată prin faptul că limba 
este. Această ordine este asemănătoare mai degrabă cu o sim¬ 
fonie în care fiecare aspect şi mişcare trebuie înţelese mai degra¬ 
bă în lumina relaţiei lor cu întregul decît doar cu simpla ordine 
secvenţială a unui ceas sau a unei rigle; şi deoarece (aşa cum s-a 
arătat aici) ordinea sunetelor înăuntrul unui cuvînt este un as¬ 
pect inseparabil al sensului întreg, putem dezvolta reguli de gra¬ 
matică şi sintaxă care să folosească această ordine într-un mod 
sistematic, pentru a îmbogăţi şi intensifica posibilităţile de co¬ 
municare şi gîndire ale limbajului. 


4. Adevăr şl fapt în rheomod 

în modul obişnuit al limbajului, adevărul este considerat un sub¬ 
stantiv, care stă astfel pentru ceva ce poate fi cuprins o dată pen¬ 
tru totdeauna sau de care ne putem măcar apropia, pas cu pas. 
Sau, altfel, posibilitatea de a fi ori adevărat ori fals poate fi con¬ 
siderată ca o proprietate a aserţiunilor. Totuşi, aşa cum s-a indi¬ 
cat mai devreme, adevărul şi falsitatea trebuie văzute de fapt, ca 
şi relevanţa şi irelevanţa, ca un act de percepţie al unei ordini 
foarte înalte. Astfel, adevărul sau falsitatea conţinutului unei 
aserţiuni sînt aprehendate observînd dacă acest conţinut se potri- 

veşte sau nu cu un context mai larg, care este indicat fie în aser¬ 
ţiunea înseşi, fie printr-o anumită acţiune sau un anumit gest 
(cum ar fi cel de a arăta) care au loc o dată cu aserţiunea. Mai 
mult, cînd ajungem la aserţiuni referitoare la viziunile asupra 
lumii, care au de-a face cu „totalitatea a ceea ce este“, nu avem 
un context clar definibil la care acestea să se refere, şi astfel tre¬ 
buie să accentuăm un adevăr în funcţiune, adică posibilitatea 
unor mişcări şi schimbări libere în conceptele noastre generale 
de realitate ca întreg, aşa încît să se ţină seama de un acord con¬ 
tinuu cu noua experienţă şi trecînd dincolo de limitele potrivirii 
cu vechile concepte de acest tip. (Vezi capitolele 3 şi 7 pentru o 
discuţie suplimentară a acestor lucruri.) 

Este clar atunci că modul obişnuit al limbajului este foarte 
necorespunzător pentru discutarea chestiunilor legate de adevăr 
şi falsitate, deoarece el tinde să trateze fiecare adevăr ca pe un 
fragment separat, care este în mod esenţial, în natura sa, fixat şi 
static. Va fi de aceea interesant să experimentăm folosirea rheo- 
modului, pentru a vedea în ce măsură aceasta permite o discuţie 
asupra chestiunii adevărului într-o manieră mai potrivită şi mai 
coerentă. 

Vom începe prin a lua în considerare latinescul verus, care 
înseamnă „adevăr". Astfel, vom introduce forma rădăcinii ver¬ 
bale „a verra“ ( toverrate ). (Am introdus dublul „r“ pentru a evi¬ 
ta o confuzie care va fi evidentă în cele ce urmează.) Acest cu- 
vînt atrage atenţia, în maniera discutată în secţiunea anterioară, 
asupra unui act (spontan şi fără restricţii) de sesizare a adevăru¬ 
lui în orice formă ar fi el, incluzînd actul de a înţelege dacă 
această percepţie se potriveşte sau nu cu ceea ce este perceput să 
se întîmple de fapt în aprehendarea adevărului, ca şi de a sesiza 
adevărul prin intermediul funcţiei de atenţionare a cuvîntului 
însuşi. Astfel, „a verra“ înseamnă atît a fi în actul de percepere a 
adevărului, cît şi a accede la ceea ce înseamnă adevărul. 

A re-verra, atunci, înseamnă a atrage atenţia din nou, prin 
gîndire şi limbă, asupra unui adevăr particular într-un context 
dat. Dacă acest adevăr se potriveşte cu ceea ce se observă în 
acest context, spunem că „a re-verra este re-verrant“ (to re-ver- 



Rheomodu! / 91 


rate is re-verrant), iar dacă nu se potriveşte, spunem că „a re- 
verra este ire-verrant“ (to re-verrate is irre-verrant), adică un 
adevăr particular încetează să mai fie valabil cînd este repetat şi 
extins la un context care trece dincolo de limitele sale. 

Vedem atunci că problema adevărului nu mai este discutată 
în termeni de fragmente separate şi esenţialmente statice. Mai 
degrabă, atenţia ne este direcţionată asupra actului general de 
„verrare“ ( verration ) şi asupra continuării sale într-un context 
particular ca „re-verrare“ ( re-verration ) sau „ire-verrare“ (irre- 
verration). (Ire-verrarea, adică menţinerea persistentă a unui 
adevăr dincolo de propriile sale limite, a fost în mod evident una 
dintre sursele majore de iluzie şi deziluzie de-a lungul întregii 
istorii şi în oricare fază a vieţii.) Verrarea trebuie înţeleasă ca o 
mişcare de curgere, care fuzionează şi se întrepătrunde cu leva- 
rea, vizarea, di-vizarea, ordinarea şi de fapt cu toate celelalte 
mişcări care vor fi indicate prin dezvoltarea ulterioară a rheo- 
modului. 

Acum, cînd discutăm adevărul în modul obişnuit, sîntem 
inevitabil conduşi la luarea în considerare a ceea ce se înţelege 
prin fapt {faci). Astfel, într-un sens, a spune: „Acesta este un 
fapt“ implică adevărul conţinutului aserţiunii în chestiune. To¬ 
tuşi înţelesul de bază al cuvîntului „fapt“ este „ceea ce s-a făcut" 
(de ex. în „manufactură"). Acest sens are într-adevăr legătură cu 
concepţia noastră deoarece, aşa cum se vede imediat, într-un 
anume sens noi chiar „facem" faptul: căci acest fapt depinde nu 
doar de contextul care este observat şi de percepţia noastră ime¬ 
diată, ci şi de felul în care percepţiile noastre sînt modelate de 
gîndurile noastre, ca şi de ceea ce noi facem pentru a testa con¬ 
cluziile noastre şi a le aplica în activităţi practice. 

Să mergem acum mai departe şi să experimentăm folosirea 
rheomodului, pentru a vedea unde sîntem conduşi cînd luăm în 
considerare ceea ce se înţelege prin „fapt". Introducem astfel 
verbul rădăcină „a fapta" ( to factate) care înseamnă o atenţie 
spontană şi fără restricţii acordată activităţii umane conştient 
dirijate de a făptui sau a face orice fel de lucru 3 (şi acesta, desi¬ 
gur, include „făptuirea" sau „facerea" funcţiunii de atenţionare a 

cuvîntului însuşi). A „re-fapta“ ( to re-factate) înseamnă atunci, 
prin gîndire şi limbaj, a atrage din nou atenţia asupra unei astfel 
de activităţi de „făptuire* 1 sau „facere** într-un context particular. 
Dacă această activitate se potriveşte în interiorul contextului 
(adică dacă ceea ce facem „funcţionează**), atunci spunem „a re- 
fapta este re-faptant“ (to re-factate is re-factant), iar dacă nu se 
potriveşte spunem „a re-fapta este ire-faptant“ (to re-factate is 
irrefactant ). 

Este clar că o bună parte din ceea ce se înţelege în mod obiş¬ 
nuit prin adevărul sau falsitatea unei aserţiuni este conţinut în 
ceea ce cuvintele „re-faptant“ şi „ire-faptant“ implică. Astfel, 
este evident că atunci cînd sînt aplicate în practică idei ade¬ 
vărate, ele vor conduce în general la activitatea noastră de a face 
ceva care „funcţionează**, în timp ce ideile false vor conduce la 
activităţi care „nu funcţionează**. 

Desigur, trebuie să fim atenţi aici să nu reducem adevărul 
la nimic mai mult decît „ceva care funcţionează**, fiindcă, aşa 
cum am văzut, adevărul este o mişcare întreagă, mergînd cu 
mult dincolo de domeniul limitat al activităţilor noastre funcţio¬ 
nale conduse în mod conştient. Astfel, deşi propoziţia „re-ver- 
rarea este re-faptantă“ este corectă într-o anumită măsură, este 
important de reţinut că aceasta atrage atenţia numai asupra unui 
singur aspect a ceea ce se înţelege prin adevăr. în realitate, ea 
nici măcar nu acoperă tot ceea ce se înţelege prin fapt. Ea este 
mult mai mult implicată în stabilirea faptului decît doar în obser¬ 
varea că ceea ce ştim este re-faptant, deci că ne-a condus în ge¬ 
neral cu succes la atingerea scopurilor ce au fost proiectate ini¬ 
ţial în gîndire. în plus, faptul trebuie testat incontinuu, prin ob¬ 
servaţie suplimentară şi experienţă. Scopul principal al unei ast¬ 
fel de testări nu este obţinerea unui rezultat sau a unei finalităţi 
dorite ci, mai degrabă, este de a vedea dacă faptele se vor „relie- 
fa“, chiar şi atunci cînd contextul la care se referă este observat 
în mod repetat, fie într-un mod esenţialmente acelaşi ca înainte, 
fie în noi moduri, care pot avea legătură cu acest context. în 
ştiinţă, o astfel de testare se realizează prin experimente, care nu 
numai că trebuie să fie reproductibile, dar care, de asemenea, 

trebuie să fie în concordanţă cu „verificările prin alte metode" 
date de alte experienţe care sînt semnificative în contextul de 
interes. Mai general, experienţa ca întreg furnizează întotdeauna 
un fel de test asemănător, cu condiţia să fim receptivi şi atenţi 
pentru a vedea ceea ce ea indică de fapt. 

Cînd spunem „acesta este un fapt", sugerăm o anumită abili¬ 
tate a faptului de a „face faţă" unei game largi de diverse tipuri 
de teste. Astfel, faptul este stabilit , adică se arată că este stabil, 
în sensul că nu este expus prăbuşirii sau anulării în nici un mo¬ 
ment, printr-o observaţie ulterioară de tipul general deja realizat 
mai înainte. Desigur, această stabilitate este numai relativă, de¬ 
oarece faptul este întotdeauna testat în mod repetat, atît pe căi 
care sînt familiare, cît şi pe căi noi, care sînt în permanenţă ex¬ 
plorate. El poate fi rafinat, modificat şi chiar schimbat radical, 
prin observaţii, experimente şi experienţe suplimentare. Dar, 
pentru a fi un „fapt real", el trebuie în mod clar să rămînă con¬ 
stant valabil, cel puţin în anumite contexte sau pe o anumită 
perioadă de timp. 

Pentru a situa în rheomod fundamentul discutării acestui as¬ 
pect al faptului, să observăm mai întîi că din astăzi învechitul 
verb to constate, care înseamnă „a stabili", „a certifica" sau „a 
confirma", a derivat cuvîntul „constant" {constant). Acest înţe¬ 
les este făcut chiar mai evident considerînd rădăcina latină „ con¬ 
stare '“ („stare" însemnînd „a sta" şi „con" însemnînd „împre¬ 
ună"). Putem spune că, în activitatea de testare, „constatăm" 
(constate) faptul; astfel, acesta este stabilit şi „stă bine înche¬ 
gat", ca un corp coerent, care poate, într-un anumit sens relativ, 
„să stea drept" atunci cînd este supus testării. Prin urmare, în 
interiorul anumitor limite, faptul rămîne con-stant. 

De fapt, cuvîntul înrudit constater este folosit în franceza 
modernă mai ales în sensul indicat mai sus. Intr-un anume fel, el 
acoperă mai bine decît to constate sensul avut în vedere aici, 
deoarece este derivat din latinescul constat, care este participiul 
trecut al lui constare, şi astfel înţelesul său de bază ar fi „a fi stat 
bine închegat". Aceasta se potriveşte destul de bine cu ,/aptul" 
sau cu „ceea ce a fost făcut". 

Pentru a lua în considerare aceste chestiuni în rheomod, 
vom introduce verbul rădăcină to constatate („a con-stata“). 
Aceasta înseamnă „a da o atenţie spontană şi fără restricţii felu¬ 
lui în care orice tip de acţiune sau de mişcare este stabilit într-o 
formă aproximativ constantă, care să stea bine închegată într-o 
stabilitate relativă, incluzînd acţiunea de stabilire a unui corp de 
fapte care să stea bine închegat şi, deopotrivă, acţiunea a chiar 
acestui cuvînt de a ne ajuta la stabilirea faptului referitor la func¬ 
ţiunea limbajului însuşi“. 

A re-constata înseamnă atunci a atrage din nou atenţia, cu 
ajutorul cuvîntului şi al gîndirii, asupra unei acţiuni sau mişcări 
particulare de acest fel, într-un context dat. Dacă ele sînt potrivi¬ 
te în interiorul contextului respectiv, spunem: „a re-constata este 
re-constatant“ (to re-constatate îs re-constatant), iar dacă nu se 
potrivesc, spunem: „a re-constata este ire-constatant“ (to re- 
constatate is irre-constatant) — adică faptul, aşa cum a fost sta¬ 
bilit anterior, nu este factual confirmat „a sta drept" faţă de altă 
observaţie şi experienţă ulterioară. 

Forma substantivală „re-constatare“ ( re-constatation ) sem¬ 
nifică atunci un tip particular de stare continuă de acţiune sau 
mişcare, într-un context dat, care „stă înghegat" într-un mod re¬ 
lativ constant, fie că este vorba de propria noastră acţiune de a 
stabili un fapt, fie de orice alt tip de mişcare ce poate fi descrisă 
ca stabilită sau stabilă în formă. Ea se poate referi astfel, într-o 
primă instanţă, la posibilitatea de a confirma în mod repetat, 
printr-o serie de acte de observare sau experimentare, că „faptul 
încă stă"; sau se poate referi la o anumită stare continuă de miş¬ 
care (sau la o stare de lucruri) care „încă stă" într-o realitate atot¬ 
cuprinzătoare ce include şi trece dincolo de actele noastre de ob¬ 
servare şi experimentare. In fine, el se poate referi la activitatea 
verbală de a construi o aserţiune (adică state- ment*) prin care 
poate fi comunicat ceea ce o persoană re-constată, pentru a fi re- 
constatat şi de alţi oameni. Adică o re-constatare este, în uzul 
curent al limbii, „un fapt stabilit" sau „starea reală de mişcare ori 
de lucruri la care se referă faptul", sau „afirmarea verbală a fap- 


* în limba engleză, statement înseamnă afirmaţie, aserţiune, expunere, 
iar state înseamnă stare, poziţie, condiţie (n.t.). 

tului“. Astfel, nu facem o distincţie clară între actul de percepere 
şi cel de experimentare, între acţiunea a ceea ce percepem şi a 
ceea ce experimentăm şi activitatea de comunicare verbală de¬ 
spre ceea ce am observat şi făcut. Toate acestea sînt privite ca 
părţi sau aspecte ale unei mişcări întregi nefărîmiţate şi nedivi¬ 
zate care sînt strîns legate, atîtîn funcţionare cît şi în conţinut (şi 
aşa nu riscăm să cădem într-o diviziune fragmentară între activi¬ 
tăţile noastre mentale „interne" şi funcţiunea lor „externă"). 

Evident, această folosire a rheomodului se potriveşte foarte 
bine cu viziunea asupra lumii în care lucruri aparent statice sînt, 
în mod asemănător, văzute ca abstracţii ale unor aspecte relativ 
invariante ţinînd de o mişcare întreagă, nefărîmiţată şi indivizi¬ 
bilă. Totuşi, el merge mai departe, sugerînd că faptul despre ase¬ 
menea lucruri este el însuşi abstractizat ca fiind chiar acel aspect 
relativ constant al întregii mişcări ce apare în percepţie şi este 
trăit în acţiune, care „stă bine închegat" într-o stare continuă şi 
care este astfel potrivit pentru comunicarea sub forma unei 
aserţiuni. 


5. Rheomodul şl Implicaţiile sale pentru viziunea noastră 
atotcuprinzătoare asupra lumii 

Inţelegînd (aşa cum s-a arătat în secţiunea anterioară) că rheo¬ 
modul nu ne permite să discutăm faptul observat în termeni de 
lucruri existente separat, cu o natură esenţialmente statică, sîn- 
tem conduşi la a observa că folosirea rheomodului are implicaţii 
pentru viziunea noastră generală despre lume. Intr-adevăr, aşa 
cum a reieşit deja într-o oarecare măsură, orice formă de limbaj 
poartă un tip de viziune asupra lumii, dominantă sau pre¬ 
cumpănitoare, care tinde să funcţioneze în gîndirea şi în per¬ 
cepţia noastră ori de cîte ori este folosită, astfel încît a da o ex¬ 
primare clară unei viziuni asupra lumii contrară celei implicate 
în structura primordială a limbajului este, de obicei, foarte difi¬ 
cil. Prin urmare, este necesar ca în studiul oricărei forme gene¬ 
rale de limbaj să se dea o atenţie serioasă şi susţinută viziunii 
sale asupra lumii atîtîn conţinut cît şi în funcţionare. 

Aşa cum s-a indicat mai devreme, unul dintre defectele ma¬ 
jore al modului obişnuit de folosire a limbii este chiar sugestia 
sa generală că nu restrînge în nici un fel viziunea asupra lumii şi 
că, în orice caz, chestiunile referitoare la aceasta au de-a face 
mai degrabă numai cu „filozofia personală*' decît cu conţinutul 
şi funcţionarea limbajului nostru sau cu felul în care tindem să 
experimentăm realitatea atotcuprinzătoare în care trăim. Făcîn- 
du-ne astfel să credem că viziunea noastră asupra lumii este doar 
un subiect relativ neimportant, poate implicînd mai ales alegerea 
sau gustul personal, modul obişnuit al limbii favorizează inca¬ 
pacitatea noastră de a mai fi atenţi la funcţionarea efectivă a vi¬ 
ziunii divizante asupra lumii, care impregnează acest mod; ast¬ 
fel, operaţiile automate şi obişnuite ale gîndirii noastre şi ale 
limbajului sînt atunci capabile să proiecteze aceste diviziuni (în 
maniera discutată mai devreme) ca şi cînd ar fi întreruperi frag¬ 
mentare reale în natura a „ceea ce este". Este deci esenţial să fim 
conştienţi de viziunea asupra lumii implicată în fiecare formă de 
limbaj şi să fim vigilenţi şi atenţi, pentru a fi gata să sesizăm 
momentul în care această viziune încetează să se mai potriveas¬ 
că cu observaţia şi experienţa reale, cînd acestea sînt extinse 
dincolo de anumite limite. 

A devenit evident în acest capitol că viziunea asupra lumii 
implicată de rheomod este, în esenţă, cea descrisă în primul ca¬ 
pitol, potrivit căreia totul este o mişcare întreagă, nefarîmiţată şi 
indivizibilă, şi că fiecare „lucru" este abstractizat numai ca o 
parte sau un aspect relativ invariant al acestei mişcări. Prin ur¬ 
mare, este clar că rheomodul implică o viziune asupra lumii des¬ 
tul de diferită de cea a structurilor uzuale ale limbii. Mai precis, 
vedem că simplul act de a privi cu seriozitate un astfel de nou 
mod al limbajului şi de a observa felul în care funcţionează poa¬ 
te să fie de ajutor în a ne atrage atenţia asupra căilor în care 
structura limbii obişnuite exercită puternice şi subtile presiuni în 
sensul conservării unei viziuni fragmentare asupra lumii. Nu es¬ 
te posibil să spunem, în prezent, dacă ar fi util să mergem totuşi 
mai departe şi să încercăm să introducem rheomodul în activi¬ 
tatea curentă a gîndirii, deşi poate unele dezvoltări de acest fel 
pot fi considerate, în cele din urmă, ca folositoare. 

REALITATEA ŞI CUNOAŞTEREA 
CONSIDERATE CA PROCES 

Jfi-, 


1. Introducere 

•- > 7 , ‘ 

Idcea că realitatea trebuie înţeleasă ca proces este una veche, 
mergînd înapoi cel puţin pînă la Herâclit, care spunea că totul 
curge. în timpurile mai moderne, Whitehead* a fost primul care 
a dat ; acestei idei o dezvoltare bistemafică şi extensivă. în acest 
Capitol, voi disduta problema tfelaţiei dintre realFtati şi cunoaş¬ 
tere dintr-hn âsemihea punfcLde vtdere: Totuşi,'în timp Ce pufid- 
tul meu explicit de plecare este în general similar celui al lui 
fahitehead, anumite implicaţii vor apărea ca putînd fi semnifi¬ 
cativ diferite faţă de cele din lucrările sale. 

Eu văd esenţa noţiunii de proces ca fiind dată de enunţul: 
„Nu numai că orice se schimba, dar totul este o continuă mişcare 
de curgere (/7 mx).“ Adică, ceea ce este este procesul de deVenire 
în el însuşi, în timp ce toate obiectele, evenimentele,’, entităţile, 
condiţiile, structurile etc. sînt forme care pot fi abstrase din, acest 
proces. 

Cea mai bună imagine a procesului este poate cea a curentu¬ 
lui în curgere, a cărui substanţă n,u este niciodată aceeaşi. în 
acest curent se pot veefea structuri mereu schimbătoare de vîrte- 
juri, ondulaţii, valuri, stropi etc., care, evident, nu au existenţă 
independentă ca atare. Mai curînd, ele sînt abstrase din mişcarea 
de curgere, apărind şi dispărînd în pţocesul global al curgerii O 
astfel de subzistenţă tranzitorie, ca , cea pe oafe aceste forme 
abstrase pot să o posede, implică Jnai degrabă numai o indepen¬ 
denţă sau autonomie relativă a comportamentului lor decît o 

existenţă absolut independentă ca substanţe ultime. (Vezi capi¬ 
tolul 1 pentru o discuţie mai amănunţită asupră acestei idei.) 

Bineînţeles, fizica modernă susţine că, în realitate, curenţii 
(de ex. de apă) sînt compuşi din atomi, care sînt la rîndul lor al¬ 
cătuiţi din „particule elementare", cum ar fi electronii, protonii, 
neutronii etc. Multă vreme s-a crezut că acestea din urmă sînt 
„substanţa ultimă" a întregii realităţi şi că toate mişcările de 
curgere, cum ar fi cele ale curenţilor, trebuie să se reducă la for¬ 
me abstrase din mişcările în spaţiu ale ansamblurilor de particu¬ 
le aflate în interacţiune. Totuşi, s-a găsit că pînă şi ^particulele 
elementare" pot fi create, anihilate şi transformate, iar aceasta 
indică faptul că nici măcar acestea nu pot fi substanţele ultime 
ci, mai degrabă, că ele sînt tot forme relativ constant?, absţrase 
dintr-un nivel mai adînc al mjşcării. . 

1 2 v .Şţ-poate. presupune că acest nivel mai adînc,al mişcării este 
analizabil în. particule îiţcă şi rnai fine^^e s-ar pytfa întîmjjla 
sa,constituie substanţa ultiţnă a .îj^egij. recitaţi. Toţuşi ideşa.pă 
totul este o continuă mişcare, de curgere, pe care o investigări^ 
aici, neagă o astfel de supoziţie. Mai curînd, ea implică faptul că 
orice eveniment descriptibil, obiect, entitate etc. este o abstracţie 
dintr-o totalitate a mişcării de curgere, necunoscută şi indefini¬ 
bilă. Aceasta înseamnă că indiferent cît de departe poate merge 
cunoaşterea de către noi a legilor fizicii, conţinutul acestor legi 
încă va avea de-a face cil astfel de abstracţii, avînd dbăr o relati¬ 
vă independenţă a existenţei şi a comportamentului lor. Astfel 
dă aceasta riii Va duce lă presupunerea că toate proprietăţile co¬ 
lecţiilor de obiecte, evenimente etc. vor trebui să fie explicabile 
în termenii unui set cognoscibil de substanţe ultime.' în orice eta¬ 
pă, pot apărea alte proprietăţi ale unor astfel de ansambluri, al 
căror ultim fundament trebuie privit ca fiind totalitatea necunos¬ 
cută a mişcării continue universale: 1 - 

După ce arii discutat implicaţiile nOţiu fiii de proces asupra 
naturii realităţii, să examinăm aCiim felul în care această noţiune 
ar trebui să se refere la natura cunoaşterii. în mbd clar, pentnia 
fi consecvenţi, ar trebui spuscă şi cunoaşterea este un proces, o 
abstragere din totalitatea mişcării continue de curgere, care, prin 

urmare, constituie fundamentul atît pentru realitate cît şi pentru 
cunoaşterea acesteia. Bineînţeles, noi putem încerca să expri¬ 
măm în cuvinte o astfel de idee, dar, de fapt, este foarte dificil să 
nu cădem în tendinţa aproape universală de a trata cunoaşterea 
noastră ca pe un set de adevăruri de bază împietrite şi care nu au 
aceeaşi natură cu procesul (de ex., putem admite că, în perma¬ 
nenţă, cunoaşterea noastră se schimbă; dar a spune că este cu¬ 
mulativă implică faptul că elementele sale de bază sînt adevăruri 
permanente pe care trebuie să le descoperim). Intr-adevăr, insti¬ 
tuirea oricărui element al cunoa'şterii'ca absolut invariant (cum 
ar fi „totul este o continuă mişcare de curgere") înseamnă a sta¬ 
bili în cîmpul cunoaşterii ceva ce este permanent; daf, dacă totul 
este o continuă mişcare de curgere, atunci fiecare parte & cu¬ 
noaşterii trebuie să fiinţeze Ca o formă abstrasă din procesul 
devenirii, astfel îneît nu pot exista elemente absolut invariante 
ale cunoaşterii. 

Este °? re posibil să eliminăm aceasta contradicţie, în sensul 
posibilităţii de a înţelege nu doar realitatea ci şi întreaga cunoaş¬ 
tere ca fufidată pe mişcarea decurgere? 3au se pot, înmod nece¬ 
sar, privi anumite elemente ale cunoaşterii (de ex., acejeă referi¬ 
toare la natura procesului) ca adevăruri absolute, dincolo de 
mişcarea continuă caracteristică procesului? Vom încerca, în ca¬ 
pitolul de faţă, să rezolvăm această dilemă. 


2. Gîndlre şl inteligenţi 

*> i 

Pentru a cerceta problema modului în care cunoaşterea trebuie, 
înţeleasă ca proces, vom observa mai întîi că întreaga cunoaştere 
este produsă, pusă în evidenţă, comunicată, transformată şi 
aplicată în gîndire. Gîndirea, considerată m mişcarea sa de de¬ 
venire (şi nu doar în conţinutul său de imagini şi idei telativ bine 
definite) este, într-adevăr, procesul în care cunoaşterea are exis¬ 
tenţa sa reală şi concretă. (Despre aceasta s-abiscutal în Introdu¬ 
cere.)-' :<■ ••• i ‘ . 

Ce este procesul de gîndire? Gîndirea este, în esenţă, răs¬ 
punsul activ al memoriei în orice fază a vieţii, includem în gîn¬ 
dire. răspunsurile intelectuale, emoţionale, senzoriale, musculare 
şi fizice ale memoriei. Toate acestea sînt aspecte ale unui proces 
indisolubil. A le trata separat ar înlesni fragmentarea şi confu¬ 
zia. Toate acestea sînt un proces de răspuns al memoriei la fie¬ 
care situaţie efectivă, răspuns care, la rîndul său, conduce la o 
contribuţie suplimentară la memorie, condiţionînd astfel gîndi¬ 
rea viitoare. 

Una dintre cele mai timpurii şi mai primitive forme de gîn¬ 
dire este, de exemplu, chiar amintirea plăcerii sau durerii, în 
asociere cu o imagine vizuală, auditivă sau olfactivă, ce poate fi 
evocată de un obiect sau situaţie. în cultura noastră, se obişnu¬ 
ieşte să se privească amintirile ce implică un conţinut imagistic 
ca separate de cele ce se referă la simţăminte. Este clar totuşi că 
întregul înţeles al unei astfel de memorii este doar asocierea 
imaginii cu simţămîntul produs de ea, care (împreună cu conţi¬ 
nutul intelectual şi reacţia fizică) constituie totalitatea unei jude¬ 
căţi de .tipul dacă ceea ctt este reamintit este bun ori'răy, dezira- 
bil sau nu etc. 

Este clar că gîndirea, considerată ca un răspuns al memoriei, 
este în mod fundamental mecanică în ordinea sa de operare. Fie 
este o repetiţie a unei structuri anterior existente, extrasă din me¬ 
morie, fie este un anume aranjament şi o anumită organizare a 
combinaţiilor acestor amintiri în structuri mai avansate de idei şi 
concepte, categorii etc. Aceste combinaţii pot dobîndi un anume 
tip de noutate, rezultînd din interacţiunea întîmplătoare a ele¬ 
mentelor de memorie, dar, evident, o asemenea noutate este încă 
în mod esenţial mecanică (ca noile combinaţii ce apar într-un 
caleidoscop). - 

Nu există, în procesul mecanic, nici un motiv inerent pentru 
care gîndurile care apar ar trebui să fie relevante ori să se potri¬ 
vească cu situaţia reală care le evocă. Percepţia dacă unele gîn- 
duri particulare sînt relevante sau potrivite pretinde întrebuinţa¬ 
rea unei energii care nu e mecanică, o energie pe care o vom 
numi inteligentă. Aceasta din urmă poate percepe o nouă ordine: 



Realitatea şi cunoaşterea ca proces / 101 

sau o nouă structură, care nu reprezintă doar o modificare a ceea 
ce este deja cunoscut sau prezent în memorie. De exemplu, se 
poate lucra asupra unei probleme încurcate o bună bucată de 
timp. Deodată, printr-o iluminare, se poate vedea irelevanţa unui 
întreg mod de-gîndire a problemei, o dată cu o abordare diferită, 
în care toate elementele se potrivesc într-o ordine nouă şi într-o 
structură nouă. în mod clar, o astfel de străfulgerare este esen- 
ţialmente un act de percepţie mai degrabă decît un proces de 
gîndire (o idee similară a fost discutată în capitolul 1), deşi mai 
tîrziu el poate fi exprimat în gîndire. In acest act este' implicată 
tocmai percepţia prin intermediul minţii a ordinilor abstracte şi 
a relaţiilor, cum ar fi identitatea şi diferenţa, separaţia şi legătu¬ 
ra, necesitatea şi contingenţa; cauza şi efectul etc. 

Am prezentat laolaltă toate răspunsurile fundamental meca¬ 
nice şi condiţionate ale memoriei sub un singur: cuvînt sau sim¬ 
bol, adică gîndirea, şi le-am distins pe acestea de răspunsul 
proaspăt, originar şi necondiţionat, ai inteligenţei (sau al percep¬ 
ţiei inteligente) în care poate să apară ceva nou. Totuşi, în acest 
punct, putem fi întrebaţi: „Cum se poate şti dacă un astfel de 
răspuns necondiţionat este în genere posibil?' 1 Aceasta este o 
chestiune’vaştă, care nu poate fi discutată în întregime aici. To¬ 
tuşi se poate sublinia că, cel puţin implicjt, oricine acceptă în 
fapt ideea că inteligenţa nu este condiţionată (şi, intr-adevăr, că 
&u se poate proceda în mod consecvent altfel). 

Să examinăm, de exemplu* încercarea de a. afirma că toate 
acţiunile omului sînt condiţionate şi mecanice. Tipic, o aseme¬ 
nea imagine a luat una dintre aceste două forme. Fie se afirmă că 
omul este, în mod esenţial* un produs al constituţiei sale eredi¬ 
tare, fie că el este în întregime determinat de factorii de mediu. 
Totuşi, îl putem întreba pe cel care crede în detefminismuLere- 
ditar dacă nu cumva credinţa sa în ereditate nu este-nimic altce¬ 
va decît produsul propriei sale eredităţi. Cu alte cuvinte, este el 
oare constrins de structura sa genetică să aibă o asemenea con¬ 
vingere? în mod similar,-îl putem întreba pe cel care crede în 
determinismul mediului dbcă susţinerea unei astfel de credinţe 
nu este nimic altceva decît o simplă înşiruire de cuvinte, la care 

este condiţionat de mediu. Evident, în ambele cazuri (precum şi 
în cazul în. care se afirmă că omulesle complet condiţionat de 
ereditate plus mediu), răspunsul ar trebui să fie negativ, căci alt¬ 
fel vorbitorii ar nega chiar posibilitatea ca ceea ce au spus să 
aibă sens. Intr-adevăr,, este implicat în mod necesar, în orice 
aserţiune, faptul că vorbitorii sînt capabili să discute pornind de 
la o percepţie -inteligentă, care, la rîndul ei, este capabilă de un 
adevăr ce nu este doar rezultatul unui mecanism bazat pe sensul 
sau îndemînărite dobîndite în trecut Astfel, vedem că nimeni nu 
poate evita implicarea, prin mbdul său de comunicare, a faptului 
că acceptă cel puţin posibilitatea acestei percepţii libere, necon¬ 
diţionate, pe care am numitio inteligenţă. u. . 

în prezent, există numeroase dovezi ce indică faptulcă gîn- 
direa este, în mod fundamental, un proces material. De exemplu, 
s-a observat într-o mare varietate de contexte că gîndirea este 
inseparabilă de activitatea electrică şi chimică a creierului şi a 
sistemului nervos şi de tensiunile şi mişcăile muşchilor, care o 
însoţesc. Am putea oare Susţine, în acest caz, că inteligenţa este 
un proces similar, deşi poate de o natură mai subtilă? 

Este o consecinţă a viziunii pe care o sugerăm aici că acest 
lucru nu se întîmplă. Dacă inteligenţa, trebuie să'fidurt aCt ne¬ 
condiţionat de percepţie, temeiul său nu poate fi în structuri pre¬ 
cum celulele, moleculele, atom îi, -particu lele elementare etc. îă 
ultimă instanţă, orice'este determinat de lăzile unei astfel de 
structuri trebuie să rămînă în Cîmpul a ceea ce poate fi cunoscut, 
adică stocat în memorie, şi astfel va trebui să aibă natura meca¬ 
nica^ oricărui lucru cale poate fi asimilat caracterului esenţial 
mecanic al procesului de gîndire. Astfel, funcţionarea efectivă a 
inteligenţei este dincolo de posibilitatea de a fi determinată sau 
condiţionată de factori ce pot fi induşi în orice lege cognoscibi¬ 
lă. Prin urmare, vedem că temeiul inteligenţei trebuie să fie într-o 
mişcare continuă, nedeterminată şi necunoscută,, care este, de 
asemenea, temeiul tuturor- formelor defmibile de. materie. Ast* 
fel,, inteligenţa mreste deductibilă sau^explicabilă pe baza nici 
unei ramuri a cunoaşterii (cuţn ar Jlfizica sau biologia). Origb 
nea sa. este .mai adîncă şi .mai lăuntrică docît orice ordine 

cognoscibilă care ar putea-o descrie. (Intr-adevăr, ea trebuie să 
înţeleagă însăşi ordinea formelor definibile de materie, ordine ce 
este tocmai cea prin care noi am spera să înţelegem inteligenţa.) 

Care este, atunci, relaţia dintre inteligenţă şi gîndire? Pe 
scurt, se poate spune că a tubei cînd gîndirea funcţionează inde¬ 
pendent, ea este mecanică f şî ne inteligentă, pentru că impune 
propria^şa ordine, în general irelevantă şi necorespunzătoare, 
exţrasă din memorie^Totuşi,gîndirea estecapabilă să răspundă 
nu doar din memorie, ci, de asemenea, din percepţia necondiţio¬ 
nată a ; inteligenţei, care este în stare să vada, în fiecare caz, dacă 
o anumită linie de gîndire este sau, nu releyaptă şi potrivită. 

-, Este poate util să luăm aici în considerare imaginea unui re¬ 
ceptor radio: Cînd se realizează o copgxiune „feedback“ între ie¬ 
şirea şi intrarea receptorului, acesta funcţionează independent, 
prodUeînd în principal zgomot irelevant şi fără sens. Dar atunci 
cînd receptorul CSte sensibil la semnalul undei radio, propria sa 
Ordine de mişcare internă a curenţiloi electrici (transformaţi în 
unde sonore) este solidară cu ordinea din semnal şi astfel recep¬ 
torul Serveşte la aducerfeă unei ordini pline de înţeles, uvîndu-şi 
originea dincolo de pfopria sa structură, în mişcările care ati loc 
la nivelul propriei sale sfiilctuft. Putem atunci sugetâ că, în per¬ 
cepţia inteligentă, creierul şi sistemul ne'fvos răspund direct or¬ 
dinii mişcării continue, universale şi necunoSfute, care nu poate 
fi redusă la nimţe definibil în termeni de structtiri cognoscibile. 

Jnleţigenţa şi procesul m^ţ.eriaf au astfel o singură origine, 
Cgrcjeştejn, fond, totalitate necunosqută.ja mişpăriicontinue uni¬ 
versale. îptr-ua anumţ^cPŞi acţşaşjţa implică faptul că ceeş Ce a 
fost în mod Obişnuit numit spirit şi materie sînt apsţpageuţ din 
mişcarfea. continuă şi universală şi că ambele tfebuie văzute ca 
ordini’diferite şi relativ autonome înăuntrul unei acelei aşi ,miş¬ 
cări globale. (Această idee este discutată mai amănunţit^ capi¬ 
tolul 7.) în rriăsnra îh‘care gîndirea răspnndepercepţici. inteli¬ 
gente se poate genera o armonie său-a potrivire completă între 
spitit şi materie.‘ r ■ i ,■ ci'. 

3. Lucrul şl gîadlrea 

Deoarece gînditea este un proces material care poate fi relevant 
înţr-un context mai general atunci cînd este solidar cu percepţia 
inteligentă, şîntem conduşi acum la a investiga relaţia dintre gîn- 
dire şi realitate. Se consideră în mod obişnuit că, în această si¬ 
tuaţie, conţinutul gîndirii este într-un anume tip de coresponden¬ 
ţă reflectivă cu „lucrurile reale", fiind poate un tip de copie sau 
de imagine, sau imitaţie a lucrurilor, pOate un tip de „hartă" a lu¬ 
crurilor sau poate (după direcţii similare celor sugerate de Pla- 
ton) o prindere a formei lăuntrice a lucrurilor. 

Este corectă vreuna dintre aceste viziuni? Sau întrebarea 
însăşi nu necesită o clarificare mai amănunţită? Căci se presupu¬ 
ne că ştim ce se înţelege prin „lucru real", şi prin distincţia dintre 
realitate şi gîndire. Dar aceasta este exact ceea ce nu este com¬ 
plet înţeles (de ex., chiar relativ sofisticatul concept kantian de 
„lucru în sine" este tot la fel de neclar ca şi ideea naivă de „lucru 
real"). > . 

. Esteeyentual posibil să găsim un indiciu ocupîndu-ne de ori¬ 
ginile unor cuvinte ca „lucru" şi „realitate". Studiul originii cu¬ 
vintelor poate fi văzut ca un tip de arheologie a procesului nostru 
de gîndire, în sensul că urmele formelor mai timpurii de gîndire 
pot fi găsite prin observaţii făcute în acest cîmp. Ca şi în studiul 
societăţii omeneşti, indiciile venind din investigaţiile arheologice 
pot adesea'să ne ajute să înţelegem măi bine situaţia de faţă. 

Cuvîntuf thing (luciu) ne trihiite îhapoi la diferite cuvinte 
englezeşti vechi 2 , a căror semnificaţie 1 include noţiunile de 
„obiect", „acţiune", „eveniment", „condiţie", „întîlnire" şi este 
legat de cuvinte ce înseamnă „a determina", „a stabili" şi, poate, 
„timp" sau „anotimp". înţelesul originar ar fi putut fi astfel „ce¬ 
va ce se întîmplă la un moment dat sau în anumite condiţii". (A 
s6 compara cu germanul bedingen, însemnînd „a pune condiţii" 
satura determina", care ar putea fi redat în engleză prin to be- 
f/urig.) Toate aceste sensuri trimit la ideea -că 0 lucru“ apare ca o 
indicaţie înalt generalizată pentru orice formă de existenţă, Iran- 

zitorie oii permanentă, care este limitată sau determinată prin 
condiţii. 

Care este atunci originea cuvîntului „realitate"? Acesta vine 
de la latinesoul „res“, care înseamnă „lucru". A fi real înseamnă 
a fi un „lucru". Realitate", în sens originara-ar fi însemnat 
atunci „lucru (thinghood) în general"; sau „calitatea de a fi lucru". 

:£ste interesant în mod spepial.faptul că ,fes" vine de la ver¬ 
bul ,-xeri "■ însemnînd „a gîndi", astfel încît, literal, ,fes“ este 
„ceea cens te gîndit". Se. subînţelege că ceea ce este gîndit are o 
existenţă independentă , de procesul de gîndire sau, pu alte cu¬ 
vinte, că îtt timp ee creăm şi susţinem o idee ca imagine mentală, 
noi în nici un caz nu creăm şi nu susţinem, prin faptul că o 
gîndim, un „lucru real". Cu toate acestea, „lucrul real" este limi¬ 
tat prin condiţii care pot fi exprimate în termeni de gîndire. Bi¬ 
neînţeles, lucrul real arp în el mai mult decît poate fi vreodată 
sugerat de conţinutul gîndirii noastre despre el, aşa cum poate fi 
întotdeauna dezvăluit prin observaţii suplimentare. Mai mult, 
gîndirea noastră nu este în general pe de-a-ntregul corectă, astfel 
că ne putem aştepta, pînă la urmă, ca lucrul real să prezinte un 
comportament sau proprietăţi ce contrazic unele dintre implica¬ 
ţiile gîndirii noastre referitoare la, el. Acestea sînt, desigur, une¬ 
le dintre.modalităţile principale în care se poate demonstra că lu¬ 
crul real este fundamental independent de gîndire. Principala 
indicaţie a relaţiei dintre lucru şi gîndire este, aşadar,-că atunci 
cînd gîndim corect aşupra unui anumit lucru, această gîndire 
poate, cel puţin pînă la un punct, să ne ghideze acţiunile în legă¬ 
tură cu acel lucru, pentru a produce o situaţie atotcuprinzătoare 
armonioasă şi lipsită de contradicţ ie, şi confuzie. 

. Dacă lucrul,şi gîndirea despre el îşi au fundamentul înţr-o 
totalitate a mişcării continue, indefinibilă şi necunoscută, atunci 
încercarea de a explica relaţia dintre ele, presupuoînd ,că gîndi¬ 
rea este în corespondenţă reflectivă cu lucrul, nuare njei un înţe¬ 
les, pentru că atît gîndirea cît şi lucruUsînt forme abstrase din 
procesul total. Raţiunea pentru care aceste forme sîntîn legătură 
ar putea sta .numai. în fundamentul din carp s-au născut, dar nu 
poate exista nici o caJe de a stabil icorospondeuţa reflectivă ,în 

raport eu aicest fundament pentru că ea presupune cunoaştere, în 
timp ce fundamentul este dincolo de ceea ce poate fi asimilat ca 
fîlnd în conţinutul cunoaşterii. 

înseamnă oare aceasta oă nupdate exista nici-o-înţelegere 
mai adîncă aviaţiei dintre lucru şi gîndrre?Sugerăm că o astfel 
de înţelegere mai aprofundată este, de fapt' posibilă, dar că ea 
cere să vedem chestiutiea într-u« mod diferit. Pentru a arăta 
orientarea implicată în âcest mod diferit, putem cbnsidera.oa 
analogie,-bine cunoscutul -dană al albinelor, în care o^lbină este 
capabilă să indice celorlalte albine localizare^ florilor purtătoare 
de nectar: Acest dans hu trebuie, probaktfl, să fie înţeles ca pro- 
ducînd în „minţile" albinelor o formă de cunoaştere aflată în 
corespondenţă reflectivă cu florile. Mai degrabă este o activitate 
care, atunci cînd este realizată îTi rtiOd adecVat, acţionează ca un 
arătător sau că un indicator, creînd albinelor d dispoziţie pentru 
o acţiune ordonată care în gteneral le vă conduce la nectaT. 
Ace astă âctivitate-nu este separată de tot ceea ce e, în plus, im- 
pHc’at în colectarea ; nectarului. Ea Curge şi fuzionează, în pasul 
următor, îhtr-un proces nefăfîmiţat. Astfel încît putem lua in 
considerare ideea potrivit căreia gîndirea este un fel de ,;dans al 
minţii" Care funcţionează pnn indicate-şi care, atuncieînd este 
realizat îft mSd’adfccvat, curge şi fuzionează întriun tip armonios 
şi ordonat de proces atotctiprrftzihor kl'VîeţiţWUn întreg. •*'- 
îfl rrtod curent, este deShH de clarcC înseamnă această ordt L 
nd şi armonie (de ex-., coWnnităteâ Vă reUşî săproducă hrană, 
îmbrăcăminte, 'adăpost,^ condiţii^ de Viaţă Sănătoasă etc.);‘ dar 
omul se poate de aSCmenea •an^ăjB'îh gîridifea ce trece dincolo 
de practica imediată: Astfel'' diri timpuri imemoriale, el a căutat 
să înţeleagă 5 prIfl ’filbZofie şi 'prirf ^tiirtţă^originea tutUror lucru¬ 
rilor, ordinea" şi 'natura lori generală prin gîndirea religioasă. 
Aceasta'poate fî-flthnitî gîndireă 6are ară drept conţinut „totali¬ 
tatea a totceefc'cPeste" (de exemplu, înecreama de a înţelege na 1 - 
tura realităţii că Un întfeg)l Geea ce propunem aici este că o ast¬ 
fel chî înţelegere a totalităţii nu implică o-Cdrespondenţă reflect 
tivă îhtrri'îigîndire" fi r „reafrtateCa l fti‘trcg'‘: Mai degmbă,'ea tre¬ 
buie considerată ca" o’Tormă 'd© attă,‘ precum poeZi^/eare-rtC 

poate crea o dispoziţie spre ordine şi armonie în atotcuprinză¬ 
torul „dans al minţii 1 * (şi, tot astfel, în funcţionarea generală a 
creierului şi a sistemului nervos). Am atins deja acest subiect, 
mai devferite, în Introducere. ■ . ^ L 

Atunci, !; 6eea ce sc Cere aiei/îiu este o explicaţie care ne-at 
furniza o anumită cunoaştere a relaţiei dintre gîndire şi lucru sau 
dintre gîndire şî „realitatea ca uti tot". Mai degrabă, este nevoie 
de un act 'tie înţelegere , în cardtofalitatea'este privită ca un pro¬ 
ces efectiv, cârd, atunci cînd este realizat ÎJTnVod adecvat, tinde 
să genereze o acţiune atotcuprinzătoare; armonioasă şi ordonată, 
încbrporînd atît gîndirea cît’şi ceea ce este gîndit, într-o singură 
mişcare, mişcare pentru care analiza în părţi separate (de ex., 
gîndire şi obiect) nu are nici un înţeles. 


4. Gîndire şl non-gîndire 

Astfel, în timp ce este clar că, în Ultimă instanţă , gîndirea şi 
lucrul nu pot fi analizate în mod Cbiespunzător ca existente se¬ 
parat, este de asemenea evident că îffexperienţa omenească ime¬ 
diată trebuiC’făcutl o astfel de anâliză şi separare, «el pUţin pro¬ 
vizoriu-sau ca purict de plecare. Intr-adevăr, «ste-’UbSolut nece¬ 
sară distincţia între ceea oc este real şi ceea ce este doar gîndire 
şi, prih urmate, imaginar sau iluzoriu, nu doar pentru a avea siid+ 
ces' în treburile curente, ci şi pentru a ne putea coftsfcrvâ, pe ter¬ 
men lung; sănătatea. '- “ n '-- 1 ;, r 

Este folositor aici să-eercetăm felUl^ftdarU o'astfel de dis¬ 
tincţie poate lua naştere? "Este bine cunoscut 3 , de tttert>plu, că 
pentru un copil mic-este ? dlficil să distingă conţinuturi ftf-gîndirii 
sale de lucrurile reale (de ex\, el îşi poate imagina că aceste cor£ 
ţinuturi sînt vizibile pentru’Ueilalţi, aşa cum sînt vizibile pentru 
el' iaf lui îi poate fi frkiă de ceedCe ceilalţi huriiesc’-„pericole în¬ 
chipuite' 1 ). Astfel că, o data cU copilul este angajat în pfoeesul 
unei gîridiri practicate îft mod ftaiv' (adio&ffiră a fi explicit con¬ 
ştient c5 gîrideşie}; într-o'anumită etapă ofva dcvenioohştientde 
procesul de gîndire-Şl anume el vafrtkliza că Unele dintre „lu- 

crurile" pe care el paf e că le percepe sînt în realitate „numai gîp- 
duri" şi prin urmare „.nu lucruri" (sau nimic), în timp ce altele 
sînt „reale" (sau ceva). , 

Omul primitiv trebuie să fi fost adesea într-o şitii^ţie simi¬ 
lară. Datorită contactului său,cu lucrurile şi a scopurilor pe care 
gîndirea sa tehnică şi practică a trebuit să le construiască, ase¬ 
menea imagini ale gîndirii aurdevenit din ce în 9? mai intense şi 
mai frecvente. în vederea stabilirii unui echilibru şl a,unei armo¬ 
nii adecvate în întregul vieţii sale, el a simţit probabil nevoia de 
a-şi dezvolta gîndirea despre totalitate înfr-un mod asemănător, 
în acest ultim tip de gîndire, distincţia dintre gînd şi lucru este în 
chip particular ameninţată să devină confuză. Astfel, deoarece 
omul a început să gîndească asupra forţelor naturii şi asupra zei¬ 
lor, şi deoarece artiştii au conceput imagini realiste ale animale¬ 
lor şi zeilor, percepute ca posedînd puteri magice sau transcen¬ 
dente, omul a fost condus la angajarea îhtr-un tip de. gîndire fără 
nici un referent fizic clar, care era atît de intensă, atît de neîntre¬ 
ruptă şi atît de „realistă", încît el nu a mai putut să menţină o dis¬ 
tincţie clară între imaginea mentală şi realitate. în cele din urmă, 
astfel de experienţe au trebuit, să dea naştere unei nevoi adînc 
resimţite de a clarifica această distincţie (exprimată In îţitrebări 
ca „Cine sînt.eu?", „Care este natura mea?", „Care este adevărata 
relaţie dintre om, natură şi zei?" etc.), pentru că a rămîne într-o 
permanentăcpnfuzie relativ, la ceea ce este real şi ceea ce nu este 
este o stare pe care omul trebuies-o găsească pînă la urmă intole¬ 
rabilă, de vreme ce nu numai că face imposibilă o cale de acces ra¬ 
ţională spre problemele.practice, dar răpeşte şi orice sens vieţii. 

Este gtunci clar că,, mai devreţne sau mai tîrziu, omul ar-tre¬ 
bui să angajeze procesul atotcuprinzător al gîndirij sale într-p 
sistematică încercare de a clarifica această distincţie. Se vădeşte 
că în acest proces distincţia între gînduri particulare şi lucruri 
particulare este insuficientă. Măi degrabă, este necesar să se în¬ 
ţeleagă distincţia în mpd universal. Poate că, atunci, omul primi;, 
tiv sau copiluhmic anputea avea# iluminare în care să vadă, pro¬ 
babil fără să verbalizeze explieit, că gîndirea ca un întreg tre¬ 
buie să fie distinsă de întregul a ceea ce nu este gândire, Acest 

fapt poate fi exprimat mai succint ca distincţia între gîndire şi 
non-gîndire (abreviată în continuare ca G şi NG). Tipul de raţio¬ 
nament implicat într-o astfel de distincţie este: 

G nu este NG (gîndirea şi non-gîndirea sînt diferite şi se 
exclud reciproc). 

Orice este fie G fie NG (gîndirea şi non-gîndirea acoperă 
întregul a ceea ce poate exista). 

într-un anume sens, adevărata gîndire începe cu această dis¬ 
tincţie. înainte ca ea să fie făcută, gîndirea se poate desfăşura, 
dar, aşa cum s-a indicat mai devreme, nu poate fi vorba de o 
conştientizare deplină a faptului că gîndirea este cea care se 
petrece. Gîndirea începe propriu-zis în acest fel, anume prin fap¬ 
tul că ia cunoştinţă de sine, distingîndu-se pe sine de npn-gîn- 
dire. 

Mai mult, acest pas cu care începe propriu-zis gîndirea este 
poate primul gînd al omului avînd drept conţinut tştaliţaţeş. Şi 
putem vedea cît de adipp esteîngropat un asemenea gpţd în con¬ 
ştiinţa întregii umanităţi şi ţum apare el fparte devreme ca o,eta¬ 
pă necesară în încercarea gîndirii de a aduce sănătate şi ordine în 
„dansul" său. 

Acest mod de gîndire este dezvoltat şi articulat în continuare 
prin încercarea de a descoperi diverse caracteristici distinctive 
sau calităţi ce aparţin gîndirii şi non-gîndirii. Astfel, non-gîndi¬ 
rea este în mod obişnuit identificată cu realitatea, în sensul cali¬ 
tăţii de a fi lucru ( thinghooă ). După cum am arătat mai înainte, 
lucrurile reale sînt recunoscute în primul rînd prin independenţa 
lor faţă de modul în care le gîndim. Distincţiile caracteristice 
suplimentare se referă la faptul că lucrurile reale pot fi palpabile, 
stabile, rezistente la încercările de a le schimba, izvoare de acti¬ 
vitate independentă de la uti capăt la altul al întregit realităţi. Pe 
de altă parte, gîndurile pot fi văzute doar ca „materie mentală", 
impalpabilă, efenleră, Uşor de schimbat şi incapabilă de a iniţia 
direcţii independente de activitate în afara lor etc. 

în fond, o astfel de distincţie rigidă între gîndire şi non-gîn¬ 
dire nu poate fi menţinută, căci ie poate vedea că gîndirea este o 

activitate realăv care trebuie întemeiată pe o totalitate mai largă de 
acţiune şi mişcare reală, care acoperă parţial şi include gîndirea. 

Deci, aşa cum s-a arătat deja, gîndirea este un proces mate¬ 
rial al cărui conţinut este răspunsul total al memoriei, incluzînd 
sentimente, reacţii musculare şi chiar senzaţii fizice, care fuzio¬ 
nează şi curg dincolo de întregul răspuns, într-adevăr; toate ca¬ 
racteristicile artificiale ale mediului înconjurător sînt, în acest 
sens, extensii ale procesului de gîndire, căci configuraţiile, for¬ 
mele şi ordinile lor generale de mişcare îşi au originea în mod 
fundamental în gîndireşi sînt încorporate înăuntrul acestui me¬ 
diu, în activitatea omului de a munci, care este ghidată de q ast¬ 
fel de gîndire. Reciproc, orice ţine în general de mediul încon¬ 
jurător are, fie în mod natural, fie prin activitatea omenească, o 
configumţie, formă şî mod de mişcare, al cărui conţinut.„curge 
înăuntru" prin percepţie, dînd naştere la impresii senzoriale care 
lasă ufme-îh memorie şi îfl acest mod contribuie la bazele gîndi- 
rir ultefftsafe. ’ ' '• •*.. 

îif această întreagă mişcare, cdnţihuwfcare era iniţial în me¬ 
morie tre&e continuu în mediu şî devine o caracteristică inte¬ 
grantă a acestuia, întregul conţinut care era iniţial în mediu trece 
în memorie şi devine o caracteristică integrantă a acesteia, astfel 
îneît (aşa cum s-a subliniat mai devrerhe), ambele participă la un 
singur proces total, în care analiza în părţi '‘separate (de ex., 
gîndire şi lucru) nu are, în fond, nici un înţeles. Un asemenea 
proces, în care gîndirea (adică răspunsul memoriei) şi mediul în¬ 
conjurător general sînt indisolubil legate, are, evident, natura 
unui ciclu, aşa cum se ilustrează simbolic în figura 3.1 (deşi, 
bineînţeles, ciclul.ar trebui să fie văzut, mai corect, ca deschizîn- 
du-se întotdeauna- în afară, într-o spirala). Aceasta mişcare 
ciclică (sau în spirală), în care gîndirea are existenţa sa pe deplin 
reală şi concretă, include şi comunicarea de gînduri între oameni 
(care sînt părţi al? mediului înconjurător al fiecăruia dintre 
ceilalţi) şi merge nedefinit de departe în ţrecuri Prin urmare, în 
nici o etapă nu putem spune propriu-zis că procesul atotcuprin¬ 
zător de gindire începe sau se sfîrşeşte-Mai degrabă, el trebuie 

Figura 3.1 


văzut ca o totalitate nesfîrşită a mişcării, ce nu aparţine vreunei 
persoane particulare,, vreunui loc, timp sau grup de oameni. Prin 
considerare^ naturii fizice a răspunsului memoriei, manifestată 
în reacţiile nervilor, sentimentelor,, mişcărilpr musculare etc., şi 
prin considerarea fuzionării acestor răspunsuri cu mediul încon¬ 
jurător general în procesul ciclic concret descris mai sus, vedem 
atunci păgîndjrea este non-gîndirc (G este NG).. •, ,, 

- n Inv^rs,^)utem.vedea de asemenea că non-gîndirea ejre gîn- 
dire (I^G e$te. Q>^tfel^ţealitţtte“-eşjţs (fajfflpiift ţţwţţîatfu.vm 
anume conţinut- de,gîndire implicat. E şj^ur ; că,a.eeasta poate fi 
spus despre orice termen al limbii noastre, dar, aşa cum s-a. vă¬ 
zut, asemenea termeni pot indipa.în general lucruri jeale, pe care, 
în principiu, le putem percepe. Nu exista totuşi nipi o cale de a 
privi realitatea ca şi cînd ar fi un tip de „Iucru“, penţru a testa da¬ 
că ideea noastră se potriveşte sau nu cu acest „lucVu numit reali¬ 
tate". Bineînţeles, am sugerat deja în această chestiune faptul că 
termenul „realitate" indică o totalitate necunoscută-şi indefini¬ 
bilă a mişcării continue, care este fundamentul tnturpţ lucrurilor 
şi al însuşi procesului de gîndire, ca şi al mişcării percepţiei 
inteligente. Dar ăceaslă 1 nu modifică W'mod esenţiăl întrebarea, 
căci dacă realitatea este necunoscută ^ necognoscibilă, cum pu¬ 
tem fi siguri că este în întregime acolo? Răspunsul este, desigur, 
că nu putem fi siguri. 

Cu toate acestea, de aici nu rezultă că „realitate" este un cu- 
vînt fără sens, deoarece, aşa cum am văzut deja, mintea, înal său 
„dans al gîndirii" poate, pînă la «mă, să se miştemtr-o manieră 
ordonată şi sănătoasă numai dacă; „forma dansului" include Un 
anume tip de distincţie între gîndire şi non-gîndirc (adică reali¬ 
tate). Am văzut de asemenea că această distincţie trebuie să fie 

făcută în mişcarea continuă mereu schimbătoare a procesului, în 
care gîndirea trece în non-gîndire în timp ce non-gîndirea trece 
în gîndire, aşa încît distincţia nu poate fi privită ca rigidă. O ast¬ 
fel de distincţie nerigidă cere, în mod evident, mişcare liberă a 
percepţiei inteligente, care poate, de fiecare dată, să distingă ce 
conţinut îşi are originea în gîndire şi ce conţinut îşi are originea 
într-o realitate independentă de gîndire. 

Este clar atunci că termenul „realitate" (care în acest context 
înseamnă „realitatea ca un întreg") nu trebuie văzut propriu-zis 
ca parte â coriţinutului gîndirii. Sau, reformulînd, putem spune 
că realitatea nu este lucru şi că, de asemenea, nu este totalitatea 
tuturor luctixrilor (dfcci mi trebuie să identificăm „realitatea" cu 
„tot"). Întrucît cuvîntul „lucrti" semnifică o formă cbndiţioriată 
de existenţă, aceasta înseamnă că nici „realitatea ca un întreg" 
nu trebuie să fie văzută ca fiind condiţionată. (întf-adevăr, nu ar 
putea fi văzută în mod consec vent astfel, deoarece chiar terme- 
niil 1 ,',realitatea* ca Uit firtre| u implică faptul căel Conţine foţi fac- 
torîi'ce ar putea să-l condiţioneze şi de care ăr putea sa depindă.) 
Astfel, orice idee de tonalitate bazată pe o distincţie fixată şi per¬ 
manentă între şîndire Şi realitate trebuie să se prăbuşească cînd 
este aplicată lă totalitate. 

Forma originară a distincţiei nete dintre gîndire şi realitate 
(adică non-gîndire) era: 

G nu este NG 

Orice este fie G, fie NG. 

Această formă este caracteristică pentru ceea ce se numeşte 
logică aristotelică (deşi desigur că este probabil la fel de veche 
ca gîndirea propriu-zisă, în timp ce Aristotel a fost doar prima 
persoană despre care se cunoaşte că a enunţat-o clar şi succint). 
Aceasta poate fi numită logica proprie a lucrurilor. Orice formă 
particulară de gîndire căreia i se potriveşte această logică poate, 
desigur, să fieaplicabilă unui lucru corespondent numai în anu¬ 
mite condiţi i care sînt cerute pentru ca acel lucru să fi» ceea ce 
este. Adică, un set de forme de gîndire care urmează regulile 
logicii aristotelice va servi ca un ghid adecvat în activităţi încor- 

porînd lucruri numai în anumite domenii limitate, dincolo de 
care aceste lucrui trebuie să se schimbe sau să se comporte în noi 
moduri, aşa îneît vor fi atunci necesare alte forme de gîndire. 

Totuşi, atunci cînd ajungem să luăm în considerare „totalita¬ 
tea a tot ceea ce este“, prima noastră preocupare, aşa cum s-a vă¬ 
zut, nu trebuie să se refere la lucruri condiţionate ci la totalitatea 
necondiţionată care este ultimul fundament a orice. Aici, reguli¬ 
le enunţate de Aristotel îşi pierd valabilitatea, în sensul că nu 
există nici măcar un domeniu limitat sau set de condiţii în care 
s-ar putea aplica: căci, în plus faţă de regulile aristotelice, tre¬ 
buie să afirmăm următoarele: 

G este N G 

NG este G. 

Orice este atît G cît f/NG (altfel spus, cele două fuzionează 
şi curg una în alta, într-un unic proces nefarîmiţat, în 
care sînt, în mod fundamental, una. 

Orice nu este nici G nici NG (altfel spus, temeiul ultim nu 
este cunoscut, şi prin urmare nespecificabil, nici ca G 
nici ca NG, nici în alt fel. 

Dacă cele de mai sus sînt combinate cu originalul „G nu este 
NG“ şi „Orice este fie G, fie NG" şi dacă mai departe presupu¬ 
nem că „G“ şi „NG“ sînt nume de lucruri, va rezulta o contradic¬ 
ţie absolută. Ceea ce facem aici este să privim această întreagă 
combinaţie ca o indicaţie că „G“ şi „NG“ nu sînt nume de lu¬ 
cruri. Mai degrabă, aşa cum s-a indicat mai devreme, ele trebuie 
să fie considerate ca termeni în discursul nostru, a căror funcţie 
este să creeze o dispoziţie mentală pentru un act de percepţie in¬ 
teligentă, în care se cere să se discearnă, în fiecare caz, ce conţi¬ 
nut îşi are originea în gîndire (adică răspunsul memoriei) şi ce 
conţinut îşi are originea într-o anumită „realitate" care este inde¬ 
pendentă de gîndire. Întrucît realitatea independentă de gîndire 
este în mod fundamental necunoscuă şi incognoscibilă, în mod 
clar un astfel de discemămînt nu poate lua forma în care o anu¬ 
mită caracteristică a conţinutului este atribuită unei anumite ca- 

tegorii fixate, G sau NG. Mai degrabă, dacă există o conştienti¬ 
zare a totalităţii mereu schimbătoare a ceea ce-şi are originea în 
gîndire (adică în răspunsul memoriei, care este cîmpul a ceea ce 
e cunoscut), atunci, prin implicaţie, orice nu este în această tota¬ 
litate trebuie tratat ca avîndu-şi originea independent de gîndire. 

Este, în mod clar, extrem de important ca nici o parte a ceea 
ce-şi are originea în răspunsul memoriei să nu lipsească sau să 
fie lăsată în afara conştientizării. Adică, „greşeala" principală 
care poate fi făcută în acest cîmp nu este una pozitivă , în care 
ceea ce îşi are originea în gîndire este greşit atribuit unei realităţi 
independente de gîndire. Mai degrabă, este cea negativă, a tre¬ 
cerii cu vederea sau a eşecului de a conştientiza că o anumită 
mişcare îşi are originea în gîndire şi, astfel, a tratării în mod im¬ 
plicit a acestei mişcări ca avîndu-şi originea în non-gîndire. In 
acest fel, ceea ce este de fapt un singur proces de gîndire este tra¬ 
tat în mod tacit ca şi cum ar fi despicat în două părţi (dar, desi¬ 
gur, fără ca cineva să fie conştient că aceasta se întîmplă). O ast¬ 
fel de fragmentare inconştientă a procesului de gîndire trebuie să 
conducă la distorsionarea oricărei percepţii. 

Căci, dacă sîntem conduşi lâ a atribui propriile noastre răs¬ 
punsuri de memorie unei realităţi care ar fi independentă de 
aceste răspunsuri, atunci va avea loc un alt „feedback", ale cărui 
consecinţe vor fi încă mai multe gînduri irelevante referitoare la 
această „realitate independentă". Aceste gînduri vor constitui 
răspunsuri ulterioare încă mai nepotrivite ale memoriei, care se 
adaugă la această „realitate independentă" într-un proces auto- 
întreţinut din care, în general, este foarte greu să evadezi. Acest 
tip de feedback (pe care l-am indicat mai devreme în legătură cu 
analogia potrivit căreia gîndirea este privită ca similară unui re¬ 
ceptor radio) va tinde, pînă la urmă, să confuzioneze întreaga 
funcţionare a minţii. 

5. Cîmpul cunoaşterii, considerat ca proces 

în experienţa obişnuită, în care ne ocupăm cu lucruri percepti¬ 
bile senzorial, este posibil ca, în mod uzual, mai devreme sau 

mai tîrziu percepţia inteligentă să disceamă în mod clar totalita¬ 
tea acelor aspecte ale experienţei care îşi au originea în gîndire 
(şi, în consecinţă, totalitatea acelora a căror origine este inde¬ 
pendentă de gîndire). Totuşi, aşa după cum am văzut, în gîndirea 
care ţinteşte să aibă totalitatea drept conţinut, este mult mai greu 
să se obţină o astfel de claritate, pe de o parte pentru că această 
gîndire este atît de intensă, continuă şi totală încît produce o pu¬ 
ternică impresie de realitate, iar, pe de altă parte, pentru că nu 
există „lucruri* 1 senzorial perceptibile prin care să poată fi testa¬ 
tă. Este de aceea foarte uşor, printr-o atenţie inadecvată acordată 
procesului efectiv al gîndirii personale, să „alunecăm" într-o 
formă de răspuns condiţionat al memoriei, în care pierdem din 
vedere faptul că aceasta este doar o formă de gîndire, o formă ce 
ţinteşte să dea o viziune a „întregului realităţii". în consecinţă, 
„din greşeală", cădem în capcana de a trata tacit o asemenea vi¬ 
ziune ca avîndu-şi originea independent de gîndire, implicînd 
astfel ideea potrivit căreia conţinutul său este, de fapt , întregul 
realităţii. 

De aici încolo nu se poate vedea, în întregul cîmp accesibil, 
nici o posibilitatea de schimbare pentru ordinea atotcuprinzătoa¬ 
re la care se referă noţiunile noastre de totalitate care, într-ade¬ 
văr, par acum a trebui să înglobeze tot ceea ce este posibil sau 
chiar tot ceea ce se poate gîndi. Aceasta înseamnă că totuşi cu¬ 
noaşterea noastră despre „întregul realităţii" va trebui văzută ca 
avînd o formă fixată şi finală, care reflectă sau dezvăluie o for¬ 
mă fixată şi finală corespunzătoare a ceea ce această realitate 
totală este de fapt. A adopta o asemenea atitudine va tinde, eyi- 
dent, să împiedice mişcarea liberă a minţii necesară pentru clari¬ 
tatea percepţiei, contribuind astfel la o distorsiune şi confuzie 
globală, extinsă la orice aspect al experienţei. 

Aşa cum s-a indicat mai devreme, gîndirea avînd drept con¬ 
ţinut totalitatea trebuie să fie considerată ca o formă de artă, pre¬ 
cum poezia, a cărei funcţie este să dea naştere, în primul rînd, la 
o nouă percepţie şi la acţiunea care este implicită în această per¬ 
cepţie, mai degrabă decît să comunice cunoaşterea reflectivă a 
„felului în care orice este". Aceasta implică faptul că nu mai 



116/ Plenitudinea lumii şi ordinea ei 

poate exista o formă ultimă a unei astfel de gîndiri, la fel cum nu 
ar putea exista un poem ultim (care ar face de prisos orice alt 
poem ulterior). 

Orice formă particulară de gîndire despre totalitate indică, 
bineînţeles, un mod de a privi întregul nostru contact cu reali¬ 
tatea, şi are implicaţii asupra modului în care putem acţiona prin 
acest contact. Totuşi, fiecaredintre aceste abordări este limitată, 
în sensul că poate conduce la o ordine şi o armonie complete nu¬ 
mai pînă la un anumit punct, dincolo de care trebuie să înceteze 
a mai fi relevantă şi adecvată. (A se compara cu conceptul de 
adevăr întrebuinţat în capitolul 2.) In fine, mişcarea efectivă a 
gîndirii, întruchipînd orice concept particular de totalitate, tre¬ 
buie văzută ca un proces cu formă şi conţinut mereu schimbă¬ 
toare. Dacă vom conduce acest proces în mod adecvat, atenţi şi 
conştienţi la mişcarea continuă de devenire a gîndirii, atunci nu 
vom cădea în obişnuinţa de a trata tacit acest conţinut ca pe o rea¬ 
litate ultimă şi în mod esenţial statică, independentă de gîndire. 

Totuşi, chiar această afirmaţie despre natura gîndirii noastre 
este ea însăşi doar o formă în procesul total de devenire, o formă 
care indică o anumită ordine a mişcării minţii şi o anumită dis¬ 
poziţie necesară acestuia pentru a se angaja armonios într-o ast¬ 
fel de mişcare. Aşa îneît nu e nimic definitiv în ceea ce o priveş¬ 
te. Şi nici nu putem spune unde va duce. Evident, trebuie să fim 
deschişi la schimbările fundamentale ulterioare de ordine în gîn- 
direa noastră, de vreme ce vom avea în vedere procesul. Aseme¬ 
nea schimbări trebuie să aibă loc în acte de înţelegere proaspete 
şi creative, care sînt necesare pentru mişcarea ordonată a unei 
astfel de gîndiri. Ceea ce sugerăm în acest capitol este, atunci, că i 
numai o viziune asupra cunoaşterii ca parte integrantă a mişcării 
continue totale a procesului poate conduce, în general, mai de- ţ 
grabă la o abordare mai armonioasă şi ordonată a vieţii ca întreg, 
decît la o viziune statică şi fragmentară care nu tratează cunoaş¬ 
terea ca proces şi care o separă de restul realităţii. 

Este important în acest context să accentuăm că permanenta 
identificare a anumitor viziuni privind totalitatea ca aparţinînd > 
lui Whitehead sau altora înseamnă să împiedicăm tratarea cu- 

noaşterii în mod consecvent ca o parte integrantă a unui proces 
complet. Intr-adevăr, oricine acceptă viziunea lui Whitehead o 
ia de fapt ca punct de plecare într-un proces ulterior de devenire 
a cunoaşterii. (Este eventual posibil să spunem că ei îşi desfă¬ 
şoară munca în consecinţa acestui „curent de cunoaştere"). In 
acest proces, anumite aspecte se pot schimba destul de încet în 
timp ce altele se schimbă mai rapid, dar punctul esenţial care tre¬ 
buie reţinut este că procesul nu are nici un aspect defmibil care 
să fie în mod absolut fixat. Percepţia inteligentă este desigur ne¬ 
cesară în fiecare moment, pentru a discerne acele aspecte care ar 
trebui să se schimbe încet şi acelea care ar trebui să se schimbe 
rapid, cîtă vreme lucrăm în „forma de artă" a creaţiei de idei care 
se referă la „totalitatea a tot ceea ce este". 

Aici trebuie să fim foarte grijulii şi atenţi, căci există ispita de 
a încerca să fixăm conţinutul esenţial al discuţiei noastre într-un 
concept sau o imagine particulară şi să discutăm despre aceasta 
ca şi cum ar fi un „lucru" separat, care ar fi independent de gîn- 
direa noastră despre el. Noi eşuăm în a observa că, de fapt, acest 
„lucru" a devenit de acum numai o imagine, o formă în procesul 
atotcuprinzător al gîndirii, deci un răspuns al memoriei, care 
este un reziduu al percepţiei noastre mentale din trecut (fie per¬ 
sonală, fie a altcuiva). Astfel, într-un fel foarte subtil, putem din 
nou să cădem în capcana unei mişcări în care tratăm ceva ce-şi 
are originea în gîndirea noastră proprie ca şi cum ar fi o realitate 
ce-şi are originea în ceva independent de această gîndire. 

Ne putem ţine departe de această capcană fiind conştienţi că 
realitatea cunoaşterii este un proces viu care se desfăşoară chiar 
acum (de ex., în această cameră). Intr-un astfel de proces efec¬ 
tiv, noi nu vorbim despre mişcarea cunoaşterii numai ca şi cînd 
am privi-o din afară. De fapt, noi luăm parte la această mişcare 
şi sîntem conştienţi că aceasta este într-adevăr ceea ce se întîm- 
plă. Cu alte cuvinte, ea este o realitate autentică pentru oricare 
dintre noi, o realitate pe care o putem observa şi căreia îi putem 
acorda atenţia noastră. 

Atunci, întrebarea esenţială este: „Putem noi oare să fim 
conştienţi de realitatea mereu schimbătoare şi curgătoare a aces- 

tui proces real de cunoaştere?" Dacă vom putea să gîndim din 
perspectiva unei astfel de conştientizări, nu vom mai fi tentaţi să 
confundăm ceea ce-şi are originea în gîndire cu ceea ce-şi are 
originea în realitatea care este independentă de gîndire. Şi, în 
acest mod, arta de a gîndi, ce are totalitatea drept conţinut, se 
poate dezvolta într-un mod lipsit de confuzia inerentă acelor for¬ 
me de gîndire care încearcă să definească, o dată pentru totdea¬ 
una, ce anume „este întregul realităţii" şi care, prin urmare, ne 
conduc la a considera în mod greşit conţinutul unei astfel de 
gîndiri drept ordinea atotcuprinzătoare a unei realităţi totale care 
ar putea fi independentă de gîndire. 



4 


VARIABILE ASCUNSE ÎN TEORIA 
CUANTICĂ 


S-a considerat că întrebării dacă există variabile ascunse la 
baza teoriei cuantice i s-a dat un răspuns negativ definitiv cu 
mult timp în urmă. In consecinţă, majoritatea fizicienilor mo¬ 
derni nu mai privesc această chestiune ca relevantă pentru teoria 
fizică. Totuşi, în ultimii ani, un număr de fizicieni, incluzîndu-1 
pe autor, au dezvoltat o nouă abordare a acestei probleme, care 
ridică din nou 1 problema variabilelor ascunse. Scopul meu aici 
este de a trece în revistă pe scurt principalele trăsături ale reali¬ 
zărilor de pînă acum în această nouă abordare şi deci de a indica 
anumite linii generale după care sînt în mod curent dezvoltate 
teoriile ce implică variabile ascunse. 

De-a lungul acestui capitol vom prezenta un număr de moti¬ 
ve pentru care teoriile ce implică variabile ascunse promit să fie 
semnificative pentru tratarea a noi probleme fizice, în special 
cele provenind din domeniul distanţelor foarte scurte (de ordinul 
a IO -13 cm sau mai puţin) şi al energiilor foarte înalte (de ordinul 
a IO 9 eV sau mai mult). In final, vom răspunde principalelor 
obiecţii care au fost ridicate împotriva ideii de variabile ascunse; 
adică dificultăţilor de a trata relaţiile de nedeterminare ale lui 
Heisenberg, cuantificarea acţiunii, paradoxul lui Einstein, Ro- 
sen şi Podolsky şi argumentele lui von Neumann împotriva po¬ 
sibilităţii unor astfel de variabile. 

1. Principalele caracteristici ale teoriei cuantice 

Pentru a înţelege felul în care teoria variabilelor ascunse s-a dez¬ 
voltat, este necesar înainte de toate să avem clar în minte prin¬ 
cipalele caracteristici ale teoriei cuantice. Deşi există mai multe 

formulări alternative ale acestei teorii (datorate lui Heisenberg, 
Schrodinger, Dirac, von Neumann şi Bohr), care diferă oarecum 
în interpretare 2 , ele au în comun următoarele presupoziţii de 
bază. 

1. Legile fundamentale ale teoriei cuantice trebuie exprima¬ 
te cu ajutorul unei funcţii de undă (în general multidimensio¬ 
nală) care satisface o ecuaţie liniară (astfel îneît soluţiile pot fi 
suprapuse liniar). 

2. Toate rezultatele fizice trebuie să fie calculate cu ajutorul 
anumitor „observabile", reprezentate prin operatori hermitici, 
care acţionează în mod liniar asupra funcţiei de undă. 

3. Orice observabilă particulară este definită (cu valoare bi¬ 
ne precizată) numai cînd funcţia de undă este o funcţie proprie a 
operatorului corespunzător. 

4. Cînd funcţia de undă nu este o funcţie proprie a acestui 
operator, rezultatul măsurătorii asupra observabilei corespunză¬ 
toare nu poate fi determinat cu anticipaţie. Rezultatele unei serii 
de măsurători asupra unui ansamnblu de sisteme reprezentate de 
aceeaşi funcţie de undă vor fluctua la întîmplare (fără a asculta 
de vreo lege) de la o valoare la alta, potrivit probabilităţilor res¬ 
pective. 

5. Dacă funcţia de undă este dată de 

n 

unde este funcţia proprie a operatorului în chestiune cores¬ 
punzătoare celei de-a n-a valori proprii, probabilitatea de a ob¬ 
ţine a n-a valoare proprie, într-un ansamblu de multe măsurători, 
va fi dată de P n = |CJ 2 . 

6. Din cauza necomutativităţii multor operatori (cum ar fi p 
şi x) care corespund la variabile ce trebuie definite simultan în 
mecanica clasică, rezultă că nu pot exista funcţii de undă care să 
fie simultan funcţii proprii pentru toţi operatorii semnificativi 
pentru o problemă fizică dată. Aceasta înseamnă că nu toate ob¬ 
servabilele fizice semnificative pot fi determinate simultan şi, 
chiar mai important, că cele care nu sînt determinate vor fluctua, 

fără a asculta dc vreo lege (la întîmplare), într-o serie de măsură¬ 
tori pe un ansamblu reprezentat prin aceeaşi funcţie de undă. 


2. Limitări ale determinismului Implicat de teoria cuantică 

Din caracteristicile descrise în secţiunea anterioară se vede ime¬ 
diat că există o anumită limitare a gradului în care rezultatele 
unei măsurători individuale sînt determinate în acord cu teoria 
cuantică. Această limitare se aplică la orice măsurătoare care 
depinde apreciabil de proprietăţile cuantice ale materiei. Astfel, 
într-un ansamblu de nudei radioactivi, dezintegrarea fiecărui 
nucleu poate fi detectată individual printr-un declic al contoru¬ 
lui Geiger. Un studiu mai detaliat al mecanicii cuantice a proble¬ 
mei arată că operatorul ce corespunde la o măsurătoare a produ¬ 
sului de dezintegrare nu comută cu operatorul ale cărui funcţii 
proprii reprezintă ansamblul nedezintegrat. Rezultă astfel că da¬ 
că începem cu un ansamblu de nudei nedezintegraţi, reprezen¬ 
taţi de aceeaşi funcţie de undă, fiecare nucleu individual se va 
dezintegra după un intervaUde timp care nu poate fi prezis. 
Acest interval de timp va varia de la un nucleu la altul fără a as¬ 
culta de vreo lege, în timp ce numai fracţiunea medie a dezinte¬ 
grărilor într-un interval de timp dat poate fi prezisă aproximativ 
din funcţia de undă. Cînd astfel de predicţii sînt comparate cu 
experimentul, se descoperă într-adevăr că există o distribuţie 
aleatoare a declicurilor în contorul Geiger, precum şi o distribu¬ 
ţie medie regulată care ascultă de legile de probabilitate impli¬ 
cate de teoria cuantică. 


3. Asupra Interpretării (^determinismului în teoria cuantică 

Din faptul că teoria cuantică este în concordanţă cu experimen¬ 
tul într-un domeniu atît de larg (incluzînd problema tratată în 
secţiunea anterioară ca pe un caz special, dar tipic), este evident 
că trăsăturile indeterministe ale mecanicii cuantice sînt, într-un 

anume fel, o reflectare a comportării reale a materiei în dome¬ 
niile atomic şi nuclear, dar întrebarea care se ridică aici este toc¬ 
mai cum să se interpreteze acest indeterminism. 

Pentru a clarifica sensul acestei întrebări, vom cerceta unele 
probleme analoge. Se ştie bine că, de pildă, companiile de asi¬ 
gurări operează pe baza anumitor legi statistice care prezic cu un 
grad înalt de aproximaţie numărul mediu de oameni dintr-o anu¬ 
mită clasă de vîrstă, înălţime, greutate etc., care vor muri de o 
anumită boală într-o perioadă de timp specificată. Ele pot face 
aceasta chiar dacă nu pot prezice momentul de timp precis al 
morţii unui individ posesor al poliţei de asigurare şi chiar dacă 
astfel de decese individuale sînt distribuite la întîmplare într-un 
mod ce nu are o relaţie de dependenţă logică cu tipul de date pe 
care compania de asigurări le poate colecta. Cu toate acestea, 
faptul că operează legi statistice de acest tip nu împiedică opera¬ 
rea simultană a legilor individuale care determină şi mai detaliat 
condiţiile precise ale morţii fiecărui posesor de poliţe (de ex., un 
om poate traversa o stradă într-un anumit moment şi poate fi lo¬ 
vit de o maşină, poate fi expus la acţiunea unor agenţi patogeni 
ce produc boli atunci cînd organismul său este slăbit etc.), căci 
atunci cînd acelaşi rezultat (moartea) poate fi produs de un ma¬ 
re număr de cauze în mod esenţial independente, nu există nici 
un motiv pentru care aceste cauze să nu fie distribuite într-un 
asemenea mod încît să conducă la legi statistice valabile în sis¬ 
teme cu un număr mare de componente. 

Importanţa unor astfel de consideraţii este destul de eviden¬ 
tă. Astfel, în domeniul cercetării medicale, valabilitatea legilor 
statistice nu este niciodată văzută ca un motiv împotriva căutării 
unor legi individuale mai detaliate (de ex., ce anume face ca un 
anumit individ să moară la un anumit moment de timp etc.). 

Asemănător, în domeniul fizicii, cînd s-a descoperit că spo¬ 
rii şi particulele de fum suferă o mişcare aleatoare ce ascultă de 
anumite legi statistice (mişcarea browniană), s-a presupus că 
aceasta s-ar datora ciocnirilor cu miriade de molecule, ascultînd 
de legi individuale mai profunde. Legile statistice au fost atunci 
văzute ca fiind în concordanţă cu posibilitatea unor legi indivi- 



Variabile ascunse în teoria cuantică / 123 


duale mai profunde, căci, ca şi în cazul statisticilor de asigurare, 
comportarea unei particule browniene ar fi complet determinată 
de un număr foarte mare de factori în mod esenţial independenţi. 
Sau, generalizînd: lipsa unei legităţi care să descrie comporta¬ 
rea individuală în contextul unei legi statistice date este, în ge¬ 
neral, compatibilă cu ideea unor legi individuale mai detaliate 
aplicîndu-se într-un context mai larg. 

In legătură cu discuţia de mai sus, pare evident că, cel puţin 
atunci cînd sîntem confruntaţi direct cu o problemă, trebuie să 
fim liberi să luăm în considerare ipoteza că rezultatele măsură¬ 
torilor cuantice individuale sînt determinate de o multitudine de 
noi tipuri de factori exteriori contextului a ceea ce poate intra în 
teoria cuantică. Aceşti factori ar fi reprezentaţi matematic prin- 
tr-un set suplimentar de variabile, descriind stările unor noi ti¬ 
puri de entităţi, care există la un nivel subcuantic, mai profund, 
şi ascultă de tipuri calitativ noi de legi individuale. Astfel de en¬ 
tităţi şi legile lor ar constitui atunci o nouă latură a naturii, o la¬ 
tură care este, în prezent, „ascunsă". Dar atunci atomii, postulaţi 
la început pentru a explica mişcarea browniană şi regularităţile 
macroscopice, erau şi ei, iniţial, „ascunşi" într-un mod asemănă¬ 
tor şi au fost dezvăluiţi în detaliu abia mai tîrziu, prin noi tipuri 
de experimente (de ex., contoare Geiger, camere cu ceaţă etc.) 
prin care erau sesizate proprietăţile atomilor individuali. Ana¬ 
log, se poate presupune că variabilele care descriu entităţile sub- 
cuantice vor fi dezvăluite în detaliu atunci cînd vom mai desco¬ 
peri alte genuri de experimente, care pot fi tot atît de diferite de 
cele de tipul curent ca şi acestea din urmă faţă de experimentele 
care pot dezvălui legile nivelului macroscopic (cum ar fi măsu¬ 
rări de temperatură, presiune etc.). 

Ajunşi aici trebuie să precizăm că, aşa cum este bine cunos¬ 
cut, majoritatea fizicienilor teoreticieni moderni 3 au ajuns să 
respingă orice sugestie de tipul descris mai sus. Acest refuz este 
argumentat pe baza concluziei că legile statistice ale teoriei 
cuantice sînt incompatibile cu posibilitatea legilor individuale 
mai profunde. Cu alte cuvinte, în timp ce ei ar admite în general 
că anumite tipuri de legi statistice sînt consistente cu presupune- 

rea unor legi individuale suplimentare ce operează într-un con¬ 
text mai larg, ei cred că mecanica cuantică nu ar putea fi privită 
niciodată în mod satisfăcător ca o lege de acest tip. Trăsăturile 
statistice ale teoriei cuantice sînt privite astfel ca reprezentînd un 
fel de lipsă ireductibilă de legitate a fenomenelor individuale din 
domeniul cuantic. Toate legile individuale (ca de ex., cele din 
mecanica clasică) sînt atunci privite drept cazuri limită ale legi¬ 
lor de probabilitate ale teoriei cuantice, aproximativ valide pen¬ 
tru sisteme ce implică un număr mare de molecule. 


4. Argumente în favoarea Interpretării Indetermlnlsmulul 
mecanicii cuantice ca lipsă Ireductibilă de legitate 

Vom lua în considerare acum principalele argumente pe care se 
bazează concluzia că indeterminismul mecanicii cuantice repre¬ 
zintă un tip de lipsă ireductibilă de legitate ( ireducible lawless- 
ness). 

4.1. Principiul de nedeterminare al lui Heisenberg 

începem cu o discuţie a principiului de nedeterminare al lui 
Heisenberg. El a arătat că, chiar dacă se presupune că variabile¬ 
le fizice semnificative ar exista în realitate cu valori precis defi¬ 
nite (aşa cum se cere de către mecanica clasică) atunci nu le-am 
putea măsura niciodată pe toate simultan, pentru că interacţiu¬ 
nea dintre aparatul de observare şi ceea ce se observă implică în¬ 
totdeauna un schimb de una sau mai multe cuante indivizibile 
care fluctuează necontrolabil. De exemplu, dacă se încearcă să 
se măsoare coordonata x şi impulsul asociat p al particulei, atunci 
particula este perturbată într-un aşa fel îneît precizia maximă 
pentru determinarea simultană a ambelor este dată de bine cu¬ 
noscuta relaţie Ap * Ax > h. Ca rezultat, chiar dacă ar exista legi 
subcuantice mai adînci determinînd comportarea precisă a elec¬ 
tronului individual, nu am avea nici o modalitate de a verifica 
prin nici un tip conceptibil de măsurătoare că aceste legi operea¬ 
ză într-adevăr. Prin urmare, se trage concluzia că ideea unui 

nivel subcuantic ar fi „metafizică" sau vidă de conţinut experi¬ 
mental real. Heisenberg a argumentat că este dezirabil să se for¬ 
muleze legi fizice cu un număr cît mai mic posibil de astfel de 
noţiuni, pentru că, deşi ele nu aduc nimic nou la predicţiile fizi¬ 
ce ale teoriei, complică într-un mod irelevant formularea ei. 

4.2. Argumentele lui von Neumann împotriva variabilelor ascunse 
Următorul dintre argumentele principale împotriva variabilelor 
ascunse, adică cel al lui von Neumann, va fi prezentat acum într-o 
formă simplificată. 

Din postulatele (4), (5) şi (6) ale secţiunii 1, rezultă că nici o 
funcţie de undă nu poate descrie o stare în care toate mărimile 
fizic semnificative au „dispersia nulă“ (deci precis definite şi fă¬ 
ră fluctuaţii statistice). Astfel, dacă o variabilă dată (să zicem p) 
este complet bine definită, variabila conjugată (x) trebuie să 
fluctueze într-un domeniu larg. Să presupunem că, atunci cînd 
sistemul este într-o astfel de stare, există variabile ascunse la un 
nivel mai profund, care determină tocmai cum anume va fluctua 
x în fiecare situaţie. Desigur, nu am avea nevoie să determinăm 
valorile acestor variabile ascunse, iar într-un ansamblu statistic 
de măsurători ale lui x, vom obţine tot aceleaşi fluctuaţii ca cele 
prezise de teoria cuantică. Cu toate acestea, fiecare situaţie care 
urma să furnizeze o anumită valoare a lui x ar'aparţine unui anu¬ 
mit set de valori ale variabilelor ascunse şi deci ansamblul ar 
putea fi văzut ca fiind constituit dintr-o mulţime corespunză¬ 
toare de subansambluri distincte şi precis definite. 

Von Neumann a argumentat totuşi că o astfel de mulţime de 
subansambluri nu este compatibilă cu anumite caracteristici 
esenţiale ale teoriei cuantice, altele decît cele de mai sus, şi anu¬ 
me cele asociate cu interferenţa dintre acele părţi ale funcţiei de 
undă care corespund la diferite valori ale lui x. Pentru a demon¬ 
stra această interferenţă, am putea ca, în loc să măsurăm pe x, să 
facem un al treilea tip de măsurătoare, care determină o observa¬ 
bilă sensibilă la forma funcţiei de undă pe o regiune întinsă a 
spaţiului. De exemplu, am putea trece particulele printr-o reţea 
şi să măsurăm figura de difracţie. (Von Neumann 4 discută de 

fapt cazul unei observabile ce corespunde unei sume de doi sau 
mai mulţi operatori necomutativi; dar este evident că într-un 
experiment de interferenţă realizăm fizic tocmai un exemplu de 
o astfel de observabilă, deoarece rezultatul final determină anu¬ 
mite combinaţii complexe ale operatorilor de poziţie şi impuls 
pentru sistemul observat.) 

Se ştie bine că într-un astfel de experiment încă se mai obţi¬ 
ne o figură de interferenţă de tip statistic, chiar dacă trecem par¬ 
ticulele prin aparat la intervale de timp atît de mari îneît fiecare 
particulă intră în mod fundamental separat şi independent de 
toate celelalte. Dar, dacă întregul ansamblu de astfel de particule 
s-ar despica în subansambluri, fiecare corespunzînd electronului 
ce loveşte reţeaua la o valoare definită a lui x, atunci comporta¬ 
rea statistică a fiecărui subansamblu ar fi reprezentată printr-o 
stare corespunzînd unei funcţii delta de punctul în chestiune. In 
consecinţă, un singur subansamblu nu ar putea suferi nici o 
interferenţă ce ar reprezenta contribuţii de la diferite părţi ale 
reţelei. Deoarece electronii intră separat şi independent, nu va fi 
posibilă nici o interferenţă între subansambluri ce corespund la 
diverse poziţii. în acest fel arătăm că ideea de variabile ascunse 
nu este compatibilă cu proprietăţile de interferenţă ale materiei, 
care sînt atît observate experimental cît şi consecinţe necesare 
ale teoriei cuantice. 

VonNeumann a generalizat argumentul de mai sus şi l-a fă¬ 
cut mai precis; dar ajunge, în esenţă, la acelaşi rezultat. Cu alte 
cuvinte, el a tras concluzia că nimic (nici chiar ipoteticele varia¬ 
bile ascunse) nu poate fi presupus în mod consistent a determi¬ 
na dinainte rezultatele unei măsurători individuale mai în deta¬ 
liu decît e posibil conform teoriei cuantice. 

4.3 Paradoxul luiEinstein, Rosen şi Podolsky 
Al treilea argument important împotriva variabilelor ascunse 
este strîns legat de analiza paradoxului lui Einstein etal . 5 Acest 
paradox a apărut ca o dezvoltare a punctului de vedere, iniţial 
destul de răspîndit, potrivit căruia principiul de nedeterminare 
nu este nimic mai mult decît o expresie a faptului că în orice 

proces de măsurare există o perturbare minimă, impredicti- 
bilă şi necontrolabilă. Einstein, Rosen şi Podolsky au sugerat 
atunci un experiment ipotetic din care s-ar putea vedea că inter¬ 
pretarea de mai sus a principiului lui Heisenberg este de nesus¬ 
ţinut. 

Vom da aici o formă simplificată a acestui experiment. 6 Să 
luăm în considerare o moleculă cu spinul total zero, constînd din doi 


atomi cu spinul ^ . Molecula este dezintegrată printr-o metodă ce 


nu influenţează spinul fiecărui atom. Spinul total rămîne zero, 
chiar atunci cînd atomii zboară separat şi au încetat să interacţio- 
neze apreciabil. 

Dacă se măsoară o componentă oarecare a spinului unuia 
dintre atomi (să zicem A), rezultă că, deoarece spinul total este 
zero, vom trage imediat concluzia că aceeaşi componentă a 
spinului celuilalt atom (B) are precis valoarea opusă. Astfel, mă- 
surînd oricare componentă a spinului atomului A, putem obţine 
valoarea aceleiaşi componente a spinului atomului B, fără ca 
atomul A să interacţioneze cu atomul B în nici un fel. 

Dacă acesta ar fi un sistem clasic, nu ar apărea nici o dificul¬ 
tate de interpretare, pentru că fiecare componentă a spinului fie¬ 
cărui atom este întotdeauna bine definită şi rămîne întotdeauna 
opusă în valoare aceleiaşi componente a spinului atomului opus. 
Astfel, cei doi spini sînt corelaţi şi aceasta ne permite să cunoaş¬ 
tem spinul atomului B cînd îl măsurăm pe cel al lui A. 

Totuşi, în teoria cuantică, avem faptul suplimentar că numai 
o singură componentă a spinului poate fi precis definită la un 
moment dat, în timp ce celelalte două sînt atunci supuse la fluc¬ 
tuaţii aleatoare. Dacă dorim să interpretăm fluctuaţiile ca nimic 
altceva decît rezultatul perturbărilor datorate aparatului de mă¬ 
sură, putem s-o facem pentru atomul A, care este observat direct, 
dar oare cum „ştie“ atomul B, care nu interacţionează în nici un 
fel nici cu atomul A nici cu aparatul de măsură, în ce direcţie tre¬ 
buie să-i permită spinului său să fluctueze la întîmplare? Proble¬ 
ma devine chiar mai dificilă dacă ţinem cont de faptul că, în 
timp ce atomii încă zboară, sîntem liberi să reorientăm aparatul 
de observare în mod arbitrar şi, în acest fel, să măsurăm spinul 

atomului A într-o altă direcţie. Această schimbare este cumva 
transmisă imediat atomului B, care răspunde în consecinţă. 
Astfel, sîntem conduşi la a contrazice unul dintre principiile de 
bază ale teoriei relativităţii, care afirmă că nici o influenţă fizică 
nu se poate propaga mai rapid decît lumina. 

Comportarea descrisă mai sus nu numai că arată caracterul 
de nesusţinut al ideii că principiul de nedeterminare reprezintă, 
în esenţă, numai efectele unei perturbări datorate aparatului de 
măsură; el pune de asemenea în evidenţă anumite dificultăţi rea¬ 
le pe care le întîmpinăm atunci cînd dorim să înţelegem compor¬ 
tamentul cuantic al materiei în termenii ideii de nivel mai pro¬ 
fund al legilor individuale, operînd în contextul unui set de va¬ 
riabile ascunse. 

Desigur, dacă există astfel de variabile ascunse, atunci ele ar 
putea fi, eventual, răspunzătoare pentru o interacţiune „ascunsă" 
între atomul B şi atomul A sau între atomul B şi aparatul care 
măsoară spinul atomului A. O astfel de interacţiune, care s-ar 
manifesta peste cele luate în considerare în mod explicit de teo¬ 
ria cuantică, ar putea atunci, în principiu, să explice cum „ştie" 
atomul B ce proprietate a atomului A este măsurată; dar dificul¬ 
tatea nu este înlăturată, căci pentru a explica corelaţia în cazul în 
care aparatul a fost reorientat în timp ce atomii încă zboară, ar 
trebui să presupunem că această interacţiune este realizată în 
spaţiu cu o viteză mai mare decît cea a luminii. Acest aspect al 
problemei este evident unul pe care orice teorie cu variabile as¬ 
cunse acceptabilă trebuie să reuşească cumva să-l trateze într-un 
mod satisfăcător. 


5. Rezolvarea dată de Bohr paradoxului Iul Elnsteln, Rosen 
şl Podolsky — Indivizibilitatea tuturor proceselor materiale 

Paradoxul lui Einstein, Rosen şi Podolsky a fost rezolvat de 
Niels Bohr într-un mod care a păstrat în teoria cuantică ideea de 
indeterminism, ca un tip de lipsă ireductibilă de legitate în natu¬ 
ră. 7 In acest scop, el s-a bazat pe indivizibilitatea cuantei. A ar- 

gumentat că, în domeniul cuantic, procedeul prin care analizăm 
sistemele clasice în părţi care interacţionează nu mai este vala¬ 
bil, căci ori de cîte ori două entităţi se combină pentru a forma 
un singur sistem (chiar dacă numai pentru o perioadă limitată de 
timp) procesul prin care ele realizează aceasta nu este divizibil. 
Prin urmare, sîntem puşi faţă în faţă cu o prăbuşire a ideilor 
noastre obişnuite despre analizabilitatea indefinită a fiecărui 
proces în diverse părţi, localizate în domenii precizate ale spa¬ 
ţiului şi timpului. Numai în lirhita clasică, atunci cînd sînt impli¬ 
cate mai multe cuante, efectele acestei indivizibilităţi pot fi ne¬ 
glijate şi numai aici putem aplica corect conceptele obişnuite de 
analizibilitate detaliată a unui proces fizic. 

Pentru a trata această nouă proprietate a materiei în dome¬ 
niul cuantic, Bohr a propus să începem cu nivelul clasic, care es¬ 
te imediat accesibil observaţiei. Diversele evenimente care au 
loc în acest nivel pot fi descrise adecvat cu ajutorul conceptelor 
noastre generale obişnuite, implicînd analizibilitate indefinită. 
Se găseşte că, pînă la un anumit grad de aproximare, aceste eve¬ 
nimente sînt legate printr-o mulţime definită de legi, cum ar fi 
legile de mişcare ale lui Newton, care ar determina, în principiu, 
cursul viitor al acestor evenimente în termenii caracteristicilor 
lor la un moment dat. 

Acum urmează chestiunea esenţială. Pentru a da legilor cla¬ 
sice un conţinut experimental real, trebuie să fim în stare să de¬ 
terminăm impulsurile şi poziţiile tuturor părţilor relevante ale 
sistemului studiat. O astfel de determinare cere ca sistemul să fie 
conectat la un aparat care furnizează un anumit rezultat observa¬ 
bil macroscopic, care este corelat într-o manieră bine precizată 
cu starea sistemului. Dar pentru a satisface cerinţa de a cunoaş¬ 
te starea sistemului studiat prin observarea celei a aparatului 
macroscopic, trebuie să fie posibil ca noi, cel puţin în principiu, 
să distingem între cele două sisteme printr-o analiză conceptuală 
adecvată, chiar dacă ele sînt conectate sau interacţionează. In 
domeniul cuantic, totuşi, o astfel de analiză numai poate fi reali¬ 
zată în mod corect. Prin urmare, se poate privi ceea ce s-a numit 
anterior „sistem combinat" ca pe o situaţie experimentală unică, 

indivizibilă, atotcuprinzătoare. Rezultatul acestei operaţii, efec¬ 
tuată pe întregul aranjament experimental, nu ne vorbeşte despre 
sistemul pe care dorim să-l observăm ci, mai degrabă, numai 
despre aranjamentul însuşi, ca întreg. 

Discuţia de mai sus referitoare la semnificaţia măsurătorii 
conduce atunci direct la o interpretare a indeterminismului rela¬ 
ţiilor lui Heisenberg. Aşa cum arată o simplă analiză, imposibi¬ 
litatea de a defini teoretic două observabile necomutative printr-o 
singură funcţie de undă este perfect solidară, pînă în cel mai mic 
detaliu, cu imposibilitatea de a determina simultan cele două va¬ 
riabile cu ajutorul a două aranjamente experimentale care ope¬ 
rează împreună. Aceasta sugerează că necomutativitatea a doi 
operatori trebuie interpretată ca o reprezentare matematică a in¬ 
compatibilităţii aranjamentelor de aparate necesare pentru a de¬ 
fini experimental cantităţile corespunzătoare. 

In domeniul clasic este desigur esenţial ca perechile de va¬ 
riabile canonic conjugate, de tipul descris mai sus, să fie definite 
simultan. Fiecare astfel de pereche descrie un aspect necesar al 
întregului sistem, un aspect ce trebuie combinat cu celălalt dacă 
starea fizică a sistemului trebuie definită unic şi neambiguu. Cu 
toate acestea, în domeniul cuantic fiecare astfel de pereche, aşa 
cum am văzut, poate fi definită mai precis numai într-o situaţie 
experimentală în care cealaltă trebuie să devină, corespunzător, 
mai puţin precis definită. Intr-un anumit sens, fiecare dintre 
variabile se opune atunci celeilalte. Cu toate acestea, ele rămîn 
încă „complementare 1 *, deoarece fiecare descrie un aspect esen¬ 
ţial al sistemului, care lipseşte celeilalte. Prin urmare, ambele 
variabile trebuie folosite împreună, dar acum ele pot fi definite 
numai în limitele fixate de principiul lui Heisenberg. în con¬ 
secinţă, astfel de variabile nu ne mai furnizează, în domeniul 
cuantic, un concept de materie definit, unic şi neambiguu. Nu¬ 
mai în domeniul clasic un astfel de concept este o aproximaţie 
adecvată. 

Dacă nu există, în domeniul cuantic, nici un concept de ma¬ 
terie bine definit, la ce se referă atunci teoria cuantică? Din 
punctul de vedere al lui Bohr, ea este doar o „generalizare** a 

mecanicii clasice. In loc să punem în relaţie fenomenele clasice 
prin ecuaţiile lui Newton, care sînt un set de legi complet deter¬ 
ministe şi indefinit analizabile, punem în relaţie aceleaşi feno¬ 
mene cu ajutorul teoriei cuantice, care furnizează un set proba¬ 
bilistic de legi ce nu permit analiza oricît de detaliată a fenome¬ 
nului. Aceleaşi noţiuni (de ex., poziţie şi impuls) apar atît în teo¬ 
ria clasică cît şi în cea cuantică. în ambele teorii, toate noţiunile 
îşi obţin conţinutul lor experimental esenţialmente în acelaşi fel, 
fiind adică legate de un aranjament experimental specific ce 
implică fenomene observabile macroscopic. Singura diferenţă 
între teoriile clasice şi cele cuantice este că ele implică folosirea 
unor tipuri diferite de legi pentru a pune în relaţie noţiunile. 

Este evident că, în conformitate cu interpretarea lui Bohr, în 
domeniul cuantic nu se măsoară propriu-zis nimic. într-adevăr, 
din acest punct de vedere aici nu poate fi nimic de măsurat, de¬ 
oarece toate noţiunile „neambigue" care ar putea fi folosite pen¬ 
tru a descrie, defini şi gîndi asupra semnificaţiei rezultatelor 
unei astfel de măsurători aparţin numai domeniului clasic. Ast¬ 
fel, nu putem vorbi despre „perturbarea" datorată unei măsură¬ 
tori atîta timp cît supoziţia că acolo era ceva de perturbat nu are 
nici un sens. 

Este clar acum că paradoxul lui Einstein, Rosen şi Podolsky 
nu va mai apărea, deoarece ideea unui anume tip de moleculă, 
existentă în mod real, care iniţial era compusă, dar mai tîrziu s-a 
„dezintegrat" şi care a fost „perturbată" prin dispozitivul de 
„măsurare a spinului" nu mai are nici un sens. Astfel de idei ar 
trebui privite ca nimic mai mult decît termeni expresivi pe care 
e convenabil să-i utilizăm în descrierea întregului aranjament 
experimental cu ajutorul căruia observăm anumite perechi core¬ 
late de evenimente clasice (de ex., două dispozitive paralele de 
„măsurare a spinului", care se află de o parte şi de alta a „mole¬ 
culei", vor înregistra întotdeauna rezultate opuse). 

Atîta timp cît ne restrîngem la calcularea probabilităţilor pe¬ 
rechilor de evenimente în acest fel, nu vom obţine nici un para¬ 
dox similar celui descris mai sus. într-un astfel de calcul funcţia 
de undă ar trebui să fie văzută doar ca un simbol matematic, care 

ne va ajuta să calculăm relaţiile corecte dintre evenimente cla¬ 
sice, cu condiţia să fie manipulată în concordanţă cu o anume 
tehnică, dar care oricum nu are nici o altă semnificaţie. 

Este acum clar că punctul de vedere al lui Bohr ne conduce 
în mod necesar la a interpreta trăsăturile indeterministe ale teo¬ 
riei cuantice ca reprezentînd o lipsă ireductibilă de legitate, căci, 
din cauza indivizibilităţii aranjamentului experimental ca întreg, 
nu există loc în această schemă conceptuală pentru o atribuire de 
factori cauzali mai precisă şi mai detaliată decît cea permisă de 
relaţiile lui Heisenberg. Această caracteristică se dezvăluie atunci 
pe sine ca o fluctuaţie aleatorie ireductibilă a proprietăţilor deta¬ 
liate ale fenomenelor individuale macroscopice, o fluctuaţie care 
totuşi încă mai satisface legile statistice ale teoriei cuantice. Res¬ 
pingerea de către Bohr a variabilelor ascunse se bazează, prin 
urmare, pe o revizuire foarte radicală a ideii despre ceea ce se pre¬ 
supune că înseamnă o teorie fizică, o revizuire care decurge din 
rolul fundamental pe care el îl atribuie indivizibilităţii cuantei. 


6. Interpretarea preliminară a teoriei cuantice în termeni 
de variabile ascunse 

In această secţiune vom schiţa în linii generale propunerile 
noastre pentru o nouă interpretare a teoriei cuantice, care impli¬ 
că variabilele ascunse. Pentru început, trebuie accentuat că pro¬ 
punerile făcute aici sînt numai într-o formă preliminară. Scopul 
lor principal este dublu: în primul rînd, de a arăta în termeni re¬ 
lativ concreţi înţelesul cîtorva dintre răspunsurile noastre la 
argumentele aduse împotriva variabilelor ascunse care au fost 
trecute în revistă în secţiunile anterioare şi în al doilea rînd, de a 
servi ca un punct de plecare clar pentru dezvoltarea ulterioară 
mai detaliată a teoriei, pe care o vom discuta în secţiunile urmă¬ 
toare ale acestui capitol. 

Prima sugestie sistematică pentru o interpretare a teoriei 
cuantice în termeni de variabile ascunse a fost făcută de autor. 8 
Bazată la început pe o extensie şi o completare a anumitor idei 

originale propuse de de Broglie 9 , această nouă interpretare a fost 
continuată într-o lucrare ulterioară de către autor şi Vigier. 10 
După cîteva dezvoltări suplimentare, a luat în final o formă ale 
cărei principale puncte vor fi rezumate după cum urmează 11 : 

1. Presupunem că funcţia de undă 'P reprezintă un cîmp real 
obiectiv şi nu doar un simbol matematic. 

2. Presupunem că există, pe lîngă cîmp, o particulă repre¬ 
zentată matematic printr-un set de coordonate, care sînt întot¬ 
deauna bine definite şi care variază într-un mod bine precizat. 

3. Presupunem că viteza particulei este dată de: 


v=—VS (1) 

m 

unde m este masa particulei, iar S este funcţia de fază, obţinută 
scriind funcţia de undă ca 

'¥=Re* S , 


cu R şi S reale. 

4. Prespunem că particula este acţionată nu doar de potenţialul 
clasic V{x) ci, de asemenea, de un „potenţial cuantic" adiţional 



V 2 /? 

R 


( 2 ) 


5. în fine, presupunem că acest cîmp 'P este, în realitate, în¬ 
tr-o stare de fluctuaţie haotică şi aleatorie foarte rapidă, astfel în- 
cît valorile lui *P folosite în teoria cuantică sînt un tip de medie 
peste un interval de timp caracteristic T. (Acest interval de timp 
trebuie să fie lung, în comparaţie cu perioadele medii ale fluc¬ 
tuaţiilor descrise mai sus, dar scurt în comparaţie cu acelea ale 
proceselor cuantice.) Fluctuaţiile cîmpului *P pot fi privite ca 
provenind dintr-un nivel subcuantic mai profund, oarecum la fel 
cu modul în care fluctuaţiile din mişcarea browniană observată 
la o picătură microscopică de lichid provin dintr-un nivel atomic 
mai adînc. Atunci, la fel cum legile lui Newton determină com¬ 
portarea medie a unei astfel de picături, la fel ecuaţia lui Schro- 
dinger va determina comportarea medie a cîmpului Y. 

Pe baza postulatelor de mai sus, este acum posibil să de¬ 
monstrăm o teoremă importantă, pentru că, dacă există fluctuaţii 
ale cîmpului 'P, atunci ec. (1) implică faptul că fluctuaţiile co¬ 
respunzătoare vor fi comunicate mişcării particulei prin poten¬ 
ţialul cuantic fluctuant (2). Astfel, particula nu va urma o traiec¬ 
torie complet regulată, ci va avea un traseu amintind de cel care 
se observă de obicei în mişcarea browniană. De-a lungul acestui 
traseu, particula va avea o anumită viteză medie, dată de medie¬ 
rea ec. (1) peste fluctuaţiile de cîmp ce apar în timpul intervalu¬ 
lui caracteristic T. Atunci, pe baza anumitor presupuneri foarte 
generale şi rezonabile privind fluctuaţiile, care sînt descrise în 
detaliu în altă parte 12 , se poate arăta că, în mişcarea sa aleatorie, 
particula va petrece o fracţiune medie a timpului său în elemen¬ 
tul de volum dFdată de: 


P= |'P 2 |dF. (3) 

Astfel, cîmpul 'P este interpretat în principal ca determinînd 
mişcarea prin (1), iar „potenţialul cuantic" prin (2). Faptul că 
acest cîmp determină şi expresia uzuală pentru densitatea de 
probabilitate apare atunci ca fiind o consecinţă a anumitor pre¬ 
supuneri de tip stochastic asupra fluctuaţiilor lui 'P. 

S-a demonstrat 13 că teoria de mai sus prezice rezultate fizice 
care sînt identice cu cele furnizate de interpretarea uzuală a teo¬ 
riei cuantice, dar că face aceasta cu ajutorul unor presupoziţii 
foarte diferite privind existenţa unui nivel mai adînc, la care ac¬ 
ţionează legile individuale. 

Pentru a ilustra diferenţa esenţială dintre cele două puncte 
de vedere, să examinăm un experiment de interferenţă în care 
electroni cu un impuls bine precizat sînt incidenţi pe o reţea de 
difracţie. Funcţia de undă asociată 'P este atunci difractată de re¬ 
ţea în direcţii relativ bine precizate şi se obţine o „figură de in¬ 
terferenţă" corespunzătoare, alcătuită dintr-un ansamblu statis¬ 
tic format din electronii care au trecut prin sistem. 

Aşa cum am văzut în secţiunile anterioare, punctul de vede¬ 
re uzual nu ne permite să analizăm acest proces în detaliu, chiar 
şi numai conceptual; şi nici nu ne permite să privim locurile în 

care fiecare electron individual va ajunge, ca determinat dinain¬ 
te de variabilele ascunse. Totuşi convingerea noastră este că 
acest proces poate fi analizat cu ajutorul unui nou model con¬ 
ceptual. Acest model se bazează, aşa cum am văzut, pe supoziţia 
că există o particulă ce urmează un traseu bine precizat, dar fluc- 
tuînd aleatoriu, al cărui comportament este puternic dependent 
de un cîmp 'P în mod obiectiv real şi fluctuînd aleatoriu, satis- 
facînd ecuaţia lui Schrodinger mediată. Cînd cîmpul 'P trece 
prin reţea el se difractă foarte asemănător cu celelalte cîmpuri 
(de ex., cel electromagnetic). în consecinţă, va exista o figură de 
interferenţă în intensitatea rezultantă a cîmpului 'P, figură care 
reflectă structura reţelei. Dar comportarea cîmpului 'P reflectă 
de asemenea variabilele ascunse ale nivelului subcuantic, care 
determină detaliile fluctuaţiilor sale în jurul valorii medii, obţi¬ 
nută prin rezolvarea ecuaţiei Schrodinger. Astfel, locul în care 
fiecare particulă va sosi este, pînă la urmă, determinat în princi¬ 
piu de o combinaţie a factorilor incluzînd poziţia iniţială a parti¬ 
culei, forma iniţială a cîmpului 'P, schimbările sistematice ale 
cîmpului 'P, datorate reţelei şi schimbărilor aleatorii ale acestui 
cîmp, avîndu-şi originea în nivelul subcuantic. într-un ansamblu 
statistic de situaţii avînd aceeaşi funcţie de undă medie iniţială, 
fluctuaţiile cîmpului 'P vor produce, aşa cum s-a arătat 14 , exact 
aceeaşi figură de interferenţă care este prezisă în interpretarea 
uzuală a teoriei cuantice. 

în acest punct, trebuie să întrebăm cum am putut să ajungem 
la un rezultat opus celui dedus de von Neumann (secţiunea 4.2). 
Răspunsul trebuie găsit într-o anume presupunere restrictivă, 
nenecesară, aflată în spatele argumentelor lui von Neumann. 
Această presupunere constă în a admite că particulele care ajung 
la reţea într-o poziţie dată, x (determinată anterior de variabila 
ascunsă), trebuie să aparţină unui subansamblu avînd aceleaşi 
proprietăţi statistice ca şi acelea ale unui ansamblu de particule 
a căror poziţie, x, a fost de fapt măsurată (şi ale căror funcţii sînt 
toate, prin urmare, funcţii delta de poziţie). Se ştia foarte bine 
că, dacă s-ar fi măsurat poziţia fiecărui electron cînd trece prin 
reţea, nu s-ar fi obţinut nici o interferenţă (din cauza perturbării 

datorate măsurătorii, care determină sistemul să se dividă în an¬ 
sambluri noninterferente reprezentate de funcţii delta, aşa cum 
s-a discutat în secţiunea 4.2). Astfel, procedura lui von Neu- 
mann este echivalentă cu presupunerea implicită, potrivit căreia 
orice factori (cum ar fi variabilele ascunse) care îl determină pe 
x dinainte trebuie să distrugă interferenţa în acelaşi fel în care ea 
este distrusă într-o măsurătoare a coordonatei x. 

în modelul nostru trecem dincolo de presupunerile implicite 
de mai sus, admiţînd la început că electronul are mai multe pro¬ 
prietăţi decît pot fi descrise în termenii aşa-numitelor „observa¬ 
bile" ale teoriei cuantice. Astfel, aşa cum am, văzut, el are o po¬ 
ziţie, un impuls, un cîmp de undă şi fluctuaţii subcuantice, 
toate acestea combinîndu-se pentru a determina comportamen¬ 
tul detaliat în timp al fiecărui sistem individual. Ca rezultat, teo¬ 
ria are posibilitatea să descrie, în interiorul ei, diferenţa dintre un 
experiment în care electronii trec prin reţea neperturbaţi de orice 
altceva şi unul în care sînt perturbaţi de un aparat de măsurat 
poziţia. Cele două seturi de condiţii experimentale ar duce la 
cîmpuri 4* foarte diferite, chiar dacă în ambele cazuri particulele 
ar fi lovit reţeaua în aceeaşi poziţie. Diferenţele în comportarea 
ulterioară a electronului (deci interferenţă într-un caz şi nu în 
celălalt) vor decurge, prin urmare, din diferitele cîmpuri 'P care 
există în cele două situaţii. 

Rezumînd, nu este necesar să ne restrîngem la presupoziţiile 
lui von Neumann potrivit cărora subansamblurile trebuie clasifi¬ 
cate numai în termeni de valori ale „observabilelor" cuantice. 
Mai curînd, o astfel de clasificare trebuie de asemenea să impli¬ 
ce proprietăţile intrinseci suplimentare, deocamdată „ascunse", 
care pot să influenţeze mai tîrziu comportamentul direct obser¬ 
vabil al unui sistem (ca în exemplul pe care l-am discutat). 

în final, este posibil să studiem într-un mod similar cum sînt 
tratate alte probleme caracteristice în termenii noii noastre inter¬ 
pretări a teoriei cuantice (de ex., relaţiile de nedeterminare ale 
lui Heisenberg şi paradoxul lui Einstein, Rosen şi Podolsky). 
Acest lucru a fost deja realizat într-un mod destul de detaliat. 15 
Totuşi vom amîna discutarea acestor chestiuni pînă după ce vom 

fi dezvoltat anumite idei suplimentare, deoarece aceasta ne va 
permite să tratăm problemele într-o manieră mai simplă şi mai 
clară decît s-ar fi putut înainte. 


7. Critica Interpretării noastre preliminare a teoriei 
cuantice în termeni de variabile ascunse 

Interpretarea teoriei cuantice discutată în secţiunea precedentă 
poate fi supusă unui număr serios de critici. 

înainte de toate, trebuie admis că noţiunea de „potenţial 
cuantic" nu este în întregime una satisfăcătoare, nu numai pen¬ 
tru că forma propusă, 

u.-*' 

2 m 


V 2 R 


este destul de ciudată şi arbitrară, dar de asemenea (spre deose¬ 
bire de alte cîmpuri, cum ar fi cel electromagnetic) nu are nici o 
sursă vizibilă. Această critică nu invalidează cîtuşi de puţin teo¬ 
ria ca structură logică self-consistentă, ci numai atacă plauzibi¬ 
litatea sa. Cu toate acestea, evident că nu putem fi satisfăcuţi 
prin acceptarea unui astfel de potenţial într-o teorie definitivă. 
Mai degrabă, am putea să o privim, în cel mai bun caz, ca o re¬ 
prezentare schematică a anumitor idei fizice mai plauzibile, la 
care sperăm să înaintăm mai tîrziu, pe măsură ce vom dezvolta 
mai amănunţit cuanta. 

în al doilea rînd, în problema mai multor corpuri, sîntem 
conduşi să introducem un cîmp multidimensional [¥(*[, x 2 , 
.... x n> .... Xjy)] şi un potenţial cuantic multidimensional cores¬ 
punzător: 

ca în cazul unui singur corp. Impulsul fiecărei particule este dat 
atunci de 


p. — »• • • > • •• i x fŞ ) 

d.r, 

Toate aceste idei sînt destul de consistente logic. Şi totuşi, 
trebuie admis că sînt dificil de înţeles dintr-un punct de vedere 
fizic. In cel mai bun caz, ele ar trebui privite, ca şi potenţialul 
cuantic însuşi, ca o reprezentare preliminară sau schematică a 
anumitor trăsături ale unor idei fizice mai plauzibile ce vor tre¬ 
bui obţinute mai tîrziu. 

în al treilea rînd, critica a adus împotriva acestei interpretări 
obiecţia că valorile precise ale cîmpului 'T fluctuant şi ale coor¬ 
donatelor particulei sînt goale de orice conţinut fizic real. Teoria 
a fost construită în aşa fel îneît rezultatele macroscopic observa¬ 
bile ale oricărui tip posibil de măsurători să fie identice cu cele 
prezise de teoria cuantică uzuală. Cu alte cuvinte, din rezultatele 
experimentale nu se găseşte nici o dovadă pentru existenţa va¬ 
riabilelor ascunse şi nici teoria nu permite ca definiţia lor să fie 
vreodată destul de bună pentru a prezice orice rezultat mai co¬ 
rect decît o face teoria cuantică uzuală. 

Răspunsul la această critică trebuie examinat în două con-. 
texte. Mai înainte de toate, ar trebui reţinut că, înainte ca această 
propunere să fi fost făcută, a existat o impresie larg răspîndită că 
nu ar fi posibil, în general, ca anumite concepţii despre variabile 
ascunse, nici măcar dacă ar fi abstracte şi ipotetice, să fie com¬ 
patibile cu teoria cuantică. într-adevăr, demonstrarea imposibi¬ 
lităţii unei astfel de concepţii a fost principalul scop al teoremei 
lui von Neumann. Astfel, într-o măsură considerabilă, problema 
fusese deja ridicată, într-un mod abstract, în anumite aspecte ale 
formulărilor susţinute de obicei ale interpretării uzuale a teoriei 
cuantice. Pentru a arăta că a fost o eroare să se respingă variabi¬ 
lele ascunse din cauză că ele nu ar putea fi imaginate, a fost prin 
urmare suficient să se propună orice teorie logic consistentă, 
care explica mecanica cuantică prin variabile ascunse, indiferent 
cît de abstractă şi de ipotetică ar fi putut fi. Astfel, existenţa 

chiar şi a unei singure teorii consistente de acest tip a arătat că, 
indiferent de argumentele care s-ar fi putut aduce împotriva 
variabilelor ascunse, cel potrivit căruia variabilele ascunse sînt 
de neconceput nu mai putea fi susţinut. Desigur, teoria propusă 
nu era satisfăcătoare, pentru motive fizice generale, dar dacă o 
astfel de teorie este posibilă, atunci alte teorii, mai bune, pot fi şi 
ele posibile şi sugestia firească a acestui argument este: „De ce 
să nu încercăm să le găsim?“ 

în al doilea rînd, pentru a răspunde complet criticii că aces¬ 
te idei sînt pur ipotetice, să observăm că structura logică a teoriei 
lasă loc posibilităţii de a fi schimbată astfel încît să nu mai fie 
complet identică, în conţinutul ei experimental, cu mecanica 
cuantică obişnuită. în consecinţă, detaliile variabilelor ascunse 
(de ex., fluctuaţiile cîmpului şi ale poziţiilor particulei) vor 
putea să conducă la noi rezultate experimentale, ce nu au fost 
prezise de teoria cuantică aşa cum e ea formulată acum. 

în acest punct, s-ar putea ridica întrebarea dacă astfel de noi 
rezultate chiar sînt posibile. în definitiv, oare nu se potriveşte 
deja cadrul general al teoriei cuantice cu toate rezultatele experi¬ 
mentale cunoscute, şi dacă e aşa, cum ar putea exista altele? 

Pentru a răspunde la această întrebare, trebuie să subliniem 
că, deşi nu au existat nici un fel de experimente cunoscute care să 
nu poată fi tratate satisfăcător în cadrul mecanicii cuantice, arră- 
mîne întotdeauna deschisă posibilitatea pentru noi rezultate ex¬ 
perimentale, care nu se potrivesc în acest cadru. Toate experimen¬ 
tele sînt în mod necesar realizate numai într-un domeniu limitat 
şi chiar în acest domeniu, numai cu un grad limitat de aproxima¬ 
ţie. Prin urmare, rămîne întotdeauna loc deschis, logic vorbind, 
pentru posibilitatea obţinerii unor rezultate care nu se potrivesc 
perfect în cadrul teoriilor actuale, atunci cînd vor fi făcute experi¬ 
mente în noi domenii şi cu grade mai ridicate de precizie. 

Fizica a evoluat adeseori în felul descris mai sus. Astfel, me¬ 
canica newtoniană, despre care iniţial s-a crezut că are valabili¬ 
tate universală, a fost găsită în cele din urmă ca valabilă într-un 
domeniu limitat (viteză mică comparativ cu cea a luminii) şi nu¬ 
mai într-un grad limitat de aproximare. Mecanica newtoniană a 

trebuit să facă loc teoriei relativităţii, care a folosit concepţiile 
privind spaţiul şi timpul care, în multe privinţe, nu erau consis¬ 
tente cu cele ale mecanicii newtoniene. Prin urmare, noua teorie 
era, în anumite trăsături esenţiale, calitativ şi fundamental dife¬ 
rită de cea veche. Cu toate acestea, în domeniul vitezelor mici, 
noua teorie se apropia de cea veche ca un caz limită. într-un mod 
similar, mecanica clasică a făcut loc, în cele din urmă, teoriei 
cuantice, care este foarte diferită în structura sa de bază, dar care 
încă mai conţine teoria clasică drept un caz limită, aproximativ 
corect în domeniul numerelor cuantice mari. Acordul cu experi¬ 
mentul într-un domeniu limitat şi cu un grad limitat de aproxi¬ 
mare nu este, evident, o demonstraţie că, prin urmare, concepte¬ 
le de bază ale unei teorii date au o validitate universală. 

Din discuţia de mai sus vedem că, singură, dovada experimen¬ 
tală va lăsa întotdeauna deschisă posibilitatea unei teorii cu varia¬ 
bile ascunse care furnizează rezultate ce diferă de cele ale teoriei 
cuantice în noile domenii (şi chiar în vechile domenii, cînd sînt rea¬ 
lizate cu un grad de aproximare suficient de ridicat). Totuşi acum 
trebuie să avem anumite idei mai clareprivitor la domeniile din care 
aşteptăm rezultate noi şi chiar în ce fel trebuie ele să fie noi. 

Putem spera aici să găsim unele indicii, luînd în considerare 
problemele dintr-un domeniu unde teoriile actuale nu furnizează 
rezultate general satisfăcătoare, cum ar fi cel legat de energii 
foarte înalte şi de distanţe foarte scurte. în legătură cu astfel de 
probleme observăm pentru început că actuala teorie a cîmpului 
cuantic relativist întîmpină dificultăţi severe, care ridică îndoieli 
serioase în ceea ce priveşte self-consistenţa sa interioară. Sînt 
dificultăţile care apar în legătură cu divergenţele (rezultate infi¬ 
nite) obţinute în calculele efectelor interacţiunilor diferitelor ti¬ 
puri de particule şi cîmpuri. Este adevărat că, în cazul special al 
interacţiunilor electromagnetice, astfel de divergenţe pot fi evi¬ 
tate într-o anumită măsură cu ajutorul aşa-numitelor tehnici de 
„renormalizare“. în nici un caz nu este clar totuşi dacă aceste 
tehnici pot fi plasate pe o bază logico-matematică sigură. 16 Mai 
mult, pentru problema interacţiunilor mezonice şi de alt fel, me¬ 
toda de renormalizare nu funcţionează bine chiar atunci cînd 

este considerată ca o tehnică de pură manipulare a simbolurilor 
matematice, distinctă de chestiunea justificării ei logice. Deşi nu 
s-a demonstrat convingător, pînă acum, că infiniţii descrişi mai 
sus sînt caracteristici esenţiale ale teoriei, totuşi există deja o 
cantitate considerabilă de dovezi în favoarea unei astfel de con¬ 
cluzii. 17 

Este în general admis că, aşa cum pare destul de plauzibil, 
dacă teoria nu converge, atunci trebuie să fie făcută o anumită 
schimbare fundamentală în tratarea interacţiunilor ce implică 
distanţe foarte scurte, domeniu în care apar toate dificultăţile 
(aşa cum se poate vedea într-o analiză matematică detaliată). 

Mulţi dintre cei care au propus interpretarea uzuală a teoriei 
cuantice nu ar nega că o astfel de schimbare fundamentală pare 
a fi necesară în teoria actuală. într-adevăr, unii dintre ei, inclusiv 
Heisenberg, sînt chiar gata să meargă atît de departe încît să 
abandoneze complet, în legătură cu distanţele foarte scurte, no¬ 
ţiunile noastre de spaţiu şi timp, în vreme ce alţi fizicieni au luat 
în considerare modificări comparabile ale altor principii funda¬ 
mentale, cum ar fi cele privind relativitatea (în legătură cu teoria 
cîmpurilor non-locale). Dar pare că există un consens general po¬ 
trivit căruia principiile mecanicii cuantice aproape sigur nu vor 
trebui să fie schimbate în esenţă. Cu alte cuvinte, se crede că ori- 
cît de radicale vor fi schimbările în teoriile fizice, ele vor putea fi 
construite luînd ca fundament numai principiile teoriei cuantice 
prezente, reuşind poate să îmbogăţească şi să generalizeze aceste 
principii cu un domeniu de aplicaţie mai larg şi mai nou. 

Nu am fost niciodată în stare să descopăr vreun motiv bine 
întemeiat pentru care există o încredere atît de deplină în prin¬ 
cipiile generale ale formei obişnuite a teoriei cuantice. Mai 
mulţi fizicieni 18 au sugerat că tendinţa secolului este împotriva 
determinismului şi că un pas înapoi nu este de aşteptat. Aceasta 
totuşi este un tip de speculaţie care poate uşor să fie făcută în 
orice perioadă privind teoriile care pînă acum au avut succes. 
(De exemplu, fizicienii clasici ai secolului al XlX-lea ar fi putut 
să argumenteze cu egală justificare că tendinţa timpului era spre 
mai mult determinism, pe cînd evenimentele viitoare ar fi dove- 

dit această speculaţie ca greşită. Iar alţii chiar au adus ca argu¬ 
ment o preferinţă psihologică pentru teoriile indeterministe, dar 
aceasta poate fi foarte bine un rezultat al familiarizării lor cu ast¬ 
fel de teorii. Fizicienii clasici ai secolului al XlX-lea ar fi expri¬ 
mat cu siguranţă o înclinaţie psihologică la fel de puternică spre 
determinism.) 

în fine, există o credinţă larg răspîndită că nu va fi posibil cu 
adevărat să se realizeze programul pe care l-am sugerat, acela de 
a dezolta o teorie cu variabile ascunse care să fie cu adevărat 
diferită de teoria cuantică în conţinutul ei experimental şi care 
totuşi să fie în concordanţă cu ea în domeniul despre care se ştie 
deja că această teorie este în mod esenţial corectă. Această vi¬ 
ziune este susţinută în special de către Niels Bohr, care şi-a ex¬ 
primat puternice îndoieli 19 că o astfel de teorie ar putea trata toa¬ 
te aspectele semnificative ale problemei indivizibilităţii cuantei 
de acţiune — dar atunci acest argument stă sau cade împreună 
cu posibilitatea ca o teorie alternativă de tipul descris mai sus să 
fie cu adevărat produsă şi, în secţiunea următoare, vom vedea că 
o astfel de poziţie nu e una foarte sigură. 


8. Paşi spre o teorie cu variabile ascunse mal detailată 

Din discuţia purtată în secţiunea anterioară este clar că scopul 
nostru central constă în a dezvolta o nouă teorie cu variabile 
ascunse. Această teorie ar trebui să fie destul de diferită de teo¬ 
ria cuantică obişnuită, atît în ce priveşte conceptele ei de bază cît 
şi în conţinutul său experimental general, şi totuşi să fie capabilă 
să furnizeze în mod esenţial aceleaşi rezultate ca cele ale teoriei 
actuale, în domeniul în care aceasta a fost în mare măsură veri¬ 
ficată şi cu gradul de aproximaţie al măsurătorilor care au fost 
efectiv realizate. Posibilitatea de a distinge experimentul între 
cele două teorii va apărea fie în noile domenii (de ex., distanţe 
foarte scurte) fie în măsurători mai precise realizate în domenii¬ 
le mai vechi. 

Punctul nostru principal de plecare va fi de a încerca să fur¬ 
nizăm o teorie fizică mai concretă care să ducă la idei asemănă¬ 
toare celor discutate în legătură cu interpretarea noastră pre¬ 
liminară (secţiunea 6). Pentru a realiza aceasta, trebuie să ne 
amintim pentru început că am privit indeterminismul ca pe o 
proprietate a materiei, reală şi obiectivă, dar una asociată cu un 
context limitat dat (în acest caz, cel al variabilelor nivelului 
cuantic). Presupunem că, la un nivel mai adînc, subcuantic, 
există în continuare variabile care determină şi mai în detaliu 
fluctuaţiile rezultatelor măsurătorilor cuantice individuale. 

Ne dau oare teoriile fizice existente vreo indicaţie despre 
natura acestor variabile subcuantice mai adînci? Pentru a ne că¬ 
lăuzi în cercetarea noastră, putem începe prin a lua în considera¬ 
re teoria cuantică actuală în forma sa cea mai dezvoltată, anume 
cea a teoriei relativiste a cîmpului. în conformitate cu principiile 
teoriei actuale, este esenţial ca orice operator de cîmp, (p^, să fie 
o funcţie de un punct precis definit, x, şi ca orice interacţiune să 
fie între cîmpuri în acelaşi punct. Aceasta ne conduce la formu¬ 
larea teoriilor noastre în termenii unei infinităţi nenumărabile de 
variabile de cîmp. 

Desigur, o astfel de formulare trebuie făcută chiar şi dintr-un 
punct de vedere clasic, dar în fizica clasică se poate presupune o 
variaţie continuă a cîmpurilor. Ca rezultat, se poate reduce efectiv 
numărul variabilelor la un set măsurabil (de ex., valorile medii ale 
cîmpurilor în regiuni foarte mici) mai ales pentru că schimbările 
cîmpului pe distanţe foarte scurte sînt neglijabil de mici. Totuşi, 
aşa cum arată un calcul simplu, acest lucru nu este posibil în teo¬ 
ria cuantică, deoarece cu cît sînt-mai scurte distanţele considerate 
cu atît mai viblente sînt fluctuaţiile cuantice asociate cu „punctul 
de energie zero" al vidului. într-adevăr, aceste fluctuaţii sînt atît 
de mari încît presupunerea că operatorii de cîmp sînt funcţii conti¬ 
nue de poziţii (şi timp) nu este corectă într-un sens strict. 

Chiar în teoria cuantică uzuală, problema unui infinit nenu- 
mărabil de variabile de cîmp prezintă mai multe dificultăţi ma¬ 
tematice, pînă în prezent nerezolvate. Astfel, este uzual să te 
ocupi cu calcule teoretice de cîmp începînd cu anumite presupu- 

neri privind starea de „vid“ şi după aceea să aplici teoria pertur- 
baţiilor. Totuşi, în principiu, este posibil să se înceapă cu o va¬ 
rietate infinită de presupuneri foarte diferite pentru starea de vid, 
implicînd atribuirea de valori definite unui set de funcţii com¬ 
plet discontinue de variabilele de cîmp, funcţii care „umplu" în 
mod dens spaţiul şi care totuşi lasă un set dens de „găuri". Aces¬ 
te noi stări nu pot fi atinse din starea iniţială de „ vid“ prin nici 
o transformare canonică . 20 Deci, ele conduc la teorii care, în 
general, sînt diferite în conţinut fizic de cele obţinute pornind de 
la punctul de plecare originar. Este în întregime posibil ca, din 
cauza divergenţelor în rezultatele teoretice de cîmp, chiar şi teh¬ 
nicile de renormalizare uzuale să implice astfel de stări de vid 
infinit diferite; dar — chiar mai important— este necesar să ac¬ 
centuăm că o reorganizare a unei infinităţi nenumărabile de va¬ 
riabile duce, de regulă, la teorii diferite şi că principiile unei ast¬ 
fel de reorganizări vor fi atunci echivalente cu presupunerile 
fundamentale referitoare la noile legi ale naturii, cărora le cores¬ 
pund. 

Pînă acum am restrîns discuţia de mai sus la efectele unei 
reorganizări a unei infinităţi nenumărabile de variabile în cadrul 
teoriei cuantice actuale, dar concluzii similare vor fi valabile 
chiar şi pentru o teorie clasică implicînd o infinitate nenumăra- 
bilă de variabile. Astfel, o dată ce renunţăm la presupunerea 
continuităţii cîmpului clasic, vedem că există aceeaşi perspec¬ 
tivă, atît în teoria cuantică cît şi în cea clasică, de obţinere a unei 
teorii diferite printr-o asemenea reorganizare. 

Ajunşi aici ne întrebăm dacă ar fi vreodată posibil să se reor¬ 
ganizeze o teorie clasică de cîmp aşa încît ea să devină echiva¬ 
lentă (cel puţin într-o anume aproximaţie şi într-un anume 
domeniu) cu teoria cuantică modernă a cîmpului. Pentru a răs¬ 
punde la această întrebare, trebuie, în mod evident, ca din legea 
fundamentală „deterministă" a presupusei noastre infinităţi ne¬ 
numărabile de variabile de cîmp „clasice" să poată fi deduse 
fluctuaţiile proceselor cuantice, indivizibilitatea cuantei şi alte 
proprietăţi cuantice esenţiale, cum ar fi interferenţa şi corelaţiile 

asociate cu paradoxul Einstein, Rosen şi Podolsky. De aceste 
probleme ne vom ocupa în secţiunile ulterioare. 


9. Tratarea fluctuaţiilor cuantice 

Să începem prin a admite o oarecare teorie „deterministă" a cîm- 
pului. Caracteristicile sale precise sînt neimportante pentru sco¬ 
purile noastre. Important este să presupunem numai următoarele 
proprietăţi: 

1. Există un set de ecuaţii de cîmp care determină complet 
schimbările în timp ale cîmpului. 

2. Aceste ecuaţii au un grad suficient de mare de neliniari- 
tate pentru a garanta un cuplaj semnificativ între toate compo¬ 
nentele undei, astfel încît (poate cu excepţia anumitor aproxima¬ 
ţii) soluţiile nu pot fi suprapuse liniar. 

3. Chiar în „vid“, cîmpul este atît de puternic excitat încît 
cîmpul mediu în fiecare regiune, oricît de mică, fluctuează sem¬ 
nificativ, cu un tip de mişcare turbulentă care conduce la un înalt 
grad de aleatoriu al fluctuaţiilor. Aceste excitaţii garantează dis¬ 
continuitatea cîmpurilor în cele mai mici regiuni. 

4. Ceea ce numim în mod obişnuit „particule** sînt excitaţii 
relativ stabile şi conservate deasupra stării de vid. Asemenea 
particule vor fi înregistrate la nivelul macroscopic, unde toate 
aparatele sînt sensibile numai la acele caracteristici ale cîmpului 
care vor dura un timp lung, dar nu la acele caracteristici care 
fluctuează rapid. Astfel, „vidul** nu va produce efecte vizibile la 
nivelul macroscopic întrucît cîmpurile sale, în medie, se vor 
anula reciproc, iar spaţiul va fi efectiv „gol“ pentru orice proces 
macroscopic (aşa cum, de ex., o reţea cristalină perfectă este 
efectiv „goală** pentru un electron din banda cea mai joasă, chiar 
dacă spaţiul este plin de atomi). 

Este evident că nu ar exista nici o metodă directă de a rezol¬ 
va un astfel de set de ecuaţii de cîmp. Singura posibilitate ar fi 
de a încerca să se lucreze cu un anumit tip de mărimi de cîmp 
mediate (luate pe regiuni mici de spaţiu şi timp). în general, am 

putea spera că un grup de astfel de mărimi medii, măcar într-o 
anumită aproximaţie, s-ar determina pe ele însele independent 
de fluctuaţiile infinit de complexe din interiorul regiunii de spa¬ 
ţiu asociate. 21 în măsura în care aceasta se întîmplă, am putea 
obţine, pentru fiecare nivel, anumite legi aproximative ale 
cîmpului, dar aceste legi nu pot fi exacte pentru că nelinearitatea 
ecuaţiilor de cîmp înseamnă o cuplare necesară a cîmpurilor cu 
fluctuaţiile intrinseci care au fost neglijate. Ca rezultat, cîmpu- 
rile medii vor fluctua de asemenea la întîmplare în jurul com¬ 
portării lor medii. Va exista un domeniu tipic de fluctuaţii ale 
cîmpurilor medii, determinat de caracterul micărilor mai pro¬ 
funde ale cîmpului, care au fost lăsate deoparte. Ca şi în cazul 
mişcării browniene a unei particule, această fluctuaţie va deter¬ 
mina o distribuţie de probabilitate 

AP= P((p 1 ,(p 2 ,...,(p i ,...)d(p 1 d(p 2 -d«p Jt -(5) 

care furnizează fracţiunea medie de timp în care variabilele cpj, 

cp 2 ,_ ,cpreprezentînd cîmpurile medii în regiunile 1,2,..., 

k,... respectiv, vor fi în domeniul dp 1 d(p 2 ---d(p^-". (Să obser¬ 
văm că P este în general o funcţie multidimensională, care poate 
descrie corelaţii statistice ale distribuţiilor de cîmp.) 

Pentru a rezuma, reorganizăm infinitatea nenumărabilă de 
variabile de cîmp şi tratăm explicit numai anumite mulţimi nu- 
mărabile ale acestor coordonate reorganizate. Facem aceasta de¬ 
finind o serie de niveluri prin mediile cîmpurilor, fiecăruia aso- 
ciindu-i-se o anumită dimensiune, pe care sînt luate mediile. Un 
astfel de tratament poate fi justificat numai în acele cazuri în 
care setul numărabil de variabile formează o totalitate care, în 
anumite limite, îşi determină propriile mişcări indiferent de de¬ 
taliile precise ale infinităţii nenumărabile de coordonate care, în 
mod necesar, au fost eliminate din descriere. O astfel de autode¬ 
terminare nu este niciodată completă şi limitele sale fundamen¬ 
tale sînt definite printr-un anumit grad minim de fluctuaţii, cu 
valori într-un domeniu care depinde de cuplajul coordonatelor 
de cîmp în chestiune cu cele care au fost neglijate. în acest mod 
obţinem o limitare obiectivă şi reală a gradului de autodeter- 

minare a unui anumit nivel, împreună cu o funcţie de probabili¬ 
tate ce reprezintă caracterul fluctuaţiilor statistice care sînt res¬ 
ponsabile pentru limitările autodeterminării descrise mai sus. 


10. Principiul de nedeterminare al Iul Helsenberg 


Sîntem acum gata să arătăm cum se potriveşte principiul de ne¬ 
determinare al lui Heisenberg cu schema noastră generală. Vom 
face aceasta discutînd gradul de determinism asociat cu o coor¬ 
donată de cîmp mediată spaţial, 9 *, şi cu media corespunzătoare 
a impulsului canonic conjugat al cîmpului, tt*. 

Pentru a simplifica discuţia, să presupunem că impulsul ca¬ 
nonic este proporţional cu derivata temporală a coordonatei de 

cîmp, (aşa cum se întîmplă pentru multe cîmpuri, cum ar 
at 

fi cel electromagnetic, mezonic etc.). Fiecare astfel de coordo¬ 
nată de cîmp fluctuează aleatoriu. Aceasta înseamnă că derivata 
sa după timp, la un moment dat, este infinită (aşa cum se întîm¬ 
plă de asemenea în cazul mişcării browniene a unei particule), 
în consecinţă, nu există nici un mod riguros de a defini o astfel 
de derivată după timp la un moment dat. Mai degrabă, trebuie să 
discutăm variaţia medie a cîmpului, A 9 * luată într-un interval 
mic de timp At (exact aşa cum a trebuit să luăm şi media pe o re¬ 
giune din spaţiu). Atunci, valoarea medie a impulsului cîmpului 
pe acest interval de timp este: 




( 6 ) 


unde a este o constantă de proporţionalitate. 

Dacă fluctuaţiile cîmpului sînt aleatorii, atunci din chiar 
definiţia aleatoriului, regiunea în care el fluctuează în timpul At 
este dată de: 


(&p*) 2 =Mt sau |59 t |= 6 1/2 (A0 1/2 , 


( 7 ) 

unde b este o altă constantă de proporţionalitate, asociată cu 
amplitudinea medie a fluctuaţiilor aleatorii ale cîmpului. 

Desigur, modul precis în care fluctuează cîmpul este deter¬ 
minat de infinitatea acelor variabile de cîmp, mai profunde, ce 
nu sînt luate în considerare, dar, la nivelul avut în vedere, nimic 
nu determină în mod precis acest comportament. Cu alte cuvin¬ 
te, iStpj-l reprezintă gradul maxim posibil de determinare al lui 
9 ^, la nivelul mărimilor de cîmp mediate pe intervale de timp 
similare. 

Din definiţia ( 6 ), vedem că n k va fluctua de asemenea în 
mod aleator în domeniul: 


8n 


_ a l&p*l _ 

k ~~KT~ 


înmulţind (7) cu ( 8 ) obţinem: 


ab vl 

(Ar ) 1/2 ‘ 


( 8 ) 


= ab. (9) 

Astfel, produsul dintre gradul maxim de determinare al lui 
n k şi cel al lui 9 * este o constantă, ab, independentă de interva¬ 
lul de timp Ar. 

Este imediat clar că rezultatul de mai sus prezintă o analogie 
puternică cu principiul lui Heisenberg 22 , bpbq § h. Constanta 
ab ce apare în ec. (9) joacă acelaşi rol pe care constanta lui 
Planck, h, îl are în principiul lui Heisenberg. Prin urmare, uni¬ 
versalitatea lui h implică universalitatea lui ab. 

Acum, a este doar o constantă ce leagă impulsul cîmpului de 
derivata sa temporală şi va fi, evident, o constantă universală. 
Constanta b reprezintă intensitatea fundamentală a fluctuaţiei 
aleatorii. A presupune că b este o constantă universală e acelaşi 
lucru cu a presupune că fluctuaţiile aleatorii ale cîmpului au în 
mod fundamental acelaşi caracter în orice moment de timp, în 
orice loc şi pentru orice ordin de mărime. 

în legătură cu diferitele locuri şi timpuri presupunerea uni¬ 
versalităţii constantei b nu este deloc implauzibilă. Fluctuaţiile 
aleatorii ale cîmpului (care joacă aici un rol similar cu cel al 
fluctuaţiilor „de punct zero“ ale vidului în teoria cuantică obiş- 

nuită) sînt infinit de mari, astfel încît orice perturbaţii care s-ar 
putea realiza prin excitări localizate sau concentrări suplimenta¬ 
re de energie, produse fie natural fie într-un experiment de labo¬ 
rator, ar avea o influenţă neglijabilă asupra mărimii fluctuaţiilor, 
esenţial aleatorii. (Altfel spus, prezenţa materiei, aşa cum o ştim 
la scară macroscopică, ar însemna concentrarea unei părţi non- 
fluctuante a energiei, asociată cu cîteva grame pe centimetru cub 
în plus peste punctul-zero al fluctuaţiilor infinite ale cîmpului de 
,,vid“.) 

Totuşi, în legătură cu problema nivelurilor diferite ale inter¬ 
valelor de spaţiu şi timp, a admite universalitatea lui b nu este 
atît de plauzibil. într-adevăr, este destul de posibil ca mărimea b 
să rămînă constantă pentru cîmpuri mediate peste intervale de 
timp din ce în ce mai scurte, numai pînă la un interval de timp 
caracteristic, Af 0 , dincolo de care mărimea b se poate schimba. 
Această supoziţie e echivalentă cu posibilitatea ca gradul de 
autodeterminare să nu fie limitat de constanta lui Planck, h, pen¬ 
tru intervale foarte scurte de timp (şi, corespunzător, pentru dis¬ 
tanţe foarte scurte). 

Este uşor să sugerăm o teorie avînd caracteristicile descrise 
mai sus. Astfel, să presupunem că fluctuaţiile de „punct-zero“ 
ale cîmpului ar fi într-un anume tip de echilibru statistic, cores- 
punzînd unei temperaturi extrem de înalte, T. Fluctuaţia medie 
de energie pe grad de libertate ar fi, potrivit cu teorema echipar- 
tiţiei, de ordinul lui kT , dar această energie medie este, de ase¬ 
menea, proporţională cu media lui (8(p/8r) 2 aşa cum se întîmplă, 
de exemplu, cu o colecţie de oscilatori armonici. Astfel, putem 
scrie: 




( 10 ) 


unde k este constanta lui Boltzman iar a este o constantă de pro- 
porţionalitate corespunzătoare. 

în consecinţă, dacă intervalul de timp A t ce apare în ec. (8) 
este făcut din ce în ce mai scurt, nu va fi posibil ca ( 7 c ) 2 să creas¬ 
că fără limită, aşa cum rezultă din ec. (8) şi (9). Mai degrabă, 

(n) 2 se va opri din creştere 

nit nnn• 


nit prin: 


it Ol a b 2 our 

kT = ——-sau (Af n ) = 

b 2 (Ar 0 ) 2 0 


Pentru intervale de timp mai scurte (şi, corespunzător, dis¬ 
tanţe mai scurte) gradul de autodeterminare a cîmpurilor medii 
nu ar fi, atunci, limitat precis de relaţiile lui Heisenberg ci, în 
locul lor, de un set mai slab de relaţii. 

Am construit astfel o teorie care conţine relaţiile lui Hei¬ 
senberg ca un caz limită, aproximativ valabil pentru cîmpuri 
mediate peste un anumit nivel al intervalelor de spaţiu şi timp. 
Cu toate acestea, cîmpurile mediate pe intervale mai mici sînt 
supuse la un grad mai mare de autodeterminare decît promite 
acest principiu. Din aceasta, urmează că noua noastră teorie este 
capabilă să reproducă, cel puţin în esenţă, una dintre trăsăturile 
esenţiale ale teoriei cuantice, adică principiul lui Heisenberg, şi 
totuşi să aibă un conţinut diferit pe noile niveluri. 

Problema felului în care acest nou conţinut al teoriei noastre 
ar putea fi dezvăluit în experimente va fi discutată în secţiunile 
următoare. Pentru moment, ne restrîngem la a sublinia că diver¬ 
genţele din teoria cîmpului din zilele noastre sînt un rezultat di¬ 
rect al contribuţiilor la energie, sarcină etc., venind din fluctuaţii¬ 
le cuantice asociate cu distanţe şi timpi infinit de mici. Punctul 
nostru de vedere ne permite să presupunem că, în timp ce fluc¬ 
tuaţia totală este încă infinită, fluctuaţia pe grad de libertate în¬ 
cetează să mai crească fără limită, pe măsură ce se iau în consi¬ 
derare timpi din ce în ce mai mici. în acest mod, pot fi făcute cal¬ 
cule teoretice de cîmp pentru a da rezultate finite. Astfel, este deja 
clar că divergenţele privitoare la teoria cuantică de cîmp actuală 
pot proveni dintr-o extrapolare a principiilor fundamentale ale 
acestei teorii la intervale de timp şi de spaţiu excesiv de mici. 


11. Indivizibilitatea proceselor cuantice 

Următorul nostru pas este să arătăm cum anume cuantificarea, 
adică indivizibilitatea cuantei de acţiune, se potriveşte cu ideile 

noastre privind un nivel subcuantic. Pentru a face aceasta, înce¬ 
pem prin a lua în considerare mai în detaliu modul în care tre¬ 
buie definite mediile de cîmp care sînt necesare pentru trata¬ 
mentul infinităţii nenumărabile de variabile. Aici, ne vom ghida 
singuri după anumite rezultate obţinute în destul de asemănă- 
toarea problemă a mai multor corpuri (de ex., analiza solidelor, 
lichidelor, plasmei etc., în termenii particulelor lor atomice con¬ 
stituante). în această problemă, sîntem de asemenea confruntaţi 
cu nevoia de a trata anumite tipuri de medii ale variabilelor 
(atomice) mai adînci. Totalitatea unei mulţimi de astfel de medii 
se determină atunci pe sine, într-o anumită aproximaţie, în timp 
ce detaliile sale depind de domeniile caracteristice de fluctuaţii 
aleatorii ce apar din mişcările nivelului de mai jos (atomic), în- 
tr-un fel foarte asemănător celui care a fost sugerat pentru me¬ 
diile infinităţii nenumărabile de variabile de cîmp discutate în 
secţiunile anterioare. 

Acum, în problema mai multor corpuri, se tratează compor¬ 
tamentul macroscopic lucrînd cu coordonate colective 23 care 
sînt o mulţime aproximativ autodeterminată de funcţii simetrice 
de variabilele particulelor, reprezentînd anumite aspecte globale 
ale mişcării (de ex., oscilaţii). Mişcările colective sînt determi¬ 
nate (înăuntrul domeniilor lor caracteristice de fluctuaţii alea¬ 
torii) de mărimi care sînt constante de mişcare ale nivelurilor 
proxime. Pentru cazul special dar foarte răspîndit în care coor¬ 
donatele colective descriu oscilaţii aproape armonice, constan¬ 
tele de mişcare sînt amplitudinile oscilaţiilor şi fazele lor iniţia¬ 
le. Totuşi, mai general, ele pot lua forma unor funcţii mai com¬ 
plexe de coordonatele colective. 

Este adesea foarte instructiv să rezolvăm problema (în ra¬ 
port cu coordonatele colective) cu ajutorul unei transformări 
canonice. în mecanica clasică 24 , aceasta ia forma: 

unde S este funcţia de transformare, p k şi q k sînt impulsurile 
respectiv coordonatele unidimensionale ale particulelor, iar J n şi 
Q n sînt impulsurile şi coordonatele gradelor colective de liber¬ 
tate. Aici presupunem că J n sînt constante de mişcare. Cu alte 
cuvinte, presupunem că transformarea este astfel încît, cel puţin 
în domeniul în care aproximaţia coordonatelor colective este 
una bună, hamiltonianul este numai o funcţie de J n şi nu de Q n . 
Urmează atunci că g n -urile cresc linear cu timpul astfel încîi ele 
au proprietăţile aşa-numitelor „variabile unghi". 25 

Este clar că se poate aborda în mod similar problema unei 
infinităţi nenumărabile de variabile de cîmp supuse între ele 
unui cuplaj neliniar. Pentru a face aceasta, fie ca acum q h p k să 
reprezinte setul iniţial de variabile de cîmp canonic conjugate şi 
să presupunem că va exista un set de mişcări globale macro- 
scopice pe care le reprezentăm prin constanta de mişcare J n şi 
variabilele unghi canonic conjugate Q n . Este clar că dacă astfel 
de mişcări globale există, ele se vor manifesta relativ direct prin 
interacţiuni la nivelurile superioare, căci, prin ipoteză, ele sînt 
mişcările care îşi păstrează trăsăturile caracteristice pentru mult 
timp, fără a se pierde în fluctuaţiile aleatorii infinit de rapide, 
care se compensează la zero pe un nivel mai înalt. 

Următoarea noastră sarcină este de a arăta cum anume con¬ 
stantele de mişcare (care sînt, pentru oscilatori armonici, pro¬ 
porţionale cu energia unui grad de libertate colectiv, la nivel 
macroscopic) sînt cuantificate prin regula J = nh, unde ti este 
întreg iar h este constanta lui Planck. O astfel de demonstraţie va 
constitui o explicaţie a dualităţii undă-particulă, întrucît gradele 
colective de libertate sînt deja cunoscute ca fiind mişcări de tip 
ondulatoriu, cu amplitudini ce oscilează armonic. în general, 
aceste unde vor lua forma unor pachete îndeajuns de localizate 
şi, dacă aceste pachete au cantităţi discrete şi bine definite de 
energie, impuls precum şi alte proprietăţi, ele vor reproduce, la 
un nivel mai înalt, toate caracteristicile esenţiale ale particulelor. 
Cu toate acestea, ele vor avea mişcări intrinseci de tip ondulato¬ 
riu care se vor dezvălui numai în condiţiile în care există sisteme 
ce pot răspunde semnificativ la aceste detalii mai fine. 

Pentru a arăta cuantificarea constantelor de mişcare, aşa 
cum a fost descrisă mai sus, ne întoarcem pentru început la inter¬ 
pretarea preliminară a teoriei cuantice, dată în secţiunile 6 şi 7. 
Aici noi am întîlnit o relaţie foarte asemănătoare cu (12). 

Pk =T^-(9i> •••>%,•••)• O 3 ) 

d< 7jt 

Principala diferenţă dintre (4) şi (12) este că prima nu conţi¬ 
ne nici o constantă de mişcare, pe cîtă vreme ultima conţine. 
Dar, o dată ce constantele de mişcare sînt specificate, ele sînt 
doar numere, cărora trebuie numai să li se dea anumite valori pe 
care după aceea le păstrează. Dacă se face aceasta, S din ec. (12) 
nu va mai conţine nici el ./„-urile ca variabile explicite. Prin 
urmare, putem privi S din interpretările noastre preliminare (4), 
ca fiind funcţia S în care constantele de mişcare au fost deja 
specificate. S este atunci determinată de funcţia de undă, 

-s 


Astfel, cînd dăm funcţia de undă, definim o funcţie de transfor¬ 
mare S = ftlm(ln Y), care determină implicit, în cele din urmă, 
anumite constante de mişcare. 

Pentru a vedea mai clar cum sînt determinate constantele de 
mişcare de S-ul din ec. (4), să construim integrala de fază 

O 4 ) 

k 

Integrala este luată de-a lungul unui anume circuit C, repre- 
zentînd o mulţime de deplasări 5 q k (virtuale sau reale) în spa¬ 
ţiul configuraţiilor sistemului. Dacă ec. (13) se aplică, obţinem 
atunci 



( 15 ) 

unde 5S C este modificarea lui S prin deplasarea de-a lungul cir¬ 
cuitului C. 

Se ştie foarte bine că 7 c -urile, care sînt aşa-numitele „vari¬ 
abile de acţiune" ale mecanicii clasice, reprezintă, în general, 
constantele de mişcare. (De exemplu, în cazul unui set de oscila¬ 
tori cuplaţi, armonici sau nu, constantele de mişcare fundamen¬ 
tale pot fi obţinute prin evaluarea lui 7 C pe circuite definite con¬ 
venabil.) 26 Funcţia de undă, Y, care defineşte o anumită funcţie, 
S, implică prin urmare un set corespunzător de constante de 
mişcare. 

în concordanţă cu teoria cuantică actuală, funcţia de undă 
V = Rc l/ftS este o funcţie univocă de toate coordonatele sale di¬ 
namice, q k . Astfel, trebuie să avem: 

5 S c = 2nnh = nh, (16) 

unde n este un întreg. 

Funcţia S, obţinută din funcţia de undă ¥, implică aşadar 
următorul fapt: pentru sistem, constantele fundamentale ale 
mişcării sînt discrete şi cuantificate. 

Dacă întregul n nu este zero, atunci, aşa cum arată un calcul 
simplu, trebuie să existe o discontinuitate undeva în interiorul 
circuitului. Dar, deoarece S = ftlm(ln'F) şi deoarece ¥ este o 
funcţie continuă, o discontinuitate a lui S va apărea în general 
acolo unde ¥ (şi, prin urmare, R 2 ) are un zero. Aşa cum vom ve¬ 
dea îndată, R 2 este densitatea de probabilitate ca sistemul să fie 
într-un anume punct din spaţiul configuraţiilor. Prin urmare, sis¬ 
temul va avea probabilitate nulă de a se găsi la un zero al lui 'F, 
cu rezultatul că singularităţile lui S nu vor conduce la inconsis¬ 
tenţe ale teoriei. 

în multe privinţe, cuantificarea descrisă mai sus aminteşte de 
vechea regulă Bohr-Sommerfeld; şi totuşi, sensul ei este funda¬ 
mental diferit. Aici, variabila de acţiune 7 C , care este cuantifica¬ 
tă, nu este obţinută folosind expresia simplă dată de mecanica 
clasică pentru p k din ec. (14). Mai degrabă, ea este obţinută fo¬ 
losind expresia (12), care implică funcţia de transformare S, o 
funcţie ce depinde de o infinitate nenumărabilă de variabile q k . 

într-un anume sens, putem spune că vechea regulă Bohr-Som- 
merfeld ar fi corectă în mod exact dacă ar fi făcută să se refere la 
o infinitate nenumărabilă de variabile de cîmp, în locul doar a 
variabilelor care se obţin rezolvînd ecuaţiile de mişcare clasice, 
simple, pentru un număr mic de coordonate abstracte, Q n . 

înainte de a merge mai departe, pentru a sugera o explicaţie 
a motivului pentru care bS c ar trebui să fie restrînsă la valorile 
discrete indicate de ec. (16), vom rezuma şi vom dezvolta într-un 
mod sistematic principalele idei fizice la care am fost conduşi 
pînă acum. 

1. Extragem din infinitatea nenumărabilă de Variabile un set 
de constante „colective" de mişcare, J n , şi mărimile lor canonic 
conjugate, Q n . 

2 . ./„-urile pot fi restrînse în mod consecvent la multipli în¬ 
tregi, discreţi, de h. Astfel, acţiunea poate fi cuantificată. 

3. Dacă acest set de coordonate s-ar determina complet pe 
sine, g„-urile ar creşte liniar cu timpul (aşa cum se întîmplă în 
teoriile clasice tipice). Totuşi, din cauza fluctuaţiilor datorate 
variabilelor omise din teorie, g„-urile vor fluctua la întîmplare 
în domeniul care le este accesibil. 

4. Această fluctuaţie va implica o anumită distribuţie de pro¬ 
babilitate a ^„-urilor avînd dimensiunea egală cu 1 pe grad de li¬ 
bertate (şi nu 2 , ca în cazul distribuţiilor statistice clasice în spa¬ 
ţiul fazelor). Cînd această distribuţie este transformată în spaţiul 
configuraţiilor al g^-urilor, va exista o funcţie de probabilitate 
corespunzătoarecare are de asemenea dimensiu¬ 
nea 1 pe grad de libertate [impulsurile, p^ fiind întotdeauna de¬ 
terminate în termeni de ţ/^prin ec. ( 12 )]. 

5. Interpretăm atunci funcţia de undă 'P = Re MS stabilind re¬ 
laţia/?^,..., 9 ^...) = J? 2 ^,...,^...) şi lăsînd pe S să fie funcţia 
de transformare care defineşte constantele de mişcare ale sis¬ 
temului. Este clar că, în acest mod, am dat funcţiei de undă un 
înţeles destul de diferit de cel care a fost sugerat în interpretarea 
preliminară a secţiunii 5, chiar dacă cele două interpretări stau 
una faţă de altă într-o relaţie îndeajuns de bine definită. 

6. Din cauza efectelor neglijării variabilelor de cîmp de ni¬ 
vel de mărime inferior, cantităţile ./„ vor rămîne în general con¬ 
stante numai pentru anumite perioade limitate de timp. într-ade- 
văr, cum funcţia de undă se schimbă, integrala de-a lungul unui 
circuit dat, 

Pifiik = 55 c 

k ic 

se va schimba brusc, ori de cîte ori o singularitate a lui S (şi prin 
urmare un zero al lui Y) va traversa circuitul C. 

Deci, variabilele de acţiune pentru stări nestaţionare vor 
suferi schimbări discrete, cu multipli de h. 


12. Explicaţia cuantificări! acţiunii 

în secţiunea anterioară am dezvoltat o teorie ce implică o infini¬ 
tate nenumărabilă de variabile de cîmp şi care lasă loc pentru 
cuantificarea acţiunii în concordanţă cu regulile uzuale ale teo¬ 
riei cuantice. Vom sugera acum o teorie mai bine precizată, ce 
va oferi posibile motive fizice care să explice de ce acţiunea este 
cuantificată prin regulile descrise mai sus şi care va arăta posi¬ 
bile limitări în domeniul de valabilitate al acestor reguli. 

Evident, problema noastră fundamentală este de a propune o 
anumită interpretare fizică directă a funcţiei S, care apare în faza 
funcţiei de undă (ca V = Rc MS ) şi care este, de asemenea, în 
conformitate cu teoria noastră, funcţia de transformare care de¬ 
fineşte constantele fundamentale ale mişcării [vezi ec. (15)]; 
pentru că, dacă trebuie să explicăm de ce modificarea lui S de-a 
lungul unui circuit este restrînsă la multipli discreţi de h, trebuie 
evident să presupunem că S este întrucîtva legată de un anume 
sistem fizic, astfel încît c MS nu poate avea decît o singură valoare. 

Pentru a-i da lui S o semnificaţie fizică care să conducă la 
proprietatea descrisă mai sus, vom începe cu anumite modificări 
ale unei idei sugerate iniţial de către de Broglie. 27 Să presupu¬ 
nem că infinitatea de variabile de cîmp neliniare, cuplate, este în 

realitate astfel organizată încît în fiecare regiune din spaţiu şi 
timp asociată fiecărui nivel de mărime are loc un proces perio¬ 
dic intrinsec. Natura precisă a acestui proces nu este importantă 
pentru discuţia noastră de aici atîta timp cît el este periodic (de 
ex., ar putea fi o oscilaţie sau o rotaţie). Acest proces periodic ar 
determina un tip de timp intern pentru fiecare regiune din spaţiu 
şi, prin urmare, ar constitui efectiv un fel de „ceas“ local. 

Orice proces periodic localizat are, prin definiţie, un sistem 
de coordonate Lorentz în care rămîne în repaus, cel puţin pentru 
un anume timp (adică, în care nu îşi schimbă semnificativ pozi¬ 
ţia medie, pe această durată). Vom presupune în contiuare că, în 
acest sistem de coordonate, ceasurile vecine ale aceluiaşi nivel 
de mărime vor tinde să fie aproape în repaus. O astfel de presu¬ 
punere este echivalentă cu cerinţa ca, la orice nivel de mărime, 
divizarea unei regiuni date în regiuni mici, fiecare conţinîndu-şi 
ceasul său efectiv, să aibă o anumită regularitate şi permanenţă, 
măcar pentru un anume timp. Dacă aceste ceasuri sînt conside¬ 
rate în alt sistem de coordonate (de ex., cel al laboratorului), ori¬ 
ce ceas va avea atunci o anumită viteză, care poate fi reprezen¬ 
tată printr-o funcţie continuă: v(x,t). 

Este acum destul de natural să presupunem: 1) că în sistemul 
de referinţă propriu, fiecare ceas oscilează cu o frecvenţă un¬ 
ghiulară uniformă, care este aceeaşi pentru toate ceasurile şi 2) 
că toate ceasurile din aceeaşi vecinătate sînt, în medie, în fază 
unul cu celălalt. în spaţiul omogen nu poate fi nici un motiv pen¬ 
tru a favoriza un ceas faţă de altul şi nici nu poate exista o 
direcţie favorizată în spaţiu (aşa cum ar implica o valoare medie 
nenulă a lui Vcp în sistemul de coordonate în repaus). Prin urma¬ 
re, putem scrie: 


5(p = C 0 0 8 T, (17) 

unde 5 t este variaţia timpului propriu al ceasului şi unde 5(p este 
independent de , în acest sistem de coordonate. 

Motivul pentru care, într-o vecinătate dată, fazele ceasurilor 
faţă de sistemul de coordonate aflat în repaus sînt egale poate fi 
înţeles mai profund ca o consecinţă naturală a neliniarităţii, a cu- 

plajului ceasurilor vecine (implicată de neliniaritatea generală a 
ecuaţiilor de cîmp). Se ştie bine că doi oscilatori cu aceeaşi frec¬ 
venţă naturală tind să ajungă în fază unul cu celălalt cînd există 
un astfel de cuplaj. 28 Desigur, faza relativă va oscila cumva, dar 
pînă la urmă aceste osciaţii se vor anula în medie. 

Să cercetăm acum problema într-un sistem de coordonate 
Lorentz fixat, de ex., cel al laboratorului. Calculăm atunci 
schimbarea lui 8<p(x,f), care ar rezulta relativ la o deplasare vir¬ 
tuală (8x*,8f). Aceasta depinde numai de8r. Printr-o transforma¬ 
re Lorentz, obţinem: 


8 cp = co 0 8t = 


a> 0 8f-(3-5x)/c 2 J 


1- 


rr 2 


(18) 


Dacă integrăm pe 8cp de-a lungul unui circuit închis, schim¬ 
barea fazei, 8cp c ar trebui să fie 2wc, unde n este întreg. Altfel, 
faza ceasului nu ar fi o funcţie univocă de x şi t. Obţinem astfel: 


<j>8cp = co 0 j> 


8 t-v-bx/c 1 


= 2tin. 


(19) 


1- 


c 2 


Dacă presupunem acum că fiecare ceas efectiv are o anumi¬ 
tă masă de repaus, m Q , şi dacă scriem pentru energia de translaţie 
totală a ceasului 

e=-3^_ 


i-- 


şi pentru impulsul corespunzător 



obţinem: 

l(E8t -p5x) = 2nn^-c 2 . (20) 

J o> 0 

Dacă presupunem că m 0 c 2 / co 0 = h (o constantă universală 
pentru toate ceasurile), obţinem chiar tipul de cuantificare de ca¬ 
re avem nevoie pentru integralele de circuit ce implică impulsul 
de translaţie p şi coordonatele ceasurilor, [de ex., putem spu¬ 
ne 5t = 0 şi ec. (20) se reduce la un caz special al ec. (16)]. 

Vedem atunci că, cel puţin în acest caz special, cuantificarea 
noţiunii poate să apară din anumite condiţii topologice, implica¬ 
te de necesitatea unei singure valori pentru fazele ceasurilor. 

Ideea de mai sus furnizează un punct de plecare pentru o 
înţelegere mai adîncă a semnificaţiei condiţiilor cuantice, dar ea 
are nevoie să fie suplimentată în două feluri. în primul rînd, tre¬ 
buie să luăm în considerare şi fluctuaţiile cîmpului, asociate cu 
infinitatea nenumărabilă de grade de libertate. în al doilea rînd, 
va trebui să justificăm presupunerea că raportul m 0 c 2 / co 0 în ec. 
(20) este universal, pentru toate ceasurile locale, şi egal cu h. 

Pentru început, amintim că fiecare ceas local al unui nivel dat 
există într-o anumită regiune din spaţiu şi timp, care este consti¬ 
tuită din regiuni încă şi mai mici şi aşa mai departe, la nesfîrşit. 
Vom vedea că putem obţine universalitatea cuantei de acţiune, h, 
la toate nivelurile, dacă presupunem că fiecare dintre subregiu- 
rtile de mai sus conţine în mod efectiv un ceas de acelaşi tip, legat 
cu celelalte ceasuri ale nivelului său într-un mod similar, şi că 
această structură efectivă de ceasuri poate continua nelimitat o 
dată cu analizarea spaţiului şi a timpului în subregiuni. Accen¬ 
tuăm că aceasta este numai o presupunere preliminară şi că, mai 
tîrziu, vom arăta că se poate renunţa la ideea continuării nelimi¬ 
tate a structurii de ceasuri în ceasuri prezentată mai sus. 

Pentru a trata această problemă, introducem o infinitate or¬ 
donată de coordonate dinamice xj, şi impulsurile conjugate pj. 
Poziţia medie a ceasului i la nivelul l de mărime este reprezen¬ 
tată prin xj, iac pj reprezintă impulsul corespunzător. într-o pri¬ 
mă aproximaţie, mărimile fiecărui nivel pot fi tratate drept coor- 

donate colective ale setului de variabile ale nivelului imediat 
inferior, dar acest tratament nu poate fi în totalitate exact deoa¬ 
rece fiecare nivel va fi influenţat direct, într-o anumită măsură, 
de toate celelalte niveluri, într-un fel care nu poate fi pe deplin 
exprimat, în termenii efectelor lor, numai în funcţie de mărimile 
nivelului imediat inferior. Astfel, în timp ce fiecare nivel este 
puternic corelat cu comportarea medie a nivelului imediat infe¬ 
rior, el are un anumit grad de independenţă. 

Discuţia de mai sus ne conduce la o anumită ordonare a in¬ 
finităţii de variabile de cîmp, care este indicată de însăşi natura 
problemei. în această ordonare, considerăm o serie de mărimi xf 
şi pf definite mai sus ca fiind toate, în principiu, coordonate şi 
impulsuri independente şi care, totuşi, sînt conectate şi corelate 
în mod obişnuit prin interacţiuni corespunzătoare. 

Putem trata acum această problemă cu ajutorul unei trans¬ 
formări canonice. Introducem o funcţie de acţiune S, care depin¬ 
de de toate variabilele xj ale infinităţii de ceasuri în ceasuri. 
Atunci, ca şi mai înainte, scriem: 

/ 85 t i i \ 

Pk ~ g i \*i>••• > x k>■ ■•/> (21) 

unde / reprezintă toate nivelurile posibile. 

Pentru constantele de mişcare, scriem: 

4 ( 22 ) 

k,l 

unde integralele sînt efectuate pe nişte contururi corespunză¬ 
toare. 

Fiecare dintre aceste constante de mişcare sînt acum constru¬ 
ite din integrale de circuit în care apardar aşa cum am văzut, 
fiecare dintre aceste ceasuri trebuie să satisfacă condiţia de fază 
= 2mth de-a lungul oricărui circuit. Deci suma va satisfa¬ 
ce o astfel de condiţie, care trebuie îndeplinită alternativ nu nu¬ 
mai în circuitele reale pe care ceasurile le traversează de fapt, ci 
şi în orice circuit virtual care este în concordanţă cu un set dat de 
valori pentru constantele de mişcare. Datorită fluctuaţiilor pro- 

venind din nivelurile inferioare există întotdeauna posibilitatea 
ca orice ceas să se poată deplasa pe oricare dintre respectivele 
circuite şi, cu excepţia cazului în care constantele de mişcare 
sînt determinate astfel încît 5 S c = 2nnh, ceasurile care ating ace¬ 
eaşi poziţie după ce au urmat diferite trasee fluctuante aleatoriu 
nu vor mai fi, în general, în fază unele cu altele. Astfel, coinci¬ 
denţa fazelor tuturor ceasurilor care ating acelaşi punct în spaţiu 
şi timp este echivalentă cu condiţia de cuantificare. 

Self-consistenţa tratamentului de mai sus poate acum să fie 
verificată printr-o analiză mai amănunţită, care elimină de ase¬ 
menea nevoia de a introduce presupunerea specială că m 0 c 2 l co 0 
este o constantă universală şi este egală cu h pentru toate ceasu¬ 
rile. Fiecare ceas este privit acum ca un sistem compus, consti¬ 
tuit din ceasuri din ce în ce mai mici. într-adevăr, într-un grad 
corespunzător de aproximaţie, fiecare fază a ceasurilor poate fi 
tratată ca o variabilă colectivă asociată cu coordonatele spaţiale 
ale ceasurilor mai mici (care reprezintă atunci structura internă a 
ceasului respectiv). Acum, variabila acţiune 

c k,l 

este canonic invariantă, în sensul că ia aceeaşi formă faţă de ori¬ 
ce set de variabile canonice şi nu îşi schimbă valoarea printr-o 
transformare canonică. Deci, dacă trecem la coordonatele colec¬ 
tive ale oricărui nivel dat, vom obţine asupra lui I c aceeaşi re¬ 
stricţie la multiplii întregi de h, chiar şi în situaţia în care I c ar fi 
exprimat în termeni de variabile colective. Astfel, variabilele 
colective ale unui nivel dat vor fi în general supuse aceleiaşi 
restricţii cuantice ca cele satisfăcute de variabilele iniţiale ale 
acelui nivel. Pentru ca variabilele unui nivel dat să fie în mod 
esenţial egale cu variabilele colective ale nivelului imediat infe¬ 
rior, este suficient ca variabilele tuturor nivelurilor să fie cuanti¬ 
ficate în termenii aceleiaşi unităţi de acţiune h. în acest fel, devi¬ 
ne posibilă o ordonare coerentă completă a infinităţii nenumăra- 
bile de variabile. 

Fiecare ceas va avea atunci o valoare cuantificată pentru va¬ 
riabila acţiune I c , asociată cu mişcarea sa internă (adică a 
schimbărilor sale de fază). Această mişcare internă a fost totuşi 
presupusă a fi efectiv cea a unui oscilator armonic. Prin urmare, 
în concordanţă cu rezultatul clasic bine cunoscut, energia inter¬ 
nă este E = Jco 0 /27t; şi deoarece J= Sh, unde S poate fi orice în¬ 
treg, obţinem E 0 = Sco 0 h. 

E 0 este de asemenea energia de repaus a ceasului, astfel că 
E 0 = m 0 c 2 , deci obţinem 

= Sh. (23) 

co 0 

Aceasta ne dă, din ec. (20), 

l(£5r — p ■ 5ic) = 271 m °— n = nSh = nh (24) 

3 C0 0 

şi întrucît, în general, S ia valori întregi arbitrare, integrala este 
de asemenea un multiplu întreg de h. în acest fel, eliminăm ne¬ 
cesitatea de a presupune separat că m 0 c 2 /(o 0 este o constantă 
universală, egală cu h. 

Pentru a termina acest stadiu de dezvoltare a teoriei, trebuie 
să arătăm că modelul discutat mai sus conduce la o fluctuaţie în 
spaţiul fazelor a variabilelor unui nivel dat în concordanţă cu cea 
implicată de principiul lui Heisenberg. Cu alte cuvinte, despre 
cuanta de acţiune h trebuie de asemenea să se arate că furnizea¬ 
ză o estimare corectă a limitării gradului de autodeterminare a 
cantităţilor, la fiecare nivel. 

Pentru a demonstra conjectura de mai sus, trebuie să obser¬ 
văm că fiecare variabilă fluctuează deoarece depinde de mărimi¬ 
le de nivel inferior (a căror coordonată colectivă este). Mărimi¬ 
le de nivel inferior îşi pot schimba variabilele lor de acţiune 
numai prin multipli discreţi de h. Prin urmare, nu este neplauzi¬ 
bil ca domeniul de fluctuaţie al unei variabile date să fie strîns 
legat de mărimea variaţiilor discrete posibile ale variabilelor de 
nivel care îi sînt constitutive. 

Vom demonstra teorema afirmată mai sus pentru cazul spe¬ 
cial în care toate gradele de libertate pot fi reprezentate ca os¬ 
cilatori armonici cuplaţi. Aceasta este o simplificare a problemei 
reale (care este neliniară). Mişcările reale vor consta în mici 
perturbaţii sistematice deasupra unui fond turbulent infinit. 
Aceste perturbaţii sistematice pot fi tratate drept coordonate co¬ 
lective, reprezentînd comportamentul global al ceasurilor locale 
constituante ale unui nivel dat. în general, o astfel de mişcare 
colectivă va lua forma unei oscilaţii ondulatorii, care, într-un 
anumit grad de aproximaţie, suferă o mişcare armonică simplă. 
Să reprezentăm variabilele de acţiune şi variabilele unghi ale 
celui de-al w-lea oscilator armonic prin J n , respectiv p w . în mă¬ 
sura în care aproximaţia liniară este corectă, J n va fi o constantă 
de mişcare, iar cp n va creşte liniar cu timpul în concordanţă cu 
ecuaţia cp n = co„r + p 0 n> unde co„ este frecvenţa unghiulară a ce¬ 
lui de-al n-lea oscilator. J n şi cp„vor fi legate de variabilele cea¬ 
sului printr-o transformare canonică, cum are fi (12). 

Deoarece condiţia de cuantificare generalizată Bohr-Som- 
merfeld (16) este invariantă la o transformare canonică, rezultă 
că J n = Sh, unde S este un întreg. Mai mult, coordonatele şi 
impulsurile acestor oscilatori pot fi scrise ca 29 : 

/’n =2 V^ C0S <P„. q„=2y[j^s'm(f) n 

Fie acum un set de variabile canonice de nivel mai înalt, ale 
căror perechi specifice le notăm prin Qj şi nf. în principiu, aces¬ 
tea ar fi determinate de totalitatea celorlalte niveluri. E sigur 
deci că nivelul imediat inferior va fi principalul nivel care intră 
în această determinare; cu toate acestea, celelalte vor continua 
să aibă un anume efect. Deşi, în concordanţă cu discuţiile noas¬ 
tre preliminare, trebuie să vedem pe n\ şi Q[ ca fiind, în princi¬ 
piu, independente de orice set dat de variabile de nivel inferior, 
incluzînd, desigur, pe cele ale nivelului imediat inferior. 

în domeniul în care aproximaţia liniară este validă, putem 
scrie 30 : 

Q* = £“/„/>„ = 2 X a '«V^« C0S( Pn 

n n (25) 

*' = 2 P*Ai “ 2 XPfa <P„ 


n 

unde <x in şi P jn sînt coeficienţi constanţi şi unde, aşa cum ştim, se 
presupune că n acoperă toate nivelurile cu excepţia lui /. 

Pentru a fi consecvenţi atunci cînd presupunem că Qj şi nj 
sînt canonic conjugate, este necesar ca paranteza lor Poisson să 
fie egală cu unu sau 

„ V 3J„ 3cp„ a J n 
Cu ajutorul ec. (25) aceasta devine 


= 1 . 


2>A =1 - (26) 

Ec. (25) implică o mişcare foarte complexă pentru Qj şi nf, de¬ 
oarece într-un sistem tipic de oscilatori cuplaţi co„-urile sînt în 
general toate diferite şi nu sînt multipli întregi unele faţă de cele¬ 
lalte (cu excepţia posibilelor mulţimi de măsură nulă). Astfel, 
mişcarea va fi o curbă în spaţiul fazelor care „umple spaţiul' 1 
(cvasiergodic), fiind o generalizare a figurilor Lissajou bidimen¬ 
sionale pentru oscilatorii armonici ale căror perioade nu sînt 
într-un raport raţional între ele. 

în timpul unui interval de timp, x, care este destul de lung 

comparativ cu perioadele ~ ale oscilatorilor de nivel inferior, 

traiectoria lui Qj şi nf în spaţiul fazelor va umple, în esenţă, o 
anumită regiune, chiar dacă orbita este definită la orice mo¬ 
ment de timp. Vom calcula acum fluctuaţia medie a lui Qj şi nf 
în această regiune luînd mediile după timpul X. Observînd că 
Qj =nj = 0 pentru astfel de medii, vom avea pentru aceste fluc¬ 
tuaţii 

( A Si f = «X 1 V* / m^«coscp m coscp n = 2X (a m fj m (27) 

m,n m 

(attO = 4Xq>„ = 2X(P„ f J n (28) 

m,n n 

unde am folosit faptul că cos 5 m cos S n = sin 8 m sin S n = 0 pentru 
m * n (cu excepţia mulţimii de măsură nulă, menţionată mai sus, 
în care CD m şi CD n sînt într-un raport raţional. 

Presupunem acum că toţi oscilatorii sînt în starea lor cea mai 
joasă (cu J= h) cu excepţia unei mulţimi de măsură nulă. Aceas¬ 
tă mulţime reprezintă o cantitate numărabilă de excitaţii relativ 
la starea de „vid“. Datorită numărului lor mic, acestea îşi aduc o 
contribuţie neglijabilă la (A Qf) 2 şi (Anj) 2 . 

Prin urmare punem J n = hî n ec. (28) şi obţinem 

M) 2 =2£(a m )\ (a*!) 2 =2£(P n fh. 

m n 

Folosim apoi inegalitatea lui Schwarz: 

2 

£(a m ) 2 (p n ) 2 >£aji m . (29) 

m,n m 

Combinînd cele de mai sus cu ec. (26), (27) şi (28) obţinem 

(Aji/) 2 (AQ/) 2 > 4h 2 . (30) 

Relaţiile de mai sus sînt, în esenţă, cele ale lui Heisenberg. 
Anj şi A Qf vor reprezenta efectiv limitări în gradul de autodeter¬ 
minare pentru cel de-al /-lea nivel, întrucît toate mărimile aces¬ 
tui nivel vor trebui evident să fie mediate pe perioade de timp 

lungi comparativ cu —. Astfel, am dedus principiul lui Heisen- 

® n 

berg din cuantificarea acţiunii. 

Observăm că ec. (30) a fost obţinută deja în secţiunea 10 în- 
tr-un mod foarte diferit — presupunînd simple fluctuaţii aleato¬ 
rii ale cîmpului, asemănătoare celor ale particulelor supuse miş¬ 
cării browniene. Deci, o infinitate de variabile de nivel inferior 
satisfacînd condiţiile ca J n să fie discret şi egal cu aceeaşi con¬ 
stantă h pentru toate variabilele va furniza, pînă la urmă, un tip 
de mişcare care reproduce anumite trăsături esenţiale ale unui 
tip brownian de fluctuaţie aleatorie. 

Astfel, am dus la bun sfîrşit sarcina de a propune un model 
fizic general care explică regulile de cuantificare o dată cu rela¬ 
ţiile de nedeterminare ale lui Heisenberg. Dar acum se poate ve¬ 
dea uşor că modelul nostru fizic de bază, ce implică o infinitate 
de ceasuri în ceasuri, lasă loc pentru schimbări fundamentale ca¬ 
re ar trece dincolo de domeniul teoriei cuantice actuale. Pentru a 

ilustra aceste posibilităţi, să presupunem că o astfel de structură 
s-ar menţine numai pentru un timp caracteristic x 0 , după care ar 
înceta să existe şi ar fi înlocuită printr-un alt tip de structură. 
Atunci, în procese care implică timpi mult mai mari decît Xq, 
ceasurile vor fi încă limitate în mod esenţial, în acelaşi fel ca mai 
înainte, deoarece mişcările lor nu ar fi schimbate în mod semni¬ 
ficativ de substructura mai adîncă. Cu toate acestea, în procese 
implicînd timpi mai scurţi decît X 0 , nu va exista nici un motiv de 
aplicare a unor astfel de restricţii, deoarece structura nu mai este 
aceeaşi. In acest fel, vedem cum ./„-urile vor fi restrînse la valori 
discrete pentru anumite niveluri în timp ce altele nu impun cu 
necesitate o astfel de restricţie. 

Pentru nivelurile în care J n nu sînt restrînse la multipli de h, 
ec. (30), pentru fluctuaţia lui nf şi Qj, nu mai este valabilă. în 
locul lui h va apărea o cantitate, J n , acţiunea medie asociată cu ni¬ 
velurile în chestiune. Pe lîngă aceasta, mediile lui (cos p m cos p„) 
nu vor mai fi neglijabile, deoarece timpii sînt prea scurţi. Astfel, 
este loc pentru orice tip conceptibil de schimbare în regulile 
pentru determinarea lui J n şi în cele ce determină mărimea fluc¬ 
tuaţiilor asociate cu un nivel dat. Cu toate acestea, la nivelul 
cuantic, regulile uzuale vor fi valabile cu un grad foarte înalt de 
aproximaţie. 


13. Discuţia experimentelor prin care se demonstrează 
existenţa nivelului subcuantlc 

Sîntem acum gata să discutăm, măcar în termeni generali, con¬ 
diţiile în care ar,putea fi posibil să testăm experimental existenţa 
unui nivel subcuantic şi, în acest fel, să completăm răspunsurile 
noastre la critica făcută de Heisenberg şi Bohr ipotezei privind 
variabilele ascunse. 

Vom aminti, în primul rînd, că demonstrarea relaţiilor lui 
Heisenberg referitoare la precizia maximă posibilă a măsurării 
canonic conjugate foloseşte presupoziţia că măsurătorile trebuie 
să implice numai procese ce satisfac legile generale ale teoriei 

cuantice actuale. Astfel, în bine cunoscutul exemplu al micro¬ 
scopului cu raze gama, el a presupus că poziţia unui electron se 
măsura împrăştiind pe particulă o rază gama, culeasă apoi prin- 
tr-o lentilă sau pe o placă fotografică. Această împrăştiere este 
în mod fundamental un efect Compton; şi demonstraţia princi¬ 
piului lui Heisenberg depinde esenţial de presupunerea că efec¬ 
tul Compton satisface legile teoriei cuantice (deci conservarea 
energiei şi impulsului într-un proces „indivizibil** de împrăştie¬ 
re, caracterul ondulatoriu al cuantei împrăştiate cînd trece prin 
lentile şi determinismul incomplet al petei de tip corpuscular de 
pe placa fotografică). Mai degrabă, orice astfel de demonstraţie 
trebuie să se bazeze pe presupunerea că, în orice stadiu, proce¬ 
sul de măsurare va satisface legile teoriei cuantice. Astfel, a pre¬ 
supune că principiul lui Heisenberg are o valabilitate universală 
este acelaşi lucru, în ultimă instanţă, cu a presupune că legile ge¬ 
nerale ale teoriei cuantice sînt universal valabile. Dar această 
presupunere este exprimată acum în termenii relaţiilor externe 
ale particulei cu aparatul de măsură şi nu în termenii caracteris¬ 
ticilor intrinseci ai particulei înseşi. 

Din punctul nostru de vedere, principiul lui Heisenberg nu 
ar trebui să fie privit în primul rînd ca o relaţie externă, expri- 
mînd imposibilitatea de a face măsurători cu o precizie nelimi¬ 
tată în domeniul cuantic. Mai curînd, el ar trebui privit în princi¬ 
pal ca o expresie a gradului incomplet de autodeterminare carac¬ 
teristic tuturor entităţilor ce pot fi definite la nivel cuantic. 
Urmează, în cazul în care măsurăm astfel de entităţi, să folosim 
şi procese ce au loc la nivel cuantic, aşa încît procesul de măsu¬ 
rare va avea aceleaşi limite ale gradului de autodeterminare ca 
orice alt proces la acest nivel. Mai curînd, este ca şi cum am mă¬ 
sura mişcarea browniană cu microscoape care sînt supuse ace¬ 
luiaşi grad de fluctuaţie aleatorie cu cel al sistemului pe care 
încercăm să-l observăm. Totuşi, după cum am văzut în secţiuni¬ 
le 10 şi 12, este posibil, şi într-adevăr destul de plauzibil, să pre¬ 
supunem că procesele subcuantice implicînd intervale foarte 
mici de spaţiu şi timp nu vor fi supuse aceloraşi limitări ale gra¬ 
dului lor de autodeterminare ca cele ale proceselor cuantice. De- 

sigur, aceste procese subcuantice vor implica, foarte probabil, 
tipuri fundamental noi de entităţi la fel de diferite de electroni, 
protoni etc. pe cît sînt ultimele de sistemele macroscopice. Deci 
ar trebui inventate metode în întregime noi de observare a lor 
(aşa cum au trebuit să fie dezvoltate şi metode noi pentru a ob¬ 
serva atomi, electroni, neutroni etc.). Aceste metode vor trebui 
să se bazeze pe interacţiuni ce implică legile subcuantice. Cu 
alte cuvinte, la fel cum „microscopul cu raze gama“ era bazat pe 
existenţa efectului Campton, un „microscop subcuantic" ar fi 
bazat pe noi efecte, nelimitate în gradul lor de autodeterminare 
de legile teoriei cuantice. Aceste efecte ar face posibilă atunci o 
corelaţie între un eveniment observabil la scară mare şi starea 
unei anume variabile subcuantice care ar fi mai precisă decît cea 
permisă de relaţiile lui Heisenberg. 

Desigur, nu ne aşteptăm ca, în felul descris mai sus, să deter¬ 
minăm în mod real toate variabilele subcuantice şi să prezicem 
astfel viitorul în toate detaliile. Mai curînd, sperăm că doar prin 
cîteva experimente cruciale să se arate că nivelul subcuantic 
există, să se cerceteze legile sale şi să se folosească aceste legi 
pentru a explica şi prezice proprietăţile sistemelor de nivel supe¬ 
rior mai în detaliu şi cu o precizie mai mare decît o face teoria 
cuantică actuală. 

Pentru a trata această chestiune mai amănunţit, ne vom amin¬ 
ti acum o concluzie a secţiunii anterioare, şi anume aceea po¬ 
trivit căreia, dacă la nivelurile inferioare variabila de acţiune ar 
trebui să fie divizibilă în unităţi mai mici decît h, atunci limitele 
gradului de autodeterminare ale acestor niveluri mai joase pot fi 
mai puţin severe decît cele date de relaţiile lui Heisenberg. 
Astfel, pot exista foarte bine procese relativ divizibile şi autode- 
terminate care să aibă loc la nivelurile inferioare. Dar cum am 
putea oare să le observăm pe nivelul nostru? 

Pentru a răspunde la întrebarea de mai sus, să ne referim la 
ec. (25), care indică într-un caz tipic cum variabilele unui nivel 
dat depind, într-o anumită măsură, de toate variabilele de nivel 
inferior. Astfel, dacă nj şi Qf reprezintă nivelul clasic, atunci ele 
ar putea, în general, să fie determinate în principal de pj şi qf ale 

nivelului cuantic; dar ar putea să existe anumite efecte datorate 
nivelurilor subcuantice. De obicei, acestea ar fi destul de mici. 
Totuşi, în cazuri speciale (de ex., aranjamente speciale ale 
aparatelor), 7r/-urile şi g/-urile ar putea depinde semnificativ de 
/>/-urile şi ^/-urile unui nivel subcuantic. Desigur, aceasta ar în¬ 
semna legarea unui tip nou de procese subcuantice (pînă acum 
necunoscute, dar care poate urmează să fie descoperite mai tîr- 
ziu) de fenomenele clasice observabile la scară macroscopică. 
Un astfel de proces ar implica probabil frecvenţe înalte şi, prin 
urmare, energii înalte, dar într-o manieră nouă. 

Chiar atunci cînd efectele nivelului subcuantic asupra lui 7t/ 
şi Q\ sînt mici, ele nu sînt egale cu zero. Astfel, se lasă loc liber 
testării unor asemenea efecte prin realizarea de vechi tipuri de 
experimente cu o precizie extrem de ridicată. De exemplu, rela¬ 
ţia J n = nhse obţinea în ec. (24) numai dacă se presupunea că egali¬ 
tatea cu h a cuantei de acţiune este universală (la toate niveluri¬ 
le). Devierile subcuantice de la această regulă ar fi, prin urmare, 
reflectate la nivelul clasic ca o mică eroare în relaţia E = nh\ 
pentru un oscilator armonic. In legătură cu aceasta, să ne amin¬ 
tim că în teoria clasică nu există, în general, o relaţie specială 
între energie şi frecvenţă. Această situaţie poate fi, într-o anume 
măsură, restabilită în domeniul subcuantic. Ca rezultat, s-ar pu¬ 
tea descoperi o mică fluctuaţie în relaţia dintre E n şi nh\. De 
exemplu, s-ar stabili că E„ = nhv + e, unde e este o cantitate 
foarte mică ce fluctuează aleatoriu (care devine din ce în ce mai 
mare peYnăsură ce mergem la frecvenţe din ce în ce mai mari). 
Pentru a testa o astfel de fluctuaţie, s-ar putea realiza un experi¬ 
ment în care frecvenţa unei raze de lumină să fie observată cu o 
precizie Av. Dacă energia observată a fluctuat peste AAv şi dacă 
nu s-ar găsi la nivel cuantic nici o sursă responsabilă de fluctua¬ 
ţia la acest nivel, acest^xperiment ar putea fi luat ca o indicaţie 
privind fluctuaţiile subcuantice. 

Cu această discuţie completăm răspunsul nostru la critica lui 
Bohr şi Heisenberg, potrivit căreia un nivel mai adînc al variabi¬ 
lelor ascunse, în care cuanta de acţiune să fie divizibilă, nu ar 
putea să fie dezvăluit niciodată în vreun fenomen experimental. 

Aceasta înseamrtă şi că nu există argumente valide care să justi¬ 
fice concluzia lui Bohr după care conceptul comportării detaliate 
a materiei ca un proces unic şi autodeterminat trebuie restrîns 
numai la nivel clasic (unde se poate observa destul de direct com¬ 
portarea fenomenului la scară macroscopică). Intr-adevăr, sîntem 
de asemenea capabili să aplicăm astfel de idei la un nivel sub- 
cuantic, ale cărui relaţii cu nivelul clasic sînt relativ indirecte, şi 
deja capabili, în principiu, să dezvăluim existenţa şi proprietăţile 
nivelului inferior prin efectele sale asupra nivelului clasic. 

In final, să luăm în considerare paradoxul lui Einstein, Rosen 
şi Podolsky. După cum am văzut în secţiunea 4, putem să ex¬ 
plicăm uşor corelaţiile specific cuantice legate de sisteme separa¬ 
te presupunînd interacţiuni ascunse între astfel de sisteme, realiza¬ 
te la nivel subcuantic. Admiţînd o infinitate de variabile fluctuan¬ 
te de cîmp la acest nivel inferior, există atunci mişcări ample care 
se desfăşoară aici şi care ar putea explica o astfel de corelaţie. 
Singura dificultate reală este să se explice cum sînt menţinute 
corelaţiile dacă, în timpul în care sistemele încă zboară separat, 
schimbăm deodată variabila ce urmează a fi măsurată schimbînd 
orientarea aparatului de măsură pentru unul dintre sisteme. Cum 
se face atunci că sistemul aflat la depărtare primeşte instantaneu 
un „semnal" care să arate că o nouă variabilă urmează să fie mă¬ 
surată, astfel încît el să răspundă în mod adecvat? 

Pentru a răspunde la această întrebare, să notăm pentru înce¬ 
put că acele corelaţii cuantice caracteristice între sistemele înde¬ 
părtate au fost observate experimental numai atunci cînd diver¬ 
sele piese ale aparatului de măsură au stat împreună cu sistemul 
atît de mult încît a existat o mulţime de ocazii ca ele să ajungă la 
un echilibru cu sistemul original prin interacţiuni subcuantice. 31 
De exemplu, în cazul moleculei descrise în secţiunea 4, ar fi 
existat timp ca multe impulsuri să călătoiească înapoi şi înainte 
între molecule şi dispozitivele de măsurat spinul, chiar înainte 
ca molecula să se fi dezintegrat. Prin urmare, acţiunile moleculei 
ar putea fi „declanşate" de semnale provenind de la aparat, ast¬ 
fel încît molecula s-ar desface în atomi cu spinii deja potrivit 
aliniaţi pentru aparatul care urmează să-i măsoare. 

Pentru a testa chestiunea esenţială aici, ar trebui folosite sis¬ 
teme de măsură care să se schimbe rapid în comparaţie cu timpul 
necesar pentru un semnal de a pleca de la aparat la sistemul 
observat şi viceversa. Ce s-ar întîmpla cu adevărat dacă s-ar face 
aceasta nu se ştie încă. Este posibil ca experimentele să arate un 
eşec al corelaţiilor cuantice tipice. Dacă s-ar întîmpla aşa, ar fi o 
demonstraţie că principiile de bază ale cuanticii sînt aici încălca¬ 
te, pentru că teoria cuantică nu ar putea explica o astfel de com¬ 
portare, în timp ce o teorie subcuantică ar putea destul de uşor să 
o explice ca pe un efect al faptului că legăturile subcuantice nu 
reuşesc să conecteze sistemele suficient de rapid pentru a garan¬ 
ta corelaţii cînd aparatului i s-a modificat brusc orientarea. 

Pe de altă parte, dacă într-o astfel de măsurătoare încă se 
mai obţin corelaţiile cuantice prezise, aceasta nu este o demon¬ 
straţie că nu există un nivel subcuantic, căci chiar şi dispozitivul 
mecanic care schimbă deodată orientarea aparatului de obser¬ 
vare trebuie să aibă legături subcuantice cu toate părţile siste¬ 
mului şi, prin acestea, ar putea fi transmis un „semnal" către mo¬ 
lecula căreia urma să i se măsoare o anumită observabilă. Desi¬ 
gur, ne-am aştepta ca la un anumit nivel de complexitate al apa¬ 
ratului, conexiunile subcuantice să înceteze să mai poată face 
aceasta. Totuşi, în absenţa unei teorii subcuantice mai detaliate, 
nu se poate şti a priori cînd se va întîmpla aceasta. în orice caz, 
rezultatele unui astfel de experiment ar fi cu siguranţă foarte 
interesante. 

14. Concluzie 

în concluzie, am dus teoria suficient de departe pentru a arăta că 
putem explica trăsăturile esenţiale ale mecanicii cuantice în ter¬ 
menii unui nivel subcuantic implicînd variabile ascunse. O ast¬ 
fel de teorie este capabilă de a avea un nou conţinut experimen¬ 
tal, în special în legătură cu domeniul distanţelor foarte scurte şi 
al energiilor foarte înalte, unde există noi fenomene nu prea bine 
tratate în termenii teoriilor prezente (şi de asemenea în legătură 
cu verificarea experimentală a anumitor trăsături ale corelaţiilor 
dintre sistemele îndepărtate). Mai mult, am văzut că acest tip de 
teorie deschide noi posibilităţi pentru eliminarea divergenţelor 

dintre teoriile prezente, asociate de asemenea cu domeniul de 
distanţe scurte şi energii înalte. (De exemplu, aşa cum se arată 
în secţiunea 10, prăbuşirea principiului lui HeisenbeTg pentru 
timpi scurţi ar putea elimina efectele infinite ale fluctuaţiilor 
cuantice.) 

Desigur, teoria, aşa cum a fost dezvoltată aici, este departe de 
a fi completă. Este necesar cel puţin să arătăm cum se obţine ecua¬ 
ţia lui Dirac pentru mai mulţi fermioni şi ecuaţiile de undă uzuală 
pentru bosoni. S-a progresat mult în aceste probleme, dar nu avem 
spaţiu pentru a intra aici într-o discuţie a lor. In plus, se progresea¬ 
ză în continuare în legătură cu tratamentul sistematic al noilor ti¬ 
puri de particule (mezoni, hiperoni etc.) în termenii schemei noas¬ 
tre. Toate acestea vor fi publicate mai tîrziu şi în altă parte. 

Totuşi, chiar în forma sa prezentă incompletă, teoria răspun¬ 
de într-adevăr criticilor fundamentale ale celor care au privit o ast¬ 
fel de teorie ca imposibilă sau care au simţit că nu ar putea trata 
niciodată ea însăşi vreo problemă experimentală reală. Cel puţin, 
ea pare să fie capabilă să arunce o oarecare lumină asupra unui 
număr de probleme experimentale ca şi asupra unor probleme ce 
apar în legătură cu lipsa de coerenţă internă a teoriei actuale. 

Pentru motivele descrise mai sus se pare că, în prezent, este 
necesar să manifestăm o anumită consideraţie faţă de teoriile ce 
implică variabile ascunse ca să putem evita prejudecăţile dog¬ 
matice. Astfel de prejudecăţi nu numai că limitează gîndirea 
noastră într-un mod nejustificat, dar restrîng de asemenea într-un 
mod similar tipurile de experimente pe care sîntem gata să le 
realizăm (deoarece o fracţiune considerabilă de experimente 
este, în definitiv, proiectată să răspundă la întrebări ridicate de o 
anume teorie). Desigur, ar fi la fel de dogmatic să insistăm asu¬ 
pra faptului că interpretarea uzuală şi-a epuizat deja toate posibi¬ 
lităţile de a rezolva aceste probleme. In prezent, este necesar ca 
mai multe căi de cercetare să fie urmate, căci nu este posibil să 
ştim dinainte care este cea corectă. In plus, demonstrarea posi¬ 
bilităţii unor teorii cu variabile ascunse poate servi într-un sens 
filozofic mai general la a ne reaminti de nesiguranţa concluziilor 
bazate pe presupunerea unei universalităţi complete a anumitor 
trăsături ale unei teorii date, oricît de general ar părea a fi dome¬ 
niul lor de valabilitate. 

TEORIA CUANTICĂ, INDICATOR 
AL UNEI NOI ORDINI ÎN FIZICĂ 

Partea A: Dezvoltarea de noi ordini, 
aşa cum este ea arătată de istoria 
fizicii 


1. Introducere 

Schimbările revoluţionare din fizică au avut întotdeauna drept 
consecinţă perceperea unei ordini noi şi au atras atenţia asupra 
unor noi modalităţi de a întrebuinţa limbajul, care să fie potrivit 
comunicării unei astfel de ordini. 

Vom începe acest capitol cu discutarea anumitor trăsături 
ale istoriei dezvoltării fizicii care ne vor permite să pătrundem în 
ceea ce înţelegem prin percepţia şi comunicarea unei ordini noi. 
Apoi, în următorul capitol, vom merge mai departe, pentru a 
prezenta sugestiile noastre privind noua ordine la care trimite 
luarea în considerare a teoriei cuantice. 

In vechile timpuri se putea întîlni numai o vagă noţiune cali¬ 
tativă privind ordinea în natură. O dată cu dezvoltarea matema¬ 
ticii, în special a aritmeticii şi a geometriei, a apărut şi posibili¬ 
tatea de a defini mai precis formele şi proporţiile, astfel încît, de 
exemplu, s-au putut descrie în mod amănunţit orbitele planetare 
etc. Prin chiar faptul descrierii detaliate cu ajutorul matematicii 
a mişcărilor planetare şi ale altor corpuri cereşti s-au putut des¬ 
prinde anumite noţiuni generale de ordine. Astfel, vechii greci 
admiteau că Pămîntul este în centrul universului şi că în jurul 
său se află sfere care tind spre idealul perfecţiunii materiei ce¬ 
reşti pe măsură ce creşte îndepărtarea de Pămînt. Se presupunea 
că perfecţiunea materiei cereşti se manifestă prin orbite circula¬ 
re, care erau privite ca cele mai perfecte figuri geometrice, în 
timp ce imperfecţiunea materiei pămînteşti se considera că este 
reflectată de caracterul foarte complicat şi aparent arbitrar al 

mişcărilor. Astfel, universul era deopotrivă perceput şi discutat 
în termenii unei anumite ordini atotcuprinzătoare: şi anume, or¬ 
dinea gradelor de perfecţiune, care corespunde ordinii distanţe¬ 
lor de la centrul Pămîntului. 

Fizica în întregul ei era înţeleasă în termenii unor noţiuni de 
ordine foarte apropiate de cele descrise mai sus. Bunăoară, Aristo- 
tel compara universul cu un organism viu, în care fiecare parte 
avea locul ei propriu şi propria sa funcţie, astfel încît toate lucrau 
împreună pentru a alcătui un unic întreg. In interiorul acestui în¬ 
treg, un obiect se putea mişca numai dacă acţiona asupra lui o 
forţă. Prin urmare, forţa era gîndită ca o cauză a mişcării. Aşa încît 
ordinea mişcării era determinată de ordinea cauzelor, care la rîndul 
ei depindea de locul şi funcţia fiecărei părţi în cadrul întregului. 

Calea generală de a percepe şi comunica ordinea în fizică nu 
era cîtuşi de puţin în contradicţie cu experienţa obişnuită (pentru 
care, de exemplu, regula este că o mişcare nu are loc decît dacă 
există o forţă care să învingă frecarea). Bineînţeles, atunci cînd s-au 
făcut observaţii mai atente asupra planetelor, s-a găsit că orbitele 
lor nu erau chiar perfect circulare, dar acest fapt a fost pus de 
acord cu noţiunea de ordine care era atunci dominantă prin ideea 
că orbitele planetelor pot fi gîndite ca o suprapunere de epicicluri, 
adică de cercuri în interiorul cercurilor. Avem aici un exemplu al 
remarcabilei capacităţi de adaptare în interiorul unei noţiuni date 
de ordine: adaptare care ne permite să continuăm să percepem şi 
să vorbim în termenii unor noţiuni care sînt de fapt în mod esenţial 
fixe, în ciuda evidenţei factuale, care, la prima vedere, ar putea să 
impună o radicală schimbare a acestor noţiuni. Cu ajutorul unor 
astfel de adaptări, oamenii au putut să privească timp de mii de ani 
cerul instalat şi să vadă acolo epicicluri, aproape independent de 
conţinutul amănunţit al observaţiilor lor. 

Pare de aceea limpede că o noţiune fundamentală de ordine, 
cum este aceea exprimată în termeni de epicicluri, nu poate fi 
niciodată în mod decisiv contrazisă, întrucît ea poate fi întot¬ 
deauna ajustată pentru a corespunde faptelor observate. în cele 
din urmă, un nou spirit s-a născut în cercetarea ştiinţifică, care a 
condus la punerea în discuţie tocmai a relevanţei vechii noţiuni 

de ordine, şi acest lucru a fost făcut în Special de Copemic, Ke- 
pler şi Galilei. In esenţă, din această punere în discuţie a rezultat 
ideea că diferenţa dintre materia pămîntească şi cea cerească nu 
este în realitate semnificativă. Mai mult, s-a sugerat că diferenţa 
majoră ar fi de fapt între mişcarea materiei în spaţiul gol şi 
aceeaşi mişcare într-un mediu vîscos. Aceasta ar însemna că le¬ 
gile fundamentale ale fizicii ar trebui să se refere la mişcarea 
materiei în spaţiul vid, mai degrabă decît la mişcarea acesteia în 
medii vîscoase. Or, în acest caz, Aristotel avea dreptate să afir¬ 
me că materia, aşa cum apare ea într-o experienţă obişnuită, se 
mişcă numai sub acţiunea unei forţe, dar se înşela admiţînd că 
acest tip de experienţă comună ar fi relevant pentru legile fun¬ 
damentale ale fizicii. De aici a rezultat că diferenţa esenţială 
între materia cerească şi cea pămîntească nu ţine atît de gradele 
de perfecţiune, cît mai degrabă de faptul că materia cerească se 
mişcă în general fără frecare în vid, în timp ce materia pămîn¬ 
tească se mişcă într-un mediu vîscos, cu frecare. 

In mod clar, aceste noţiuni nu erau în general compatibile cu 
ideea potrivit căreia universul trebuie privit ca un organism indi¬ 
vidual viu. Mai degrabă, pentru o descriere fundamentală, uni¬ 
versul trebuia acum privit ca analizabil în părţi cu existenţă se¬ 
parată sau în obiecte (de ex., planete, atomi etc.) care se mişcă 
într-un spaţiu gol sau în vid. Aceste părţi se pot angrena în inter¬ 
acţiune oarecum în felul în care funcţionează împreună părţile 
unei maşini, dar nu pot creşte, dezvolta şi funcţiona ca răspuns 
la scopurile impuse de un organism ca întreg". In descrierea 
mişcării părţilor unei astfel de „maşini", ordinea fundamentală a 
fost aceea dată de poziţiile succesive ale fiecărui obiect consti¬ 
tuent la intervale de timp succesive. Astfel, o nouă ordine s-a 
dovedit pertinentă, iar pentru descrierea ei a trebuit să fie dez¬ 
voltat un nou limbaj. 

în dezvoltarea unor noi căi de întrebuinţare a limbajului, 
coordonatele carteziene au jucat un rol esenţial. într-adevăr, 
chiar şi numai cuvîntul „coordonată" implică deja o funcţie de 
ordonare. Această ordonare este realizată cu ajutorul unui caro- 
iaj. El constă din trei seturi perpendiculare de linii egal depăr- 

tate. In mod clar, fiecare set de linii impune o ordine (similară 
ordinii întregilor). O curbă oarecare va fi deci determinată de o 
coordonare între ordinile dupăX, după Y şi după Z. 

Este evident că nu putem privi coordonatele ca pe nişte 
obiecte naturale. Ele sînt numai forme convenabile de descriere 
alcătuite de noi şi, ca atare, posedă un înalt grad de arbitrar sau 
de convenţionalitate (de ex., în orientarea, scala, ortogonalitatea 
etc. sistemului de coordonate). In ciuda acestui tip de arbitrar, 
este posibil, după cum se ştie, să exprimăm în termeni de coor¬ 
donate o lege generală şi lipsită de arbitrarietate. Acest lucru es¬ 
te posibil dacă legea este pusă sub forma unei relaţii care rămî- 
ne invariantă la schimbarea trăsăturilor care sînt arbitrare în 
ordinea descriptivă. 

întrebuinţarea coordonatelor are drept efect să ne ordoneze 
atenţia într-un mod adecvat viziunii mecanice asupra universu¬ 
lui, ordonîndu-ne într-un mod similar percepţia şi gîndirea. De 
exemplu, deşi este foarte probabil că Aristotel ar fi înţeles sen¬ 
sul coordonatelor, e cert că semnificaţia pe care le-ar fi acordat-o 
ar fi fost mică sau nulă, datorită irelevanţei lor pentru înţelege¬ 
rea lumii ca un organism. Dar îndată ce oamenii au fost gata să 
conceapă universul ca pe o maşină, ei au tins în mod firesc să ia 
ordinea coordonatelor ca pe una cu relevanţă universală, validă 
pentru toate descrierile de bază din fizică. 

în interiorul acestei noi ordini carteziene a percepţiei şi gîn- 
dirii care a apărut după Renaştere, Newton a fost capabil să des¬ 
copere o lege foarte generală. Ea poate fi formulată astfel: „La 
fel este ordinea mişcării în căderea unui măr, ca şi în a Lunii, şi 
în a tuturor. " Avem de-a face cu o nouă percepţie a legii, adică 
a unei armonii universale în ordinea naturii, aşa cum este ea de¬ 
scrisă în amănunt prin întrebuinţarea coordonatelor. O aseme¬ 
nea percepţie este o iluminare ce ţine de o înţelegere foarte pă¬ 
trunzătoare, care este în mod fundamental poetică. într-adevăr, 
rădăcina cuvîntului „poezie" este grecescul „poiein" care în¬ 
seamnă „a face" sau „a crea". Putem spune că, în aspectele sale 
cele mai originare, ştiinţa îşi asumă o calitate a comunicării poe¬ 
tice proprie unei percepţii creative a noii ordini. 

Un mod cumva mai „prozaic" de a formula ceea ce a înţeles 
Newton este de a scrie A.B..C.D. Adică: „Aşa cum sînt corelate 
poziţiile succesive A, B ale mărului, sînt şi poziţiile succesive C 
şi D ale Lunii." Aceasta constituie o noţiune generalizată a ceea 
ce poate fi numit raport. Aici, luăm raport în înţelesul său cel 
mai larg (adică în sensul său latin originar) care include tot ceea 
ce ţine de raţiune. Ştiinţa ţinteşte astfel să descopere un raport 
sau o raţiune universală, care să includă nu doar un raport în sen¬ 
sul de proporţie numerică ( A/B = C/D), ci şi o similaritate gene¬ 
rală calitativă. 

Legea raţională nu este restrînsă la o expresie a cauzalităţii. 
Evident, raţiunea, în sensul pe care îl înţelegem aici, trece cu 
mult dincolo de cauzalitate, care, pînă la urmă, este un caz spe¬ 
cial de raţiune. Intr-adevăr, forma fundamentală a cauzalităţii 
este: „Fac o anumită acţiune X şi determin ceea ce se va întîm- 
pla." O lege cauzală ia atunci forma: „Ceea ce este valabil pentru 
astfel de acţiuni cauzale ale mele este valabil şi pentru anumite 
procese ce pot fi observate în natură." Astfel, o lege cauzală fur¬ 
nizează un anumit tip limitat de raţiune. Dar, mai general, o ex¬ 
plicaţie raţională ia forma: „Aşa cum sînt corelate lucrurile într-o 
anumită idee sau concept, la fel sînt corelate şi în realitate." 

E clar din discuţia precedentă că în găsirea unei noi structuri 
a raţiunii sau raţionalităţii este crucial întîi de toate de a discerne 
diferenţele relevante A încerca să găsim o conexiune raţională 
între diferenţele irelevante conduce la arbitrariu, confuzie şi ste¬ 
rilitate generală (de ex. cum s-a întîmplat cu epiciclurile). Odată 
stabilită lipsa de relevanţă a unor diferenţe, trebuie să fim gata să 
renunţăm la presupoziţiile care le susţin, chiar dacă, dată fiind 
înalta valoare psihologică pe care tindem să o acordăm ideilor 
familiare, aceasta este mai întotdeauna greu de făcut. 


2. Ce este ordinea? 

Pînă aici, termenul de ordine a fost folosit într-un număr de con¬ 
texte care sînt mai mult sau mai puţin cunoscute tuturor, astfel 

încît sensul său poate fi sesizat destul de clar din utilizare. To¬ 
tuşi, conceptul de ordine este evident relevant în contexte mult 
mai largi. Spre pildă, noi nu restrîngem ordinea la un anumit 
aranjament regulat de obiecte sau forme în linii ori coloane (de 
ex., aşa cum se întîmplă cu caroiajele). Mai curînd, putem să 
luăm în considerare ordini mult mai generale, cum ar fi ordinea 
creşterii unei fiinţe vii, ordinea evoluţiei speciilor vii, ordinea 
societăţii, ordinea unei compoziţii muzicale, ordinea picturii, or¬ 
dinea care constituie înţelesul comunicaţiei etc. Dacă dorim să 
investigăm asemenea contexte largi, concepele de ordine la care 
ne-am referit mai devreme în acest capitol nu vor mai fi, în mod 
evident, adecvate. Sîntem prin urmare conduşi la întrebarea ge¬ 
nerală: „Ce este ordinea?" 

Totuşi, conceptul de ordine este atît de vast şi imens, în im¬ 
plicaţiile sale, încît nu poate fi definit în cuvinte. într-adevăr, în 
legătură cu ordinea, cel mai bun lucru pe care îl putem face este 
să încercăm să o „scoatem în evidenţă", tacit şi prin implicaţie, 
într-o gamă cît mai largă de contexte în care acest concept este 
relevant. Cu toţii cunoaştem ordinea implicit, şi o astfel de „evi¬ 
denţiere" poate probabil să comunice un înţeles general şi atot¬ 
cuprinzător de ordine fără nevoia unei definiţii verbale precise. 

4-1-1-1-1-1-M- 

A B C D E F G 

Figura 5.1 

Pentru a începe să înţelegem ordinea într-un sens general, ne 
putem aminti la început că, în dezvoltarea fizicii clasice, percepţia 
unei noi ordini a fost văzută ca implicînd discriminarea unor noi 
diferenţe relevante (poziţiile obiectelor la momente succesive de 
timp) împreună cu noi asemănări ce trebuie găsite în diferenţe 
(similarităţi ale „raporturilor" prezente în aceste diferenţe). Se su¬ 
gerează aici că aceasta este sămînţa sau nucleul unui mod foarte 
general de a percepe ordinea, deci de a acorda atenţie diferenţelor 
asemănătoare şi asemănărilor diferite 1 

Să ilustrăm aceste concepte în termenii unei curbe geometri¬ 
ce. Pentru a simplifica exemplul, vom aproxima curba printr-o 
serie de segmente de dreaptă de lungime egală. începem cu o 
linie dreaptă. Aşa cum este arătat în figura 5.1., segmentele aşe¬ 
zate în linie dreaptă au toate aceeaşi direcţie, astfel că singura 
diferenţă dintre ele constă în poziţie. Diferenţa dintre segmentul 
A şi segmentul B este, prin urmare, o deplasare în spaţiu asemă¬ 
nătoare cu diferenţa dintre B şi C, şi aşa mai departe. Putem, 
deci, să scriem: 

A:B::B:C::C:D::D:E. 

Se poate spune că această formulare a „raportului" sau „ra¬ 
ţiunii" defineşte o curbă de prima clasă, adică o curbă ce are 
doar o singură diferenţă independentă. 

Apoi, luăm în considerare un cerc, aşa cum este ilustrat în 
figura 5.2. Aici, diferenţa dintre A şi B este atît în direcţie cît şi 
în poziţie. Avem deci o curbă cu două diferenţe independente — 
care, prin urmare, este una de a doua clasă. Totuşi vom avea 
încă un singur „raport" în diferenţe, A:B::B:C. 

Ajungem acum la spirală. Aici, unghiul dintre linii poate fi 
considerat ca fiind o a treia dimensiune. Avem astfel o curbă de 
a treia clasă. Ea este, de asemenea, determinată printr-un singur 
raport, A.B..B.C. 

Pînă acum am examinat diverse tipuri de asemănări în dife¬ 
renţe, pentru a obţine curbe de prima, a doua, a treia clasă etc. 
Totuşi în fiecare curbă, asemănarea (sau raportul) dintre paşii 
succesivi rămîne invariantă. Putem acum să atragem atenţia asu¬ 
pra curbelor în care această asemănare este diferită atunci cînd 
ne deplasăm de-a lungul curbei. în acest fel, sîntem conduşi la a 
lua în considerare nu doar diferenţe asemănătoare, ci şi diferite 
asemănări ale diferenţelor. 



A 


Figura 5.2 



180 / Plenitudinea lumii şi ordinea ei 



Figura 5.3 

Putem să ilustrăm acest concept cu ajutorul unei curbe care 
este un lanţ de linii drepte în diferite direcţii (vezi figura 5.3.). 
Pe prima linie ( ABCD ) putem scrie 

A:B s k:B:C 

Simbolul S l se referă la „primul tip de asemănare", cea în 
direcţia liniei (ABCD). Scriem apoi pentru liniile (EFG) şi (HIJ) 

E:F S *::F:G şi H-.frwU, 

unde S 2 desemnează „asemănarea de tipul doi" şi Sj „asemăna¬ 
rea de tipul trei". 

Putem să considerăm acum diferenţa dintre asemănările 
succesive (S j, S 2 5 3 ... ) ca pe un al doilea grad de diferenţă. De 
aici, putem dezvolta al doilea grad de asemănare în aceste dife¬ 
renţe, SyS^.'.S^.Sy 

Introducînd astfel ceea ce este, de fapt, începutul unei ierar¬ 
hii a asemănărilor şi a diferenţelor, putem să mergem mai depar¬ 
te la curbe cu un grad oricît de înalt de ordine. Pe măsură ce gra¬ 
dele devin indefinit de înalte, putem să descriem ceea ce s-a 
denumit de obicei prin curbe „aleatorii" — cum ar fi cele întîl- 
nite în mişcarea browniană. Acest tip de curbură nu este deter¬ 
minat printr-un număr finit de paşi. Cu toate acestea, nu ar fi 
potrivit să îl numim „dezordonat", adică neavînd nici o ordine, 
oricare ar fi aceasta. Mai degrabă, este vorba de un anumit tip 
de ordine, cu un grad indefinit de înalt. 

In acest fel, sîntem conduşi la a face o schimbare importan¬ 
tă în limbajul general al descrierii. Nu mai folosim termenul 
„dezordine", ci mai degrabă distingem între diversele grade de 
ordine (astfel încît, de ex., există o gradaţie neîntreruptă a curbe¬ 
lor, începînd cu cele de primul grad şi continuînd apoi, pas cu 
pas, către cele care au fost numite în general „aleatorii"). 

Este important să adăugăm aici că ordinea nu trebuie identifi¬ 
cată cu predictibilitatea. Predictibilitatea este o proprietate a unui 
tip special de ordine, astfel încît cîţiva paşi o determină în între¬ 
gime (ca la curbele de grad mic), dar pot exista ordini complexe şi 
subtile care nu sînt, în esenţă, legate de predictibilitate (astfel, o 
pictură bună prezintă un tip înalt de ordine şi totuşi, această ordine 
nu permite ca o parte a ei să poată fi prezisă din alta). 


3. Măsura 

In dezvoltarea conceptului unei ordini de grad înalt, am introdus 
tacit ideea că fiecare subordine are o limită. Astfel, în figura 5.4, 
ordinea liniei ABC îşi atinge limita la sfirşitul segmentului C. 
Dincolo de această limită, există o altă ordine, EFG, şi aşa mai 
departe. Prin urmare, descrierea unei ordini ierarhice de grad 
înalt implică noţiunea de limită. 

Este semnificativ de observat aici că, în timpurile vechi, în¬ 
ţelesul cel mai primar al cuvîntului „măsură" a fost „limită" sau 
„margine". In acest sens al cuvîntului, s-ar putea spune că fieca¬ 
re lucru îşi are propria sa măsură. De exemplu, se credea că 
atunci cînd comportarea omului trece dincolo de propriile sale 
frontiere (sau măsură), rezultatul ar trebui să fie tragic (aşa cum 
a fost înfăţişat cu o forţă deosebită în dramele greceşti). Măsura 
a fost considerată într-adevăr a fi esenţială pentru înţelegerea 
binelui. Astfel, originea cuvîntului „medicină" este latinescul 
mederi, care înseamnă „a vindeca" şi care a fost derivat dintr-o 
rădăcină însemnînd „măsură". Aceasta implica faptul că a fi să¬ 
nătos însemna să ai totul într-o măsură corectă, în corp şi în min¬ 
te. Asemănător, înţelepciunea a fost echivalentă cu moderaţia şi 



182 / Plenitudinea lumii fi ordinea ei 

modestia (a căror rădăcină comună este derivată tot din măsură), 
sugerînd astfel că omul înţelept este cel care păstrează în toate 
măsura potrivită. 

Pentru a ilustra în fizică acest sens al cuvîntului „măsură", 
am putea spune că „măsura apei" este între 0°C şi 100°C. Cu 
alte cuvinte, măsura dă în primul rînd limitele calităţilor sau ale 
ordinilor de mişcare şi comportare. 

Desigur, măsura trebuie specificată prin proporţie sau raport 
dar, în termenii vechiului concept, această specificare este înţe¬ 
leasă ca avînd o semnificaţie secundară înăuntrul marginii sau a 
limitei care este prin aceasta specificată; şi se poate adăuga aici 
că, în general, această specificare nu este necesar să se facă în 
termeni de proporţie cantitativă, ci poate fi dată în termeni de 
raţiune calitativă (de ex., într-o dramă măsura proprie a compor¬ 
tamentului uman este specificată mai degrabă în termeni calita¬ 
tivi decît prin raporturi numerice). 

în folosirea modernă a cuvîntului „măsură", aspectul pro¬ 
porţiei cantitative sau al raportului numeric tinde să fie accentu¬ 
at mult mai puternic decît în timpurile vechi. Cu toate acestea, 
chiar şi aici conceptul de margine sau limită este încă prezent, 
deşi în fundal. Astfel, pentru a construi o scală (de ex., de lungi¬ 
me) trebuie să stabilim nişte diviziuni care, în fapt, sînt limite 
sau margini ale segmentelor ordonate. 

Dînd atenţie deopotrivă sensurilor mai vechi ale cuvintelor 
şi sensurilor lor obişnuite, se poate obţine o anumită înţelegere a 
întregii semnificaţii a unui concept general, cum ar fi cel de mă¬ 
sură, care nu este furnizată prin luarea în considerare numai a 
sensurilor modeme din ce în ce mai specializate, sensuri care au 
fost dezvoltate în forme diverse de analiză ştiinţifică, matemati¬ 
că şi filozofică. 


4. Structura, ca o dezvoltare din ordine şl măsură 

Dacă luăm măsura în sensul larg indicat mai sus, putem vedea 
cum funcţionează această noţiune împreună cu cea de ordine. 

Astfel, aşa cum se arată în figura 5.4., orice ordine liniară din 
interiorul unui triunghi (cum ar fi linia FG) este mărginită (adică 
măsurată) de celelalte linii. Forma triunghiului este descrisă 
atunci în termenii unor proporţii dintre părţi (lungimi relative). 

C 



Luarea în considerare a funcţionării conjugate a ordinii şi a 
măsurii în contexte mereu mai largi şi mai complexe conduce la 
conceptul de structură. Aşa cum indică rădăcina latină struere , 
înţelesul esenţial al conceptului de structură este de a construi, a 
creşte, a evolua. Acest cuvînt este acum tratat ca un substantiv, dar 
sufixul latin „ ura “ însemna iniţial „acţiunea de a face ceva“. Pen¬ 
tru a accentua că nu ne referim doar la un „produs finit" sau la un 
rezultat final, putem introduce un nou verb „a structa" (to struc- 
tate) însemnînd „a crea şi dizolva ceea ce numim acum structuri". 

Evident, structarea (structation ) trebuie descrisă şi înţeleasă 
prin ordine şi măsură. De ex., să considerăm structarea (con¬ 
strucţia) unei case. Cărămizile sînt aranjate într-o ordine şi o 
măsură (deci între limite) pentru a face pereţi. Pereţii, în mod 
asemănător, sînt ordonaţi şi măsuraţi pentru a face camere, ca¬ 
merele pentru a face o casă, casele pentru a face străzi, străzile 
pentru a face oraşe etc. 

Structarea implică astfel o totalitate armonios organizată de 
ordine şi măsuri, care este atît ierarhică (deci construită pe mul¬ 
te niveluri) cît şi extensivă (deci „extinzîndu-se“ la fiecare ni¬ 
vel). Rădăcina grecească a cuvmtului „a organiza" este ergon, şi 
este bazată pe un verb ce înseamnă „a lucra". Astfel, toate aspec¬ 
tele unei structuri pot fi gîndite ca „lucrînd împreună" într-un 
mod coerent. 

Evident, acest principiu de structură este universal. Bună¬ 
oară, fiinţele vii sînt într-o mişcare continuă de creştere şi evo¬ 
luţie a structurii, care este organizată într-un grad înalt (de ex., 
moleculele se angrenează pentru a constitui celule, celulele se 
angrenează pentru a constitui organe, organele pentru a constitui 
fiinţa vie individuală, fiinţele vii individuale o societate etc.). 
Asemănător, în fizică descriem materia ca fiind constituită din 
particule în mişcare (de ex., atomi) care se angrenează pentru a 
constitui structuri lichide, solide sau gazoase, care, similar, con¬ 
stituie structuri mai mari, mergînd pînă la planete, stele, galaxii, 
galaxii de galaxii etc. Este important să accentuăm aici natura 
esenţial dinamică a structării; în natura neînsufleţită, în fiinţele 
vii, în societate, în comunicarea umană etc. (de ex., să conside¬ 
răm structura dinamică a unui limbaj, care este o totalitate orga¬ 
nizată într-o mişcare perpetuă de curgere). 

Aceste tipuri de structuri care pot să evolueze, să crească 
sau să fie construite sînt evident limitate prin ordinea şi măsura 
lor subiacentă. O nouă ordine şi o nouă măsură fac posibile lua¬ 
rea în considerare a unor noi tipuri de structuri. Un exemplu 
simplu poate fi luat din muzică. Aici, structurile cu care se poate 
lucra depind de ordinea notelor şi de anumite măsuri (gamă, 
ritm, timp etc.). Noile ordini şi măsuri fac evident posibilă crea¬ 
rea, în muzică, de noi structuri. In acest capitol vom investiga 
modul în care, în fizică, noi ordini şi măsuri pot, în mod asemă¬ 
nător, să facă posibilă luarea în considerare a noi structuri în 
această ştiinţă. 


5. Ordine, măsură şl structură în fizica clasică 

Aşa cum s-a indicat deja în termeni generali, fizica clasică 
implică o anumită ordine şi măsură descriptivă fundamentală. 
Aceasta poate fi caracterizată prin folosirea unor coordonate 
carteziene şi prin conceptul de ordine universală şi absolută în 
timp, independentă de cea în spaţiu. Aceasta presupune, în con¬ 
tinuare, caracterul absolut a ceea ce se poate numi ordine şi mă- 

sură euclidiană (ceea ce reprezintă caracteristica geometriei 
euclidiene). Cu această ordine şi măsură sînt posibile anumite 
structuri. In esenţă, acestea sînt bazate pe corpul cvasirigid, con¬ 
siderat ca un element constituent. Caracteristica generală a 
structurii clasice este tocmai analizabilitatea a orice în părţi se¬ 
parate, care sînt fie corpuri mici, cvasirigide, fie idealizarea lor 
finală, ca particule fără întindere. Aşa cum s-a arătat mai devre¬ 
me, aceste părţi sînt considerate ca lucrînd împreună în inter¬ 
acţiune (ca într-o maşină). 

Legile fizicii exprimă atunci o raţiune sau un raport în miş¬ 
cările tuturor acestor părţi, în sensul că legea corelează mişcarea 
fiecărei părţi cu configuraţia tuturor celorlalte. Această lege este 
deterministă în formă, prin aceea că singurele caracteristici con¬ 
tingente ale sistemului sînt poziţiile şi vitezele iniţiale ale tutu¬ 
ror părţilor sale. Ea este de asemenea cauzală, prin aceea că 
orice perturbaţie externă poate fi tratată ca o cauză, care produce 
un efect specificabil şi care, în principiu, poate să se propage în 
oricare parte a sistemului. 

O dată cu descoperirea mişcării browniene s-a obţinut un fe¬ 
nomen care, la prima vedere, părea că pune sub semnul între¬ 
bării întreaga schemă clasică de ordine şi măsură, deoarece se 
descoperiseră mişcări care erau ceea ce am numit aici „ordine cu 
grad nelimitat" care nu poate fi determinată prin cîţiva paşi (de 
ex., poziţiile şi vitezele iniţiale). Totuşi, aceasta a fost explicată 
presupunînd că, ori de cîte ori avem o mişcare browniană, ea es¬ 
te cauzată de ciocniri datorate unor particule mai mici sau unor 
cîmpuri aleatoriu fluctuante. Mai departe, s-a presupus că atunci 
cînd sînt luate în considerare aceste particule şi cîmpuri, legea 
totală va fi deterministă. In acest fel, conceptele clasice de ordi¬ 
ne şi măsură pot fi adaptate, astfel încît să se acomodeze cu miş¬ 
carea browniană, care, cel puţin în ceea ce priveşte materia, pare 
să ceară o descriere în termenii unei ordini şi măsuri foarte di¬ 
ferite. 

Totuşi, posibilitatea unei astfel de adaptări depinde evident 
de o presupunere. Intr-adevăr, chiar dacă putem să urmărim 
anumite tipuri de mişcare browniană (de ex., a particulelor de 

fum) pînă la ciocnirile cu particule mai mici (atomi), aceasta nu 
dovedeşte că legile sînt, în final, de tipul clasic, determinist — 
căci este întotdeauna posibil să presupunem că, în mod funda¬ 
mental, toate mişcările trebuie descrise chiar de la început ca 
mişcări browniene (astfel încît orbitele aparent continue ale 
obiectelor mari, cum ar fi planetele, să fie doar aproximaţii ale 
unui tip de traiectorie în realitate brownian). Intr-adevăr, mate¬ 
maticienii (mai ales Wiener) au lucrat atît implicit cît şi explicit 
în termeni pentru care mişcarea browniană reprezintă o descrie¬ 
re fundamentală 2 (şi care nu este explicată ca un rezultat al cioc¬ 
nirilor datorate unor particule mai fine). O astfel de idee ar intro¬ 
duce, în consecinţă, un nou tip de ordine şi măsură. Dacă ar fi 
urmărită în mod serios, aceasta ar implica o schimbare a struc¬ 
turilor posibile care ar fi poate la fel de mari ca aceea implicată 
prin schimbarea epiciclurilor ptolemeice cu ecuaţiile de mişcare 
newtoniene. De fapt, această direcţie nu a fost urmată în mod 
serios în fizica clasică. Cu toate acestea, aşa cum vom vedea mai 
tîrziu, poate fi util să-i acordăm o anumită atenţie, pentru a 
obţine o nouă înţelegere a posibilelor limite de relevanţă ale teo¬ 
riei relativităţii, ca şi a relaţiei dintre relativitate şi teoria cuan¬ 
tică. 


6. Teoria relativităţii 

Una dintre primele spărturi reale în conceptele clasice de ordine 
şi măsură a venit o dată cu teoria relativităţii. Este semnificativ 
să subliniem aici că rădăcina teoriei relativităţii a fost probabil 
într-o întrebare pe care şi-a pus-o Einstein cînd avea cincispre¬ 
zece ani: „Ce s-ar întîmpla dacă cineva s-ar mişca cu viteza lu¬ 
minii şi s-ar uita în oglindă?" Evident, nu ar vedea nimic de¬ 
oarece lumina ce vine de la faţa lui nu ar putea atinge niciodată 
oglinda. Aceasta l-a făcut pe Einstein să simtă că lumina este 
cumva fundamental deosebită de alte forme de mişcare. 

Din punctul nostru modem de vedere, mai avantajos, putem 
să accentuăm această diferenţă încă mai mult luînd în considera- 

re structura atomică a materiei din care sîntem constituiţi. Dacă 
ne deplasăm mai rapid decît lumina, aşa cum arată un calcul 
simplu, cîmpurile electromagnetice care menţin împreună ato¬ 
mii noştri ar rămîne în urma noastră (la fel cum undele produse 
de un avion rămîn în urmă cînd acesta se deplasează mai repede 
ca sunetul). In consecinţă, atomii noştri s-ar dispersa, iar noi ne-am 
dezintegra. Astfel, n-ar avea nici un sens să ne imaginăm că ne-am 
putea deplasa mai repede decît lumina. 

O caracteristică fundamentală a ordinii şi măsurii clasice a 
lui Galilei şi Newton este că se poate, în principiu, să se ajungă 
din urmă şi să se depăşească orice formă de mişcare atîta vreme 
cît viteza este finită. Totuşi, aşa cum s-a indicat aici, presupune¬ 
rea că putem ajunge din urmă şi depăşi lumina conduce la absur¬ 
dităţi. 

Percepţia potrivit căreia lumina ar trebui să fie considerată 
ca diferită de alte forme de mişcare este asemănătoare cu sesiza¬ 
rea, de către Galilei, a faptului că spaţiul vid şi un mediu vîscos 
sînt diferite în ceea ce priveşte exprimarea legilor fizicii. In ca¬ 
zul lui Einstein, se vede că viteza luminii nu este o viteză posi¬ 
bilă a unui obiect. Mai degrabă, este ca un orizont ce nu poate fi 
atins. Chiar dacă ni se pare că ne mişcăm înspre orizont, nu ne 
apropiem deloc. Atunci cînd ne mişcăm în direcţia unei raze de 
lumină, nu ne apropiem niciodată de viteza sa. Ea rămîne întot¬ 
deauna aceeaşi, c, faţă de noi. 

Relativitatea introduce noi concepte privind ordinea şi mă¬ 
sura timpului. Acestea nu mai sînt absolute , aşa cum era cazul în 
teoria newtoniană. Mai degrabă, ele sînt acum relative faţă de 
viteza sistemului de coordonate. Această relativitate a timpului 
este una dintre caracteristicile radical noi ale teoriei lui Einstein. 

O schimbare foarte semnificativă a limbajului este implicată 
în expresia noii ordini şi măsuri a timpului adusă de teoria rela¬ 
tivistă. Viteza luminii este considerată nu ca viteza posibilă a 
unui obiect , ci, de fapt, ca viteza maximă de propagare a unui 
semnal. Pînă acum, conceptul de semnal nu a jucat nici Uu iol în 
ordinea descriptivă generală subiacentă a fizicii, dar de acum, în 
acest context, el va juca un rol esenţial. 

Cuvîntul „semnal" conţine cuvîntul „semn", care înseamnă 
atît „a indica ceva" cît şi „a avea semnificaţie". Un semnal este 
desigur un tip de comunicare. Astfel, într-un anume sens, sem¬ 
nificaţia, înţelesul şi comunicarea devin relevante în expresia 
ordinii descriptive generale a fizicii (aşa cum s-a întîmplat, de 
asemenea, cu informaţia care totuşi este doar o parte a conţinu¬ 
tului sau a înţelesului unei comunicări). Poate că încă nu au fost 
sesizate în întregime implicaţiile acestora, adică felul în care 
anumite concepte foarte subtile de ordine, ce merg dincolo de 
cele ale mecanicii clasice, au fost introduse tacit în cadrul de¬ 
scriptiv general al fizicii. 

Noua ordine şi măsură introdusă în teoria relativităţii impli¬ 
că noi concepte de structură, în care noţiunea de corp rigid nu 
mai poate juca un rol esenţial. Intr-adevăr, nu este posibil să se 
obţină în relativitate o definiţie consistentă a unui corp rigid cu 
întindere, deoarece aceasta ar implica semnale mai rapide decît 
lumina. Pentru a încerca să acomodeze această nouă trăsătură a 
teoriei relativităţii înăuntrul conceptelor de structură mai vechi, 
fizicienii au fost conduşi la noţiunea de particulă care este un 
punct fără întindere, dar, cum bine se ştie, acest efort nu a dus la 
rezultate în general satisfăcătoare, din cauza cîmpurilor infinite pe 
care particulele punctuale le implică. De fapt, relativitatea implică 
faptul că nici particulele punctuale şi nici corpurile cvasirigide nu 
pot fi luate drept concepte primare. Mai degrabă, acestea trebuie 
să fie exprimate în termeni de evenimente şi procese. 



Figura 5.5 

De exemplu, orice structură localizabilă poate fi descrisă ca 
un tub de univers (vezi figura 5.5). înăuntrul acestui tub ABCD, 
se petrece un proces complex, aşa cum se indică prin mai multe 
linii figurate în interiorul tubului. Nu este posibil să analizăm în 
mod consistent mişcarea în interiorul acestui tub în termeni de 
„particule mai fine“ deoarece acestea ar trebui şi ele descrise ca 
tuburi, şi aşa mai departe ad infinitum. Mai mult, fiecare tub este 
parte dintr-un fundal sau context mai larg, aşa cum s-a indicat 
prin liniile de dinainte de AD , deşi, pînă la urmă, el se dizolvă 
înapoi în fundal, aşa cum s-a indicat prin liniile de după BC. 
Astfel, „obiectul" este o abstracţie a unei forme relativ invarian¬ 
te. Adică, este mai curînd un model de mişcare decît un lucru so¬ 
lid, separat, care există autonom şi permanent. 3 

Totuşi, pînă acum, problema obţinerii unei descrieri consis¬ 
tente a unui astfel de tub de univers nu a fost rezolvată. Einstein 
a încercat de fapt în mod foarte serios să obţină o astfel de de¬ 
scriere, în termenii unei teorii unificate a cîmpului. El a luat ca 
descriere primară cîmpul total al întregului univers. Acest cîmp 
este continuu şi indivizibil. Particulele trebuie atunci să fie vă¬ 
zute ca anumite tipuri de abstracţii din cîmpul total, corespun- 
zînd unor regiuni de cîmp foarte intens (numite singularităţi). Pe 
măsură ce creşte distanţa faţă de singularitate (vezi figura 5.6) 
cîmpul slăbeşte, pînă ce se uneşte imperceptibil cu cîmpul altor 
singularităţi. Dar nicăieri nu există o întrerupere sau o diviziune. 
Astfel, ideea clasică a unei separabilităţi a lumii în părţi distincte 
dar care interacţionează nu mai este valabilă sau relevantă. Mai 
degrabă, trebuie să privim universul ca pe un tot indivizibil şi 
nefârîmiţat. Divizarea în particule, sau în particule şi cîmpuri, 
este numai o abstracţie şi o aproximaţie brută. Ajungem prin 
urmare la o ordine care este radical diferită de cea a lui Galilei şi 
Newton — ordinea plenitudinii indivizibile. 

-J V A 


Figura 5.6 

Formulînd descrierea sa în termenii unui cîmp unificat, Ein- 
stein a dezvoltat teoria generală a relativităţii. Aceasta a implicat 
un număr suplimentar de noi concepte de ordine. Astfel, Einstein 
a considerat drept coordonate permise seturi arbitrare de curbe 
continue , lucrînd mai degrabă în termeni de ordine şi măsură 
curbilinie decît în termeni de ordine şi măsură rectilinie (deşi, 
desigur, asemenea curbe sînt aproximate local, pe distanţe sufi¬ 
cient de scurte, ca fiind rectilinii). Cu ajutorul principiului echi¬ 
valenţei dintre gravitaţie şi acceleraţie şi prin utilizarea simbolu¬ 
lui lui Christoffel T^., care descrie matematic viteza locală de 
„răsucire" a coordonatelor curbilinii, Einstein a fost capabil să 
pună această ordine şi măsură curbilinie în relaţie cu cîmpul gra¬ 
vitaţional. Această relaţie a implicat necesitatea unor ecuaţii neli¬ 
niare, adică a unor ecuaţii ale căror soluţii nu pot fi pur şi simplu 
însumate pentru a da noi soluţii. Această caracteristică neliniară a 
ecuaţiilor a fost de o semnificaţie crucială nu numai prin aceea că, 
în principiu, a deschis posibilitatea unor soluţii cu singularităţi 
stabile de tip particulă, de felul celor descrise mai sus (care nu pot 
fi soluţii ale unor ecuaţii liniare), dar şi prin aceea că a avut impli¬ 
caţii foarte importante în legătură cu chestiunea analizei lumii în 
componente distincte dar aflate în interacţiune. 

In discutarea acestei probleme, este folositor la început să 
observăm că rădăcina grecească a cuvîntului analysis (analiză) 
este lysis care, de asemenea, este rădăcina englezescului loosen, 
care înseamnă „a desface sau a dizolva". Bunăoară, un chimist 
poate să desfacă un component în constituenţii lui elementari de 
bază şi apoi el poate să pună aceşti constituenţi din nou împreu¬ 
nă şi astfel să sintetizeze compusul. Cuvintele „analiză" şi „sin¬ 
teză" au ajuns totuşi să se refere nu doar la operaţiile reale, fizi¬ 
ce sau chimice, cu lucruri, ci, de asemenea, la operaţii asemănă¬ 
toare realizate în gîndire. Prin urmare, se poate spune că fizica 
clasică este formulată în termenii unei analize conceptuale a lu¬ 
mii în părţi constituente (cum ar fi atomi sau particule elemen¬ 
tare) care sînt apoi conceptual reunite pentru a „sintetiza" un sis¬ 
tem întreg, prin luarea în considerare a interacţiunilor acestor 
părţi. 

Astfel de părţi pot fi separate în spaţiu (aşa cum sînt atomii), 
dar ele pot, de asemenea, corespunde şi unor noţiuni mai ab¬ 
stracte care nu implică separarea în spaţiu. De exemplu, într-un 
cîmp de undă care satisface o ecuaţie liniară, este posibil să se 
aleagă un set de „moduri normale" de mişcare ale întregului 
cîmp, fiecare putînd fi privit ca mişcîndu-se independent de ce¬ 
lelalte. Se poate atunci gîndi analitic acest cîmp ca şi cum orice 
formă posibilă a mişcării ondulatorii ar fi constituită dintr-o 
seamă de asemenea „moduri normale" independente. Chiar dacă 
acest cîmp de undă satisface o ecuaţie neliniară el poate fi încă 
analizat, într-o anumită aproximaţie, în termenii unui set de ast¬ 
fel de „moduri normale", dar acestea trebuie privite acum ca 
fiind reciproc dependente, datorită unui anumit tip de interacţiu¬ 
ne. Totuşi acest tip de „analiză şi sinteză" are doar o valoare li¬ 
mitată deoarece, în general, soluţiile ecuaţiilor neliniare au pro¬ 
prietăţi ce nu pot fi exprimate în termenii unei astfel de analize. 
(In termeni matematici se poate spune, de ex., că analiza implică 
serii ce nu converg întotdeauna.) într-adevăr, ecuaţiile neliniare 
ale teoriei unificate a cîmpului au, în general, acest caracter. 
Astfel, este clar că nu doar noţiunea de analiză în termeni de 
obiecte separate spaţial este în general irelevantă în contextul 
unor asemenea teorii, ci şi noţiunea de analiză în constituenţi 
mai abstracţi care nu sînt priviţi ca separaţi în spaţiu. 

Este important aici să atragem atenţia asupra diferenţei din¬ 
tre analiză şi descriere. Cuvîntul de-scribe înseamnă literal a de¬ 
scrie, dar cînd descriem lucrurile nu înseamnă, în general, că 
termenii ce apar într-o astfel de descriere pot fi în realitate „des¬ 
făcuţi" sau „separaţi" în componente cu comportare autonomă, 
ca apoi să îi reunim într-o sinteză. Mai degrabă, aceşti termeni 
sînt în general abstracţii care nu prea au sau nu au chiar deloc în¬ 
ţeles atunci cînd sînt considerate ca autonome şi separate unele 
de altele. Intr-adevăr, ceea ce este în primul rînd relevant într-o 
descriere este felul în care termenii sînt legaţi prin raport sau ra¬ 
ţiune. Printr-o descriere se înţelege chiar acest raport, sau raţiu¬ 
ne, care atrage atenţia asupra întregului. 

Astfel, chiar şi conceptual, o descriere nu constituie în gene¬ 
ral o analiză. Mai degrabă, o analiză conceptuală furnizează un 
tip special de descriere, în care putem să gîndim ceva ca şi cum 
ar fi sfărîmat în părţi cu comportare autonomă, care sînt gîndite 
apoi ca puse din nou împreună în interacţiune. Asemenea forme 
analitice de descriere au fost în general adecvate pentru fizica lui 
Galilei şi Newton, dar, aşa cum s-a indicat aici, nu au mai fost 
corespunzătoare în fizica lui Einstein. 

Deşi Einstein a realizat în fizică un început fertil prin aceas¬ 
tă nouă direcţie de gîndire, el nu a putut niciodată să ajungă la o 
teorie general coerentă şi satisfăcătoare, care să pornească de la 
conceptul de cîmp unificat. Aşa cum s-a arătat mai devreme, fi¬ 
zicienilor le-a rămas, prin urmare, problema de a încerca să 
adapteze la contextul relativităţii vechiul concept al analizei lu¬ 
mii în particule fără întindere, loc în care o astfel de analiză a 
lumii nu este, de fapt, relevantă sau consistentă. 

Va fi de ajutor aici să considerăm anumite posibile insufi¬ 
cienţe în abordarea de către Einstein a acestor chestiuni, deşi, 
desigur, doar într-un mod preliminar. In legătură cu aceasta, este 
util să amintim că în 1905 Einstein a scris trei articole funda¬ 
mentale, unul despre relativitate, unul despre cuantele de lumină 
(efectul fotoelectric) şi unul despre mişcarea browniană. Un stu¬ 
diu detaliat al acestor articole arată că ele sînt intim legate într-un 
număr de moduri, iar aceasta sugerează că în gîndirea de tinereţe 
a lui Einstein el privea, cel puţin tacit, aceste trei subiecte ca 
aspecte ale unei singure unităţi mai largi. Totuşi, o dată cu dez¬ 
voltarea relativităţii generale, a început să se pună un accent 
foarte puternic pe continuitatea cîmpurilor. Celelalte două su¬ 
biecte (mişcarea browniană şi proprietăţile cuantice ale luminii), 
care implicau un tip de discontinuitate ce nu era în armonie cu 
conceptul de cîmp continuu, au tins să treacă pe planul al doilea 
şi, pînă la urmă, să fie mai mult sau mai puţin abandonate, cel 
puţin în contextul relativităţii generale. 

In discutarea acestei chestiuni va fi de ajutor să luăm în con¬ 
siderare la început mişcarea browniană, care este, într-adevăr, 
foarte dificil de descris într-un mod invariant relativist. Deoare¬ 
ce mişcarea browniană implică „viteze instantanee" infinite, ea 

nu poate fi supusă restricţiei implicate de constanţa vitezei 
luminii. Pe de altă parte, în compensaţie, mişcarea browniană nu 
poate în general să fie purtătoarea unui semnal, întrucît un sem¬ 
nal este o anumită modulaţie „ordonată" a unei „purtătoare". Or, 
această ordine nu este separabilă de înţelesul unui semnal (deci, 
altfel spus, a schimba ordinea înseamnă a schimba înţelesul). In 
acest sens, se poate vorbi la propriu de propagarea unui semnal 
numai în contextul în care mişcarea „purtătoarei" este atît de re¬ 
gulată şi continuă încît ordinea nu este strictă. Totuşi, o dată cu 
mişcarea browniană, ordinea are un grad atît de înalt (adică 
„aleatoriu" în sensul obişnuit al cuvîntului) încît înţelesul unui 
semnal nu ar mai putea rămîne nealterat în timpul propagării. 
Prin urmare, nu există nici un motiv pentru care o curbă browni¬ 
ană cu o ordine infinită să nu poată fi luată ca parte a unei de¬ 
scrieri fundamentale a mişcării, atîta vreme cît viteza medie co¬ 
respunzătoare nu este mai mare decît cea a luminii. In acest fel, 
este posibil ca teoria relativităţii să apară ca relevantă pentru 
viteza medie corespunzătoare unei curbe browniene (care ar fi, 
de asemenea, potrivită pentru discutarea propagării unui sem¬ 
nal), în timp ce ea nu ar avea nici o relevanţă în contextul mai 
larg în care legea fundamentală ar fi legată mai curînd de curbe¬ 
le browniene cu grade indefinit de înalte decît de o curbă con¬ 
tinuă cu grad scăzut. A dezvolta o astfel de teorie ar implica, evi¬ 
dent, o nouă ordine şi măsură în fizică (trecînd dincolo atît de 
ideile newtoniene cît şi de cele einsteiniene) şi ar conduce la 
noile structuri corespunzătoare. 

Considerarea unor astfel de idei poate probabil să indice ce¬ 
va nou şi relevant. Totuşi, înainte de a urma în continuare acest 
tip de investigaţie, este mai bine să ne ocupăm de teoria cuan¬ 
tică: aceasta, în multe privinţe, este mult mai semnificativă aici 
decît mişcarea browniană. 

7. Teoria cuantică 

Teoria cuantică implică o schimbare în conceptele de ordine şi 
măsură mult mai radicală chiar decît cea pe care a făcut-o rela¬ 
tivitatea. Pentru a înţelege această schimbare, trebuie luate în 

considerare patru noi caracteristici cu semnificaţie fundamen¬ 
tală, introduse de această teorie. 

7.1 Indivizibilitatea cuantei de acţiune 

Această indivizibilitate implică faptul că tranziţiile între stări 
staţionare sînt, într-un anume sens, discrete. Astfel, nu are nici 
un sens să spui că un sistem trece prin serii continue de stări in¬ 
termediare, asemănătoare cu stările iniţiale şi finale. Aceasta 
este, desigur, destul de diferit de fizica clasică, care implică ase¬ 
menea serii continue de stări intermediare în orice tranziţie. 

7.2 Dualitatea undă-particulă a proprietăţilor materiei 

în condiţii experimentale diferite, materia se comportă fie pre¬ 
ponderent ca o undă, fie preponderent ca o particulă, dar întot¬ 
deauna, într-un anumit sens, se comportă ca ambele. 

7.3 Proprietăţile materiei ca potenţialităţi dezvăluite static 

Orice situaţie fizică este caracterizată acum printr-o funcţie de 
undă (sau, mai abstract, printr-un vector în spaţiul Hilbert). 
Această funcţie de undă nu este direct legată de proprietăţile ac¬ 
tuale ale unui obiect, eveniment sau proces individual. Mai de¬ 
grabă, ea trebuie gîndită ca o descriere a potenţialităţi lor din in¬ 
teriorul situaţiei fizice 4 . Potenţialităţi diferite şi în general reci¬ 
proc incompatibile (de ex., pentru comportarea ondulatorie sau 
corpusculară) sînt actualizate în diferite situaţii experimentale 
(aşa îneît dualitatea undă-particulă poate fi înţeleasă ca una din¬ 
tre formele principale de exprimare a unor astfel de potenţialităţi 
incompatibile). în general, funcţia de undă dă numai o măsură a 
probabilităţii de actualizare a diferitelor potenţialităţi într-un 
ansamblu statistic de observaţii similare realizate în condiţii 
speciale, şi nu poate să prezică ce se va întîmpla în detaliu în 
fiecare observaţie individuală. 

Acest concept de determinare statistică a potenţialităţilor re¬ 
ciproc incompatibile este, evident, foarte diferit de ceea ce se fa¬ 
ce în fizica clasică, aceasta neadmiţînd, înăuntrul ei, să confere 
conceptului de potenţialitate un astfel de rol fundamental. în fi- 

zică clasică, se crede că numai starea actuală a unui sistem 
poate fi relevantă într-o situaţie fizică dată şi că probabilitatea 
provine fie din cauză că nu o cunoaştem, fie din cauză că me¬ 
diem pe un ansamblu de stări efective care sînt distribuite în- 
tr-un domeniu de condiţii. In teoria cuantică nu are nici un sens 
să se discute stare actuală a unui sistem separat de întregul set de 
condiţii experimentale, care sînt esenţiale pentru a actualiza 
această stare. 

7.4 Corelaţii noncauzale (paradoxul lui Einstein, Podolsky şi Rosen) 

Din teoria cuantică rezultă că evenimente separate în spaţiu şi 
care nu au nici o posibilitate de legătură prin interacţiune sînt 
corelate, într-un mod ce nu admite, aşa cum se poate arăta, o 
explicaţie cauzală detaliată, prin propagarea unor efecte care să 
nu depăşească viteza luminii. Prin urmare, teoria cuantică nu 
este compatibilă cu bazele abordării einsteiniene a relativităţii, 
în care este esenţial ca astfel de corelaţii să fie explicabile prin 
semnale care se propagă cu viteze ce nu depăşesc viteza luminii. 

Toate acestea implică evident o năruire a ordinii generale de 
descriere care a dominat înainte de apariţia teoriei cuantice. Li¬ 
mitele acestei ordini „precuantice" sînt desigur reliefate foarte 
clar în termenii relaţiilor de incertitudine, care sînt de obicei 
ilustrate în termenii faimosului experiment al lui Heisenberg cu 
microscopul. 

Acest experiment va fi discutat acum aici, într-o formă cum¬ 
va diferită de cea folosită de Heisenberg, pentru a clarifica anu¬ 
mite chestiuni noi. Primul nostru pas constă în a vedea care este 
sensul clasic al unei măsurători de poziţie şi de impuls. Pentru a 
face aceasta, vom cerceta modul în care se utilizează nu un 
microscop cu lumină , ci unul cu electroni. 

Aşa cum se arată în figura 5.7, în ţintă există o „particulă ob¬ 
servată", în O , despre care se presupune că are, iniţial, un impuls 
cunoscut ( poate fi, de ex., în repaus, cu impulsul zero). Electro¬ 
nii cu energie cunoscută sînt incidenţi pe ţintă şi unul dintre 
aceştia este deflectat de particula din O. El trece prin lentila 

electronică, urmînd o orbită care în final îl focalizează în P. De 
aici, electronul lasă o urmă T după o anumită direcţie, pe măsură 
ce penetrează în emulsia fotografică. 


Fascicul 

electronic 



Emulsie 

fotografică 


Acum, rezultatele direct observabile ale acestui experiment 
sînt poziţia P şi direcţia urmei T, dar desigur acestea nu prezin¬ 
tă, în sine, nici un interes. Numai cunoscînd complet condiţiile 
experimentale (adică structura microscopului, ţinta, energia 
fasciculului incident de electroni etc.) devin semnificative rezul¬ 
tatele experimentale ale unei investigaţii în fizică. Cu ajutorul 
unei descrieri corespunzătoare a acestor condiţii se pot folosi 
rezultatele experimentale pentru a face inferenţe asupra poziţiei 
„particulei observate" în O şi asupra impulsului care i se trans¬ 
feră în procesul de deflectare a electronului incident. Astfel, deşi 
folosirea instrumentului influenţează particula observată, aceas¬ 
tă influenţă poate fi luată în considerare, în aşa fel îneît putem 
deduce, şi deci „cunoaşte", atît poziţia cît şi impulsul acestei 
particule în momentul deflectării electronului incident. 

Toate acestea sînt destul de simple în contextul fizicii cla¬ 
sice. Pasul nou al lui Heisenberg a fost de a considera implica¬ 
ţiile caracterului „cuantic" al electronului, care face „legătura" 
dintre rezultatele experimentale şi ceea ce se deduce din aceste 
rezultate. Acest electron nu mai poate fi descris ca fiind doar o 
particulă clasică. Mai degrabă, el trebuie descris şi în termenii 

unei „unde“, aşa cum se arată în figura 5.8. Spunem atunci că 
undele electronice sînt incidente pe ţintă şi difractate de atom 
în O. 

Figura 5. 8 

Ele trec prin lentilă, unde sînt în continuare difractate şi fo¬ 
calizate pe emulsie, în P. De aici, începe o urmă T (exact aşa 
cum se întîmpla în descrierea clasică). 

Evident, Heisenberg a fost cel care a introdus cele patru ca¬ 
racteristici principale ale teoriei cuantice la care ne-am referit 
la începutul acestei secţiuni. Astfel (aşa cum se întîmplă, de 
asemenea, în experimentul de interferenţă), el descrie electro¬ 
nul de legătură atît ca undă (cînd trece de la obiectul O, prin 
lentilă, pînă la imagine, în P), cit şi ca particulă (cînd ajunge în 
punctul P şi apoi lasă o urmă T). Transferul de impuls la „ato¬ 
mul observat" în O trebuie tratat ca discret şi indivizibil. Intre 
O şi P descrierea posibilă cea mai detaliată a electronului de 
legătură se face în termenii unei funcţii de undă care determină 
numai o distribuţie statistică de potenţialităţi a căror actualizare 
depinde de condiţiile experimentale (de ex., prezenţa atomilor 
sensibili în emusie care pot dezvălui electroni). In fine, rezulta¬ 
tele reale (spotul P, urma T şi proprietăţile atomului O) sînt co¬ 
relate în maniera noncauzală menţionată mai devreme în acest 
capitol. 

Prin utilizarea tuturor acestor caracteristici fundamentale 
ale teoriei cuantice în discuţia asupra electronului „de legătură", 

Heisenberg a putut să arate că există o limită a preciziei inferen¬ 
ţelor care se pot face despre obiectul observat, dată de relaţiile 
de incertitudine AxAp > h. La început, Heisenberg a explicat 
incertitudinea ca fiind rezultatul unui caracter „incert 1 * al orbitei 
exacte a „electronului de legătură 11 între O şi P, care implica, de 
asemenea, o „perturbare 11 incertă a atomului O cînd electronul 
era împrăştiat. Totuşi, Bohr 6 a examinat relativ amănunţit şi 
consecvent întreaga situaţie, arătînd clar că cele patru aspecte 
fundamentale ale teoriei cuantice, aşa cum sînt descrise mai sus, 
nu sînt compatibile cu nici o descriere în termeni de orbite pre¬ 
cis definite şi doar pentru noi „incerte 11 . Avem de-a face aici cu o 
situaţie complet nouă în fizică, în care noţiunea de orbită deta¬ 
liată nu mai poate avea vreun înţeles. Mai curînd, se poate spune 
probabil că relaţia dintre O şi P, realizată prin electronul „de 
legătură 11 , este mai degrabă asemănătoare cu un „salt cuantic 11 , 
indivizibil şi neanalizabil, între stări staţionare decît cu mişcări 
continue, deşi imprecis cunoscute, ale unei particule de la un 
capăt la altul al spaţiului dintre O şi P. 

Care poate fi atunci semnificaţia descrierii date experimen¬ 
tului lui Heisenberg? Evident, numai într-un context în care fizi¬ 
ca clasică este aplicabilă poate fi discutat acest experiment în 
mod coerent. O astfel de discuţie poate, prin urmare, cel mult să 
servească la indicarea limitelor de relevanţă ale modurilor clasi¬ 
ce de descriere; ea nu poate în realitate să dea o descriere care să 
fie coerentă într-un context „cuantic 11 . 

Totuşi, chiar atunci cînd a fost privită în acest fel, discuţia 
obişnuită a experimentului trece peste anumite puncte esenţiale 
care au o semnificaţie profundă şi care au consecinţe îndepăr¬ 
tate. Pentru a vedea care sînt acestea, observăm că, dintr-un anu¬ 
me set de condiţii experimentale, aşa cum sînt ele determinate 
de structura microscopului etc., se poate spune aproximativ că, 
într-un anume sens, limitele de aplicabilitate ale descrierii cla¬ 
sice sînt indicate de o anumită celulă în spaţiul fazelor al acestui 
obiect, celulă pe care o descriem prin A, ca în figura 5.9. Dacă 
totuşi ar fi existat un set dif erit de condiţii experimentale (de ex., 
un microscop cu altă aparatură, electroni cu energie diferită etc.) 

atunci aceste limite ar fi trebuit să fie fixate printr-o altă celulă 
în spaţiul fazelor, indicată prin B. Heisenberg a accentuat că 
ambele celule trebuie să aibă aceeaşi arie h, dar, făcînd aceasta, 
a lăsat în afara descrierii semnificaţia faptului că „formele" lor 
sînt diferite. 

Figura 5.9 


Desigur, în contextul fizicii clasice (în care cantităţile de 
ordinul constantei lui Planck, h, pot fi neglijate) toate celulele 
pot fi înlocuite prin puncte fără dimensiune, astfel încît „forme¬ 
le" lor nu au nici o semnificaţie. Prin urmare, se poate spune că 
rezultatele experimentale nu fac nimic mai mult decît să permită 
deducţii despre un obiect observat, deducţii în care „formele" 
celulelor, şi deci detaliile condiţiilor experimentale, joacă numai 
rolul unor legături intermediare în lanţul raţionamentelor, care 
cad în afara rezultatului fundamental ce este dedus. Aceasta în¬ 
seamnă că se poate spune în mod consecvent că obiectul obser¬ 
vat există separat şi independent de instrumentul de observare, 
în sensul că el poate fi văzut ca „avînd" anumite proprietăţi după 
cum interacţionează sau nu cu orice altceva (cum ar fi un instru¬ 
ment de observare). 

Totuşi în contextul „cuantic" situaţia este foarte diferită. 
Aici, „formele" celulelor rămîn relevante, ca părţi esenţiale ale 
descrierii particulei observate. Aşadar, aceasta din urmă nu poa¬ 
te fi descrisă corect decît în conjuncţie cu o descriere a condiţii¬ 
lor experimentale; şi dacă se merge mai în detaliu, la un trata¬ 
ment matematic în conformitate cu legile teoriei cuantice, 
„funcţia de undă" a „obiectului observat" nu poate fi specificată 

separat de o precizare a funcţiei de undă a „electronului de legă¬ 
tură", care, la rîndul ei, cere o descriere a tuturor condiţiilor ex¬ 
perimentale (astfel că relaţia dintre obiect şi rezultatul observat 
este, de fapt, un exemplu de corelaţii de tipul celor indicate de 
Einstein, Podolsky şi Rosen, şi anume unele care nu pot fi expri¬ 
mate în termeni de propagare de semnale ca lanţuri de influenţă 
cauzală). Aceasta înseamnă că descrierea condiţiilor experimen¬ 
tale nu poate fi lăsată deoparte, doar ca o legătură intermediară 
în deducţie, ci rămîne inseparabilă de descrierea a ceea ce se 
numeşte obiect observat. Contextul „cuantic" cere astfel un nou 
tip de descrieri, care nu implică separabilitatea dintre „obiectul 
observat" şi „instrumentul de observare". în loc de aceasta, for¬ 
ma condiţiilor experimentale şi semnificaţia rezultatelor experi¬ 
mentale trebuie să fie acum un întreg, în care analiza în elemente 
existente autonom nu este relevantă. 

Ceea ce se înţelege aici prin plenitudine ar putea fi indicat 
metaforic atrăgînd atenţia asupra unui model (cum ar fi cel de pe 
un covor). în măsura în care ceea ce e relevant este modelul, nu 
are nici un sens să se spună că diferitele părţi ale sale (de ex., 
diversele flori şi diverşii copaci care se văd pe covor) sînt obiec¬ 
te separate în interacţiune. Asemănător, în contextul cuantic, se 
pot privi termeni precum „obiect observat", „instrument de ob¬ 
servare", „electron de legătură", „rezultate experimentale" etc. 
ca aspecte ale unui singur „model" atotcuprinzător, care sînt în 
consecinţă abstractizate sau „indicate" prin modul nostru de de¬ 
scriere. Prin urmare, a vorbi aici de interacţiunea dintre „instru¬ 
mentul de observare" şi „obiectul observat" nu are sens. 

O schimbare centrală, relevantă în ordinea descriptivă ceru¬ 
tă de teoria cuantică, este deci eliminarea conceptului de analiză 
a lumii în părţi relativ autonome, existente separat dar în interac¬ 
ţiune. Mai degrabă, accentul fundamental este pus acum pe ple¬ 
nitudinea nedivizată, în care instrumentul de observare nu este 
separat de ceea ce se observă. 

Deşi teoria cuantică este foarte diferită de relativitate totuşi, 
într-un sens mai adînc, ele au în comun faptul că implică această 
plenitudine nedivizată. Astfel, în relativitate, o descriere consec- 

ventă a instrumentelor ar trebui să se facă în termenii unei struc¬ 
turi de singularităţi ale cîmpului (corespunzătoare cu ceea ce, în 
general, se cheamă acum „atomii constituenţi" ai instrumentu¬ 
lui). Acestea ar fuziona cu cîmpurile singularităţilor, ce con¬ 
stituie „particula observată" (şi, pînă la urmă, cu cele care con¬ 
stituie „atomii din care este constituit observatorul uman"). 
Acesta este un tip de plenitudine diferit de cel implicat de teoria 
cuantică, dar este asemănător prin aceea că nu poate exista o 
separare fundamentală între instrumentul de observaţie şi obiec¬ 
tul observat. 

Totuşi, în ciuda acestei asemănări profunde, nu s-a dovedit 
posibilă unificarea relativităţii şi a teoriei cuantice într-un mod 
coerent. Unul dintre principalele motive este faptul că nu există 
mijloace consistente de a introduce structuri extinse în relativi¬ 
tate, astfel că particulele trebuie tratate ca puncte fără întindere. 
Aceasta a dus la rezultate infinite în calculele din teoria cîmpului 
cuantic. Prin diverşi algoritmi formali (renormalizare, matrice S 
etc.) s-au obţinut, din teorie, anumite rezultate finite şi în mod 
esenţial corecte. Totuşi, în profunzime, teoria rămîne în general 
nesatisfăcătoare, nu numai deoarece conţine ceea ce par a fi cel 
puţin contradicţii serioase, ci şi pentru că are cu siguranţă un nu¬ 
măr de caracteristici arbitrare care sînt capabile de o adaptare in¬ 
definită la fapte, cumva ca o reminiscenţă a modului în care epi- 
ciclurile ptolemeice puteau fi făcute să se potrivească cu aproape 
orice date de observaţie care ar putea să apară în aplicarea unui 
astfel de cadru descriptiv (în renormalizare, de ex., funcţia stării 
de vid are un număr infinit de caracteristici arbitrare). 

Cu toate acestea, nu ar fi foarte folositor să facem o analiză 
mai detaliată a acestor probleme. Mai degrabă, va fi util să atra¬ 
gem atenţia asupra cîtorva dificultăţi generale, a căror conside¬ 
rare arată că aceste detalii nu sînt foarte relevante în contextul 
discuţiei de faţă. 

în primul rînd, teoria cuantică a cîmpului începe prin a defini 
un cîmp 4Acest cîmp este un operator cuantic, dar şi t 
descriu o ordine continuă în spaţiu şi timp. Pentru a prezenta 
chestiunea mai detaliat, putem scrie elementul de matrice 

4 ’ijtf.t). Totuşi, imediat ce impunem condiţia de invarianţă rela¬ 
tivistă, deducem „fluctuaţii infinite", adică x ¥ ij {x,t) este, în gene¬ 
ral, infinit şi discontinuu din cauza fluctuaţiilor cuantice „de 
punct zero". Aceasta contrazice presupunerea iniţială a conti¬ 
nuităţii tuturor funcţiilor necesare în orice teorie relativistă. 

Accentul pus pe ordinea continuă este (aşa cum s-a arătat în 
secţiunea anterioară) o slăbiciune serioasă a teoriei relativităţii. 
Totuşi, dacă ne ocupăm de ordinea discontinuă (de ex., ca în 
mişcarea browniană), atunci noţiunea de semnal nu mai este re¬ 
levantă (şi, o dată cu ea, ideea de limitare la viteza luminii); şi, 
dacă noţiunea de semnal nu joacă un rol fundamental, sîntem 
liberi din nou să acordăm structurilor extinse un rol primordial 
în'descrierile noastre. 

Desigur, limitarea la viteza luminii se va menţine în medie 
şi pe intervale lungi de timp. Astfel, conceptele relativiste vor fi 
relevante în cazuri limită corespunzătoare. Dar teoria relativită¬ 
ţii nu trebuie doar să fie impusă teoriei cuantice. Tocmai această 
impunere unei teorii a ordinii descriptive subiacente corespun¬ 
zătoare altei teorii conduce la caracteristici arbitrare şi la posi¬ 
bile contradicţii. Pentru a vedea cum se întîmplă aceasta, obser¬ 
văm că, dacă ideea relativistă de a acorda un rol fundamental 
posibilităţii de a semnaliza dintr-un punct al unei regiuni date în 
altul are vreun sens, sursa semnalului trebuie să fie clar separată 
de regiunea în care este recepţionat nu doar spaţial, ci şi în sen¬ 
sul că cele două trebuie să fie în mod esenţial autonome în com¬ 
portarea lor. 

Astfel, aşa cum se arată în figura 5.10, dacă un semnal este 
emis de la tubul de univers al unei surse aflate în A, atunci el tre¬ 
buie să se propage continuu, fără schimbarea ordinii, spre B, tu¬ 
bul de univers al receptorului. Totuşi, la un nivel cuantic de de¬ 
scriere, ordinea temporală a evenimentelor în tubul de univers la 
A şi B poate, în conformitate cu principiul de incertitudine, să nu 
mai fie definibilă în modul uzual. Chiar şi numai acest fapt sin¬ 
gur ar putea face noţiunea de semnal lipsită de sens. In plus, no¬ 
ţiunea de separare spaţială clară şi distinctă dintre A şi B, ca şi 
cea a posibilei autonomii în comportarea lor, nu va mai fi rele- 

vantă, deoarece „contactul** între A şi B trebuie acum să fie văzut 
ca asemănător cu un salt cuantic indivizibil al unui atom între 
stări staţionare. Mai mult, dezvoltarea ulterioară a acestui con¬ 
cept după liniile experimentului lui Einstein, Podolsky şi Rosen 
conduce la concluzia că legătura dintre A şi B nu poate fi descri¬ 
să în general în termeni de propagare a influenţelor cauzale (al 
căror tip de propagare trebuie în mod evident să dea seama de o 
„purtătoare** subiacentă a semnalului). 



Pare clar, atunci, că noţiunea relativistă de semnal pur şi 
simplu nu se potriveşte în mod coerent în contextul „cuantic**. 
Aceasta se întîmplă în primul rînd deoarece un astfel de semnal 
implică posibilitatea unui anume tip de analiză, care nu este 
compatibil cu acel soi de plenitudine nedivizată implicat de teo¬ 
ria cuantică. în legătură cu aceasta, se poate desigur spune că, 
deşi teoria lui Einstein a cîmpului unificat neagă posibilitatea 
unei analize ultime a lumii în elemente componente autonome, 
ideea că posibilitatea unui semnal joacă un astfel de rol funda¬ 
mental implică un tip mai abstract şi diferit de analiză, bazat pe 
un fel de „conţinut informaţional** independent şi autonom, care 
e diferit în regiuni diferite. Acest tip abstract de analiză poate să 

fie inconsistent nu doar cu teoria cuantică ci şi, foarte probabil, 
cu plenitudinea nedivizată implicată în celelalte aspecte ale teo¬ 
riei relativităţii. 

Ceea ce se sugerează de la sine este că va trebui să luăm se¬ 
rios în considerare posibilitatea de a elimina ideea rolului funda¬ 
mental al conceptului de semnal, dar, în schimb, vom reţine ce¬ 
lelalte aspecte ale teoriei relativităţii (în special principiul că 
legile sînt relaţii invariante şi acela că, prin neliniaritatea ecua¬ 
ţiilor sau în alt fel, analiza în componente autonome nu va mai fi 
relevantă). Astfel, renunţînd la ataşamentul faţă de un anumit tip 
de analiză, care nu se armonizează cu contextul „cuantic* 1 , des¬ 
chidem calea pentru o nouă teorie, capabilă să înţeleagă ceea ce 
este încă valabil în teoria relativităţii şi care nu neagă plenitu¬ 
dinea indivizibilă implicată în teoria cuantică. 

Pe de altă parte, teoria cuantică conţine de asemenea un ata¬ 
şament implicit faţă de un anume fel de analiză foarte abstractă, 
care nu se armonizează cu tipul de plenitudine indivizibilă im¬ 
plicat de teoria relativităţii. Pentru a vedea ce înseamnă aceasta, 
să observăm că discuţii ca cele purtate asupra microscopului lui 
Heisenberg accentuează plenitudinea indivizibilă a instrumentu¬ 
lui de observare şi a obiectului observat numai în contextul re¬ 
zultatelor actuale ale unui experiment. Totuşi, în teoria matema¬ 
tică, funcţia de undă încă mai este considerată ca fiind, în gene¬ 
ral, o descriere de potenţialităţi statistice complete care sînt pri¬ 
vite ca existente separat şi autonom. Cu alte cuvinte, obiectul 
actual şi individual al fizicii clasice este înlocuit printr-un tip 
mai abstract de obiect potenţial şi statistic. Despre acesta din ur¬ 
mă se spune că el corespunde „stării cuantice a sistemului" care, 
la rîndul ei, corespunde „funcţiei de undă a sistemului" (sau, mai 
general, unui vector din spaţiul Hilbert). O astfel de utilizare a 
limbajului (de ex., de a introduce expresii ca „starea unui sis¬ 
tem") implică faptul că ne gîndim la ceva care are un tip de exis¬ 
tenţă separat şi autonom. 

Consistenţa acestui mod de utilizare a limbajului depinde 
într-o mare măsură de presupunerea matematică după care ecua¬ 
ţia undei (adică legea ce guvernează modificările în timp ale 
funcţiei de undă sau ale vectorului din spaţiul Hilbert) este linia- 

ia. (Au fost propuse ecuaţii neliniare pentru operaţii cu cîmpul 
dar, chiar şi aici, acesta este doar un tip limitat de neliniaritate, 
în sensul că ecuaţia fundamentală pentru „vectorul de stare în 
spaţiul Hilbert“ este întotdeauna luată ca liniară.) O astfel de li¬ 
niaritate a ecuaţiilor ne permite atunci să privim „vectorii de sta¬ 
re" ca avînd un tip de existenţă autonomă (asemănătoare în anu¬ 
mite moduri cu cea atribuită în teoriile clasice de cîmp modu¬ 
rilor normale, dar diferită prin aceea că sînt mai abstracte). 

Această autonomie completă a „stării cuantice" a sistemului 
este presupusă a se menţine numai atunci cînd nu este observată. 
Cînd este însă observată, se presupune că avem de-a face cu 
două sisteme iniţial autonome care au ajuns să interacţioneze. 
Unul dintre acestea este descris de „vectorul de stare al obiectu¬ 
lui observat", iar celălalt de „vectorul de stare al aparatului cu 
care se observă". 

Prin luarea în considerare a acestei interacţiuni sînt introdu¬ 
se anumite trăsături noi care corespund faptului că se ţine seama 
de posibilitatea actualizării potenţialităţilor sistemului observat 
pe seama altora, care nu pot fi actualizate în acelaşi timp. (Ma¬ 
tematic, se poate spune că „pachetul de undă este redus" sau că 
„are loc o operaţie de proiecţie".) 

Există multe controverse şi discuţii despre felul în care tre¬ 
buie tratată această fază, deoarece conceptele fundamentale im¬ 
plicate aici nu par a fi foarte clare. Totuşi scopul nostru aici nu 
este de a critica în detaliu aceste eforturi. Mai degrabă, dorim 
doar să subliniem că această întreagă direcţie de abordare resta¬ 
bileşte, la nivelul abstract al potenţialităţilor statistice, acelaşi tip 
de analiză în componente separate şi autonome aflate în interac¬ 
ţiune, care este negat la nivelul mai concret al obiectelor indivi¬ 
duale. Tocmai acest tip de analiză abstractă nu este coerent cu 
ordinea descriptivă subiacentă fundamentală a teoriei relativită¬ 
ţii, căci, aşa cum s-a văzut, teoria relativităţii nu este compatibi¬ 
lă cu o astfel de analiză a lumii în componente separate. Mai 
degrabă, ea implică în final că astfel de „obiecte" trebuie înţele¬ 
se ca fuzionînd unul cu celălalt (aşa cum se întîmplă cu singu¬ 
larităţile cîmpului) pentru a forma un întreg indivizibil. Asemă¬ 
nător, se poate considera ideea că, printr-o neliniaritate comple¬ 
tă sau în vreun alt mod, teoria cuantică poate fi capabilă să se 

schimbe, aşa că teoria nou rezultată va implica, de asemenea, 
plenitudinea nedivizată, nu doar la nivelul fenomenului indivi¬ 
dual actual ci şi la nivelul potenţialităţilor tratate în termeni de 
agregate statistice. In acest fel, acele aspecte ale teoriei cuantice 
care sînt încă valabile vor reuşi să se armonizeze cu acele 
aspecte ale relativităţii care îşi păstrează şi ele valabilitatea. 

A renunţa la rolul fundamental atît al semnalului cît şi al stă¬ 
rii cuantice nu este totuşi puţin lucru. A găsi o teorie nouă care 
să meargă mai departe fără acestea va cere evident concepte ra¬ 
dical noi de ordine, măsură şi structură. 

Se poate sugera aici că ne aflăm într-o poziţie care este, în 
anumite feluri, asemănătoare cu cea în care se găsea Galilei cînd 
şi-a început cercetările. O mare cantitate de muncă a fost depusă 
pentru a arăta incorectitudinea vechilor idei, potrivit cărora era 
suficientă doar ajustarea matematică a unui nou domeniu de 
fapte (comparabil cu ceea ce au făcut Copernic, Kepler şi alţii), 
dar noi încă nu ne-am eliberat în întregime de vechea ordine de 
gîndire, de folosire a limbajului şi de observare. Trebuie deci să 
percepem o nouă ordine. întocmai ca pentru Galilei, aceasta tre¬ 
buie să implice sesizarea de noi diferenţe, aşa încît o bună parte 
din ceea ce s-a crezut că este fundamental în vechile idei va fi 
perceput ca mai mult sau mai puţin corect, dar fără a mai avea o 
relevanţă primordială (aşa cum s-a întîmplat, de exemplu, cu 
unele dintre ideile de bază ale lui Aristotel). Cînd vom vedea 
noile diferenţe fundamentale (aşa cum s-a întîmplat cu Newton) 
vom fi capabili să percepem un nou raport sau o nouă raţiune 
universală care leagă şi unifică toate diferenţele. Aceasta ne 
poate duce, pînă la urmă, la fel de departe de teoria cuantică şi 
de relativitate pe cît au mers ideile lui Newton de departe faţă de 
cele ale lui Copemic. 

Desigur, aceasta nu se poate face peste noapte. Trebuie să 
muncim răbdător, încet şi cu atenţie, pentru a înţelege situaţia 
generală de astăzi din fizică într-un mod nou. Anumiţi paşi pre¬ 
liminări de acest tip vor fi discutaţi în capitolul 6. 

TEORIA CUANTICĂ, INDICATOR 
AL UNEI NOI ORDINI ÎN FIZICĂ 

Partea B: Ordine implicită şi explicită 
în legea fizică 


1.Introducere 

Capitolul 5 a atras atenţia asupra apariţiei de noi ordini în de¬ 
cursul istoriei fizicii. O caracteristică generală rezultată din dez¬ 
voltarea acestui subiect a fost tendinţa de a privi anumite con¬ 
cepte fundamentale de ordine ca permanente şi neschimbătoare. 
Sarcina fizicii a fost atunci considerată a fi aceea de a acomoda 
noile observaţii prin adaptări înăuntrul acestor concepte fun¬ 
damentale de ordine, astfel încît să corespundă cu noile fapte. 
Acest tip de adaptare a început cu epiciclurile ptolemeice, care 
au continuat din Antichitate şi pînă la apariţia lucrărilor lui 
Copernic, Kepler, Galilei şi Newton. Atîta timp cît conceptele 
fundamentale de ordine în fizica clasică au fost exprimate clar, 
s-a presupus că ceea ce mai trebuie făcut în fizică ar consta în 
acomodarea noilor fapte, prin adaptarea lor în interiorul ordinii. 
Aceasta a continuat pînă la apariţia relativităţii şi teoriei cuan¬ 
tice. Se poate spune în mod corect că, de atunci, direcţia princi¬ 
pală de lucru în fizică a constat din adaptări înăuntrul ordinilor 
generale subiacente acestor teorii, pentru ca ele să fie acomodate 
cu faptele la care, la rîndul lor, au condus. 

Se poate astfel deduce că acomodarea înăuntrul cadrelor de 
ordine deja existente a fost considerată în general ca principala 
activitate ce trebuie accentuată în fizică, în timp ce perceperea 
de noi ordini a fost considerată ca ceva ce se întîmplă numai 
ocazional, probabil în perioade revoluţionare, în timpul cărora s-a 
năruit ceea ce era privit ca fiind procesul normal de acomodare. 1 

Este oportun, în legătură cu acest subiect, să luăm în consi¬ 
derare descrierea de către Piaget 2 a tuturor percepţiilor inteli¬ 
gente în termenii a două mişcări complementare, acomodarea 
şi asimilarea. Din rădăcinile „mod“, înseamnînd „măsură", şi 
„corn", însemnînd „împreună", se vede că a acomoda înseamnă 
„a stabili o măsură comună" (vezi capitolul 5 pentru o discuţie a 
sensurilor mai largi ale conceptului de măsură care sînt în acest 
context relevante). Exemple de acomodare sînt ajustarea, cro¬ 
irea după un model, adaptarea, imitarea, conformarea la reguli 
etc. Pe de altă parte, „a asimila" înseamnă „a digera" sau a trans¬ 
forma într-un tot comprehensibil şi inseparabil (care se include 
pe sine). Astfel, a asimila înseamnă „a înţelege". 

Este clar că în percepţia inteligentă, trebuie accentuat în pri¬ 
mul rînd pe asimilare, în timp ce acomodarea tinde să joace un 
rol relativ secundar, în sensul că principala sa semnificaţie este 
un ajutor adus asimilării. 

Desigur, putem în anumite tipuri de contexte doar să acomo¬ 
dăm ceva ce observăm în interiorul ordinilor cunoscute de gîn- 
dire şi, chiar în acest act, acel ceva va fi asimilat în mod cores¬ 
punzător. Totuşi este necesar, în contexte mult mai generale, să 
se acorde o atenţie serioasă posibilităţii ca vechile ordini de gîn- 
dire să nu mai fie relevante, astfel că ele nu mai pot fi adaptate 
în mod coerent pentru a se potrivi cu noul fapt. Aşa cum s-a pre¬ 
zentat destul de detaliat în capitolul 5, se poate vedea irelevanţa 
vechilor diferenţe şi relevanţa noilor diferenţe, şi în acest fel se 
poate deschide calea pentru percepţia de noi ordini, noi măsuri 
şi noi structuri. 

în mod clar, o astfel de percepţie poate să aibă loc în aproa¬ 
pe orice moment, şi nu trebuie să fie restrînsă la perioade ne¬ 
obişnuite şi revoluţionare în care se constată că vechile ordini nu 
mai pot fi adaptate în mod convenabil faptelor. Mai degrabă, pu¬ 
tem fi permanent gata să renunţăm la vechile concepte de ordine 
în diverse contexte, care pot fi largi sau înguste şi să percepem 
noi concepte ce pot fi relevante în asemenea contexte. Astfel, în¬ 
ţelegerea faptului prin asimilarea lui în interiorul a noi ordini de- 

vine ceea ce am putea numi modul normal de a face cercetare 
ştiinţifică. 

A lucra în felul acesta înseamnă evident a pune accentul mai 
ales pe ceva asemănător percepţiei artistice. O astfel de percep¬ 
ţie începe prin a observa întregul fapt, în deplina sa individuali¬ 
tate, şi apoi, gradat, articulează ordinea care este potrivită pentru 
asimilarea acestui fapt. Ea nu începe cu preconcepţii abstracte 
despre ce trebuie să fie ordinea, care sînt apoi adaptate ordinii 
observate. 

Care este, atunci, rolul corespunzător al acomodării faptelor în 
interiorul ordinilor, măsurilor şi structurilor teoretice cunoscute? 
Este important să observăm aici că faptele nu trebuie considerate 
ca şi cînd ar fi obiecte independent existente pe care le-am putea 
găsi sau aduna de prin laboratoare. Mai degrabă, aşa cum indică 
rădăcina latină a cuvîntului „facere", faptul este „ceea ce a fost 
făcut" (cum ar fi în „manufactură"). Astfel, într-un anumit sens, 
„facem" faptul. Adică, începînd cu percepţia imediată a unei si¬ 
tuaţii reale, dezvoltăm faptul dîndu-i o ordine, o formă şi o 
structură suplimentară, cu ajutorul conceptelor noastre teoretice. 
De ex., în vechime, prin folosirea conceptelor de ordine domi¬ 
nante, omul a fost condus la a „face" faptul despre mişcări pla¬ 
netare prin descriere şi măsurare în termeni de epicicluri. In fizi¬ 
ca clasică, faptul a fost „făcut" în termeni de ordine a orbitelor 
planetare, măsurate prin poziţii şi timpi. în relativitatea genera¬ 
lă, faptul a fost „făcut" în termenii ordinii geometriei riemannie- 
ne şi ai măsurii implicate de concepte cum ar fi „curbura spaţiu¬ 
lui". în teoria cuantică, faptul a fost făcut în termeni de niveluri 
de energie, numere cuantice, grupuri de simetrie etc., împreună 
cu măsurile corespunzătoare (de ex., secţiuni de împrăştiere, 
sarcini şi mase ale particulelor etc.). 

Este atunci clar că schimbările de ordine şi măsură în teorie 
conduc, în final, la noi moduri de a face experimente şi la tipuri 
noi de instrumente, care, la rîndul lor, duc la „facerea" unor fap¬ 
te de noi tipuri, ordonate şi măsurate în mod corespunzător. în 
această dezvoltare, faptul experimental serveşte în primul rînd 
ca un test pentru conceptele teoretice. Astfel, aşa cum s-a arătat 



210 / Plenitudinea lumii ţi ordinea ei 

în capitolul 5, forma generală a explicaţiei teoretice este cea a 
unui tip generalizat de raport sau raţiune. „Aşa cum e A faţă de 
B în structura noastră de gîndire, aşa este şi în realitate." Acest 
raport sau raţiune constituie un tip de „măsură comună" sau de 
„acomodare" dintre teorie şi fapt. 

Atîta timp cît predomină o astfel de măsură comună, desigur 
că nu este nevoie ca teoria să fie schimbată. Dacă se constată că 
măsura comună nu este realizată, atunci primul pas este să se va¬ 
dă dacă poate fi restabilită prin ajustări în interiorul teoriei, fără 
o schimbare în ordinea sa subiacentă. Dacă după eforturi rezo¬ 
nabile nu se obţine o acomodare adecvată de acest tip, atunci 
este necesară o percepţie proaspătă a întregului fapt. Aceasta 
include acum nu doar rezultatele experimentelor ci şi eşecul 
anumitor direcţii ale teoriei în a se potrivi cu rezultatele experi¬ 
mentale într-o „măsură comună ". Atunci, aşa cum s-a indicat 
mai devreme, trebuie să sesizăm foarte precis toate diferenţele 
relevante care sînt subiacente ordinii principale din teoria veche, 
pentru a vedea dacă există loc pentru o schimbare a ordinii atot¬ 
cuprinzătoare. S-a accentuat aici că acest tip de percepţie ar fi 
propriu-zis întreţesut în mod continuu cu activităţi ce aveau ca 
scop acomodarea şi care nu ar trebui întîrziate atît de mult încît 
întreaga situaţie să devină confuză şi haotică, cerînd, aparent, 
distrugerea revoluţionară a vechii ordini pentru a o clarifica. 

Aşa cum relativitatea şi teoria cuantică au arătat că nu are 
nici un sens să despărţim aparatul de observaţie de ceea ce se ob¬ 
servă, la fel şi consideraţiile în discuţie aici indică faptul că nu 
are nici un sens să separăm faptul observat (împreună cu instru¬ 
mentele folosite pentru a-1 observa) de conceptele teoretice de 
ordine care ne ajută să dăm „formă" acestui fapt. în măsura în 
care vom continua să dezvoltăm noi concepte de ordine ce trec 
dincolo de cele ale relativităţii şi teoriei cuantice, nu va fi potri¬ 
vit să încercăm să aplicăm imediat aceste concepte la proble¬ 
mele curente care au apărut prin luarea în considerare a setului 
prezent de fapte experimentale. Mai degrabă, în acest context, 
este nevoie, în linii foarte mari, să asimilăm faptul întreg din fi¬ 
zică înăuntrul noilor noţiuni teoretice de ordine. După ce acest 

fapt a fost în general „digerat" putem începe să întrezărim noi 
moduri în care astfel de concepte de ordine pot fi testate şi, 
poate, extinse în direcţii variate. Aşa cum s-a arătat la sfîrşitul 
capitolului 5, trebuie să înaintăm încet şi cu răbdare: aici sau ori¬ 
unde faptele „nedigerate" ne pot deruta. 

Faptul şi teoria sînt astfel văzute ca aspecte diferite ale unui 
întreg în care analiza în părţi separate, dar aflate în interacţiune, 
nu este relevantă. Adică, nu numai că plenitudinea nedivizată 
este implicată în conţinutul fizicii (în special în relativitate şi în 
teoria cuantică), dar, de asemenea, şi în maniera de lucru din 
fizică. Aceasta înseamnă că nu încercăm întotdeauna să forţăm 
teoria să se potrivească cu tipurile de fapte care pot fi adecvate 
cu ordinile generale de descriere acceptate de obicei, ci că sîn- 
tem gata, cînd este necesar, să considerăm şi schimbări în ceea 
ce înţelegem prin fapt, schimbări care pot fi cerute pentru asimi¬ 
larea unui astfel de fapt în interiorul a noi concepte teoretice de 
ordine. 


2. Plenitudinea nedivizată — lentila şl holograma 

Plenitudinea nedivizată a modurilor de observare, folosire a apa¬ 
ratelor şi de înţelegere teoretică indicate mai sus implică nevoia 
de a lua în considerare o nouă ordine de fapt , şi anume una 
privind maniera în care sînt legate între ele modurile de înţele¬ 
gere teoretică, de observare şi de folosire a aparatelor. Pînă 
acum, mai mult sau mai puţin, am luat de bună o astfel de relaţie, 
fără a da o atenţie serioasă manierei în care ea apare, foarte pro¬ 
babil din cauza convingerii că studiul subiectului aparţine mai 
degrabă „istoriei ştiinţei" decît „ştiinţei propriu-zise". Totuşi s-a 
sugerat acum că luarea în considerare a acestei relaţii este esen¬ 
ţială pentru o înţelegere adecvată a înseşi ştiinţei, deoarece con¬ 
ţinutul faptului observat nu poate fi conceput în mod coerent ca 
separat de modurile de observare şi folosire a instrumentelor şi 
de modurile de înţelegere teoretică. 

Un exemplu de relaţie foarte strînsă între folosirea instru¬ 
mentelor şi teorie poate fi propus luînd în considerare lentila, 
care a fost desigur una dintre caracteristicile esenţiale a ceea ce 
s-a aflat în spatele dezvoltării gîndirii ştiinţifice modeme. Ca¬ 
racteristica esenţială a lentilei, aşa cum s-a indicat în figura 6.1, 
constă în aceea că formează o imagine în care un punct dat P al 
obiectului corespunde (într-un grad înalt de aproximaţie) cu un 
punct Q al imaginii. Punînd astfel în evidenţă atît de precis co¬ 
respondenţa dintre caracteristicile specifice ale obiectului şi ale 
imaginii, lentila măreşte într-o mare măsură capacitatea omului 
de a lua cunoştinţă de diversele părţi ale obiectului şi de diverse¬ 
le relaţii dintre aceste părţi. în acest mod, este încurajată tendinţa 
de a gîndi în termeni de analiză şi sinteză. Mai mult, ea a făcut 
posibilă o enormă extindere a ordinii clasice a analizei şi sintezei 
la obiecte care erau fie foarte îndepărtate, fie foarte mari, fie foarte 
mici sau care se mişcau prea rapid pentru a fi ordonate în acest 
mod cu ochiul liber. în consecinţă, oamenii de ştiinţă au fost încu¬ 
rajaţi să-şi extrapoleze ideile şi să creadă că o astfel de abordare ar 
fi relevantă şi valabilă indiferent cît de departe ar merge, în toate 
condiţiile, contextele şi gradele de aproximaţie posibile. 

Totuşi, aşa cum s-a văzut în capitolul 5, relativitatea şi teo¬ 
ria cuantică implică o plenitudine nedivizată, în care analiza în 
părţi distincte şi bine definite nu mai este relevantă. 



Există oare vreun procedeu capabil să ofere o percepţie imediată 
a ceea ce se poate înţelege printr-o plenitudine nedivizată, aşa 
cum a făcut-o lentila pentru ceea ce se poate înţelege prin anali¬ 
za unui sistem în părţi? Se sugerează aici că se poate obţine o 

astfel de percepţie prin intermediul hologramei. (Numele este 
derivat din cuvintele greceşti holo, însemnînd „întreg", şi gram , 
însemnînd „a scrie". Astfel, holograma este un instrument care 
„scrie întregul".) 

Aşa cum arată figura 6.2, lumina coerentă de la un laser este 
trecută printr-o oglindă semitransparentă. O parte a fasciculului 
merge în continuare direct la o placă fotografică, în timp ce o 
altă parte este reflectată pentru a ilumina o anumită structură în 
întreagul ei. Lumina reflectată de întregul aceastei structuri 
ajunge de asemenea la placă, unde interferă cu lumina care ajun¬ 
ge aici pe traiectoria directă. Figura de interferenţă rezultată care 
este înregistrată pe placă nu este foarte complexă, dar este de 
obicei atît de fină încît nu e nici măcar vizibilă cu ochiul liber. 
Totuşi ea este într-un anume fel relevantă pentru întreaga struc¬ 
tură iluminată, deşi numai într-un mod extrem de implicit. 



Figura 6.2 


Această relevanţă a figurii de interferenţă pentru întreaga struc¬ 
tură iluminată se dezvăluie atunci cînd placa fotografică este ilu¬ 
minată cu lumină laser. Aşa cum s-a arătat în figura 6.3, se 
creează atunci un front de undă care are o formă foarte asemănă- 

toare cu cel care vine de la structura originală iluminată. Privind 
aşa cum se arată în imagine, se poate vizualiza prin urmare 
structura originală, în trei dimensiuni şi din mai multe puncte 



Lumină laser 
Placă fotograf ică 


-Unde 




Figura 6.3 


posibile de vedere (ca şi cum ar fi privită printr-o fereastră). 
Dacă apoi iluminăm doar o mică regiune R a plăcii, vom conti¬ 
nua să vedem întreaga structură, dar cumva cu detalii mai puţin 
precis definite şi din mai puţine puncte posibile de vedere (ca şi 
cum ne-am uita printr-o fereastră mai mică). 

Este atunci clar că aici nu există nici o corespondenţă punct 
cu punct între părţile unui „obiect iluminat" şi părţile unei „ima¬ 
gini a acestui obiect pe placă". Mai degrabă, figura de interfe¬ 
renţă din fiecare regiune R a plăcii este relevantă pentru întrea¬ 
ga structură şi fiecare regiune a structurii este relevantă pentru 
întreaga figură de interferenţă de pe placă. 

Din cauza proprietăţilor ondulatorii ale luminii, nici măcar o 
lentilă nu poate produce o corespondenţă exactă punct cu punct. 
O lentilă poate, prin urmare, să fie privită ca un caz limită al unei 
holograme. 

Totuşi putem să mergem mai departe şi să spunem că în mo¬ 
durile lor atotcuprinzătoare de a indica semnificaţia observaţii¬ 
lor, experimentele tipice ce sînt făcute în mod obişnuit în fizică 
(mai ales în context „cuantic") sînt mult mai asemănătoare cu 
cazul general al hologramei decît cu cazul special al unei lentile. 
De exemplu, să examinăm un experiment de împrăştiere. Aşa 
cum se arată în figura 6.4, ceea ce se poate vedea în detector este 
în general relevant pentru întreaga ţintă sau cel puţin pentru o 
suprafaţă suficient de mare pentru a conţine foarte mulţi atomi. 

Mai mult, deşi s-ar putea încerca în principiu sase realizeze 
imaginea unui anumit atom, teoria cuantică implică faptul că 
aceasta ar fi puţin sau deloc semnificativă. (într-adevăr, aşa cum 
arăta discuţia asupra experimentului cu miscroscopul lui Hei- 
senberg din capitolul 5, formarea unei imagini este tocmai ceea 
ce nu este relevant într-un context „cuantic 1 *; cel mult, o discuţie 
asupra formării imaginii serveşte la a indica limitele de aplica¬ 
bilitate ale modurilor clasice de descriere. 


Fascicul 


Figura 6.4 



Astfel, putem spune că, în cercetarea curentă în fizică, un 
instrument tinde să fie relevant pentru o întreagă structură, într-un 
fel destul de asemănător cu ceea ce se întîmplă cu o hologramă. 
Este sigur totuşi că există anumite diferenţe. De exemplu, în ex¬ 
perimentele obişnuite cu fascicule de electroni sau cu raze X, 
acestea din urmă sînt adesea coerente pe distanţe apreciabile. 
Dar dacă s-ar dovedi vreodată posibil să se construiască ceva de 
felul unui laser cu electroni sau al unui laser cu raze X, atunci 
experimentele ar dezvălui direct structuri „atomice" şi „nuclea¬ 
re" fără nevoia unor lanţuri complexe de interferenţă de tipul în 
general cerut în prezent, aşa cum holografia pretinde pentru 
structurile macroscopice. 


3. Ordine Implicită şl explicită 

Ceea ce se sugerează aici este că luarea în considerare a diferen¬ 
ţei dintre lentilă şi hologramă poate juca un rol semnificativ în 
percepţia unei noi ordini care este relevantă pentru legea fizică. 

Aşa cum Galilei a observat distincţia dintre un mediu vîscos şi 
vid şi a văzut că legea fizică ar trebui să se refere în primul rînd 
la ordinea mişcării unui obiect în vid, la fel şi noi am putea să 
pornim de la distincţia dintre lentilă şi hologramă şi să luăm în 
considerare posibilitatea ca legea fizică să se refere, în primul 
rînd, mai degrabă la o ordine a plenitudinii nedivizate a conţinu¬ 
tului unei descrieri asemănătoare hologramei decît la o ordine de 
analiză a unui astfel de conţinut în părţi separate, aşa cum este 
sugerată de o lentilă. 

Totuşi, cînd s-a renunţat la ideile lui Aristotel asupra miş¬ 
cării, Galilei şi cei care l-au urmat au trebuit să ia în considerare 
problema felului în care noile ordini de mişcare trebuie descrise 
în detalii corespunzătoare. Răspunsul a venit sub formă de coor¬ 
donate carteziene, extinse la limbajul analizei matematice 
(ecuaţii diferenţiale etc.). Dar acest tip de descriere este desigur 
potrivit numai într-un context în care analiza în părţi distincte şi 
autonome este relevantă şi, prin urmare, va trebui la rîndul ei 
abandonată, atunci cînd acel context va fi abandonat. Care va fi 
noul tip de descriere potrivit pentru contextul de faţă? 

Aşa cum s-a întîmplat cu coordonatele carteziene şi cu ana¬ 
liza matematică, nu i se poate răspunde imediat unei astfel de 
întrebări în termenii unor prescripţii clare privind ceea ce trebuie 
făcut. Mai degrabă, trebuie să observăm noua situaţie foarte în 
mare şi cu titlu de probă şi să „sondăm" pentru a vedea care pot 
fi noile caracteristici relevante. De aici, vom căpăta un discemă- 
mînt propriu noii ordini, care se va articula şi desfăşura într-un 
mod natural (şi nu ca rezultat al eforturilor de a sili noua ordine 
să se potrivească cu ideile noastre bine definite şi preconcepute 
referitoare la ceea ce ar trebui această ordine să fie în măsură să 
realizeze). 

Putem începe o astfel de cercetare observînd că, într-un sens 
subtil, care nu apare în imaginea obişnuită, figura de interferenţă 
de pe întreaga placă poate distinge între diversele ordini şi mă¬ 
suri aflate în întreaga structură iluminată. De exemplu, structura 
iluminată poate conţine toate tipurile de forme şi mărimi de fi- 

guri geometrice (indicate în figura 6.5 a) ca şi relaţii topologice, 
cum ar fi înăuntru şi în afară (indicate în figura 6.5 b) şi intersec¬ 
ţie şi separare (indicate în figura 6.5 c). Toate acestea conduc la 
figuri de interferenţă cumva diferite şi această diferenţă trebuie 
descrisă în detaliu. 



(a) (b) (c) 

Figura 6.5 


Diferenţele indicate mai sus nu sînt totuşi doar pe placă. în- 
tr-adevăr, aceasta din urmă are o semnificaţie secundară, în sen¬ 
sul că principala sa funcţie este aceea de a face o „înregistrare 
scrisă“ relativ permanentă a figurii de interferenţă obţinută în lu¬ 
mina prezentă în fiecare regiune din spaţiu. Mai general totuşi, 
în fiecare astfel de regiune, mişcarea luminii conţine implicit o 
gamă largă de distincţii de ordine şi măsură, corespunzătoare 
întregii structuri iluminate. Desigur, în principiu, această struc¬ 
tură se întinde asupra întregului univers şi asupra întregului tre¬ 
cut, cu implicaţii pentru întregul viitor. Să cercetăm, de ex., felul 
în care, privind la cerul nopţii, putem să discernem structuri ce 
acoperă întinderi imense de spaţiu şi timp care sînt, într-un anu¬ 
me sens, conţinute în mişcările luminii care au loc în micul spa¬ 
ţiu cuprins cu privirea (şi, de asemenea, felul în care instrumen¬ 
tele, cum ar fi telescoapele optice şi radiotelescoapele, pot dis¬ 
tinge din ce în ce mai mult din această totalitate, conţinută în 
fiecare regiune din spaţiu). 

Există aici germenele unui noi concept de ordine. Această 
ordine nu trebuie înţeleasă doar în termenii unui aranjament re¬ 
gulat de obiecte (de ex., în raze) sau ca aranjamente regulate de 
evenimente (de ex., într-o serie). Mai degrabă, este conţinută o 

ordine totală, într-un anumit sens implicit, în fiecare regiune din 
spaţiu şi timp. 

Acum, cuvîntul „implicit" se bazează pe verbul „a implica" 
(to implicate). Aceasta înseamnă „a împreuna înăuntru" ( to fold 
inward) (aşa cum multiplicarea înseamnă „a împreuna de mai 
multe ori"). Astfel, se poate ivi sugestia de a explora ideea că, 
într-un anumit sens, fiecare regiune conţine o structură totală 
„înfăşurată" ( enfolded) în ea. 

Va fi util, într-o astfel de cercetare, să studiem unele exem¬ 
ple de ordine înfăşurată sau implicită. Astfel, într-o emisiune te¬ 
levizată, imaginea vizuală este transpusă într-o ordine a timpu¬ 
lui, care e „purtată" de unda radio. Punctele care sînt unul lîngă 
celălalt în imaginea vizuală nu sînt în mod necesar „apropiate" 
în ordinea semnalului radio. Astfel, unda radio poartă imaginea 
vizuală într-o ordine implicită. Funcţia receptorului este atunci 
de a explicita această ordine, adică de a o „desfăşura" sub forma 
unei noi imagini vizuale. 

Un exemplu şi mai izbitor de ordine implicită poate fi pre¬ 
zentat în laborator, cu ajutorul unui container transparent plin cu 
un fluid foarte vîscos, cum ar fi melasa, şi echipat cu un rotor 
mecanic care poate „amesteca" fluidul foarte încet şi în toată 
masa lui. Dacă o picătură insolubilă de tuş este plasată în fluid şi 
dispozitivul de amestecare este pus în mişcare, picătura de tuş 
este transformată, gradual, într-un fir care se întinde în întregul 
fluid. Acesta din urmă pare acum ca distribuit mai mult sau mai 
puţin la „întîmplare", astfel încît el capătă o tentă gri. Dar dacă 
dispozitivul de amestec mecanic este acum rotit în direcţie opu¬ 
să, transformarea este inversată, şi picătura de vopsea apare, 
deodată, reconstituită. (Această ilustrare a ordinii implicite este 
discutaţă mai departe în capitolul 7). 

Cînd culoarea era distribuită într-un mod aparent la întîm¬ 
plare, ea avea, cu toate acestea, un anume tip de ordine care este 
diferit, de ex., de cel care apare dintr-o altă picătură, plasată ini¬ 
ţial într-o poziţie diferită. Dar această ordine este înfăşurată sau 
implicită în „masa gri" care este vizibilă în fluid. Desigur, s-ar 
putea astfel „înfăşură" o întreagă imagine. Imagini diferite ar fi 



Ordinea implicită şi explicită / 219 

imposibil de deosebit şi totuşi ar avea ordini implicite diferite, 
ale căror diferenţe ar fi dezvăluite atunci cînd ar fi explicita¬ 
te, deci cînd dispozitivul de amestecare ar fi rotit în direcţia 
continuă. 

Ceea ce se întîmplă aici este evident asemănător, în anumite 
puncte decisive, cu ceea ce se întîmplă cu holograma. Desigur, 
există diferenţe. Astfel, înr-o analiză suficient de fină se poate 
vedea că părţile picăturii de tuş rămîn într-o corespondenţă 
punct cu punct pe măsură ce sînt amestecate şi fluidul se mişcă 
continuu. Pe de altă parte, în procedeul holografic nu există o 
astfel de corespondenţă punct cu punct. Drept urmare, în holo¬ 
gramă (ca şi în experimentele de context „cuantic'*) nu există, în 
ultimă instanţă, nici o cale de a reduce ordinea implicită la un tip 
mai fin şi mai complex de ordine explicită. 

Toate acestea atrag atenţia asupra relevanţei unei noi dis¬ 
tincţii dintre ordinea implicită şi cea explicită. în general vor¬ 
bind, legile fizicii s-au referit pînă acum în principal la ordinea 
explicită. într-adevăr, se poate spune că principala funcţie a 
coordonatelor carteziene este tocmai de a da o descriere clară şi 
precisă a ordinii explicite. Acum, noi propunem ca, în formula¬ 
rea legilor fizicii, relevanţa fundamentală să fie atribuită ordinii 
implicite, în timp ce ordinii explicite să i se acorde un grad 
secundar de semnificaţie (aşa cum s-a întîmplat cu conceptul lui 
Aristotel de mişcare, după dezvoltarea fizicii clasice). Astfel, ne 
putem aştepta ca unei descrieri în termeni de coordonate carte¬ 
ziene să nu i se mai poată da un accent primordial şi la faptul că 
un nou tip de descriere va trebui, desigur, să fie dezvoltat pentru 
discutarea legilor fizicii. 


4. Holomlşcarea şl aspectele sale 

Pentru a indica un nou tip de descriere porivit acordării unei 
relevanţe primordiale ordinii implicite, să considerăm din nou 
caracteristica esenţială a procedeului holografic, care face ca, 
în fiecare regiune din spaţiu, ordinea unei întregi structuri ilu- 

minate să fie „înfăşurată" şi „transportată" prin mişcarea lu¬ 
minii. Ceva asemănător se întîmplă cu un semnal care modu¬ 
lează o undă radio (vezi figura 6.6). în toate cazurile, conţi¬ 
nutul sau înţelesul care este „înfăşurat" şi „transportat" este în 
primul rînd o ordine şi o măsură, permiţînd dezvoltarea unei 
structuri. Prin unda radio, această structură poate fi cea a unei 
comunicări verbale, o imagine vizuală etc., dar prin hologramă 
pot fi implicate structuri de departe mult mai subtile (în special 
structuri tridimensionale, vizibile din mai multe puncte de ve¬ 
dere). 



Figura 6.6 

Mai general, o ordine şi o măsură de acest tip pot fi „înfăşu¬ 
rate" şi „transportate" nu doar prin unde electromagnetice ci şi 
în alte moduri (prin fascicule de electroni, sunete şi prin alte 
nenumărate forme de mişcare). Pentru a generaliza astfel încîtsă 
evidenţiem plenitudinea nedivizată, vom spune că ceea ce 
„transportă" o ordine implicită este holomişcarea, care este o to¬ 
talitate nedivizată şi nefărîmiţată. în anumite cazuri, putem 
abstractiza aspecte particulare ale holomişcării (lumină, elec¬ 
troni, sunet etc.), dar, mai general, toate formele holomişcării 
fuzionează şi sînt inseparabile. Astfel, în totalitatea sa, holomiş¬ 
carea nu este limitată cîtuşi de puţin în nici un mod precizabil. 
Nu i se cere să se conformeze nici unei ordini specifice sau să fie 
mărginită prin vreo măsură particulară. Prin urmare, holomişca¬ 
rea este indefinibilă şi incomensurabilă. 

A da semnificaţie primordială holomişcării indefinibile şi 
incomensurabile implică faptul că nu are nici un sens să se vor¬ 
bească de o teorie fundamentală , în care întreaga fizică ar putea 
să găsească o bază permanentă sau la care toate fenomenele fi¬ 
zice ar putea, pînă la urmă, să fie reduse. Mai degrabă, fiecare 

teorie va abstrage un anumit aspect care este relevant numai în- 
tr-un anumit context limitat, indicat printr-o anumită măsură 
corespunzătoare. 

Discutînd felul în care trebuie atrasă atenţia asupra unor ast¬ 
fel de aspecte, este folositor să ne amintim despre cuvîntul rele¬ 
vant că el reprezintă o formă obţinută din verbul „a releva" (to 
relevate), care a ieşit din folosirea comună şi care înseamnă „a 
ridica" (ca în „elevate"). Dacă luăm în considerare un context 
particular, putem atunci spune că modurile generale de descriere 
ce aparţin unei teorii date servesc la a releva un anumit conţinut, 
adică la a-1 ridica în atenţia noastră, astfel încît să fie „reliefat". 
Dacă acest conţinut este pertinent în contextul aflat în discuţie se 
spune că este relevant, iar în caz contrar, irelevant. 

Pentru a exemplifica ce înseamnă a releva anumite aspecte 
ale ordinii implicite în holomişcare, este folositor să luăm din 
nou în considerare exemplul dispozitivului mecanic de ameste¬ 
care a fluidului vîscos, aşa cum a fost descris în secţiunea ante¬ 
rioară. Să presupunem că introducem la început o picătură de 
vopsea şi rotim mecanismul de amestecare de n ori. Putem 
atunci să punem o altă picătură de vopsea în imediata vecinătate 
şi să amestecăm din nou, prin n rotaţii. Am putea repeta acest 
proces la infinit, cu o serie lungă de picături, aşezate mai mult 
sau mai puţin după o linie, aşa cum se arată în figura 6.7. 


Figura 6 .7 

Să presupunem în plus că după o astfel de „înfăşurare" a 
unui număr mare de picături, rotim dispozitivul de amestecare 
într-o direcţie opusă, dar atît de rapid încît picăturile nu sînt per¬ 
cepute individual. Atunci, vom vedea ceea ce pare a fi un obiect 
„solid" (de ex., o particulă) care se mişcă continuu în spaţiu. 
Această formă a unui obiect în mişcare apare în percepţia ime¬ 
diată în primul rînd deoarece ochiul nu este sensibil la concen¬ 
traţii de vopsea mai scăzute de o anumită valoare, aşa încît nu se 

vede direct „întreaga mişcare" a vopselei. De fapt, o astfel de 
percepţie relevă un anumit aspect. Adică, face ca acest aspect să 
fie „reliefat", în timp ce restul fluidului este văzut doar ca un 
fundal „gri" înăuntrul căruia obiectul corespunzător pare că se 
află în mişcare. 

Desigur, un asemenea aspect este puţin interesant înşine, adi¬ 
că separat de sensul său mai larg. Astfel, în exemplul prezent, 
un posibil sens este că, de fapt, există un obiect autonom care se 
mişcă prin fluid. Aceasta ar semnifica, desigur, ca întreaga or¬ 
dine de mişcare să fie asemănătoare cu cea din aspectul imediat 
perceput. în anumite contexte, un astfel de sens ar fi pertinent şi 
adecvat (de ex., dacă lucrăm, la nivelul obişnuit al experienţei, 
cu o piatră care zboară prin aer). Totuşi, în prezentul context, se 
indică un sens foarte diferit, şi acesta poate fi comunicat numai 
printr-un tip de descriere tot la fel de diferit. 

O astfel de descriere trebuie să înceapă prin a releva con¬ 
ceptual anumite ordini extinse de mişcare, mergînd dincolo de 
oricare alta asemănătoare cu cea relevată în percepţia imediată. 
Făcînd aceasta, se începe întotdeauna cu holomişcarea şi apoi se 
abstractizează aspecte speciale, care implică o totalitate sufi¬ 
cient de largă pentru o descriere potrivită în contextul aflat în 
discuţie. în exemplul de faţă, această totalitate ar trebui să inclu¬ 
dă întreaga mişcare a fluidului şi a vopselei, aşa cum este ea 
determinată de dispozitivul mecanic de amestecare, precum şi 
mişcarea luminii, care ne permite să percepem vizual ce se în- 
tîmplă, deopotrivă cu mişcarea ochiului şi cu cea din sistemul 
nervos, care determină distincţiile percepute de noi prin mişca¬ 
rea luminii. 

Se poate atunci spune că acest conţinut dezvăluit în percep¬ 
ţia imediată (deci „obiectul în mişcare") este un tip de intersec¬ 
ţie între două ordini. Una dintre acestea este ordinea mişcării 
căreia i se datorează posibilitatea unui contact perceptiv direct 
(în acest caz, cel dintre lumină şi răspunsul sistemului nervos la 
această lumină), iar cealaltă este o ordine de mişcare ce determi¬ 
nă conţinutul detaliat care este perceput (în acest caz, ordinea de 

mişcare a vopselei în fluid). O astfel de descriere, în termeni de 
intersecţie a ordinilor, este evident foarte general aplicabilă. 4 

S-a văzut deja că, în general, mişcarea luminii trebuie de¬ 
scrisă în termeni de „înfăşurare şi transport" a ordinilor implici¬ 
te care sînt relevante pentru întregul structurii, în care analiza în 
părţi separate şi autonome nu este aplicabilă (deşi, desigur, în 
anumite contexte limitate, o descriere în termeni de ordini expli¬ 
cite va fi adecvată). Totuşi, în prezentul exemplu, este de aseme¬ 
nea potrivit să se descrie mişcarea vopselei în termeni asemănă¬ 
tori. Adică, în mişcare, anumite ordini implicite (în distribuţia 
vopselei) devin explicite, în timp ce ordinile explicite devin im¬ 
plicite. 

Pentru a specifica această mişcare mai în detaliu este util să 
introducem aici o nouă măsură, adică un „parametru de implici- 
tare“ notat cu T. în fluid, acesta ar fi numărul de rotaţii necesar 
pentru a aduce o picătură dată de vopsea la forma explicită. 
Structura totală de vopsea prezentă în orice moment poate fi vă¬ 
zută atunci ca o serie ordonată de substructuri, fiecare corespun- 
zînd unei singure picături jVcu parametrul său de implicitare T n - 
Evident, avem aici un nou concept de structură căci nu mai 
construim structuri doar ca aranjamente ordonate şi măsurate în 
care putem uni lucruri separate, toate acestea împreună fiind 
explicite. Mai degrabă, putem acum să luăm în considerare struc¬ 
turi în care aspecte ale diferitelor grade de implicitare (aşa cum 
sînt ele măsurate prin T) pot fi aranjate într-o anumită ordine. 

Astfel de aspecte pot fi destul de complexe. De exemplu, am 
putea implicita o „întreagă imagine" rotind dispozitivul de 
amestec de n ori. Am putea apoi să implicităm o imagine uşor 
diferită, şi aşa mai departe la infinit. Dacă dispozitivul de ames¬ 
tec ar fi rotit rapid în direcţia inversă, am putea vedea o „scenă 
tridimensională" care, aparent, constă dintr-un „întreg sistem" 
de obiecte în mişcare şi intersecţiune continuă. 

în această mişcare, „imaginea" prezentă la orice moment 
dat ar consta numai din aspecte care pot fi explicitate împreună 
(adică aspecte ce corespund la o anumită valoare a parametrului 
de implicitare T). Aşa cum se spune despre evenimentele ce se 

petrec în acelaşi timp că sînt sincrone, la fel şi aspectele care pot 
fi explicitate împreună pot fi numite sinordonate, în timp ce ace¬ 
lora care nu pot fi explicitate împreună li se poate spune asin- 
ordonate. Evident, noile concepte de structură aflate aici în dis¬ 
cuţie implică asinordonarea, pe cînd conceptele anterioare im¬ 
plică numai aspecte sinordonate. 

Trebuie să se accentueze aici că ordinea de implicitare, aşa 
cum este măsurată prin parametrul J, nu are nici o relaţie nece¬ 
sară cu ordinea timpului (aşa cum este ea măsurată printr-un alt 
parametru, t). Aceşti doi parametri sînt legaţi doar într-o manie¬ 
ră contingenţă (în acest caz prin rata de rotire a dispozitivului de 
amestecare). Parametrul T şi nu t este cel direct relevant pentru 
descrierea structurii implicite. 

Cînd o structură este asinordonată (adică constituită din as¬ 
pecte cu grade diferite de implicitare), atunci evident că ordinea 
în timp nu este în general cea mai pertinentă pentru exprimarea 
unei legi. Mai curînd, aşa cum se poate vedea prin examinarea 
exemplelor anterioare, întreaga ordine implicită este prezentă în 
orice moment, într-un astfel de mod încît întreaga structură ce 
creşte din această ordine implicită poate fi descrisă fără a-i acor¬ 
da timpului nici un rol fundamental. Legea structurii va fi atunci 
tocmai o lege ce leagă aspecte cu diverse grade de implicitare. O 
astfel de lege nu va fi, desigur, determinată în timp. Dar, aşa cum 
s-a indicat în capitolul 5, determinismul în timp nu este singura 
formă de raport sau raţiune; şi, atîta timp cît putem găsi un ra¬ 
port sau o raţiune în ordinile care sînt în primul rînd relevante, 
aceasta este tot ceea ce este necesar pentru lege. 

Se poate remarca în „contextul cuantic” o asemănare semni¬ 
ficativă cu ordinile de mişcare ce au fost descrise în termenii 
exemplelor simple discutate mai sus. Astfel, aşa cum se arată în 
figura 6.8, „particulele elementare" sînt observate în general 
prin urmele pe care se presupune că le lasă în dispozitivele de 
detecţie (emulsii fotografice, camere cu bule etc.). O astfel de 
urmă trebuie evident privită ca nimic altceva decît un aspect ce 
apare în percepţia imediată (aşa cum s-a făcut cu secvenţa de 
mişcare a picăturilor de vopsea, indicată în figura 6.7). A o 

descrie ca urma unei „particule" înseamnă atunci a presupune 
suplimentar că ordinea primordială relevantă de mişcare este 
asemănătoare cu cea din aspectul perceput imediat. 


Urma „particulei 
elementare" 


Emulsie 



Figura 6.8 

Totuşi întreaga discuţie despre o nouă ordine implicită în 
teoria cuantică arată că o astfel de descriere nu poate fi susţinută 
în mod coerent. De exemplu, nevoia de a descrie mişcarea dis¬ 
continuu, în termeni de „salturi cuantice", implică faptul că no¬ 
ţiunea de orbită bine precizată a unei particule, care pune în legă¬ 
tură semnele vizibile ce constituie urma, nu are nici un sens. In 
orice caz, proprietăţile undă-corpuscul ale materiei arată că miş¬ 
carea atotcuprinzătoare depinde de întregul aranjament experi¬ 
mental într-un mod care nu este consistent cu ideea mişcării 
autonome a particulelor localizate; şi, desigur, discuţia asupra 
experimentului cu microscopul lui Heisenberg indică relevanţa 
unei ordini a plenitudinii nedivizate în care nu are nici un sens să 
se vorbească despre un obiect observat ca şi cînd ar fi separat de 
întreaga situaţie experimentală în care are loc observarea. Ast¬ 
fel, folosirea termenului descriptiv „particulă" în acest context 
„cuantic" ne poate induce în eroare. 

Evident, trebuie să ne ocupăm aici de ceva care este asemă¬ 
nător, în anumite privinţe semnificative, cu exemplul amestecă¬ 
rii vopselei într-un fluid vîscos. In ambele cazuri, apare în per¬ 
cepţia imediată o ordine explicită care nu poate fi privită în mod 
consecvent ca autonomă. In exemplul cu vopseaua, ordinea 
explicită este determinată ca o intersecţie între ordinea implicită 
a „întregii mişcări" a fluidului şi ordinea implicită a deosebirilor 

date de densitatea de vopsea, puse în evidenţă prin percepţia 
senzorială. In contextul „cuantic", această similaritate va fi in¬ 
tersecţia dintre o ordine implicită a unei anumite „mişcări tota¬ 
le", corespunzătoare cu ceea ce am numit, de exemplu, „elec¬ 
tron", şi o altă ordine implicită a distincţiilor care sînt dezvăluite 
(şi înregistrate) de instrumentele noastre. Astfel, cuvîntul „elec¬ 
tron" ar trebui să fie privit ca nimic mai mult decît un nume prin 
care atragem atenţia asupra unui anumit aspect al holomişcării, 
un aspect care poate fi discutat numai prin luarea în considerare 
a întregii situaţii experimentale şi nu poate fi specificat în ter¬ 
meni de obiect localizat mişcîndu-se autonom prin spaţiu. Şi, 
desigur, orice tip de „particulă" despre care în fizica obişnuită se 
spune că este un constituent fundamental al materiei va trebui să 
fie discutat în aceiaşi termeni (aşa că aceste „particule" nu mai 
sînt considerate ca autonome şi separat existente). Astfel, ajun¬ 
gem la o nouă descriere fizică generală în care „orice implicitea- 
ză orice" într-o ordine a plenitudinii nedivizate. 

în anexa la acest capitol este dată o discuţie matematică a 
modului în care contextul cuantic poate fi asimilat în termenii ti¬ 
pului de ordine implicită prezentat mai sus. 


5. Legea în holomlşcare 

Am văzut că în context „cuantic" ordinea în orice aspect imediat 
perceptibil al lumii trebuie privită ca provenind dintr-o ordine 
implicită mai comprehensivă în care toate aspectele fuzionează 
în final în holomişcarea indefinibilă şi incomensurabilă. Cum 
trebuie să înţelegem atunci faptul că descrieri ce implică analiza 
lumii în componente autonome de fapt funcţionează, cel puţin în 
anumite contexte (de ex., cele în care fizica clasică este vala¬ 
bilă)? 

Pentru a răspunde la această întrebare, să observăm de la în¬ 
ceput că termenul „autonomie" provine din două cuvinte gre¬ 
ceşti: auto, ce înseamnă „sine" şi nomos, care înseamnă „lege". 
Astfel, a fi autonom înseamnă a te conduce singur. 

Evident, nimic nu este o „lege pentru sine". Cel mult, ceva 
se poate comporta cu un grad relativ şi limitat de autonomie, în 
anumite condiţii şi în anumite grade de aproximaţie. Intr-adevăr, 
în cel mai bun caz, fiecare lucru relativ autonom (de ex., o parti¬ 
culă) este limitat de alte asemenea lucruri relativ autonome. O 
astfel de limitare este descrisă de obicei în termeni de interac¬ 
ţiune. Totuşi vom introduce aici cuvîntul „heteronomie" pentru 
a atrage atenţia asupra unei legi în care multe lucruri relativ 
autonome sînt puse în relaţie în acest mod, adică extern şi mai 
mult sau mai puţin mecanic. 

Acum, ceea ce este caracteristic pentru heteronomie este 
aplicabilitatea unor descrieri analitice. (Aşa cum s-a arătat în ca¬ 
pitolul 5, rădăcina cuvîntului „analiză" este grecescul lysis care 
înseamnă „a dizolva" sau „a desface". Deoarece prefixul ana în¬ 
seamnă „de sus", se poate spune că „a analiza" înseamnă „a des¬ 
face de sus", deci a obţine o imagine întinsă, ca şi cum ar fi luată 
de la mare înălţime, în termeni de componente care sînt privite ca 
autonome şi clar separate, deşi în interacţiune mutuală. 

Totuşi, aşa cum s-a văzut, în contexte suficient de extinse o 
astfel de descriere analitică încetează să mai fie adecvată. Am 
avea în acest caz nevoie de holonomie, adică de legea întregului. 
Holonomia nu neagă în totalitate relevanţa analizei în sensul 
discutat mai sus. într-adevăr, „legea întregului" va include, în 
general, posibilitatea de a descrie „desfacerea" aspectelor unele 
de altele, astfel încît ele vor fi relativ autonome în contexte limi¬ 
tate (ca şi posibilitatea de a descrie interacţiunile dintre aceste 
aspecte într-un sistem de heteronomie). Totuşi orice formă de 
relativă autonomie (şi heteronomie) este, pînă la urmă, limitată 
prin holonomie, astfel că într-un context suficient de larg aseme¬ 
nea forme sînt mai degrabă văzute doar ca aspecte relevate în 
holomişcare decît ca lucruri disjuncte şi separat existente, aflate 
în interacţiune. 

Cercetările ştiinţifice au avut în general tendinţa de a începe 
prin a dezvălui aspecte aparent autonome ale totalităţii. Studiul 
legilor acestor aspecte a fost în general accentuat la început, dar, 
de regulă, acest tip de studiu a dus, încetul cu încetul, la con- 

ştientizarea faptului că astfel de aspecte sînt în legătură unele cu 
altele, fapt despre care s-a crezut că nu ar avea nici o legătură cu 
subiectul de interes primordial. 

Din cînd în cînd, o gamă largă de aspecte a fost înţeleasă 
înăuntrul unui „nou întreg". Dar, desigur, tendinţa generală de 
pînă acum a fost de a ne concentra asupra acestui „nou întreg" ca 
asupra unei ordini finale general valabile care va trebui de acum 
înainte să fie adaptată (în maniera discutată în secţiunea 1) pen¬ 
tru a se potrivi cu orice fapte suplimentare care ar putea fi obser¬ 
vate sau descoperite. 

Totuşi se sugerează aici că pînă şi un astfel de „nou întreg" 
va fi el însuşi dezvăluit ca un aspect al unui alt nou întreg. Prin 
urmare, holonomia nu trebuie privită ca un scop fixat şi final al 
cercetării ştiinţifice, ci, mai degrabă,, ca o mişcare în care în 
permanenţă apar „noi întregi". Şi, desigur, aceasta implică mai 
departe că legea totală a holomişcării indefinibile şi incomensu¬ 
rabile nu ar putea fi niciodată cunoscută sau specificată sau ex¬ 
primată în cuvinte. Mai degrabă, o astfel de lege trebuie văzută 
în mod necesar ca fiind implicită. 

Vom discuta acum chestiunea generală a asimilării faptului 
atotcuprinzător din fizică într-un astfel de concept de lege. 


ANEXĂ: ORDINE IMPLICITĂ ŞI EXPLICITĂ 
ÎN LEGEA FIZICĂ 

A I Introducere 

în această anexă, conceptele de ordine implicită şi explicită care 
au fost introduse mai devreme vor fi puse într-o formă mai ma¬ 
tematizată. 

Totuşi este important să accentuăm că matematica şi fizica 
nu sînt văzute aici ca structuri separate dar reciproc legate (ast¬ 
fel că, de exemplu, s-ar putea spune că matematica se aplică la 
fizică la fel cum culoarea este aplicată pe lemn). Mai curînd, se 
sugerează că matematica şi fizica trebuie considerate ca aspecte 
ale unui singur întreg nedivizat. 

Vorbind despre acest întreg, începem cu limbajul general 
care este folosit în fizică pentru descriere. Ni se poate spune 
atunci să matematizăm acest limbaj, adică să-l articulăm sau să-l 
definim mai în detaliu aşa încît să permită exprimări de o mai 
mare precizie din care să se poată extrage, într-un mod clar şi 
coerent, o gamă largă de inferenţe semnificative. 

Pentru ca limbajul general şi matematizarea lui să poată să 
funcţioneze împreună coerent şi armonios, aceste două aspecte 
trebuie să fie asemănătoare unul cu celălalt în anumite privinţe 
esenţiale, deşi ele vor fi, desigur, diferite în altele (în special în 
aceea că aspectul matematic are posibilităţi mai mari în ceea ce 
priveşte precizia inferenţelor). Printr-o luare în considerare a 
acestor similarităţi şi diferenţe, e posibil să apară ceea ce poate 
fi numit un fel de „dialog" în care sînt create noi sensuri, comu¬ 
ne ambelor aspecte. Tocmai în acest „dialog" trebuie văzută ple¬ 
nitudinea limbajului general şi a matematicii sale. 

în această anexă vom indica, deşi doar într-o formă prelimi¬ 
nară şi provizorie, cum putem matematiza limbajul general pen¬ 
tru a dezvolta ordinile implicite şi explicite într-o manieră coe¬ 
rentă şi armonioasă. 

A 2 Sisteme euclidiene de ordine şi măsură 
începem cu descrierea matematică a ordinii explicite. Ordinea 
explicită apare în principal ca fiind un anumit aspect al percep¬ 
ţiei simţurilor şi al experienţei, avînd drept conţinut o astfel de 
percepţie a simţurilor. Se poate adăuga că, în fizică, ordinea ex¬ 
plicită se dezvăluie în general pe sine, cu ajutorul simţurilor, în 
rezultatele observabile ale funcţionării unui instrument. 

Ceea ce este comun funcţionării instrumentelor folosite în 
general în cercetarea fizică este că acest conţinut perceptibil cu 
ajutorul simţurilor este, pînă la urmă, descriptibil în termenii 
unui sistem euclidian de ordine şi măsură, adică unul care poate 
fi înţeles în mod adecvat în termeni de geometrie euclidiană 
obişnuită. Prin urmare, vom începe cu o discuţie despre sisteme¬ 
le euclidiene de ordine şi măsură. 

In această discuţie, vom adopta bine cunoscutul punct de ve¬ 
dere al matematicianului Klein, care consideră că transformările 
generale sînt caracteristicile care determină în mod esenţial o 
geometrie. Astfel, într-un spaţiu euclidian cu trei dimensiuni, 
există trei operatori de translaţie £>,. Fiecare dintre aceşti opera¬ 
tori defineşte o mulţime de drepte paralele care se transformă 
unele în altele prin operaţia respectivă. Apoi, mai există trei ope¬ 
ratori de rotaţie R t . Fiecare dintre aceştia defineşte o mulţime de 
cilindri concentrici în jurul originii, care se transformă în ei în¬ 
şişi prin operaţia respectivă. împreună, ei definesc sfere concen¬ 
trice care se transformă în ele însele la orice transformare din 
setul total al iîj-urilor. în sfîrşit, există operatorul de dilatare R 0 , 
care transformă o sferă de rază dată într-una cu rază diferită. La 
această operaţie, dreptele radiale ce trec prin origine se transfor¬ 
mă în ele însele. 

Din orice mulţime de operatori, R f , Rq, obţinem o altă mulţi¬ 
me R-, R^, corespunzînd unui centru diferit, cu ajutorul unei de¬ 
plasări 

(W) = DjiR^DjK 

Din D i obţinem o mulţime de deplasări în direcţii noi prin 
rotaţia 

D 'i ~ R j D i Rj l - 

Acum, dacă D i este o anumită deplasare, (D,)" va fi o deplasare 
de n astfel de paşi similari. Aceasta înseamnă că deplasările pot 
fi ordonate natural într-o ordine analogă cu cea a întregilor. Ast¬ 
fel, putem descrie deplasările după o scară numerică. Aceasta nu 
dă doar o ordine , ci şi o măsură (întrucît tratăm deplasările suc¬ 
cesive ca fiind echivalente în mărime). 

Analog, fiecare rotaţie R t determină o serie ordonată şi mă¬ 
surată, (RiY de rotaţii, în timp ce o dilatare R 0 determină o serie 
ordonată şi măsurată, (R 0 Y, de dilatări. 

Este clar că operaţii de acest tip determină ceea ce se înţele¬ 
ge prin paralelism şi perpendicularitate, ca şi ceea ce se înţelege 
prin congruenţă şi similaritate a figurilor geometrice. Astfel, ele 

determină trăsăturile esenţiale ale geometriei euclidiene, cu în¬ 
tregul său sistem de ordine şi măsură. Trebuie totuşi reţinut că 
ceea ce se consideră a fi în primul rînd relevant este întreaga mul¬ 
ţime de operaţii, în timp ce elementele statice (drepte, cercuri, tri¬ 
unghiuri etc.) sînt văzute acum ca „subspaţii invariante'* ale ope¬ 
raţiilor şi ca nişte configuraţii formate din aceste subspaţii. 

A J Transformare şi metamorfoză 

Discutăm acum descrierea matematică a ordinii implicite. Ordinea 
implicită trebuie descrisă în general nu în termenii unor simple 
transformări geometrice, cum ar fi translaţiile, rotaţiile şi dilatările, 
ci, mai curînd, în termenii unui tip diferit de operaţie. Pentru o mai 
mare claritate, vom rezerva prin urmare cuvîntul transformare 
pentru a descrie o schimbare geometrică simplă înăuntrul unei or¬ 
dini explicite. Ceea ce se întîmplă în contextul mai larg al ordinii 
implicite vom numi o metamorfoză. Acest cuvînt indică faptul că 
schimbarea este mult mai radicală decît modificarea poziţiei sau 
orientării unui corp rigid şi că este, în anumite privinţe, mult mai 
asemănătoare cu schimbarea de la omidă la fluture (în care totul se 
modifică complet, în timp ce anumite caracteristici subtile şi 
implicite în cel mai înalt grad rămîn invariante). Evident, schimba¬ 
rea unui obiect iluminat într-o hologramă (sau a unei picături de tuş 
într-o „masă gri" obţinută prin amestecarea ei) trebuie descrisă mai 
degrabă ca o metamorfoză decît ca o transformare. 

Vom folosi simbolul M pentru metamorfoză şi T pentru trans¬ 
formare, în timp ce E desemnează o întreagă mulţime de transfor¬ 
mări care sînt relevante într-o ordine explicită dată (£>,-, R it R 0 ). 
La o metamorfoză, mulţimea E se va schimba într-o altă mulţi¬ 
me E dată de 


E’= MEM~ l . 

Aceasta a fost numită în general pînă acum o transformare de 
similaritate, dar, de acum înainte, ea va fi numită o metamorfoză 
de similaritate. 

Pentru a indica trăsăturile esenţiale ale unei metamorfoze de 
similaritate, să luăm exemplul hologramei. în acest caz, metamor¬ 
foza corespunzătoare M este determinată de funcţia Green, care 

leagă amplitudinile structurii iluminate de cele de pe placa foto¬ 
grafică. Pentru unde cu frecvenţă definită oo, funcţia Green este: 


G(x-y)- 



. <0 | _ -I 

exp 



■~y\ 


unde x este o coordonată relevantă pentru structura iluminată, 
iar y este coordonata relevantă pentru placă. Astfel, dacă A(x) 
este amplitudinea undei la structura iluminată, atunci ampli- 


B{y) ~ J" 


exp 

f_ 


J 

x-y\ 


A( x)dx. 


întreaga structură iluminată este văzută prin ecuaţia de mai sus 
ca fiind „transformată" şi „înfăşurată" în fiecare zonă a plăcii în- 
tr-un mod care evident nu poate fi descris în termenii unei trans¬ 
formări sau corespondenţe punct cu punct între x şi y. Matricea 
M(x,y) care este, în mod esenţial, G{x-y ), poate fi astfel nu¬ 
mită o metamorfoză a amplitudinilor la structura iluminată în 
amplitudinile la hologramă. 

Să examinăm acum relaţia dintre transformarea E în struc¬ 
tura iluminată şi schimbările concomitente în hologramă, care 
urmează acestor transformări. în structura iluminată, E poate fi 
caracterizată ca o corespondenţă punct cu punct, în care orice 
localizabilitate* de un anumit tip este transformată într-o locali- 


* Termenul pe care l-am tradus aici prin „localizabilitate" este, în 
original, locality. în context, este vorba despre raporturile dintre punctele 
învecinate, pe care o transformare punct cu punct le păstrează, dar pe care, 
în general, o metamorfoză (în sens Bolim), nu. O dată cu teorema Bell 
(1964),| ipoteza localizabilităţii (hypothesis of locality) desemnează pro¬ 
prietatea a două entităţi distincte de a fi separate ( cf. J. L. Lopes and M. 
Paty (editori), Quantum Mechanics, a Half Century Later, 1974, pp. 221 şi 
246). La Bohm, non-locality, considerată o proprietate esenţială a mecani¬ 
cii cuantice, desemnează proprietatea a două sisteme care nu sînt în contact 
spaţial de a fi „intim interconectate". Mai intuitiv, localizabilitatea se refe¬ 
ră la faptul că un sistem poate fi analizat în părţi ale căror proprietăţi funda¬ 
mentale nu depind de starea întregului sistem (D. Bohm, apud J. L. Lopes 
and M. Paty [editori], loc. cit., p. 207) - n.t. 

zabilitate similară. Schimbarea corespunzătoare în hologramă 
este descrisă de E' = Aceasta nu este o corespondenţă a 

punctelor în hologramă unul cu celălalt, în care proprietatea de 
localizabilitate a unor astfel de mulţimi de puncte ar fi păstrată. 
Mai degrabă, fiecare zonă a hologramei este schimbată într-un 
mod care depinde de toate celelalte astfel de regiuni. Cu toate 
acestea, schimbarea E' în hologramă determină evident schim¬ 
barea E în structura care poate fi văzută atunci cînd holograma 
este iluminată cu lumină laser. 

Asemănător, într-un context cuantic, o transformare unitară 
(de ex., cea dată de o funcţie Green operînd asupra unui vector 
de stare) poate fi înţeleasă ca o metamorfoză în care transfor¬ 
mările punct cu punct în spaţiu şi timp, ce păstrează localizabi- 
litatea, sînt „înfăşurate" în operaţii mai generale care sînt simi¬ 
lare în sensul definit mai sus şi, cu toate acestea, nu sînt trans¬ 
formări punct cu punct ce păstrează localizabilitatea. 

A 4 Matematizarea descrierii ordinii implicite 
Următorul pas constă în a discuta matematizarea limbajului pen¬ 
tru descrierea ordinii implicite. 

începem prin a lua în considerare o metamorfoză M. Apli- 
cîndu-1 în mod repetat pe M, obţinem {MŢ, care descrie înfăşu¬ 
rarea unei structuri date de n ori. Dacă scriem atunci Q n = ( M ) n , 
avem: 


Qn : Qn-1 - Qn-1 'Qn-2 ~ M ' 

Prin urmare, există o serie de diferenţe similare în £?„-uri (într-a- 
devăr, diferenţele nu sînt doar similare, ci sînt, de asemenea, 
egale cu M). După cum s-a arătat în capitolul 5, o astfel de serie 
de diferenţe similare indică o ordine. Deoarece diferenţele apar 
în ceea ce priveşte gradul de implicitare, această ordine este o 
ordine implicită. Mai mult, atîta timp cît operaţiile succesive M 
sînt privite ca echivalente, există, de asemenea, o măsură, în 
care n poate fi luat ca un parametru de implicitare. 

Dacă ne gîndim la exemplul picăturilor de vopsea insolubilă 
amestecate într-un fluid vîscos (aici descriem prin M schimba- 

rea picăturii cînd sistemul este înfăşurat printr-un anumit număr 
de rotaţii), atunci MP descrie schimbarea picăturii cînd este su¬ 
pusă la n înfăşurări. Totuşi fiecare picătură este inserată într-o 
poziţie care este deplasată cu o anumită cantitate relativ la pică¬ 
tura anterioară. Să notăm cu D această deplasare. A n-a picătură 
suferă deplasarea D" şi atunci metamorfoza este M r \ astfel că 
rezultatul net este dat de M n D n . Să presupunem apoi că densi¬ 
tatea de vopsea injectată cu fiecare picătură poate varia şi să 
desemnăm această densitate injectată o dată cu a n-a picătură, cu 
ajutorul operaţiei Q n = C n M h D n . Operatorul ce corespunde între¬ 
gii serii de picături se obţine adăugînd contribuţiile fiecăreia, 
ceea ce dă: 


Q^CJWD". 

n 

Mai mult, orice număr de structuri, corespunzînd lui Q, Q\ Q" 
etc., pot fi de asemenea suprapuse, rezultînd: 

R = Q + Q'+ Q"+... 

In plus, orice astfel de structură poate ea însăşi să sufere o depla¬ 
sare, cum ar fi D, şi o metamorfoză, cum ar fi M, rezultînd: 

R'= MD R. 


Dacă fluidul ar fi deja un mediu „uniform cenuşiu*', am pu¬ 
tea defini un coeficient negativ C n ca semnificînd eliminarea 
unei anumite cantităţi de vopsea dintr-o regiune corespunzînd 
unei picături (în locul adăugării de vopsea în regiune). 

In discuţia de mai sus, fiecare simbol matematic corespunde 
unei operaţii (transformare şi/sau metamorfoză). Are sens să 
adunăm operaţiile, să înmulţim rezultatul printr-un număr C şi 
să înmulţim operaţiile una cu alta. Dacă introducem apoi un ope¬ 
rator unitate (care lasă toate operaţiile nemodificate la înmulţire) 
şi un operator zero (care lasă toate operaţiile nemodificate la 
adunare), vom avea satisfăcute toate condiţiile necesare pentru o 
algebră. 

Vedem atunci că o algebră are caracteristici esenţiale care 
sînt similare structurilor construite pe ordinea implicită. O astfel 
de algebră face deci posibilă o matematizare relevantă pentru 
discutarea ordinilor implicite, matematizare care poate fi legată 
în mod coerent de limbajul comun. 

In teoria cuantică, o algebră similară cu cea descrisă mai sus 
joacă de asemenea un rol esenţial. Intr-adevăr, teoria este expri¬ 
mată în termeni de operatori liniari (incluzînd un operator uni¬ 
tate şi un operator zero) care pot fi adunaţi unul cu altul, înmul¬ 
ţiţi cu numere şi înmulţiţi între ei. Tot conţinutul teoriei cuantice 
poate fi astfel pus în termenii unei asemenea algebre. 

Desigur, în teoria cuantică, termenii algebrei sînt interpretaţi 
ca desemnînd „observabilele fizice" cărora le corespund. Totuşi, 
în descrierea sugerată aici, astfel de termeni nu trebuie văzuţi ca 
referindu-se la ceva în special. Mai curînd, ei trebuie consideraţi 
ca extensii ale limbajului general. Potrivit acestei idei, un sim¬ 
bol algebric este analog unui cuvînt, în sensul că înţelesul său 
implicit reiese în întregime numai din felul în care limbajul ca 
întreg e utilizat. 

Această descriere este într-adevăr folosită într-o mare parte 
a matematicii modeme, în special în teoria numerelor. Astfel, se 
poate începe cu ceea ce poartă numele de simboluri indefinibile. 
Semnificaţia unui asemenea simbol nu este, prin urmare, nici¬ 
odată direct relevantă. Mai curînd, numai relaţiile şi operaţiile la 
care iau parte aceste simboluri sînt relevante. 

Ceea ce sugerăm aici este că prin matematizarea limbajului 
în modul indicat mai sus, vor apărea, înăuntrul său, ordini, mă¬ 
suri şi structuri care sînt similare cu (dar şi diferite de) ordinile, 
măsurile şi structurile ce sînt sesizabile atît în experienţa comu¬ 
nă cît şi în aceea legată de funcţionarea unui instrument ştiinţi¬ 
fic. Aşa cum s-a arătat în detaliu mai sus, poate exista o relaţie 
între aceste două tipuri de ordini, măsuri şi structuri, astfel încît 
cele despre care vorbim şi cele despre care gîndim vor avea un 
raport sau o raţiune comună cu ceea ce putem observa si face 
(vezi capitolul 5 pentru o discuţie privind acest sens al terme¬ 
nilor „raport" sau „raţiune"). 

Aceasta înseamnă, desigur, că noi nu privim termeni pre¬ 
cum „particulă", „sarcină", „masă", „poziţie", „impuls" etc. ca 
avînd relevanţă primordială în limbajul algebric. Mai curînd, în 
cel mai bun caz, ei vor trebui să apară ca abstracţii de nivel înalt. 
Aşa cum s-a arătat în această secţiune, înţelesul real al „algebrei 
cuantice" va fi acela că este o matematizare a limbajului comun, 
care îl îmbunătăţeşte pe acesta din urmă şi face posibilă o dis¬ 
cuţie mai precis articulată a ordinii implicite decît este posibil 
doar în termenii acestui limbaj general. 

Desigur, algebra este în sine o formă limitată de matemati¬ 
zare. Nu există, în principiu, nici un motiv pentru care nu ar tre¬ 
bui, pînă la urmă, să continuăm cu alte tipuri de matematizare 
(implicînd, de ex., inele şi latici sau structuri şi mai generale ca¬ 
re încă trebuie create). Totuşi, se va vedea în această anexă că, 
în interiorul chiar al limitelor unei structuri algebrice, se poate 
asimila un domeniu foarte extins de aspecte ale fizicii modeme 
şi se pot deschide multe căi noi şi foarte interesante de explo¬ 
rare. Prin urmare, este util să intrăm în anumite detalii ale mate¬ 
matizării algebrice a limbajului comun înainte de a pătrunde în 
tipuri mai generale de matematizare. 

A 5 Algebră fi holomişcare 

începem explorarea matematizării algebrice a limbajului ge¬ 
neral atrăgînd atenţia asupra faptului că înţelesul principal al 
unui simbol algebric este că el descrie un anumit tip de mişcare. 

Astfel, să considerăm setul de temieni algebrici indefinibili 
desemnaţi prin A. Caracteristic pentru o algebră este ca aceşti 
termeni să aibă o relaţie dată de: 

A i A j = 'E X ij A b 

k 

unde TJ-j este o mulţime, de constante numerice. Această relaţie 
înseamnă că, atunci cînd un termen dat, A { , precedă pe un altul, 
Ap rezultatul este echivalent cu o „sumă ponderată" sau o super- 
poziţie de termeni (astfel încît o algebră conţine un fel de „prin¬ 
cipiu de superpoziţie", analog în părţile esenţiale cu cel valabil 

în teoria cuantică). In consecinţă, se poate spune că, deşi ter¬ 
menul A i este „în sine“ indefinibil, el semnifică, cu toate acestea, 
un anumit tip de „mişcare" a mulţimii totale de termeni, în care 
fiecare simbol este înlocuit printr-o (sau schimbat într-o) super- 
poziţie de simboluri 

XK A t 

k 

Totuşi, după cum s-a arătat mai înainte, în limbajul comun 
folosit pentru descrierea ordinii implicite, holomişcarea indefi¬ 
nibilă şi incomensurabilă este considerată ca totalitatea în care 
tot ceea ce trebuie discutat trebuie, în fond, şi relevat. Analog, în 
matematizarea algebrică a acestui limbaj comun, considerăm ca 
pe o totalitate o algebră indefinibilă în care înţelesul primordial 
al fiecărui termen este acela că el semnifică o „mişcare întreagă" 
în toţi termenii algebrei. Prin această analogie esenţială apare 
posibilitatea unei matematizări coerente a tipului de descriere 
generală care consideră totalitatea ca pe o holomişcare indefini¬ 
bilă şi incomensurabilă. 

Putem acum să mergem mai departe de-a lungul acestor di¬ 
recţii. Astfel, după cum în limbajul comun putem lua în conside¬ 
rare aspecte relativ autonome ale holomişcării, la fel şi în mate¬ 
matizarea lui putem evidenţia subalgebre relativ autonome, care 
sînt aspecte ale „algebrei întregi" indefinibile. La fel cum fieca¬ 
re aspect al holomişcării este, pînă la urmă, limitat în autonomia 
sa de legea întregului (deci holonomia), la fel şi fiecare subalge- 
bră este pînă la urmă limitată de faptul că legea relevantă impli¬ 
că mişcări ce merg dincolo de cele care pot fi descrise în ter¬ 
menii subalgebrei în chestiune. 

Un context fizic dat va fi atunci descriptibil în termenii unei 
subalgebre corespunzătoare. Pe măsură ce ne apropiem de limi¬ 
tele acestui context, vom descoperi că o asemenea descriere este 
inadecvată şi atunci ne vom referi la algebre mai extinse, pînă ce 
vom găsi o descriere adecvată noului context la care am fost ast¬ 
fel conduşi. 

In contextul fizicii clasice, de exemplu, este posibil să sepa¬ 
răm o subalgebră corespunzînd unui set de operaţii euclidiene E. 

Totuşi, într-un context „cuantic", „legea întregului" implică me¬ 
tamorfozele M care ne scot din această subalgebră şi ne duc în 
algebre diferite (dar similare) date de: 

E'= MEM - 1 . 

Aşa cum s-a arătat, există acum indicaţii că pînă şi algebra 
„cuantică" este inadecvată în contexte mai largi. Astfel că este 
natural să mergem mai departe pentru a lua în considerare alge¬ 
bre şi mai largi (şi, pînă la urmă, desigur, tipuri de matematizare 
şi mai generale care se pot dovedi relevante). 

A 6 Extensia principiului relativităţii la ordini implicite 

Ca un pas în investigarea unor forme mai comprehensive de ma¬ 
tematizare, vom evidenţia posibilitatea unei anumite extensii a 
principiului relativităţii la ordini implicite, examinînd modul în 
care algebra cuantică limitează autonomia algebrei clasice, după 
modelul descris mai sus. 

Intr-un context clasic, orice structură poate fi specificată în 
termenii unui set de operaţii £j, £ 2 , £ 3 , • • • (care descriu lungimi, 
unghiuri, congruenţă, similaritate etc.). Cînd avem în vedere un 
conţinut cuantic mai extins, putem ajunge la operaţii similare, 
£' = MEM l - Această similaritate înseamnă că, dacă oricare 
două elemente, să zicem £j şi £ 2 , sînt legate într-un anume fel în 
descrierea unei structuri specificate, atunci există un set de ele¬ 
mente £'j şi £2 ce descriu transformările nonlocale* „înfăşurate", 
care sînt legate într-un fel similar. Sau, pentru a fi mai concişi, 

£i:£ 2 :: £j : £ 2 . 

Din aceasta urmează că, dacă ni se dă un sistem euclidian de or¬ 
dine şi măsură cu anumite structuri construite pe el, putem întot¬ 
deauna să obţinem un alt sistem £'înfăşurat relativ la£, şi să reu¬ 
şim în acelaşi timp să avem structuri similare construite pe el. 

* No n-local transformations se referă la transformările care nu păs¬ 
trează raporturile dintre obiectele transformate, raporturi exprimate prin 
proprietatea localizabilităţii ( locality ) (vezi supra, p. 232) — n.t. 

Pînă acum, principiul relativităţii a luat o formă care poate fi 
formulată după cum urmează: „Dată fiind orice relaţie structura¬ 
lă de tipul celei descrise într-un sistem de coordonate corespun- 
zînd unei anumite viteze, este întotdeauna posibil să avem o re¬ 
laţie structurală similară cu cea descrisă într-un sistem de coor¬ 
donate corespunzînd oricărei alte viteze." Insă, din discuţia de 
mai sus urmează că matematizarea limbajului comun în termeni 
de algebră „cuantică" deschide posibilitatea unei extensii a prin¬ 
cipiului relativităţii. O asemenea extensie este evident similară 
principiului complementarităţii. Intr-adevăr, cînd condiţiile sînt 
de aşa natură încît o ordine dată, corespunzînd unui set de ope¬ 
raţii E, este explicită, atunci o altă ordine, corespunzînd unor 
operaţii similare E' = MEM~ l , este implicită (astfel că, într-un 
anume sens, ambele ordini nu pot fi definite împreună). Totuşi 
această extensie diferă de principiul complementarităţii prin 
aceea că accentul principal cade acum mai degrabă pe ordini şi 
măsuri care sînt relevante pentru geometrie decît pe aranjamente 
experimentale reciproc incompatibile. 

Rezultă din această extindere a principiului relativităţii că 
ideea unui spaţiu constituit dintr-o mulţime de puncte unice şi 
bine precizate, legate topologic printr-un set de vecinătăţi şi me¬ 
tric printr-o definiţie a distanţei, nu mai este adecvată. Intr-ade¬ 
văr, fiecare set de operaţii euclidiene E' defineşte astfel de mul¬ 
ţimi de puncte, vecinătăţi, măsuri etc., care sînt implicite relativ 
la cele definite de un alt set E'. Ideea de spaţiu ca mulţime de 
puncte înzestrate cu o topologie şi o metrică este astfel un aspect 
al unei totalităţi mai largi. 

Va fi util aici să introducem o folosire mai nuanţată a lim¬ 
bajului. In topologie se poate descrie un spaţiu ca fiind acoperit 
de un complex , constituit din figuri elementare (de ex., triun¬ 
ghiuri sau alte forme celulare poligonale de bază), fiecare dintre 
acestea fiind numită simplex. Cuvîntul plex este o formă a lati¬ 
nescului plicare care, aşa cum am văzut deja mai devreme, în¬ 
seamnă „a înfăşură". Astfel, „simplex" înseamnă „pliat o dată", 
iar „complex" înseamnă „împreunat" şi anume în sensul mai mul¬ 
tor obiecte separate care sînt pliate unele într-altele. 

Pentru a descrie înfăşurarea unui set nelimitat de sisteme 
euclidiene de ordini şi măsuri unul în altul, putem introduce 
atunci cuvîntul multiplex (care este nou în acest context). Aceas¬ 
ta înseamnă „multe complexe înfăşurate toate împreună". Lite¬ 
ral, desemnăm aceasta şi prin „varietate" ( manifold ). Totuşi, de 
obicei, acest ultim cuvînt a ajuns să însemne „continuu". Astfel, 
sîntem conduşi la folosirea cuvîntului multiplex pentru a atrage 
atenţia asupra relevanţei primordiale a ordinii implicite şi asupra 
inadecvării descrierii în termeni de continuu. 

Pînă acum spaţiul a fost considerat în general ca un continuu 
care poate fi acoperit printr-un complex (care este evident o for¬ 
mă de ordonare explicită a spaţiului). Un asemenea complex 
poate fi discutat în termeni de sisteme de coordonate. Astfel, fie¬ 
care simplex poate fi descris cu ajutorul unui sistem de referinţă 
euclidian local, şi întregul spaţiu poate fi tratat prin utilizarea 
unui număr foarte mare de „petice" rezultate prin suprapuneri de 
coordonate. Sau, alternativ, se poate găsi un singur set de coor¬ 
donate curbilinii care este aplicabil asupra întregului spaţiu. 
Principiul relativităţii afirmă atunci că toate aceste sisteme de 
coordonate furnizează sisteme de referinţă echivalente (adică 
echivalente pentru exprimarea raportului, raţiunii sau legii). 

Putem acum să mergem mai departe şi să luăm în considera¬ 
re seturi similare de operaţii E şi £', care sînt implicite relativ 
unul la celălalt. Aşa cum s-a arătat mai sus, extindem principiul 
relativităţii presupunînd că ordinile definite prin oricare două 
operaţii E şi £' sînt echivalente în sensul că „legea întregului" 
este astfel încît pe fiecare ordine pot fi construite structuri simi¬ 
lare. Pentru a ajuta la clarificarea a ceea ce vrem să spunem aici, 
observăm că ordinile de mişcare care sînt direct perceptibile 
simţurilor sînt văzute în general ca explicite, în timp ce celelalte 
ordini (cum ar fi, de ex., cele corespunzătoare descrierii „unui 
electron" într-un context cuantic) sînt considerate implicite. To¬ 
tuşi, în concordanţă cu principiul extins al relativităţii, se poate 
la fel de bine lua ordinea „electronului" ca explicită şi percepţia 
noastră senzorială ca implicită. Aceasta înseamnă să ne punem 
pe noi înşine (metaforic) în situaţia „electronului", pentru a pu- 

tea să o înţelegem pe cea din urmă asimilîndu-ne cu el şi asimi- 
lîndu-1 pe el cu noi. 

Aceasta înseamnă evident o plenitudine atotcuprinzătoare în 
gîndire. Sau, aşa cum am formulat mai devreme, „totul implici- 
tează totul“, chiar în măsura în care „noi înşine" sîntem implici- 
taţi împreună cu „tot ceea ce vedem şi toate asupra cărora gîn- 
dim“. Astfel, sîntem prezenţi oriunde şi în orice moment, deşi 
numai implicitat (adică în mod implicit). 

Acelaşi lucru este adevărat despre orice „obiect". Numai în 
anumite ordini speciale de descriere apar astfel de obiecte ca 
explicite. Legea generală, adică holonomia, trebuie exprimată în 
toate ordinile, în care toate obiectele şi toate timpurile sînt „îm¬ 
preunate". 

A 7 Anumite sugestii preliminare privind legea într-un multiplex 
Vom da acum cîteva sugestii preliminare despre direcţiile de 
investigare asupra legilor generale aşa cum sînt formulate, mai 
degrabă în termenii unui mutiplex decît în termenii unui con¬ 
tinuu. 

începem prin a reaminti că descrierile clasice sînt relevante 
numai într-un context în care expresia legii este limitată la o 
subalgebră particulară corespunzătoare unui sistem euclidian 
dat de ordine şi măsură. Dacă acest sistem este extins atît la timp 
cît şi la spaţiu, atunci o astfel de lege poate fi compatibilă cu re¬ 
lativitatea specială. 

Trăsătura esenţială a relativităţii speciale este că viteza lu¬ 
minii este o limită invariantă pentru propagarea semnalelor (şi a 
influenţelor cauzale). în legătură cu aceasta, observăm că un 
semnal va fi întotdeauna constituit dintr-o anume ordine explici¬ 
tă de evenimente şi că, într-un context în care această ordine ex¬ 
plicită încetează să mai fie relevantă, noţiunea de semnal îşi va 
pierde de asemenea sensul (de ex., dacă o ordine este „înfăşura¬ 
tă" de-a lungul întregului spaţiu şi timp, atunci ea nu poate fi vă¬ 
zută în mod coerent ca fiind constitutivă pentru un semnal care 
ar propaga informaţia dintr-un loc în altul într-un interval de 
timp). Aceasta înseamnă că, acolo unde există ordine implicită, 

limbajul descriptiv al relativităţii speciale nu va mai fi în gene¬ 
ral aplicabil. 

Teoria generală a relativităţii este analogă teoriei speciale a 
relativităţii, prin aceea că în fiecare regiune din spaţiu-timp exis¬ 
tă un con de lumină care defineşte o viteză limită a semnalului. 
Totuşi, ea este diferită prin faptul că fiecare regiune are propriul 
ei sistem local (notat cu m) de coordonate legat de cel al vecină¬ 
tăţilor sale (notate cu n) prin anumite transformări generale 
liniare, T mn . Dar un sistem local de coordonate trebuie, din punc¬ 
tul nostru de vedere, să fie văzut ca o expresie a unui sistem 
euclidian corespunzător de ordine şi măsură (care, de exemplu, 
ar genera liniile sistemului respectiv de coordonate ca subspaţii 
invariante ale operaţiilor E). Ne vom referi, de aceea, la sistemele 
euclidiene de operaţii E m şi E„ şi la transformările care le leagă: 


E„ — TET m l. 

n mn tn mn 


Cînd ne referim la o serie de transformări ale acestor sisteme 
de-a lungul unui circuit închis de petice, ajungem la ceea ce în 
matematică se numeşte „grup de holonomie" (holonomy group). 
Intr-un sens, acest nume este adecvat, deoarece acest grup chiar 
determină caracterul „întregului spaţiu". Astfel, în relativitatea 
generală, acest grup este echivalent cu grupul Lorentz, care este 
compatibil cu cerinţa unui „con de lumină local" invariant. Fo¬ 
losirea aici a unui grup diferit ar implica, desigur, un caracter 
corespunzător diferit al „întregului spaţiu". 

Totuşi, într-un alt sens, ar fi mai bine să considerăm grupul 
în chestiune ca pe un „grup de autonomie" mai degrabă decît un 
„grup de holonomie", pentru că, în relativitatea generală (ca şi 
într-o largă clasă de teorii modeme de cîmp), legea generală este 
invariantă în fiecare regiune la „transformări de etalon" arbitrare 
ale sistemelor de coordonate, E^=R m E m R^ . Semnificaţia aces¬ 
tor transformări poate fi văzută luînd în considerare mai multe 
regiuni învecinate, fiecare conţinînd o structură localizată, adică 
una care are o legătură neglijabilă cu structurile învecinate (ast¬ 
fel încît se poate privi în mod corespunzător spaţiul dintre ele ca 
vid sau aproximativ vid). Semnificaţia invarianţei de etalon con- 

stă în ideea că legile sînt în aşa fel încît oricare două structuri pot 
fi transformate independent una de alta, cel puţin între anumite 
limite (de ex., atîta vreme cît există suficient „spaţiu vid“ între 
ele). Un exemplu de astfel de autonomie relativă a structurilor 
este că obiectele care nu sînt prea apropiate pot fi rotite şi trans- 
latate unul relativ la celălalt. Evident, această trăsătură particu¬ 
lară a „legii întregului" (adică invarianţa de etalon) este cea care 
permite o autonomie relativă de tipul descris mai sus. 

Pe măsură ce înaintăm într-un context cuantic, „legea între¬ 
gului" (deci generalizarea a ceea ce se înţelege prin „grup de 
holonomie" în geometria riemanniană) va implica atît metamor¬ 
fozele Afcît şi transformările T. Aceasta ne va duce la multiplex, 
în care vor fi relevante tipuri noi de ordine şi măsură. 

Totuşi este important să accentuăm că „legea întregului" nu 
va fi doar o transcriere a teoriei cuantice obişnuite într-un nou 
limbaj. Mai degrabă, întregul context al fizicii (clasice şi cuan¬ 
tice) va trebui să fie asimilat într-o structură diferită în care spa¬ 
ţiul, timpul, materia şi mişcarea sînt descrise într-un nou mod. O 
astfel de asimilare va conduce atunci la noi căi ce trebuie explo¬ 
rate şi despre care nici măcar nu putem gîndi în termenii teorii¬ 
lor obişnuite. 

Vom indica aici doar cîteva dintre multiplele posibilităţi de 
acest tip. 

Mai întîi, reamintim că începem cu o algebră totală indefini¬ 
bilă şi că extragem de aici subalgebrele care sînt potrivite pentru 
descrierea anumitor contexte de cercetare în fizică. Matemati¬ 
cienii au scos deja în evidenţă anumite trăsături interesante şi 
potenţial relevante ale unor asemenea subalgebre. 

Astfel, să considerăm o subalgebră dată, A. Printre termenii 
săi A t poate exista un anumit A N care este nilpotent, adică are 
proprietatea că anumite puteri ale 1 ui A N (să zicem A^) sînt zero. 
Printre acestea, există o submulţime de termeni A p care sînt pro¬ 
priu nilpotenţi, adică rămîn nilpotenţi cînd sînt înmulţiţi cu orice 
termen al algebrei A t [astfel încît ( Api p ) 5 = 0], 

Ca un exemplu, să examinăm pentru început o algebră Clif- 
ford, în care orice termen este propriu nilpotent. Totuşi într-o 

algebră fermionică, cu termeni C, şi Cp fiecare C ( - şi Cj sînt 
nilpotenţi [deci (C,) 2 = (Cp 2 = 0] dar nu propriu nilpotenţi [deci 

(qcv* 0 ]. 

Se poate spune că termenii propriu nilpotenţi descriu miş¬ 
cări care, pînă la urmă, conduc la caracteristici care dispar. Ast¬ 
fel, dacă noi am căuta să descriem caracteristici invariante şi re¬ 
lativ permanente ale mişcării, am avea o algebră care nu are nici 
un termen propriu nilpotent. O asemenea algebră poate fi obţi¬ 
nută întotdeauna din orice algebră A extrăgînd termenii propriu 
nilpotenţi pentru a da ceea ce se numeşte o algebră diferenţă 
(difference algebra ). 

Să cercetăm acum următoarea teoremă. 5 Orice algebră dife¬ 
renţă poate fi exprimată ca un produs dintre o algebră de matrici 
(adică o algebră ale cărei reguli de înmulţire sînt similare cu cele 
ale matricilor) şi o algebră cu diviziune (adică o algebră în care 
produsul a două elemente nenule nu este niciodată zero). 

în ceea ce priveşte algebra cu diviziune, tipurile posibile de 
astfel de algebre depind de domeniile în care iau valori coefi¬ 
cienţii numerici. Dacă acest domeniu este cel al numerelor reale, 
atunci există exact trei algebre cu diviziune, numerele reale în¬ 
sele, o algebră de ordinul doi, care este echivalentă cu numerele 
complexe, şi cuatemionii reali. Pe de altă parte, în domeniul nu¬ 
merelor complexe singura algebră cu diviziune este cea a înseşi 
numerelor complexe (aceasta explică de ce cuatemionii, extinşi 
pentru a include coeficienţi complecşi, devin o algebră de ma¬ 
trici cu două linii). 

Este semnificativ faptul că prin matematizarea limbajului 
comun în termenii unei algebre iniţial indefinite şi nespecificate, 
ajungem în mod natural la tipul de algebre folosite în teoria 
cuantică obişnuită pentru „particule cu spin“, deci produse de 
matrici şi cuaternioni. Aceste algebre au totuşi în plus o semni¬ 
ficaţie ce merge dincolo de cea a calculelor tehnice realizate în 
teoria cuantică. De ex., cuatemionii implică invarianţa la un 
grup de transformări asemănătoare cu rotaţiile în spaţiul tridi¬ 
mensional (care pot fi extinse într-un mod simplu la grupuri si¬ 
milare cu grupul Lorentz). Aceasta indică faptul că, într-un anu¬ 
me sens, transformările esenţiale ce determină ordinea (3+l)-di- 

mensională a „spaţiu-timpului relativist" sînt deja conţinute în 
holomişcare, descrisă prin ordinea implicită şi matematizată în 
termeni de algebre. 

Mai precis, se poate spune că, începînd cu o matematizare 
algebrică generală a limbajului, interesîndu-ne de acele trăsături 
care sînt relativ permanente sau invariante (descrise de algebre 
fără termeni propriu nilpotenţi) şi de acele trăsături care nu sînt 
restrînse la o scară particulară (descrise de algebre ale căror ter¬ 
meni pot fi multiplicaţi printr-un număr real arbitrar), am ajuns 
la transformări ce determină o ordine echivalentă cu cea a spa¬ 
ţiu-timpului relativist. Totuşi aceasta înseamnă că, dacă luăm în 
considerare caracteristici nepermanente şi noninvariante (impli- 
cînd algebre cu termeni propriu nilpotenţi) şi trăsături care sînt 
restrînse la scări particulare (implicînd algebre pe numere raţio¬ 
nale sau pe domenii cu număr finit de elemente), atunci ordinile 
pe de-a întregul noi, care nu sînt deloc reductibile la ordinea 
(3+l)-dimensională, pot deveni relevante. Astfel, devine clar că 
există o arie largă pentru posibile explorări. 

Un domeniu care poate fi explorat în continuare l-ar consti¬ 
tui dezvoltarea unei noi descrieri ce combină aspectele clasice şi 
cuantice într-o structură de limbaj unică sau mai comprehensivă, 
în loc de a privi limbajele clasice şi cuantice ca separate, dar 
legate printr-un gen de corespondenţă (aşa cum se face, în gene¬ 
ral, în teoriile cuantice), putem, după direcţiile deja indicate în 
această anexă, să cercetăm posibilitatea de a le abstractiza drept 
cazuri limită ale limbajelor matematizate în termeni de algebre 
mai extinse. A face aceasta ar putea evident să conducă la teorii 
diferite, avînd un nou conţinut, mergînd dincolo de cele ale teo¬ 
riei atît clasice cît şi cuantice. în această privinţă, ar fi interesant 
în mod particular să vedem dacă s-ar descoperi structuri algebrice 
care să conducă de asemenea la conceptele relativiste ca la nişte 
cazuri limită (de ex., în termeni de algebre pe domenii finite de 
numere, mai degrabă decît pe domeniul numerelor reale). Ne-am 
aştepta ca astfel de teorii să fie scutite de infiniţii teoriilor obiş¬ 
nuite şi să conducă la un tratament în general coerent al proble¬ 
melor pe care teoriile uzuale nu le pot rezolva. 

UNIVERSUL CARE SE ÎNFĂŞOARĂ 
ŞI SE DESFĂŞOARĂ ŞI CONŞTIINŢA 


1. Introducere 

De-a lungul acestei cărţi, tema centrală subiacentă a fost ple¬ 
nitudinea nefărîmiţată a totalităţii existenţei, văzută ca o mişca¬ 
re nedivizată de curgere fără margini. 

Pare clar, din discuţia din capitolul anterior, că ordinea im¬ 
plicită este potrivită mai ales pentru înţelegerea unei astfel de 
plenitudini nefărîmiţate în mişcare de curgere căci, în ordinea 
implicită, totalitatea existenţei este înfăşurată în fiecare regiune 
a spaţiului (şi timpului). Astfel, orice parte, element sau aspect 
am abstrage prin gîndire, acesta încă înfăşoară întregul şi este, 
prin urmare, legat intrinsec de totalitatea din care a fost abstras. 
Prin urmare, plenitudinea pătrunde tot ceea ce s-a discutat, chiar 
de la început. 

In acest capitol vom da o prezentare netehnică a principale¬ 
lor caracteristici ale ordinii implicite, la început aşa cum apare 
ea în fizică şi apoi aşa cum poate fi extinsă la cîmpul conştiinţei, 
pentru a indica anumite direcţii generale de-a lungul cărora este 
posibil să înţelegem atît cosmosul cît şi conştiinţa ca pe o totali¬ 
tate unică şi nefărîmiţată de mişcare 1 . 


2. Rezumat al contrastului dintre ordinea mecanlstă 
şl ordinea Implicită, în fizică 

Va fi folositor să începem prin a da un rezumat al cîtorva din¬ 
tre punctele principale construite anterior, punînd în contrast 

ordinea mecanistă, în general acceptată în fizică, cu ordinea im¬ 
plicită. 

Să luăm în considerare pentru început ordinea mecanistă. 
Aşa cum s-a indicat în capitolele 1 şi 5, trăsătura principală a 
acestei ordini este aceea că lumea e privită ca fiind constituită 
din entităţi care sînt una în afara celeilalte , în sensul că ele exis¬ 
tă independent în diferite regiuni din spaţiu (şi timp) şi interac- 
ţionează prin forţe care nu cauzează nici o schimbare în ceea ce 
este esenţial pentru natura lor. Maşina oferă o ilustrare tipică a 
acestui sistem de ordine. Fiecare parte este formată (de ex., prin 
matriţare sau turnare) independent de celelalte şi interacţionează 
cu celelalte părţi numai printr-un tip anumit de contact extern. 
Prin contrast, într-un organism viu, spre pildă, fiecare parte creş¬ 
te în contextul unui întreg, astfel încît nu există în mod indepen¬ 
dent şi nici nu se poate spune că doar „interacţionează" cu cele¬ 
lalte, fără ca el însuşi să fie influenţat în mod esenţial prin 
această relaţie. 

Aşa cum s-a arătat în capitolul 1, fizica a devenit aproape în 
totalitate angajată faţă de concepţia că ordinea universului este 
în mod fundamental mecanistă. Forma cea mai comună a aces¬ 
tei concepţii constă în a admite că lumea este constituită dintr-un 
set de „particule elementare" existente separat, indivizibile şi 
neschimbate, care sînt „cărămizile de construcţie" fundamentale 
ale întregului univers. Iniţial, s-a crezut că acestea sînt atomii, 
dar atomii au fost divizaţi, în cele din urmă, în electroni, protoni 
şi neutroni. Despre aceştia din urmă s-a crezut că sînt consti¬ 
tuenţii neschimbători şi indivizibili ai întregii materii, dar apoi s-a 
constatat, încetul cu încetul, că aceştia sînt transformabili în sute 
de tipuri de particule instabile, iar astăzi s-au postulat, pentru a 
explica aceste transformări, particule şi mai mici, numite 
„quarcuri" şi „partoni". Deşi acestea nu au fost încă izolate, se 
pare că printre fizicieni există o credinţă de nezdruncinat după 
care astfel de particule, sau vreun alt tip ce mai trebuie încă des¬ 
coperit, vor face eventual posibilă o explicaţie completă şi coe¬ 
rentă pentru orice. 

Teoria relativităţii a fost prima indicaţie semnificativă în 
fizică privind nevoia de a pune sub semnul întrebării ordinea 
mecanistă. Aşa cum s-a explicat în capitolul 5, rezultă că nu este 
posibil nici un concept coerent al unei particule existente inde¬ 
pendent, nici unul în care particula ar fi un corp extins, nici unul 
în care ar fi un punct fără dimensiuni. Astfel, s-a arătat că o pre¬ 
supunere de bază subiacentă formei general acceptate a ordinii 
mecaniste în fizică este de nesusţinut. 

Pentru a face faţă acestei provocări fundamentale, Einstein a 
propus să nu mai fie luat drept primar conceptul de particulă şi 
să se potrivească de la bun început realitatea ca fiind constituită 
din cîmpuri ce ascultă de legi compatibile cu cerinţele teoriei 
relativităţii. O nouă idee esenţială privind această „teorie unifi¬ 
cată a cîmpului" propusă de Einstein este ca ecuaţiile de cîmp să 
fie neliniare. Aşa cum s-a afirmat în capitolul 5, aceste ecuaţii ar 
putea avea soluţii sub formă de pulsuri localizate, constînd dintr-o 
regiune cu cîmp intens care s-ar putea deplasa în spaţiu ca un în¬ 
treg stabil şi care ar putea astfel să furnizeze un model de „parti¬ 
culă". Aceste pulsuri nu dispar dintr-o dată, ci se răspîndesc la 
distanţe arbitrar de mari cu intensităţi descrescătoare. Ca urmare, 
structurile de cîmp asociate cu două pulsuri se vor uni şi vor 
curge împreună într-un întreg nefărîmiţat. Mai mult, cînd astfel 
de pulsuri ajung unul aproape de celălalt, formele iniţiale de par¬ 
ticulă vor fi atît de drastic modificate încît nu mai există nici o ase¬ 
mănare cu o structură ce constă din două particule. Prin urmare, 
în termenii acestei concepţii, ideea unei particule existente se¬ 
parat şi independent este văzută, în cel mai bun caz, ca fiind o 
abstracţiune ce furnizează o aproximaţie validă numai într-un 
anumit domeniu limitat. Pînă la urmă, întregul univers (cu toate 
„particulele" sale, incluzîndu-le pe cele care constituie fiinţele 
umane, laboratoarele lor, instrumentele de observaţie etc.) tre¬ 
buie înţeles ca un unic întreg nedivizat, în care analiza în părţi 
existente independent şi separat nu are un statut fundamental. 

Totuşi, aşa cum s-a văzut în capitolul 5, Einstein nu a putut 
să obţină o formulare general coerentă şi satisfăcătoare a teoriei 
sale a cîmpului unificat. Mai mult (şi poate mai important în 
contextul discuţiei noastre despre abordarea mecanistă a fizicii) 

conceptul de cîmp, care este punctul său fundamental de pleca¬ 
re, mai reţine încă trăsăturile esenţiale ale ordinii mecaniste, de¬ 
oarece entităţile fundamentale, cîmpurile, sînt concepute ca 
existînd unul în afara altuia, în puncte separate ale spaţiului şi 
timpului şi se presupune că sînt conectate unul cu altul numai 
prin relaţii externe, care sînt într-adevăr considerate a fi locale, 
în sensul că numai acele elemente de cîmp separate prin distanţe 
„infinitezimale" pot să se influenţeze unele pe celelalte. 2 

Deşi teoria cîmpului unificat nu a fost încununată de succes în 
încercarea sa de a furniza o bază mecanistă pentru fizică în terme¬ 
nii conceptuali de cîmp, ea a arătat, într-un mod concret, cum poate 
fi realizată consistenţa ideii de cîmp cu teoria relativităţii, şi anume 
derivînd conceptul de particulă ca pe o abstracţie extrasă dintr-o 
totalitate nefărîmiţată şi nedivizată a totalităţii existenţei. Astfel, 
aceasta a întărit provocarea adusă de teoria relativităţii ordinii me¬ 
caniste dominante. 

Totuşi, teoria cuantică prezintă o mult mai serioasă provo¬ 
care la adresa ordinii mecaniste, care trece cu mult dincolo de 
cea a teoriei relativităţii. Aşa cum s-a văzut în capitolul 5, trăsă¬ 
turile esenţiale ale teoriei cuantice care constituie o provocare 
pentru punctul de vedere mecanist sînt: 

1. Mişcarea este, în general, discontinuă , în sensul că acţiu¬ 
nea este constituită din cuante indivizibile (ceea ce, de 
asemenea, implică faptul că, de ex., un electron poate tre¬ 
ce dintr-o stare în alta fără a trece prin nici o stare inter¬ 
mediară). 

2. Entităţile, cum ar fi electronii, pot prezenta diferite pro¬ 
prietăţi (de ex., de tip particulă, de tip undă sau ceva între 
ele) depinzînd de contextul în care ele există şi sînt supu¬ 
se la observaţie. 

3. Două entităţi, cum ar fi electronii, care iniţial făceau parte 
dintr-o moleculă, iar apoi sînt separate, prezintă o relaţie 
nonlocală curioasă, care poate fi descrisă cel mai bine ca 
o conexiune noncauzală a elementelor îndepărtate unul 
de celălalt 3 (aşa cum s-a demonstrat în experimentul lui 
Einstein, Podolsky şi Rosen 4 ). 

Desigur, ar trebui adăugat că legile mecanicii cuantice sînt 
statistice şi nu determină evenimentele viitoare individuale în 
mod unic şi precis. Bineînţeles, aceasta este ceva diferit de legile 
clasice, care în principiu determină aceste evenimente. Totuşi 
un astfel de indeterminism nu este o provocare serioasă pentru o 
ordine mecanistă, adică una în care elementele fundamentale 
sînt existente în mod independent, aflîndu-se unul în afara altu¬ 
ia şi conectate numai prin relaţii externe. Faptul că (la fel ca la 
un flipper) astfel de elemente sînt legate prin regulile hazardului 
(exprimate matematic în termenii teoriei probabilităţii) nu 
schimbă caracterul fundamental extern al elementelor 5 şi nu 
afectează în mod esenţial întrebarea dacă ordinea fundamentală 
este mecanistă sau nu. 

Cele trei caracteristici esenţiale ale teoriei cuantice arată to¬ 
tuşi clar inadecvarea ideilor mecaniste. Astfel, dacă toate acţiu¬ 
nile sînt în forma unor cuante discrete, interacţiunile între diver¬ 
sele entităţi (de ex., electroni) constituie o unică structură de 
legături indivizibile, aşa că întregul univers trebuie gîndit ca un 
întreg nefărîmiţat. In acest întreg, fiecare element pe care îl pu¬ 
tem abstrage în gîndire prezintă proprietăţi fundamentale (unde 
sau particule etc.) care depind în întregime de mediul înconjură¬ 
tor, într-un mod ce aminteşte mult mai mult de felul în care sînt 
legate organele ce constituie fiinţele umane decît de felul în care 
interacţionează părţile unei maşini. Mai mult, natura nonlocală, 
noncauzală a relaţiei dintre elementele aflate la distanţă unele de 
altele violează în mod evident cerinţele de separabilitate şi inde¬ 
pendenţă a constituenţilor fundamentali, care sînt esenţiale pen¬ 
tru orice abordare mecanistă. 

în acest punct, este instructiv să punem în contrast caracte¬ 
risticile esenţiale ale teoriei relativiste cu cele ale teoriei cuan¬ 
tice. Aşa cum am văzut, teoria relativităţii necesită continuitate, 
cauzalitate strictă (sau determinism) şi localizabilitate. Pe de 
altă parte, teoria cuantică necesită noncontinuitate, noncauzali- 
tate şi nonlocalizabilitate. Astfel, conceptele fundamentale ale 
teoriei relativităţii şi cele ale teoriei cuantice se contrazic unele 
pe altele. Prin urmare, nu mai este atît de surprinzător faptul că 

aceste două teorii nu au fost unificate niciodată într-un mod con¬ 
sistent. Mai degrabă, opinia că o astfel de unificare nu este de 
fapt posibilă pare cea mai acceptabilă. în locul acestor teorii, 
este foarte probabil necesară o teorie calitativ nouă, din care atît 
teoria relativităţii cît şi cea cuantică trebuie deduse ca abstracţii, 
aproximaţii şi cazuri limită. 

Evident, conceptele de bază ale acestei noi teorii nu pot fi 
găsite începînd cu acele caracteristici ale teoriei relativităţii şi 
ale teoriei cuantice care se contrazic direct. Locul cel mai bun 
din care să se înceapă este dat de ceea ce au ele, în mod funda¬ 
mental, în comun. Aceasta este plenitudinea nedivizată. Deşi 
fiecare dintre aceste teorii vine spre o astfel de plenitudine pe căi 
diferite, este clar că ambele ţintesc în mod fundamental spre ea. 

A începe cu plenitudinea nedivizată înseamnă totuşi că tre¬ 
buie să eliminăm ordinea mecanistă. Dar această ordine a fost, 
timp de multe secole, fundamentală pentru toată gîndirea fizică. 
Aşa cum s-a arătat clar în capitolul 5, ordinea mecanistă este ex¬ 
primată cel mai direct şi mai natural prin sistemul de coordonate 
cartezian. Deşi fizica s-a schimbat radical în multe privinţe, sis¬ 
temul de coordonate cartezian (cu modificări minore, cum ar fi 
utilizarea coordonatelor curbilinii) a rămas singura trăsătură 
esenţială care nu s-a schimbat. Evident, nu este uşor să renunţăm 
la aceasta, atît deoarece conceptele noastre de ordine se răspîn- 
desc peste tot, cît şi pentru că ele implică nu numai gîndirea ci şi 
simţurile noastre, sentimentele noastre, intenţiile noastre, modul 
în care ne mişcăm, relaţiile noastre cu alţi oameni şi cu societa¬ 
tea ca întreg şi, bineînţeles, fiecare fază a vieţilor noastre. Astfel, 
este dificil să „revizuim" suficient de mult conceptele noastre de 
ordine pentru a fi în stare să luăm în considerare în mod serios 
altele noi. 

Pentru a face mai uşor de înţeles sensul propunerii noastre 
de a introduce noi concepte de ordine adecvate plenitudinii nedi¬ 
vizate, este util să începem cu exemple ce pot implica în mod 
direct percepţia senzorială, ca şi cu modele şi analogii care ilus¬ 
trează astfel de concepte într-un mod imaginativ şi intuitiv. în 
capitolul 6 am început prin a observa că lentila fotografică este 

un instrument care ne-a dat un tip foarte direct de percepţie sen¬ 
zorială a ceea ce se înţelege prin ordine mecanistă, deoarece, 
prin generarea unei corespondenţe aproximative între punctele 
imaginii fotografice, ne face atenţi asupra elementelor separate 
în care poate fi analizat obiectul. Făcînd posibilă imaginea punct 
cu punct şi înregistrarea lucrurilor care sînt fie prea mici pentru 
a fi văzute cu ochiul liber, fie prea mari, fie prea rapide, fie prea 
lente etc., lentila ne face să credem că, în cele din urmă, orice 
poate fi perceput în acest mod. De aici se naşte ideea că totul 
poate fi conceput ca fiind constituit din astfel de elemente loca¬ 
lizate. Ca urmare, abordarea mecanistă a fost în mare măsură 
încurajată de dezvoltarea lentilelor fotografice. 

Apoi, am mers mai departe luînd în considerare un nou pro¬ 
cedeu, numit holograma. Aşa cum s-a explicat în capitolul 6, 
acesta realizează o înregistrare fotografică a figurii de interfe¬ 
renţă a undelor de lumină care provin de la un obiect. Noua ca¬ 
racteristică esenţială a acestei înregistrări este aceea că fiecare 
parte conţine informaţie despre întregul obiect (astfel încît nu 
există nici o corespondenţă punct cu punct între obiect şi imagi¬ 
nea înregistrată). Adică, despre forma şi structura întregului 
obiect se poate spune că sînt înfăşurate înăuntrul fiecărei regiuni 
din înregistrarea fotografică. Cînd oricare dintre regiuni este ilu¬ 
minată, forma şi structura sînt desfăşurate pentru a da din nou o 
imagine recognoscibilă a întregului obiect. 

Am sugerat că aici este implicat un nou concept de ordine, 
pe care l-am numit ordine implicită (dintr-o rădăcină latină care 
înseamnă „a înfăşură" sau „a împreuna lăuntric"). în termeni de 
ordine implicită se poate spune că orice este înfăşurat în orice. 
Aceasta contrastează cu ordinea explicită care este acum domi¬ 
nantă în fizică, potrivit căreia lucrurile sînt desfăşurate în sensul 
că fiecare se află numai în propria sa regiune particulară din 
spaţiu (şi timp) şi în afara regiunilor ce aparţin altor lucruri. 

în acest context, valoarea hologramei constă în aceea că 
poate folosi pentru a aduce în atenţia noastră acest nou concept 
de ordine într-un mod sesizabil prin simţuri; dar, desigur, holo- 
grafia este doar un procedeu a cărui funcţie este să realizeze o 

înregistrare statică (sau „instantaneu fotografic") al acestei or¬ 
dini. însăşi ordinea reală care a fost astfel înregistrată se regă¬ 
seşte în mişcarea complexă a cîmpurilor electromagnetice, sub 
forma undelor de lumină. O astfel de mişcare a undelor de lumi¬ 
nă este prezentă peste tot şi, în principiu, înfăşoară întregul uni¬ 
vers spaţial (şi temporal) în fiecare regiune (aşa cum se poate 
demonstra plasînd într-o astfel de regiune ochiul cuiva sau un 
telescop, care vor „desfăşura" acest conţinut). 

Aşa cum s-a arătat în capitolul 6, această înfăşurare-desfă- 
şurare are loc nu numai în mişcarea cîmpului electromagnetic ci, 
de asemenea, în mişcarea altor cîmpuri, cum ar fi cel electronic, 
protonic, al undelor sonice etc. Există deja o mulţime de astfel 
de cîmpuri care sînt cunoscute şi, în viitor, pot fi decoperite ori- 
cît de multe în plus, pînă acum necunoscute. Mai mult, mişcarea 
este numai aproximată de conceptul clasic al cîmpurilor (care 
este folosit, în general, pentru explicarea modului în care se rea¬ 
lizează holografia). Mai precis, aceste cîmpuri ascultă de legi ale 
mecanicii cuantice, ce implică proprietăţile de discontinuitate şi 
nonlocalizabilitate pe care le-am menţionat deja (şi pe care le 
vom discuta din nou, mai tîrziu, în acest capitol). Aşa cum vom 
vedea mai tîrziu, chiar legile cuantice pot să fie numai abstracţii 
ale unor legi încă mai generale, ale căror contururi sînt acum 
prea vagi pentru a fi întrezărite. Astfel, totalitatea mişcării de 
desfăşurare şi înfăşurare poate trece cu mult dincolo de ceea ce 
s-a dezvăluit pînă acum în observaţiile noastre. 

în capitolul 6 am vorbit despre această totalitate denumind-o 
holomişcare. Propunerea noastră fundamentală a fost atunci că 
orice, chiar şi ceea ce este holomişcare, trebuie explicat în ter¬ 
menii formelor derivate din holomişcare. Deşi setul complet de 
legi ce guvernează totalitatea holomişcării este necunoscut (şi, 
într-adevăr, probabil de necunoscut) se presupune că aceste legi 
sînt astfel încît din ele pot fi abstractizate subtotalităţi de mişca¬ 
re relativ autonome sau independente (de ex., cîmpuri, particule 
etc.) avînd o anume recurenţă şi stabilitate a modelelor lor fun¬ 
damentale de ordine şi măsură. Astfel de subtotalităţi pot fi apoi 
investigate, fiecare în parte, fără a trebui să cunoaştem de la în- 



Universul şi conştiinţa / 255 

ceput toate legile holomişcării. Aceasta implică, desigur, că nu 
trebuie să privim ceea ce găsim în astfel de investigaţii ca avînd 
o validitate absolută şi finală, ci, mai degrabă, că trebuie întot¬ 
deauna să fim gata să descoperim limitele în care orice structură 
relativ autonomă de legi este indepedentă şi, de aici, să conti¬ 
nuăm căutarea unor noi legi care se pot referi la domenii de acest 
tip relativ autonome încă şi mai largi. 

Pînă acum am pus în contrast ordinile implicite şi explicite, 
tratîndu-le ca separate şi distincte, dar, aşa cum s-a sugerat în ca¬ 
pitolul 6, ordinea explicită poate fi văzută ca un caz particular 
sau distinct al unei mulţimi mai generale de ordini implicite din 
care, mai tîrziu, poate fi derivată. Ordinea explicită se distinge 
prin faptul că ceea ce este astfel derivat reprezintă o mulţime de 
elemente recurente şi relativ stabile care sînt unele în afara ce¬ 
lorlalte. Această mulţime de elemente (de ex., cîmpuri şi parti¬ 
cule) furnizează apoi explicaţia acelui domeniu al experienţei 
căruia ordinea mecanistă îi dă un tratament adecvat. Totuşi în 
abordarea mecanistă dominantă se consideră că aceste elemente, 
presupuse a fi separate şi existente independent, constituie rea¬ 
litatea fundamentală. Sarcina ştiinţei este atunci de a începe de la 
astfel de părţi şi de a deriva toţi întregii prin abstractizare, expli- 
cîndu-i ca rezultat al interacţiunii acestor părţi. Dimpotrivă, 
atunci cînd se lucrează în termenii ordinii implicite, se începe cu 
plenitudinea nedivizată a lumii, iar sarcina ştiinţei este de a deri¬ 
va părţile prin abstragere din întreg, explicîndu-le ca elemente 
aproximativ separabile, stabile şi recurente, dar legate exterior 
unele de celelalte, alcătuind subtotalităţi relativ autonome care 
trebuie descrise în termeni de ordine explicită. 


3. Ordinea implicită şl structura generală a materiei 

în continuare, vom da o descriere mai detaliată a felului în care 
structura generală a materiei poate fi înţeleasă în termeni de 
ordine implicită. Pentru aceasta, vom începe prin a lua din nou 

în considerare dispozitivul discutat în capitolul 6, care a servit 
drept analogie pentru anumite caracteristici esenţiale ale ordinii 
implicite. (Trebuie totuşi să accentuăm că e vorba doar de o ana¬ 
logie şi că, aşa cum se va arăta clar şi mai detaliat mai tîrziu, 
corespondenţa sa cu ordinea implicită este limitată.) 

Acest dispozitiv constă din doi cilindri concentrici din sti¬ 
clă, cu un fluid foarte vîscos între ei, cum ar fi glicerina, care 
este realizat astfel încît cilindrul exterior să poată fi rotit foarte 
încet, difuzia în fluidul vîscos fiind neglijabilă. In fluid se pune 
o picătură de tuş insolubil şi apoi cilindrul exterior este rotit, re¬ 
zultatul fiind că picătura este alungită, pînă cînd capătă o formă 
filamentoasă care, în cele din urmă, devine invizibilă. Cînd ci¬ 
lindrul este rotit în direcţie opusă, forma filamentoasă revine la 
cea iniţială şi devine deodată vizibilă ca o picătură în mod esen¬ 
ţial asemănătoare cu cea care se găsea la început acolo. 

Este foarte important să reflectăm cu grijă asupra a ceea ce 
se întîmplă, de fapt, în procesul descris mai sus. Pentru început, 
să luăm un element de fluid. Părţile corespunzătoare unor raze 
mai mari se vor deplasa mai repede decît cele corespunzătoare 
unor raze mai mici. Prin urmare, un astfel de element va fi defor¬ 
mat, şi aceasta explică de ce el este pînă la urmă alungit, rezul- 
tînd un fir lung. Picătura de tuş constă din agregate de particule 
de carbon care iniţial sînt suspendate într-un element de fluid. 
Pe măsură ce elementul este alungit, particulele de tuş vor fi an¬ 
trenate de acesta într-o mişcare de acelaşi fel. Mulţimea de par¬ 
ticule se va răspîndi astfel într-un volum atît de mare, încît den¬ 
sitatea lor va ajunge sub pragul minim de vizibilitate. Atunci 
cînd mişcarea este inversată (aşa cum se ştie din legile fizice ce 
guvernează mediile vîscoase), fiecare parte a fluidului se întoar¬ 
ce pe acelaşi drum, aşa încît elementul de fluid, avînd o formă 
filamentoasă, revine treptat la forma originară. Pe măsură ce 
aceasta se întîmplă, el antrenează picăturile de cerneală astfel că, 
pînă la urmă, ele se strîng împreună şi devin suficient de dense 
pentru a depăşi pragul de perceptibilitate, ieşind la iveală încă o 
dată ca picături vizibile. 

Cînd picăturile de cerneală s-au alungit, rezultînd un fir 
lung, se poate spune că au fost înfăşurate în glicerină, după cum 
s-ar putea spune că un ou poate fi amestecat într-o prăjitură. 
Desigur, diferenţa este că picătura poate fi desfăşurată inversînd 
mişcarea fluidului, în timp ce, pentru ou, nu există nici o cale de 
a-1 desfăşura (aceasta deoarece oul suferă amestecuri de difuzie 
ireversibile). 

Analogia unei astfel de înfăşurări şi desfăşurări cu ordinea 
implicită introdusă în legătură cu holograma este destul de bună. 
Pentru a dezvolta mai departe această analogie să cercetăm două 
picături de tuş apropiate una de cealaltă şi, pentru a face vizuali¬ 
zarea mai uşoară, să presupunem că particulele de tuş dintr-o pi¬ 
cătură sînt roşii, în timp ce particulele din cealaltă picătură sînt 
albastre. Atunci, dacă cilindrul exterior este rotit, fiecare dintre 
cele două elemente separate de fluid în care sînt suspendate par¬ 
ticulele de tuş vor fi alungite, rezultînd cîte o formă filamentoa- 
să, iar cele două forme filamentoase, rămînînd în acelaşi timp 
separate şi distincte, se vor întrepătrunde una cu cealaltă într-un 
model complex prea fin pentru a fi perceptibil cu ochiul liber 
(destul de asemănător cu figura de interferenţă înregistrată pe 
hologramă care însă are o origine destul de diferită). Particulele 
de cerneală din fiecare picătură vor fi desigur duse mai departe 
de mişcările fluidului, dar astfel încît fiecare particulă rămîne în 
propriul ei fir de fluid. Totuşi, pînă la urmă, în orice regiune care 
era suficient de mare pentru a fi vizibilă cu ochiul liber, particu¬ 
lele roşii dintr-o picătură şi particulele albastre din cealaltă vor 
fi văzute ca amestecate, aparent, la întîmplare. Totuşi cînd miş¬ 
cările fluidului sînt inversate, fiecare element filamentos de 
fluid se va retrage în sine pînă ce, în final, cele două se vor 
strînge din nou în regiuni net separate. Dacă am putea să privim 
mai de aproape ceea ce se întîmplă (de ex., cu un microscop) s-ar 
putea vedea cum particulele roşii şi albastre care erau apropiate 
unele de celelalte încep să se separe, în timp ce particulele cu 
aceeaşi culoare care erau depărtate unele de celelalte ar începe 
să se apropie. Este ca şi cum particulele îndepărtate, cu aceeaşi 

culoare, ar „şti“ că au o densitate comună, alta decît cea a parti¬ 
culelor de cealaltă culoare de care erau apropiate. 

Desigur, nu există de fapt în acest caz nici un fel de „destin". 
Intr-adevăr, am explicat mecanic tot ceea ce se întîmplă, prin 
mişcări complexe ale elementelor de fluid în care sînt suspenda¬ 
te particulele de tuş. Dar trebuie să reamintim aici că acest dis¬ 
pozitiv este doar o analogie, făcută cu intenţia de a ilustra un nou 
concept de ordine. Pentru a permite acestui nou concept să se re¬ 
liefeze în mod clar, este necesar să începem prin a ne concentra 
atenţia doar asupra particulelor de tuş şi să lăsăm deoparte con¬ 
sideraţiile privind fluidul în care sînt ele suspendate, cel puţin 
pentru moment. Cînd mulţimile de particule de tuş din fiecare 
picătură au fost alungite într-un fir invizibil, astfel încît particu¬ 
lele de ambele culori se amestecă, putem spune că, în ciuda aces¬ 
tui fapt, privită ca un ansamblu, fiecare mulţime este, într-un 
anumit fel, distinctă de cealaltă. In general, această distincţie nu 
este evidentă pentru simţuri, dar are o anumită legătură cu situa¬ 
ţia totală din care au provenit ansamblurile. Această situaţie in¬ 
clude cilindrii de sticlă, fluidul vîscos şi mişcările sale şi distri¬ 
buţia iniţială de particule de tuş. Se poate spune atunci că fiecare 
particulă de tuş aparţine unui anumit ansamblu distinct şi că este 
puternic legată de celelalte particule, în acest ansamblu, prin for¬ 
ţa unei necesităţi atotcuprinzătoare, inerentă în această situaţie 
globală, care poate aduce întreaga mulţime la un final comun 
(adică să reconstituie forma unei picături). 

In cazul acestui dispozitiv, necesitatea atotcuprinzătoare 
operează mecanic ca mişcare a fluidului, în conformitate cu anu¬ 
mite legi bine cunoscute ale hidrodinamicii. Totuşi, aşa cum s-a 
indicat mai devreme, vom renunţa în cele din urmă la această 
analogie mecanică pentru a lua în considerare holomişcarea. In 
holomişcare există în continuare o necesitate atotcuprinzătoare 
(pe care, în capitolul 6, am numit-o „holonomie"), dar legile ei 
nu mai sînt mecanice. Mai curînd, aşa cum s-a arătat în secţiu¬ 
nea 2 a acestui capitol, legile holomişcării vor fi, într-o primă 
aproximaţie, cele ale teoriei cuantice, în timp ce, luate cu o pre¬ 
cizie mai mare, ele vor trece dincolo de acestea, către moduri ca- 

re, în prezent, se pot distinge numai vag. Cu toate acestea, anu¬ 
mite principii similare de distingere vor domina în holomişcare, 
ca în analogia cu dispozitivul construit din cilindri de sticlă. 
Adică, ansamblurile de elemente care se amestecă sau interpe- 
netrează în spaţiu pot, cu toate acestea, să fie distinse, dar numai 
în contextul unei anumite situaţii totale în care membrii fiecărui 
ansamblu sînt legaţi prin forţa unei necesităţi atotcuprinzătoare, 
inerentă acestor situaţii, care poate să le aducă împreună într-un 
mod specificabil. 

Acum, că am stabilit un nou mod de a distinge ansamblurile 
care sînt înfăşurate împreună în spaţiu, putem merge mai depar¬ 
te la a pune aceste distincţii într-o ordine. Cel mai simplu con¬ 
cept de ordine este cel al unei secvenţe sau succesiuni. Vom în¬ 
cepe cu o astfel de idee simplă şi o vom dezvolta mai tîrziu în 
concepte de ordine mult mai complexe şi mai subtile. 

Aşa cum s-a arătat în capitolul 5, esenţa unei ordini secven¬ 
ţiale simple constă în seriile de relaţii între elemente distincte: 

A.B..B.C..C.D-. 

De exemplu, dacă A reprezintă un segment de dreaptă, B 
următorul segment etc., secvenţialitatea segmentelor liniei ur¬ 
mează din setul de relaţii de mai sus. 

Să ne întoarcem acum la analogia noastră cu tuşul din fluid 
şi să presupunem că am inserat un număr mare de picături, aran¬ 
jate aproape una de cealaltă şi în linie (de data aceasta nu pre¬ 
supunem culori diferite). Pe acestea le etichetăm cu A, B, C, D... 
Apoi, rotim cilindrul exterior de mai multe ori, astfel încît fieca¬ 
re picătură dă naştere unui ansamblu de picături de cerneală, în¬ 
făşurate pe o regiune suficient de mare din spaţiu încît particu¬ 
lele tuturor picăturilor să se amestece. Etichetăm ansamblurile 
succesive cu A', B\ C', D'... 

Este clar că, într-un anume sens, o întreagă ordine liniară a 
fost înfăşurată în fluid. Această ordine poate fi exprimată prin 
relaţiile: 


A':B'::B':C':.C':D'-. 

Această ordine nu este accesibilă simţurilor. Totuşi, reali¬ 
tatea sa poate fi demonstrată inversînd mişcarea fluidului, astfel 
încît ansamblurile A', B', C', D '... se vor desfăşura, pentru a da 
naştere la seriile de picături iniţial aranjate liniar, A, B, C, D... 

în cele de mai sus, am luat o ordine explicită preexistentă, 
constînd din ansambluri de particule de tuş aranjate de-a lungul 
unei linii, şi am transformat-o într-o ordine de ansambluri înfă¬ 
şurate cu care, în anumite privinţe esenţiale, este asemănătoare. 
Vom examina în continuare un tip mai subtil de ordine, nederi- 
vabil dintr-o astfel de transformare. 

Să presupunem că inserăm o picătură de cerneală, A, şi rotim 
cilindrul exterior de n ori. Continuăm acest procedeu şi cu pică¬ 
turile următoare, C, D, E... Ansamblurile rezultate de particule 
de tuş, a, b, c, d, e..., vor diferi acum într-un mod nou, căci, 
atunci cînd mişcarea fluidului este inversată, ansamblurile se vor 
uni succesiv pentru a forma picături într-o ordine opusă celei în 
care au fost puse la început. De exemplu, într-o anumită etapă, 
particulele ansamblului d se vor reuni (după ce se vor alungi din 
nou într-un fir). Aceasta se va întîmpla şi cu cele din c, apoi cu 
cele din b etc. Rezultă clar de aici că ansamblul d este legat de c 
la fel cum este c de b , şi aşa mai departe. Astfel, aceste ansam¬ 
bluri formează o anumită ordine secvenţială. Totuşi aceasta nu 
este în nici un caz o transformare a unei ordini liniare în spaţiu 
(cum era cea a secvenţei A\ B\ C', D'..., pe care am descris-o 
mai devreme), deoarece, în general, numai unul dintre aceste 
ansambluri se va desfăşura la un moment dat; iar cînd oricare 
dintre ele se va desfăşura, celelalte vor rămîne înfăşurate. Pe 
scurt, avem o ordine care nu poate fi imediat explicitată şi care, 
cu toate acestea, este reală, aşa după cum ni se poate dezvălui 
cînd picăturile succesive devin vizibile pe măsură ce cilindrul 
este rotit. 

Vom numi aceasta o ordine intrinsec implicită j pentru a o 
distinge de o ordine care poate fi înfăşurată, dar care se poate 
imediat desfăşura într-o singură ordine explicită. Astfel, avem 
aici un exemplu a modului în care, aşa cum s-a afirmat în secţiu- 

nea 2, o ordine explicită este cazul particular al unei mulţimi mai 
generale de ordini implicite. 

Să mergem acum mai departe şi să combinăm ambele tipuri 
de ordine descrise mai sus. 

Inserăm pentru început o picătură, A, într-o anumită poziţie 
şi rotim cilindrul de n ori. Apoi inserăm o picătură B într-o pozi¬ 
ţie puţin diferită şi rotim cilindrul încă de n ori (astfel că A a fost 
înfăşurat prin 2 n rotiri). Inserăm apoi picătura C pe linia AB şi 
mai rotim de încă n ori, astfel că A a fost înfăşurat prin 3« rotaţii, 
3 prin 2 n rotaţii iar C prin n rotaţii. Procedăm în acest mod pen¬ 
tru a înfăşură un număr mare de picături. Apoi mişcăm cilindrul 
suficient de repede în direcţia inversă. Dacă rata de emergenţă a 
picăturilor este mai mare decît timpul minim de rezoluţie al 
ochiului uman, ceea ce vom vedea este, aparent, o particulă miş- 
cîndu-se continuu şi traversînd spaţiul. 

O astfel de înfăşurare şi desfăşurare în ordinea implicită poa¬ 
te, evident, să furnizeze un nou model, de exemplu al electronu¬ 
lui, care este destul de diferit de cel dat de noţiunea mecanică 
uzuală de particulă care există în fiecare moment numai într-o 
mică regiune din spaţiu şi care îşi schimbă poziţia în mod con¬ 
tinuu cu timpul. Esenţial pentru acest nou model este faptul că 
electronul trebuie acum înţeles printr-o mulţime completă de 
ansambluri înfăşurate, care, în general, nu sînt localizate în spa¬ 
ţiu. La orice moment dat, unul dintre acestea poate fi desfăşurat 
şi, prin urmare, localizat, dar în momentul următor acesta se 
înfăşoară pentru a fi înlocuit cu cel care urmează. Conceptul de 
continuitate a existenţei este aproximat prin cel al unei recurenţe 
foarte rapide de forme similare, schimbîndu-se într-un mod sim¬ 
plu şi regulat (mai degrabă aşa cum roata unei biciclete în rotaţie 
rapidă dă mai curînd impresia unui disc solid decît cea a unei 
secvenţe de spiţe în rotaţie). Desigur, în sens şi mai profund, 
particula nu este decît o abstracţie evidentă pentru simţurile 
noastre. Ceea ce există este întotdeauna o totalitate de ansam¬ 
bluri, toate prezente împreună, în serii ordonate de stadii de în¬ 
făşurare şi desfăşurare, care, în principiu, se amestecă şi interpe- 
netrează unele cu celelalte în cuprinsul întregului spaţiu. 

Mai departe, este evident că am fi putut să înfăşurăm orice 
număr de astfel de „electroni", ale căror forme s-ar fi amestecat 
şi s-ar fi întrepătruns în ordinea implicită. Cu toate acestea, pe 
măsură ce aceste forme s-ar fi desfăşurat şi ar fi devenit eviden¬ 
te pentru simţurile noastre, ele ar fi apărut ca o mulţime de „par¬ 
ticule" clar separate una de cealaltă. Aranjamentul de ansam¬ 
bluri ar fi putut fi în aşa fel încît aceste manifestări corpusculare 
să apară ca „mişcîndu-se“ independent rectiliniu sau, la fel de 
bine, pe traiectorii curbe care ar fi în legătură una cu cealaltă şi 
dependente reciproc, ca şi cînd ar exista o forţă de interacţiune 
între ele. Deoarece fizica clasică, prin tradiţie, are ca scop să 
explice orice în termeni de sisteme de particule aflate în inter¬ 
acţiune, este clar că, în principiu, s-ar putea trata foarte bine 
întregul domeniu care este acoperit în mod corect de astfel de 
concepte clasice, în termenii modelului nostru de secvenţe ordo¬ 
nate de ansambluri înfăşurate şi desfăşurate. 

Ceea ce propunem aici este că în domeniul cuantic acest 
model este într-o mare măsură mai bun decît conceptul clasic de 
mulţime de particule aflate în interacţiune. Astfel, deşi mani¬ 
festările succesiv localizate ale unui electron, de ex., pot fi foar¬ 
te apropiate una de cealaltă, în aşa fel încît ele să aproximeze o 
traiectorie continuă, aceasta nu e întotdeauna necesar. In princi¬ 
piu, pot fi permise discontinuităţi în traiectoria manifestă a elec¬ 
tronului — iar acestea pot, desigur, să furnizeze baza unei expli¬ 
caţii a felului în care, aşa cum s-a arătat în secţiunea 2, un elec¬ 
tron poate să plece dintr-o stare şi să ajungă în alta fără a trece 
prin stările intermediare. Desigur, aceasta este posibil deoarece 
„particula" este doar o abstracţiune a unei totalităţi mult mai 
cuprinzătoare a structurii. Această abstracţie este cea care e evi¬ 
dentă pentru simţurile (sau instrumentele) noastre, dar, desigur, 
nu există nici un motiv pentru care trebuie să aibă mişcare con¬ 
tinuă (sau, bineînţeles, existenţă continuă). 

Apoi, dacă se schimbă contextul total al procesului, pot să 
apară moduri de manifestare complet noi. Astfel, întorcîndu-ne 
la analogia tuş-în-fluid, dacă sînt schimbaţi cilindrii sau dacă 
sînt plasate obstacole în fluid, forma şi ordinea de manifestare 

vor fi diferite. O asemenea dependenţă — dependenţa de ceea ce 
se manifestă observaţiei în situaţia totală — este foarte apropiată 
de caracteristica pe care am menţionat-o deja în secţiunea 2, şi 
anume că, în conformitate cu teoria cuantică, electronii pot să 
prezinte proprietăţi amintind fie de cele ale particulelor fie de 
cele ale undelor (sau de ceva intermediar) în concordanţă cu 
situaţia totală implicită în care există ele şi în care pot fi obser¬ 
vate experimental. 

Ceea ce s-a spus astfel în continuare indică faptul că ordinea 
implicită dă, în general, o descriere mult mai coerentă a proprie¬ 
tăţilor cuantice ale materiei decît o face ordinea mecanistă tradi¬ 
ţională. Propunem aici ca ordinea implicită să fie luată ca fun¬ 
damentală. Pentru a înţelege în întregime această propunere este 
totuşi necesar să o punem cu grijă în contrast cu ceea ce este im¬ 
plicat de o abordare mecanistă bazată pe ordinea explicită; căci, 
chiar în termenii acestei abordări mai recente, se poate desigur 
admite că, măcar într-un anume sens, înfăşurarea şi desfăşurarea 
pot să aibă loc în diverse situaţii specifice (cum ar fi, de ex., ceea 
ce se petrece în cazul picăturii de tuş). Totuşi acest tip de situa¬ 
ţie nu este văzut ca avînd un tip fundamental de semnificaţie. 
Tot ceea ce este fundamental, independent existent şi universal 
este gîndit ca fiind exprimabil într-o ordine explicită, în termeni 
de elemente care se află în relaţii externe (şi despre care se cre¬ 
de, în mod obişnuit, că sînt particule, sau cîmpuri, sau o anumită 
combinaţie a acestora două). Ori de cîte ori se constată că înfă¬ 
şurarea şi desfăşurarea au loc, se presupune, prin urmare, că 
acestea pot fi, pînă la urmă, explicate în termeni de ordine expli¬ 
cită subiacentă, printr-o analiză mecanică mai adîncă (aşa cum, 
într-adevăr, se întîmplă cu dispozitivul cu picături de tuş). 

Propunerea noastră de a începe, ca bază, cu ordinea implici¬ 
tă înseamnă atunci că ceea ce e primordial, independent existent 
şi universal trebuie exprimat în termeni de ordine implicită. Ast¬ 
fel, sugerăm că ordinea implicită este cea care este activă auto¬ 
nom, în timp ce, aşa cum s-a indicat mai devreme, ordinea ex¬ 
plicită se desfăşoară în afara unei legi a ordinii implicite, aşa în- 
cît este secundară, derivată şi adecvată numai într-un anumit 

context limitat. Sau, altfel spus, relaţiile ce constituie legea fun¬ 
damentală au loc între structurile înfăşurate care se întreţes şi se 
întrepătrund în cuprinsul întregului spaţiu, mai degrabă decît 
între formele abstracte şi separate care sînt manifestate pentru 
simţurile noastre (şi pentru instrumentele noastre). 

Care este, atunci, înţelesul apariţiei „lumii manifeste", apa¬ 
rent independentă şi de sine stătătoare, în ordinea explicită? 
Răspunsul la această întrebare este indicat de rădăcina cuvîntu- 
lui manifest , care vine de la latinescul manus, care înseamnă 
„mînă". în mod esenţial, ceea ce e manifest este ceea ce poate fi 
ţinut în mînă — ceva solid, tangibil şi vizibil stabil. Ordinea im¬ 
plicită îşi are fundamentul în holomişcarea care este, aşa cum 
am văzut, vastă, bogată şi aflată într-o continuă stare de mişcare 
nesfîrşită de înfăşurare şi desfăşurare, ale cărei legi sînt în cea 
mai mare măsură doar vag cunoscute şi care, în ultimă instanţă, 
ar putea fi necunoscute în totalitatea lor. Astfel, ea nu poate fi 
apucată ca ceva solid, tangibil şi stabil pentru simţuri (sau pen¬ 
tru instrumente). Cu toate acestea, aşa cum s-a indicat mai de¬ 
vreme, despre legea atotcuprinzătoare (holonomia) se poate pre¬ 
supune că este astfel încît, într-o anumită subordine, înăuntru tu¬ 
turor mulţimilor de ordine implicită, există o totalitate de forme 
care are un tip aproximativ de recurenţă, stabilitate şi separabili- 
tate. Evident, aceste forme sînt capabile de a apărea ca elemente 
relativ solide, tangibile şi stabile care constituie „lumea noastră 
manifestă". Remarcabila subordine specială indicată mai sus, care 
formează fundamentul posibilităţii acestei lumi manifeste, este 
atunci ceea ce, în consecinţă, se înţelege prin ordine explicită. 

Putem întotdeauna, convenţional, să ilustrăm ordinea expli¬ 
cită, sau să o imaginăm, sau să ne-o reprezentăm, aşa cum aceas¬ 
tă ordine ni se înfăţişează simţurilor. Faptul că această ordine 
este de fapt mai mult sau mai puţin cea care apare simţurilor 
noastre trebuie totuşi să fie explicat. Aceasta se poate face nu¬ 
mai cînd aducem conştiinţa în „universul nostru de discurs" şi 
cînd arătăm că materia în general şi conştiinţa în particular pot, 
măcar într-un anume sens, să aibă în comun această ordine ex- 

plicită (manifestă). Această chestiune va fi explorată ulterior 
cînd vom discuta conştiinţa în secţiunile 7 şi 8. 


4. Teoria cuantică, Indicaţie a unei ordini Implicite 
multidimensionale 

Pînă aici am prezentat ordinea implicită ca pe un proces de în¬ 
făşurare şi desfăşurare care are loc în spaţiul tridimensional 
obişnuit. Totuşi, aşa cum s-a arătat în secţiunea 2, teoria cuan¬ 
tică prezintă un tip fundamental nou de relaţie nonlocală, care 
poate fi descrisă ca o conexiune noncauzală de elemente aflate 
la distanţă unul de celălalt, conexiune dezvăluită în experimen¬ 
tul lui Einstein, Podolsky şi Rosen 6 . Pentru scopurile noastre nu 
este necesar să mergem la detalii tehnice care privesc această 
relaţie de nonlocalizare. Foarte important aici este să se consta¬ 
te, printr-un studiu al implicaţiilor teoriei cuantice, că analiza 
unui sistem complet printr-o mulţime de particule existente in¬ 
dependent dar care interacţionează suferă o înfrîngereîntr-o ma¬ 
nieră radicală şi inedită. în schimb se descoperă, atît din consi¬ 
deraţiile asupra semnificaţiei ecuaţiilor matematice cît şi din 
rezultatele experimentelor efective, că diversele particule tre¬ 
buie luate pur şi simplu ca proiecţii ale unei realităţi cu mai mul¬ 
te dimensiuni, care nu poate fi explicată în termenii nici unei 
forţe de interacţiune dintre ele. 7 

Putem avea o percepţie intuitivă ajutătoare a ceea ce se înţe¬ 
lege aici prin conceptul de proiecţie, examinînd următorul dis¬ 
pozitiv. Să începem cu un bazin plin cu apă, cu pereţi trans¬ 
parenţi (vezi figura 7.1). Să presupunem apoi că există două 
camere de luat vederi A şi B, orientate spre ceea ce se întîmplă în 
apă (de ex., peşti care înoată), aşa cum se vede prin cei doi 
pereţi ce fac unghiuri drepte între ei. Să ne uităm acum la ima¬ 
ginile de televiziune corespunzătoare de pe ecranele A şi B în 
altă cameră. 

Ecrane de televizor 


Ceea ce vom vedea aici este o anumită relaţie între imagi¬ 
nile ce apar pe cele două ecrane. De ex., pe ecranul A putem ve¬ 
dea o imagine a unui peşte, iar pe ecranul B vom vedea o altă 
astfel de imagine. La orice moment dat, fiecare imagine va ară¬ 
ta, m general, diferit de cealaltă. Cu toate acestea, diferenţele 
vor fi corelate în sensul că, atunci cînd se vede că o imagine exe¬ 
cută unele mişcări se va vedea că cealaltă execută mişcările co¬ 
respunzătoare. Mai mult, conţinutul care, în principal, apare pe 
unul dintre ecrane va trece în celălalt şi reciproc (de ex., cînd un 
peşte care iniţial priveşte în camera A se roteşte cu un unghi 
drept, imaginea care era pe A trebuie acum să se găsească pe B). 
In felul acesta, în orice moment de timp, conţinutul imaginii de 
pe un ecran va fi corelat şi îl va reflecta pe celălalt. 

Desigur, ştim că cele două imagini nu se referă la realităţi 
care, deşi aflate în interacţiune, există independent (în care, de 
ex., se poate spune că o imagine „produce" schimbări corespun¬ 
zătoare în cealaltă). Mai degrabă, ele se referă la o singură reali¬ 
tate, care este fundamentul comun al ambelor (şi aceasta explică 
corelaţia imaginilor fără presupunerea că ele se influenţează 
cauzal una pe cealaltă). Această realitate are o dimensiune mai 
mare decît cea a imaginilor separate de pe ecrane; sau, altfel 
spus, imaginile de pe ecrane sînt proiecţii (sau aspecte) bidi¬ 
mensionale ale unei realităţi tridimensionale: Intr-un anume 
sens, această realitate tridimensională conţine în ea aceste pro¬ 
iecţii bidimensionale. Totuşi, deoarece aceste proiecţii există 

numai ca abstracţii, realitatea tridimensională nu este nici una 
dintre acestea, ci este, mai degrabă, altceva, ceva a cărui natură 
se află dincolo de amîndouă. 

Ceea ce propunem aici este ca proprietatea cuantică a unei 
relaţii nonlocale, noncauzale dintre elementele îndepărtate să 
poată fi înţeleasă printr-o extensie a ideii descrise mai sus. Adi¬ 
că, putem privi fiecare dintre „particulele" care constituie un sis¬ 
tem mai degrabă ca pe o „proiecţie" a unei realităţi de „dimen¬ 
siune mai înaltă" decît ca pe o particulă separată ce există îm¬ 
preună cu toate celelalte într-un spaţiu tridimensional comun. 
De ex., în experimentul lui Einstein, Podolsky şi Rosen pe care 
l-am menţionat mai devreme, fiecare dintre cei doi atomi care se 
combină iniţial pentru a forma o singură moleculă trebuie văzut 
ca proiecţie tridimensională a unei realităţi cu şase dimensiuni. 
Aceasta se poate determina experimental provocînd dezintegra¬ 
rea moleculei şi apoi observînd cei doi atomi după ce s-au sepa¬ 
rat şi sînt suficient de departe unul de celălalt încît să nu interac- 
ţioneze şi, prin urmare, să nu aibă legături cauzale. Se constată 
că, de fapt, comportamentul celor doi atomi este corelat într-o 
formă care este similară mai degrabă cu a celor două imagini de 
televiziune ale peştelui, aşa cum s-a arătat mai devreme. Astfel 
(aşa cum, desigur, se arată în continuare printr-o mai atentă lua¬ 
re în considerare a formei matematice a legilor cuantice impli¬ 
cate aici), fiecare electron se comportă ca şi cum ar fi o proiecţie 
a unei realităţi de dimensiune mai înaltă. 

In anumite condiţii 8 , proiecţiile tridimensionale ce cores¬ 
pund celor doi atomi pot avea o relativă independenţă a compor¬ 
tamentului. Cînd aceste condiţii sînt satisfăcute, o bună aproxi¬ 
maţie va fi de a trata ambii atomi ca particule independente dar 
aflate în interacţiune, ambele în spaţiul tridimensional. Totuşi, 
mai general, cei doi atomi vor prezenta corelaţiile de comporta¬ 
ment tipic nonlocale care implică faptul că, mai profund, ei sînt 
doar proiecţii tridimensionale de tipul descris mai sus. 

Un sistem constituit din N „particule" este atunci o realitate 
3Af-dimensională, pentru care fiecare „particulă" este o proiecţie 
tridimensională. In condiţiile obişnuite ale experienţei noastre, 

aceste proiecţii vor fi aproape independente, astfel că tratarea lor 
în modul în care procedăm de obicei, ca pe o mulţime de parti¬ 
cule existente separat, toate în acelaşi spaţiu tridimensional, va 
fi o aproximaţie bună. In alte condiţii, această aproximaţie nu va 
mai fi adecvată. De ex., la temperaturi joase un agregat de elec¬ 
troni prezintă o nouă proprietate, supraconductibilitatea, pentru 
care rezistenţa electrică se anulează astfel încît curentul electric 
poate să se menţină indefinit. Aceasta se explică arătînd că elec¬ 
tronii intră într-un tip diferit de stare, în care ei nu mai sînt rela¬ 
tiv independenţi. Mai curînd, fiecare electron se comportă ca o 
proiecţie a unei singure realităţi de dimensiune mai înaltă şi toate 
aceste proiecţii prezintă o corelaţie nonlocală, noncauzală, care 
este de aşa natură încît ei ocolesc „cooperativ" obstacolele, fără a 
fi împrăştiaţi sau difuzaţi şi, prin urmare, fără a întîmpina rezis¬ 
tenţă. (Se poate compara acest comportament cu un balet, în timp 
ce comportarea obişnuită a electronilor ar putea fi asemănată cu 
cea a unei mulţimi agitate de oameni, mişcîndu-se alandala.) 

De aici urmează că, în mod fundamental, ordinea implicită 
trebuie considerată ca un proces de înfăşurare şi desfăşurare în- 
tr-un spaţiu de dimensiune mai înaltă. Numai în anumite condiţii 
acest proces poate fi simplificat ca un proces de înfăşurare şi 
desfăşurare în trei dimensiuni. Pînă aici am folosit, desigur, 
acest tip de simplificare nu doar la analogia cu tuşul-în-fluid ci 
şi la hologramă. Cu toate acestea, un astfel de tratament este 
doar o aproximaţie, chiar şi pentru hologramă. Intr-adevăr, aşa 
cum s-a arătat mai înainte în acest capitol, cîmpul electromagne¬ 
tic, care este fundamentul imaginii holografice, ascultă de legile 
teoriei cuantice şi cînd acestea sînt aplicate în mod adecvat cîm- 
pului, se găseşte că acesta este, de fapt, o realitate multidimen¬ 
sională care poate fi simplificată pînă la o realitate tridimensio¬ 
nală numai în anumite condiţii. 

In mod cu totul general, ordinea implicită trebuie extinsă la o 
realitate multidimensională. In principiu, această realitate este un 
întreg nefărîmiţat, incluzînd totalitatea universului cu toate „cîm- 
purile" şi „particulele" sale. Astfel, trebuie să spunem că holo- 
mişcarea se înfăşoară şi se desfăşoară într-o ordine multidimen- 

sionalâ ale cărei dimensiuni sînt efectiv infinite. Totuşi, aşa cum 
am văzut deja, se pot în general abstrage subtotalităţi relativ inde¬ 
pendente, care pot fi aproximate ca autonome. Astfel, principiul 
autonomiei relative a subtotalităţilor, pe care l-am introdus mai 
devreme ca fundamental pentru holomişcare, este văzut acum ca 
extinzîndu-se la ordinea multidimensională a realităţii. 


5. Cosmologie ;1 ordine Implicită 

Luînd în considerare felul în care structura generală a materiei 
poate fi înţeleasă în termeni de ordine implicită, ajungem acum 
la anumite concepte cosmologice noi, care sînt implicite în ceea 
ce s-a făcut pînă aici. 

Pentru a le dezvălui, observăm pentru început că, atunci 
cînd mecanica cuantică este aplicată la cîmpuri (în maniera dis¬ 
cutată în secţiunea anterioară) se găseşte că stările posibile de 
energie ale acestui cîmp sînt discrete (sau cuantificate). O astfel 
de stare a cîmpului este, în anumite privinţe, o excitaţie ondula- 
torie ce se răspîndeşte peste o regiune extinsă a spaţiului. Cu 
toate acestea, ea, de asemenea, posedă cumva o cuantă discretă 
de energie (şi impuls) proporţională cu frecvenţa sa, astfel încît, 
în alte privinţe, este asemănătoare cu o particulă 9 (de ex., cu un 
foton). Dacă se consideră, de pildă, cîmpul electromagnetic în 
spaţiul vid, se găseşte, din teoria cuantică, că fiecare astfel de 
mod de excitare „undă-particulă“ a cîmpului are ceea ce se nu¬ 
meşte o energie de „punct zero" mai jos de care nu poate să trea¬ 
că, chiar dacă energia sa coboară înspre minimul posibil. Dacă 
s-ar aduna energiile tuturor modurilor de excitare „undă-particu- 
lă“ în orice regiune din spaţiu, rezultatul ar fi infinit, deoarece 
este prezent un număr infinit de moduri de excitare. Totuşi exis¬ 
tă bune motive de a presupune că nu este nevoie să se adune 
energiile corespunzătoare unor lungimi de undă din ce în ce mai 
scurte. Prin urmare ar putea exista o lungime de undă minimă, 
astfel încît numărul total de moduri de excitare ar fi finit: ca ata¬ 
re şi energia ar fi finită. 

Intr-adevăr, dacă se aplică regulile teoriei cuantice la teoria 
relativităţii acceptată în mod uzual, se constată că, de asemenea, 
cîmpul gravitaţional este constituit din astfel de moduri „undă- 
particulă", fiecare avînd o energie minimă de „punct zero“. Prin 
urmare, cîmpul gravitaţional şi deci definiţia a ceea ce trebuie 
înţeles prin distanţă încetează să mai fie complet definite. Pe mă¬ 
sură ce adunăm excitaţiile corespunzătoare lungimilor de undă 
din ce în ce mai mici (la cîmpul gravitaţional), ajungem la o anu¬ 
mită lungime la care măsurătoarea de spaţiu şi timp devine com¬ 
plet nedefinibilă. Dincolo de aceasta, noţiunile de spaţiu şi timp, 
aşa cum le cunoaştem, ar fi înlocuite cu unele care, în prezent, nu 
pot fi specificate. Ar fi deci rezonabil să presupunem, cel puţin 
provizoriu, că aceasta este cea mai scurtă lungime de undă care 
ar putea contribui la energia de „punct zero“ a spaţiului. 

Cînd se estimează această lungime de undă, se obţin aproxi¬ 
mativ IO -33 cm. Aceasta este mult mai puţin decît a fost pînă 
acum experimentat în fizică (unde s-a mers în jos doar pînă pe la 
IO -17 cm). Dacă se calculează cantitatea de energie care ar exis¬ 
ta într-un centimetru cub de spaţiu, cu această cea mai mică lun¬ 
gime de undă posibilă, s-ar obţine ceva mult dincolo de energia 
totală a întregii cantităţi de materie din universul cunoscut 10 . 

Ceea ce rezultă din această propunere este că ceea ce numim 
spaţiu vid conţine un fond imens de energie şi că materia, aşa 
cum o cunoaştem, este o mică excitaţie ondulatorie „cuantifica¬ 
tă" la suprafaţa acestui fond, cam ca o mică ondulaţie pe supra¬ 
faţa unui mare ocean. In teoriile fizice curente, se evită luarea 
explicită în considerare a acestui fond, prin calcularea numai a 
diferenţelor dintre energia spaţiului vid şi cea a spaţiului cu ma¬ 
terie în el. Această diferenţă este tot ceea ce contează în deter¬ 
minarea proprietăţilor generale ale materiei, aşa cum sînt ele, în 
prezent, accesibile observaţiei. Totuşi dezvoltările ulterioare ale 
fizicii ar putea face posibilă dovedirea într-un mod mai direct a 
fondului descris mai sus. Mai mult, chiar şi în prezent, acest 
mare ocean de energie poate juca un rol esenţial în înţelegerea 
cosmosului ca un întreg. 

In legătură cu aceasta se poate spune că spaţiul, care are atît 
de multă energie, este mai degrabă plin decît vid. Cele două con¬ 
cepte opuse despre spaţiul vid şi spaţiul plin au alternat desigur 
în dezvoltarea ideilor filozofice şi fizice. Astfel, în Grecia anti¬ 
că, şcoala lui Parmenide şi Zenon a susţinut că spaţiul este un 
plenum. Acestei imagini i s-a opus Democrit, care a fost poate 
primul ce a propus în mod serios o imagine despre lume care 
concepea spaţiul ca fiind un gol (adică vidul) în care particulele 
materiale (de ex., atomii) sînt libere să se mişte. Ştiinţa modernă 
a favorizat în general această ultimă viziune atomistă şi totuşi, în 
secolul al XlX-lea, viziunea despre spaţiu ca plenum a fost, de 
asemenea, serios susţinută, prin ipoteza unui eter care umple tot 
spaţiul. Materia, gîndită ca fiind constituită din forme recurente 
speciale, stabile şi separabile, aflate în eter (cum ar fi ondulaţiile 
sau vîrtejurile), ar fi transmisă prin intermediul acestui plenum, 
ca şi cum acesta din urmă ar fi vid. 

Un concept similar este folosit în fizica modernă. In confor¬ 
mitate cu teoria cuantică, un cristal la zero absolut permite elec¬ 
tronilor să treacă prin el fără împrăştiere. Ei trec prin cristal ca şi 
cum spaţiul ar fi vid. Dacă se ridică temperatura, apar neomoge- 
nităţi şi acestea împrăştie electronii. Dacă s-ar utiliza astfel de 
electroni pentru a observa cristalul (deci focalizîndu-i cu o len¬ 
tilă electronică pentru a realiza o imagine) ceea ce s-ar vedea ar 
fi chiar neomogenitatea. Ar părea atunci că neomogenităţile 
există independent şi că întregul corp al cristalului a fost nimicul 
pur şi simplu. 

Se sugerează atunci aici că ceea ce percepem prin simţuri ca 
spaţiu vid este, de fapt, plenum-u\, care este baza pentru existen¬ 
ţa a orice, inclusiv a noastră. Lucrurile care apar simţurilor noas¬ 
tre sînt forme derivate, iar adevăratul lor înţeles poate fi văzut 
numai cînd luăm în considerare plenum-u\, în care ele sînt gene¬ 
rate şi susţinute şi în care, pînă la urmă, trebuie să dispară. 

Totuşi, acest plenum, pînă la urmă, nu mai trebuie conceput 
prin ideea unui mediu material simplu, cum ar fi eterul, care ar 
fi privit ca existînd şi mişcîndu-se numai într-un spaţiu tridi¬ 
mensional. Mai degrabă, trebuie început cu holomişcarea, în ca- 

re există „oceanul" imens de energie descris mai devreme. Acest 
ocean trebuie înţeles în termeni de ordine implicită multidimen¬ 
sională, de-a lungul direcţiilor schiţate în secţiunea 4, în timp ce 
întregul univers material, aşa cum îl observăm în general, tre¬ 
buie tratat ca un mod de excitare comparativ mic. Acest mod de 
excitare este relativ autonom şi dă naştere la proiecţii aproxima¬ 
tiv recurente, stabile şi separabile, într-o ordine explicită tridi¬ 
mensională de manifestare, care este mai mult sau mai puţin 
echivalentă cu cea a spaţiului, aşa cum îl experimentăm în mod 
obişnuit. 

Avînd toate acestea în minte, să luăm în considerare ideea, 
acceptată de regulă, că universul, aşa cum îl cunoaştem, îşi are 
originea în ceea ce aproape că este un singur punct în spaţiu şi 
timp, într-un big bang care a avut loc cu cîteva zeci de mii de 
milioane de ani în urmă. In abordarea noastră, acest big bang 
trebuie văzut, de fapt, doar ca o „mică ondulaţie". O imagine in¬ 
teresantă se obţine luînd în considerare faptul că în mijlocul 
oceanului real (adică pe suprafaţa Pămîntului) miriade de mici 
unde se adună din cînd în cînd, întîmplător, cu astfel de relaţii 
între fazele lor încît ajung în final să producă deodată într-o anu¬ 
me regiune mică din spaţiu un val foarte înalt care ne apare exact 
ca şi cum ar veni de nicăieri şi din nimic. Poate că ceva de felul 
acesta s-a putut întîmpla în imensul ocean de energie cosmică, 
atunci cînd s-a creat brusc un puls de undă din care s-ar fi născut 
„universul" nostru. Acest puls ar fi explodat în afară şi s-ar fi 
descompus în ondulaţii mai mici care s-au răspîndit şi mai de¬ 
parte în exterior, pentru a constitui „universul nostru în expan¬ 
siune". Acesta din urma şi-ar avea „spaţiul" înfăşurat în el ca o 
ordine distinctă specială, explicită şi manifestă. 11 

In termenii acestei propuneri, urmează că încercarea curen¬ 
tă de a înţelege „universul" nostru ca şi cînd ar fi de sine stătător 
şi independent de oceanul de energie cosmică poate funcţiona, 
în cel mai bun caz, într-un anumit fel limitat (depinzînd de cît de 
insistent i se aplică noţiunea de subtotalitate relativ independen¬ 
tă). De exemplu, „găurile negre" ne pot conduce într-un dome- 

niu în care fondul cosmic de energie este important. De aseme¬ 
nea, pot exista desigur şi alte astfel de universuri în expansiune. 

Mai mult, trebuie să amintim că pînă şi acest vast ocean de 
energie cosmică ia în considerare numai ceea ce se întîmplă la o 
scară mai mare decît lungimea critică de 10~ 33 cm, la care ne-am 
referit mai devreme. Dar această lungime este numai un anumit 
tip de limită a aplicabilităţii conceptelor obişnuite de spaţiu şi 
timp. A presupune că nu există în general nimic dincolo de 
această limită ar fi, într-adevăr, complet arbitrar. Mai degrabă, 
este foarte probabil ca dincolo de aceasta să se afle următorul 
domeniu sau mulţime de domenii, despre a căror natură avem, 
pînă acum, o idee slabă sau inexistentă. 

Ceea ce am văzut pînă aici este o progresie de la ordinea ex¬ 
plicită spre ordinea implicită tridimensională, apoi către o ordi¬ 
ne implicită multidimensională, iar apoi spre o extensie a aces¬ 
teia la „oceanul" imens, la ceea ce este perceput ca spaţiu vid. 
Următoarea etapă poate foarte bine să conducă la încă o îmbo¬ 
găţire şi extensie suplimentară a conceptului de ordine implicită, 
dincolo de limita critică de IO -33 cm menţionată mai sus; sau 
poate conduce la anumite concepte fundamental noi, care nu ar 
putea fi înţelese nici măcar înăuntrul dezvoltărilor posibile mai 
amănunţite ale ordinii implicite. Este clar că, deşi orice ar fi po¬ 
sibil în această privinţă, putem totuşi presupune că principiul au¬ 
tonomiei relative a subtotalităţilor continuă să fie valid. Orice 
subtotalitate, inclusiv cele pe care le-am avut în vedere pînă aici, 
poate fi studiată, pînă la un punct, potrivit naturii ei proprii. Ast¬ 
fel, fără a presupune că am ajuns măcar la o conturare a adevă¬ 
rului absolut şi final, putem, cel puţin pentru o vreme, să lăsăm 
deoparte necesitatea de a lua în considerare ceea ce poate fi din¬ 
colo de energiile imense ale spaţiului vid şi să continuăm să 
clarificăm implicaţiile ulterioare ale subtotalităţii ordinii care ni 
s-a dezvăluit pînă aici. 

6. Ordinea Implicită, viaţa şl forţa necesităţii atotcuprinzătoare 

în această secţiune vom clarifica semnificaţia ordinii implicite 
arătînd, pentru început, cum face ea posibilă înţelegerea atît a 
materiei neînsufleţite cît şi a vieţii pe baza unui singur funda- 

ment, comun ambelor, şi apoi vom merge mai departe pentru a 
propune o anumită formă mai generală pentru legile ordinii im¬ 
plicite. 

Să începem prin a lua în considerare creşterea unei plante 
vii. Această creştere începe de la o sămînţă, dar sămînţa contri¬ 
buie cu puţin sau cu nimic la substanţa materială reală a plantei 
sau la energia necesară pentru a o face să crească. Acestea din 
urmă vin aproape în întregime din sol, apă, aer şi lumină solară. 
In conformitate cu teoriile moderne, sămînţa conţine informaţie, 
în formă de ADN, iar această informaţie „direcţionează" cumva 
mediul înconjurător înspre formarea plantei corespunzătoare. 

In termenii ordinii implicite, putem spune că pînă şi materia 
neînsufleţită se menţine pe sine însăşi într-un proces continuu, 
similar cu creşterea plantelor. Astfel, amintindu-ne modelul tuş- 
în-fluid al electronului, vedem că o astfel de „particulă 11 trebuie 
înţeleasă ca o ordine de desfăşurare recurentă şi stabilă, în care 
o anumită formă ce suferă schimbări regulate se manifestă repe¬ 
tat, dar atît de rapid, încît pare că are o existenţă continuă. Putem 
compara aceasta cu o pădure, constituită din copaci care mor şi 
sînt înlocuiţi de alţii noi în mod continuu. Dacă e luată în consi¬ 
derare pe o scară lungă de timp, această pădure poate fi văzută, 
la fel, ca o entitate existentă în mod continuu, dar care se schim¬ 
bă lent. Deci, cînd este înţeleasă prin ordinea implicită, materia 
neînsufleţită şi fiinţele vii sînt văzute a fi, în anumite privinţe 
esenţiale, fundamental similare în modurile lor de existenţă. 

Cînd nu se acţionează asupra materiei neînsufleţite, proce¬ 
sul de înfăşurare şi desfăşurare descris mai sus reproduce doar o 
formă asemănătoare de materie neînsufleţită, dar cînd ea este, 
apoi, „informată" de către sămînţă, începe de data aceasta să 
producă o plantă vie. In final, aceasta din urmă dă naştere la o 
nouă sămînţă, care permite procesului să continue după moartea 
plantei. 

Pe măsură ce se formează planta, menţinută şi în acelaşi 
timp descompusă prin schimbul de materie şi energie cu mediul 
său înconjurător, în ce moment putem spune că există o dis¬ 
tincţie netă între ceea ce este viu şi ceea ce nu este? Evident, o 

moleculă de dioxid de carbon care traversează frontiera unei ce¬ 
lule intrînd într-o frunză nu „învie" deodată şi nici o moleculă de 
oxigen nu „moare" subit cînd este eliminată în atmosferă. Mai 
degrabă, însăşi viaţa trebuie văzută ca aparţinînd, într-un anume 
sens, unei totalităţi, incluzînd planta şi mediul înconjurător. 

Se poate spune într-adevăr că viaţa este înfăşurată în sînul 
totalităţii şi că, pînă şi atunci cînd nu este manifestă, este cumva 
„implicită" în ceea ce numim, în general, o situaţie în care nu 
există viaţă. Putem ilustra aceasta luînd în considerare ansam¬ 
blul tuturor atomilor care se află acum în mediul înconjurător, 
dar care, în cele din urmă, vor constitui o plantă care va creşte 
dintr-o anumită sămînţă. Acest ansamblu evident că este, în anu¬ 
mite moduri esenţiale, asemănător cu cel considerat în secţiunea 
3, format din particulele de tuş ce constituie o picătură. In am¬ 
bele cazuri, elementele ansamblului sînt legate împreună pentru 
a-şi aduce contribuţia la un ţel comun (într-un caz o picătură de 
tuş, în celălalt caz o plantă vie). 

Totuşi cele de mai sus nu înseamnă că viaţa poate să fie re¬ 
dusă complet la nimic mai mult decît ceea ce rezultă din activi¬ 
tatea unui fundament guvernat doar de legile materiei neînsu¬ 
fleţite (deşi nu negăm că anumite trăsături ale vieţii pot fi înţe¬ 
lese în acest fel). Mai curînd, propunem ca, la fel cum conceptul 
de holomişcare a fost îmbogăţit trecînd de la ordinea implicită 
tridimensională la cea multidimensională şi apoi la vastul 
„ocean" de energie în spaţiul „gol", tot la fel putem îmbogăţi în 
continuare acest concept, afirmînd că, în totalitatea sa, holo- 
mişcarea include la fel de bine principiul vieţii. Materia neînsu¬ 
fleţită trebuie atunci să fie văzută ca o subtotalitate relativ auto¬ 
nomă în care, cel puţin după cîte ştim în momentul de faţă, viaţa 
nu se manifestă în mod semnificativ. Adică materia neînsufleţită 
este o abstracţie secundară, derivată şi particulară, a holomiş- 
cării (întocmai după cum ar fi şi conceptul de „forţă vitală" în 
întregime independent de materie). Intr-adevăr, holomişcarea, 
care este „viaţă implicită", este temeiul atît al „vieţii explicite" 
cît şi al „materiei neînsufleţite", şi acest temei este primar, exis¬ 
tent de sine stătător şi universal. Astfel, nici nu fragmentăm 

viaţa şi materia neînsufleţită şi nici nu încercăm să o reducem pe 
prima la nimic altceva decît la un rezultat al celeilalte. 

Să încercăm acum să formulăm descrierea de mai sus într-un 
mod mai general. Fundamentală pentru legea holomişcării este, 
aşa cum am văzut, posibilitatea de abstragere a unei mulţimi de 
subtotalităţi relativ autonome. Putem să adăugăm atunci că legile 
fiecărei astfel de subtotalităţi abstrase operează destul de gene¬ 
ral numai în anumite condiţii şi limitări definite ale unei situaţii to¬ 
tale adecvate (sau mulţimi de situaţii asemănătoare). Această ope¬ 
raţie va avea, în general, următoarele trei caracteristici esenţiale: 

1. O mulţime de ordini implicite. 

2. Un caz special, distinct de mulţimea de mai sus, care con¬ 
stituie o ordine de manifestare explicită. 

3. O relaţie (sau lege) generală, ce exprimă o forţă a necesi¬ 
tăţii care leagă împreună o anumită mulţime de elemente 
ale ordinii implicite astfel încît ele contribuie la un ţel 
comun explicit (diferit de cel la care va contribui un alt 
set de elemente interpenetrate şi amestecate). 

Originea acestei forţe a necesităţii nu poate fi înţeleasă nu¬ 
mai în termeni de ordini explicite şi implicite ce aparţin tipului 
de situaţie în chestiune. Mai degrabă, la acest nivel, o astfel de 
necesitate trebuie pur şi simplu să fie acceptată ca inerentă în 
situaţia atotcuprinzătoare luată în discuţie. O înţelegere a acestei 
origini ne-ar conduce la un nivel al autonomiei relative mai pro¬ 
fund, mai comprehensiv şi mai lăuntric, care totuşi ar avea, de 
asemenea, ordinile sale implicite şi explicite şi o forţă corespun¬ 
zătoare a necesităţii mai profundă şi mai lăuntrică, generatoare a 
transformării unei ordini în alta. 12 

Pe scurt, propunem ca această formă a legii unei subtotali¬ 
tăţi relativ autonome, care este o generalizare consistentă a 
tuturor formelor pe care le-am studiat pînă acum, să fie consi¬ 
derată ca universală; şi ca în munca noastră ulterioară să explo¬ 
răm măcar ca o încercare, şi provizoriu, implicaţiile unui astfel 
de concept. 



Universul fi conştiinţa / 277 


7. Conştiinţa şl ordinea Implicită 

In acest punct se poate spune că cel puţin unele contururi ale 
ideilor noastre despre cosmologie şi despre natura generală a rea¬ 
lităţii au fost schiţate (deşi, desigur, „umplerea" acestei schiţe cu 
detalii corespunzătoare ar cere o mare cantitate de muncă supli¬ 
mentară, care, în majoritate, rămîne de făcut). Să vedem acum 
felul în care poate fi conştiinţa înţeleasă în legătură cu aceste idei. 

începem prin a propune ca, într-un anume sens, conştiinţa 
(în care includem gîndirea, simţămintele, dorinţele, voinţa etc.) 
să fie înţeleasă în termenii ordinii implicite, împreună cu realita¬ 
tea ca întreg. Adică, sugerăm că ordinea implicită se aplică atît 
materiei (vii şi nevii) cît şi conştiinţei şi că, prin urmare, ea poate 
să facă posibilă o înţelegere a relaţiei dintre acestea două, din 
care putem să fim în stare să ajungem la o anumită idee în ce pri¬ 
veşte fundamentul comun al ambelor (aşa cum s-a sugerat în 
secţiunea anterioară, în discuţia noastră privind relaţia dintre 
materia neînsufleţită şi viaţă). 

Totuşi s-a dovedit pînă acum că realizarea unei înţelegeri a 
relaţiei dintre materie şi conştiinţă este extrem de dificilă, şi 
această dificultate îşi are rădăcinile în diferenţa foarte mare din¬ 
tre calităţile lor fundamentale, aşa cum ni se prezintă ele în ex¬ 
perienţa noastră. Această diferenţă a fost exprimată cu o deosebit 
de mare claritate de către Descartes, care a descris materia ca 
„substanţă întinsă" iar conştiinţa ca „substanţă gînditoare". Evi¬ 
dent, prin „substanţă întinsă" Descartes a înţeles ceva constituit 
din forme distincte existente în spaţiu, într-o ordine a întinderii 
şi separaţiei fundamental asemănătoare cu cea pe care am nu¬ 
mit-o explicită. Prin folosirea termenului de „substanţă gîndi¬ 
toare" într-un contrast net cu noţiunea de „substanţă întinsă", el 
implica în mod clar că variatele forme distincte ce apar în gîn- 
dire nu îşi au existenţa într-o astfel de ordine a întinderii şi se¬ 
parării (adică un fel de spaţiu) ci, mai curînd, într-o ordine dife¬ 
rită, în care întinderea şi separarea nu au nici o semnificaţie fun¬ 
damentală. Ordinea implicită are chiar această ultimă calitate, 

astfel încît, într-un anume sens, Descartes anticipa poate că înţe¬ 
legerea conştiinţei trebuie făcută în termenii unei ordini Care 
este mai apropiată de cea implicită decît de cea explicită. 

Cînd începem totuşi, aşa cum a făcut Descartes, cu întinde¬ 
rea şi separarea în spaţiu ca fiind fundamentale pentru materie, 
nu putem vedea nimic în această idee care să poată servi ca bază 
pentru o relaţie dintre materie şi conştiinţă, ale căror ordini sînt 
atît de diferite. Descartes a înţeles în mod clar această dificultate 
şi a propus desigur o rezolvare a ei cu ajutorul ideii că o astfel de 
relaţie este făcută posibilă de Dumnezeu, care, fiind în afară şi 
dincolo de materie şi conştiinţă (ambele create, desigur, de El) 
poate să dea conştiinţei „ideile clare şi distincte" care sînt în 
mod curent aplicabile primelor. De atunci, ideea că Dumnezeu 
are grijă ca această cerinţă să fie îndeplinită a fost în general 
abandonată, dar de obicei nu s--a observat că, prin aceasta, posi¬ 
bilitatea de a înţelege relaţia dintre materie şi conştiinţă s-a 
năruit. 

în acest capitol am arătat totuşi destul de detaliat că materia 
ca întreg poate fi înţeleasă în termeni potrivit cărora ordinea im¬ 
plicită este realitatea imediată şi primordială (în timp ce ordinea 
explicită poate fi derivată ca un caz particular, distinct, de ordine 
implicită). Atunci, întrebarea care se ridică aici este (aşa cum a 
fost într-un anume sens anticipată de Descartes) dacă „substanţa" 
reală a conştiinţei poate sau nu să fie înţeleasă în termenii ideii 
după care ordinea implicită este de asemenea realitatea sa pri¬ 
mordială şi imediată. Dacă materia şi conştiinţa ar putea să fie 
înţelese împreună în acest fel, în termenii aceleiaşi idei generale 
de ordine, ar fi deschisă calea pentru înţelegerea relaţiei dintre 
ele pe baza unui fundament comun. 13 Astfel, am putea ajunge la 
germenele unui nou concept de plenitudine nefărîmiţată, în care 
conştiinţa nu mai trebuie să fie separată în mod fundamental de 
materie. 

Să vedem acum ce justificare există pentru ideea că materia 
şi conştiinţa au în comun ordinea implicită. Pentru început să 
observăm că materia este, în primă instanţă, obiectul conştiinţei 
noastre.Totuşi, aşa cum am văzut de-a lungul acestui capitol, 

diverse energii, cum ar fi lumina, sunetul etc. înfăşoară în mod 
continuu, în fiecare regiune din spaţiu, o informaţie care priveş¬ 
te, în principiu, întregul univers material. Prin acest proces, o 
astfel de informaţie poate desigur să intre în organele noastre de 
simţ, pentru a ajunge, prin sistemul nervos, pînă la creier. Mai 
profund, întreaga materie din corpurile noastre înfăşoară într-un 
anume fel universul, chiar de la început. Este oare această struc¬ 
tură înfăşurată, ce constă atît din informaţie cît şi din materie (de 
ex., în creier şi sistemul nervos) cea care intră în mod primordial 
în conştiinţă? 

Să examinăm la început întrebarea dacă informaţia este, în 
realitate, înfăşurată în celulele din creier. O lumină asupra acestei 
întrebări este aruncată de anumite lucrări care privesc structura 
creierului, în special cele ale lui Pribram 14 . Pribram a adus dovezi 
care întăresc sugestia sa potrivit căreia amintirile sînt înregistrate, 
în general, în întregul creier, astfel încît informaţia privind un 
anumit obiect sau o anumită calitate nu este înmagazinată într-o 
celulă particulară sau într-o parte localizată a creierului ci, de fapt, 
întreaga informaţie este înfăşurată în tot întregul. Această înregis¬ 
trare aminteşte, prin funcţionarea sa, de o hologramă, dar structu¬ 
ra sa reală este mult mai complexă. Putem prin urmare să sugerăm 
că, atunci cînd o înregistrare „holografică" din creier este activată 
în mod corespunzător, răspunsul constă în a crea o structură de 
energie nervoasă, ce realizează o experienţă parţială asemănă¬ 
toare, în primul rînd, cu cea care produce „holograma". Dar ea 
diferă, de asemenea, prin aceea că este mai puţin detaliată, că 
amintirile corespunzătoare multor momente diferite pot fuziona şi 
că ele pot fi conectate prin asociere şi prin gîndire logică, dînd o 
anumită ordine suplimentară întregii structuri. Mai mult, dacă în 
acelaşi timp sînt luate în considerare şi datele senzoriale, întreg 
acest răspuns al memoriei se va contopi, în general, cu excitaţia 
nervoasă ce vine de la simţuri pentru a da naştere unei experienţe 
atotcuprinzătoare, în care memoria, logica şi activitatea senzorială 
se combină într-un singur întreg neanalizabil. 

Desigur, conştiinţa este mai mult decît ceea ce am descris 
mai sus. Ea implică, de asemenea, conştienţa, atenţia, percepţia, 

actele înţelegerii şi poate încă mai mult de atît. Am sugerat în 
primul capitol că acestea trebuie să meargă dincolo de un răs¬ 
puns mecanic (cum ar fi cel pe care l-ar implica însuşi modelul 
holografic al funcţionării creierului). Prin urmare, în studiul lor, 
putem ajunge mai aproape de esenţa experienţei reale a conştiin¬ 
ţei decît este posibil numai prin discutarea modurilor de excitare 
a nervilor senzoriali şi a felului cum sînt ele înregistrate în me¬ 
morie. 

Este greu să se spună mai mult despre nişte facultăţi atît de 
subtile ca acestea. Totuşi, reflectînd în continuare şi dînd o aten¬ 
ţie deosebită la ceea ce se întîmplă în anumite experienţe, se pot 
obţine indicii valoroase. Să vedem, de ex., ce se întîmplă cînd 
ascultăm muzică. La un moment dat, este cîntată o anumită notă, 
dar un număr de note anterioare încă mai „reverberează" în con¬ 
ştiinţă. Ceva mai multă atenţie va arăta că tocmai prezenţa 
simultană şi activitatea tuturor acestor reverberaţii este respon¬ 
sabilă pentru senzaţia imediată şi directă a mişcării curgerii şi 
continuităţii. A auzi un set de note atît de îndepărtate în timp 
încît pentru ele nu mai există nici o astfel de reverberaţie va dis¬ 
truge senzaţia acestei mişcări întregi nefărîmiţate şi vii care dă 
sens şi forţă muzicii pe care o auzim. 

Este clar, din cele de mai sus, că nu experimentăm realitatea 
acestei mişcări întregi făcînd ca trecutul să „persiste" cu ajutorul 
amintirii unei secvenţe de note, şi anume comparînd acest trecut 
cu prezentul. Mai curînd, aşa cum se poate descoperi printr-o 
atenţie sporită, „reverberaţiile" care fac posibilă o astfel de ex¬ 
perienţă nu sînt numai amintiri, ci sînt, de fapt, transformări ac¬ 
tive a ceea ce a sosit mai devreme, în care trebuie nu doar găsită 
o senzaţie generală şi difuză a sunetelor originare, cu o intensi¬ 
tate descrescătoare, în concordanţă cu timpul scurs de cînd au 
fost culese de ureche, ci, de asemenea, trebuie incluse şi diverse 
răspunsuri emoţionale, senzaţii ale corpului, mişcări musculare 
incipiente şi evocarea unei game largi de sensuri suplimentare, 
adesea de o mare subtilitate. Se poate astfel obţine o percepţie 
directă a felului în care o secvenţă de note este înfăşurată în 
multe niveluri ale conştiinţei şi a felului în care, la orice moment 

dat, transformările ce decurg din multe astfel de note înfăşurate 
interpenetrează şi se amestecă pentru a da naştere la o senzaţie 
de mişcare imediată şi primordială. 

Această activitate a conştiinţei constituie, evident, o paralelă 
izbitoare cu activitatea pe care am propus-o pentru ordinea im¬ 
plicită în general. Astfel, în secţiunea 3, am dat un model al elec¬ 
tronului în care, pentru orice moment de timp, există o mulţime 
coprezentă de ansambluri care au suferit transformări diferite, 
care interpenetrează şi se amestecă în diversele lor grade de în¬ 
făşurare. Intr-o astfel de înfăşurare, există o schimbare radicală, 
nu numai a formei, ci şi a structurii, în întreaga mulţime de an¬ 
sambluri (schimbare pe care am numit-o, în capitolul 6, meta¬ 
morfoză); şi totuşi o anumită totalitate a ordinii în ansambluri 
rămîne invariantă, în sensul că în toate aceste schimbări este 
păstrată o similaritate a ordinii subtilă dar fundamentală. 15 

In muzică există, aşa cum am văzut, o transformare funda¬ 
mental asemănătoare (a notelor) în care se poate vedea de ase¬ 
menea că o anumită ordine se păstrează. Diferenţa esenţială 
între aceste două cazuri este că, pentru modelul nostru de elec¬ 
tron, o ordine înfăşurată este prinsă în gîndire, ca prezenţa îm¬ 
preună a multor grade de transformare a ansamblurilor, diferite 
dar corelate reciproc, în timp ce, pentru muzică, ea se simte ime¬ 
diat ca prezenţa laolaltă a multor grade de transformare a tonu¬ 
rilor şi sunetelor diferite dar corelate reciproc. în acestea din 
urmă, există un simţămînt atît al tensiunii cît şi al armoniei din¬ 
tre diversele transformări coprezente, şi acest simţămînt este 
desigur primordial în cuprinderea muzicii în starea sa de mişca¬ 
re nedivizată de curgere. 

Ascultînd muzică, se percepe aşadar direct o ordine impli¬ 
cită. Evident, această ordine este activă în sensul că ea curge 
incontinuu în răspunsuri emoţionale, fizice şi de alt fel, care sînt 
inseparabile de transformările din care este în mod esenţial con¬ 
stituită. 

Se poate observa că o idee similară este aplicabilă vederii. 
Pentru a clarifica aceasta, să luăm în considerare senzaţia de miş¬ 
care care apare cînd privim un ecran de cinema. Ceea ce se în- 

tîmplă, de fapt, este că o serie de imagini, puţin diferite unele de 
celelalte, este proiectată pe un ecran. Dacă imaginile sînt separa¬ 
te prin intervale lungi de timp, nu se obţine o senzaţie de mişcare 
continuă, ci vedem de fapt o serie de imagini fără legătură una 
cu cealaltă, însoţite poate de senzaţia de sacadare. Dacă totuşi 
imaginile sînt suficient de apropiate unele de celelalte (să spu¬ 
nem la o sutime de secundă) se obţine o experienţă directă şi 
imediată, ca şi cum ar proveni de la o realitate în mişcare şi în 
curgere, nedivizată şi fără vreo întrerupere. 

Acest punct poate fi explicat chiar mai clar luînd în conside¬ 
rare o bine cunoscută iluzie de mişcare, produsă cu ajutorul unui 
dispozitiv stroboscopic, ilustrat în figura 7.2. 



Figura 7.2 


Două discuri, A şi B, închise într-un balon de sticlă, pot fi făcute 
să emită lumină prin excitare electrică. Lumina este făcută să 
pîlpîie atît de rapid încît apare continuă, dar fiecare pîlpîit este 
astfel realizat încît B începe să lumineze cu puţin mai tîrziu decît 
A. Ceea ce se simte în realitate este o senzaţie de „mişcare de 
curgere" între A şi B, deşi, paradoxal, nimic nu se scurge din B 
(contrar cu ce ar fi de aşteptat dacă ar exista un proces de curge¬ 
re real). Aceasta înseamnă că o senzaţie de mişcare de curgere 
este experimentată atunci cînd, pe retina ochiului, există două 
imagini în poziţii învecinate, dintre care una vine puţin mai tîr¬ 
ziu decît cealaltă. (Strîns legat de aceasta este faptul că o foto¬ 
grafie neclară a unei maşini în viteză, conţinînd o secvenţă de 
imagini suprapuse în poziţii uşor diferite, ne comunică o senza- 

ţie de mişcare mult mai imediată şi mai vie decît o face o imagi¬ 
ne precisă, luată prin tehnici de fotografiere rapidă.) 

Pare evident că senzaţia de mişcare nefărîmiţată descrisă 
mai sus este în mod fundamental asemănătoare cu cea care apare 
dintr-o secvenţă de note muzicale. Principala diferenţă dintre 
muzică şi imagini vizuale, în această privinţă, este că ultimele 
pot ajunge atît de aproape una de cealaltă încît nu mai pot fi re¬ 
zolvate în conştiinţă. Cu toate acestea, este clar că imaginile vi¬ 
zuale trebuie, de asemenea, să sufere transformări active atunci 
cînd se „înfăşoară" în creier şi în sistemul nervos (de ex., ele dau 
naştere la răspunsuri emoţionale, fizice şi la altele, mai subtile, 
de care putem fi doar puţin conştienţi, ca şi la „imagini ulteri¬ 
oare" care sînt, în anumite privinţe, esenţial asemănătoare cu 
reverberaţiile din notele muzicale). Chiar dacă diferenţa de timp 
dintre două astfel de imagini poate fi mică, exemplele citate mai 
sus evidenţiază faptul că o senzaţie de mişcare este experimen¬ 
tată prin amestecarea şi interpenetrarea transformărilor copre- 
zente, cărora aceste senzaţii trebuie să le dea naştere atunci cînd 
pătrund în creier şi în sistemul nervos. 

Toate acestea sugerează că, într-un mod cît se poate de ge¬ 
neral (şi nu doar în cazul special al audiţiei muzicale), există o 
asemănare fundamentală între ordinea experienţei noastre ime¬ 
diate de mişcare şi ordinea implicită, aşa cum este ea exprimată 
în termenii gîndirii noastre. Am fost aduşi, în acest fel, la posi¬ 
bilitatea unui mod coerent de înţelegere a experienţei imediate 
de mişcare în termeni de gîndire (în fapt, rezolvînd astfel para¬ 
doxul lui Zenon privind mişcarea). 

Pentru a vedea cum se întîmplă aceasta, să examinăm felul 
în care este de obicei gîndită mişcarea, în termenii unei serii de 
puncte de-a lungul unei linii. Să presupunem că, la un anumit 
moment de timp, fj, o particulă este în poziţia x lt în timp ce la un 
moment ulterior, t 2 , ea este într-o altă poziţie, x 2 . Spunem atunci 
că particula se mişcă şi că viteza sa este 

Desigur, acest mod de gîndire nu reflectă sau nu exprimă în nici 
un fel senzaţia imediată a mişcării pe care o putem avea la un 
moment dat, de ex., cu o secvenţă de note muzicale ce reverbe¬ 
rează în conştiinţă (sau în percepţia vizuală a unei maşini de 
viteză). De fapt, este numai o simbolizare abstractă a mişcării, 
avînd o relaţie cu realitatea acesteia asemănătoare cu cea dintre 
un portativ muzical şi experienţa reală a muzicii însăşi. 

Dacă, aşa cum s-a procedat de obicei, luăm simbolizarea 
abstractă de mai sus ca pe o reprezentare fidelă a realităţii miş¬ 
cării, ajungem să ne încurcăm într-o serie de probleme confuze 
şi principial insolubile. Toate acestea au de-a face cu imaginea 
în care reprezentăm timpul ca şi cînd ar fi o serie de puncte coli- 
niare care, cumva, sînt prezente împreună, pentru a fi supuse fie 
privirii noastre conceptuale, fie celei a lui Dumnezeu. Totuşi 
experienţa noastră reală este că atunci cînd un moment dat, să 
zicem t 2 , este prezent şi efectiv, un moment anterior, cum ar fi 
/(, este trecut. Aceasta înseamnă dus, nonexistent şi incapabil de 
a se mai întoarce vreodată. Astfel, dacă spunem că viteza unui 
anumit acum (la t 2 ) este (x 2 — JC() / (t 2 -1\) încercăm să punem în 
legătură ceea ce este (adică x 2 şi t 2 ) cu ceea ce nu este (adică x, 
şi /j). Putem desigur să facem aceasta în mod abstract şi simbo¬ 
lic (aşa cum este, fără îndoială, practica obişnuită din ştiinţă şi 
matematică), dar faptul suplimentar, care nu e comprehensibil în 
acest simbolism abstract, este că viteza acum este activă acum 
(de ex., ea determină felul în care o particulă se va comporta, de 
acum încolo, şi în raport cu alte particule). Cum să înţelegem 
activitatea prezentă a unei poziţii (xj) care acum e nonexistentă 
şi dusă pentru totdeauna? 

Se crede, de obicei, că această problemă este rezolvată prin 
calculul diferenţial. Ceea ce se face aici este să se permită ca 
intervalul de timp A t = t 2 — ty să devină neglijabil de mic, împre¬ 
ună cu Ax = x 2 -Xy. Viteza acum este definită ca limita raportu¬ 
lui Ax/A t cînd A t tinde la zero. Rezultă atunci că problema de¬ 
scrisă mai sus nu mai apare, deoarece x 2 şi x t sînt, în consecinţă, 
luate la acelaşi moment de timp. Ele pot fi astfel prezente îm¬ 
preună şi legate într-o activitate care depinde de ambele. Totuşi 

o oarecare reflecţie arată că acest procedeu este încă la fel de 
abstract şi simbolic pe cît era cel originar, în care intervalul de 
timp a fost luat ca finit. Astfel, nimeni nu are o experienţă ime¬ 
diată a unui interval de lungime zero şi nici nu poate înţelege, în 
termeni de gîndire reflexivă, ce ar putea însemna aceasta. 

Chiar ca formalism abstract, această abordare nu este com¬ 
plet consistentă, într-un sens logic, şi nici nu are un domeniu 
universal de aplicabilitate. Intr-adevăr, ea se aplică numai în in¬ 
teriorul domeniului de mişcări continue şi chiar şi atunci numai 
ca un algoritm tehnic care se întîmplă să fie corect pentru acest 
tip de mişcare. Aşa cum totuşi am văzut, în conformitate cu teo¬ 
ria cuantică, mişcarea nu este în mod fundamental continuă. 
Deci, chiar ca un algoritm, cîmpul său curent de aplicaţie este 
limitat la teorii exprimate în termeni de concepte clasice (adică 
în ordinea explicită), cărora le furnizează o bună aproximaţie în 
vederea calculării mişcărilor obiectelor materiale. 

Cînd gîndim mişcarea în termeni de ordine implicită 16 , 
aceste probleme totuşi nu apar. în această ordine, mişcarea este 
înţeleasă în termenii unei serii de elemente care se interpene- 
trează şi se amestecă în grade diferite de înfăşurare prezente toa¬ 
te împreună. Activitatea acestei mişcări nu prezintă atunci nici o 
dificultate, deoarece este rezultatul acestei ordini întregi înfăşu¬ 
rate, şi este determinată prin relaţiile dintre elementele copre- 
zente mai degrabă decît prin relaţiile dintre elementele care 
există şi altele care nu mai există. 

Vedem atunci că, gîndind în termeni de ordine implicită, 
ajungem la un concept de mişcare care este logic coerent şi care 
reprezintă în mod corespunzător experienţa noastră imediată a 
mişcării. Astfel, ruptura netă dintre gîndirea abstractă, logică, şi 
experienţa concretă imediată, care s-a încetăţenit în cultura 
noastră de atît de mult timp, nu mai trebuie menţinută. De fapt, 
se creează posibilitatea pentru o mişcare nefărîmiţată de curgere 
de la experienţa imediată la gîndirea logică şi înapoi pentru a se 
pune astfel capăt acestui tip de fragmentare. 

Mai mult, sîntem acum capabili să înţelegem într-un mod 
nou şi mai consistent ideile propuse de noi privind natura gene- 

rală a realităţii, potrivit cărora ceea ce este este mişcarea. In 
realitate, ceea ce tinde să ne facă să întîmpinăm dificultăţi în a 
lucra în termenii acestei idei este faptul că, de obicei, gîndim 
mişcarea în modul tradiţional, ca pe o relaţie activă între ceea ce 
este şi ceea ce nu este. Ideea noastră tradiţională privind natura 
generală a realităţii ar fi atunci echivalentă cu a spune că ceea ce 
este reprezintă o relaţie activă a ceea ce este cu ceea ce nu este. 
A spune aceasta e, în cel mai bun caz, confuz. Totuşi mişcarea 
în termenii ordinii implicite este mai curînd o relaţie între anu¬ 
mite faze a ceea ce este cu alte faze a ceea ce este, care sînt în 
stadii diferite de înfăşurare. Această idee implică faptul că esen¬ 
ţa realităţii ca întreg este legătura, expusă mai sus, dintre diferi¬ 
tele faze aflate în stadii variate de înfăşurare (mai degrabă decît, 
de ex., relaţia dintre diferitele particule şi cîmpuri care sînt în 
întregime explicite şi manifeste). 

Desigur, mişcarea reală implică mai mult decît doar senza¬ 
ţia intuitivă imediată a curgerii nefărîmiţate, care este modul 
nostru de a experimenta direct ordinea implicită. Prezenţa unei 
asemenea senzaţii a curgerii implică suplimentar faptul că, în 
următorul moment, starea de lucruri în fond se va schimba — 
adică va fi diferită. Cum trebuie să înţelegem acest fapt de expe¬ 
rienţă în termeni de ordine implicită? 

O bună indicaţie se obţine reflectînd şi dînd o mare atenţie 
la ceea ce se întîmplă cînd, în gîndirea noastră, spunem că un set 
de idei implică un set în întregime diferit. Bineînţeles, cuvîntul 
„implică" are aceeaşi rădăcină ca şi cuvîntul „implicit" şi suge¬ 
rează, de asemenea, conceptul de înfăşurare. Intr-adevăr, cînd 
spunem că ceva este implicit înţelegem, în general, mai mult de¬ 
cît dacă spunem doar că acest obiect rezultă din altceva printr-o 
inferenţă în conformitate cu regulile logicii. De fapt, înţelegem 
de obicei că din multe idei şi concepte diferite (dintre care de 
unele sîntem în mod explicit conştienţi) apare un nou concept, 
care cumva adună împreună toate acestea într-un întreg concret 
şi nedivizat. 

Vedem atunci că fiecare moment al conştiinţei are un anu¬ 
mit conţinut explicit, care este un prim-plan, şi un conţinut im- 

plicit, care este fundalul corespunzător. Prespunem acum că nu 
numai experienţa imediată este cel mai bine înţeleasă în termeni 
de ordine implicită, dar că şi gîndirea trebuie în mod fundamen¬ 
tal înţeleasă în această ordine. Aceasta înseamnă aici nu doar 
conţinutul gîndirii, pentru care am început deja să folosim ordi¬ 
nea implicită. De fapt, aceasta înseamnă că structura, funcţiona¬ 
rea şi activitatea efectivă a gîndirii se află în ordinea implicită. 
Distincţia dintre implicit şi explicit-în gîndire este astfel luată 
aici ca fiind în mod esenţial echivalentă cu distincţia dintre im¬ 
plicit şi explicit în materie în general. 

Pentru a ajuta la clarificarea a ce înseamnă aceasta, să ne 
amintim pe scurt forma fundamentală a legii unei subtotalităţi 
(discutată în secţiunile 3 şi 6), potrivit căreia elementele înfăşu¬ 
rate ale unui ansamblu caracteristic (de ex., un ansamblu de par¬ 
ticule de tuş sau de atomi), care vor constitui următorul stadiu de 
înfăşurare, sînt legate printr-o forţă a necesităţii atotcuprinză¬ 
toare, care le aduce împreună, pentru a contribui la un ţel comun 
ce apare în următoarea fază a procesului în discuţie. Similar, 
propunem ca ansamblul de elemente înfăşurate în creier şi în sis¬ 
temul nervos, care vor constitui următorul stadiu de dezvoltare a 
unei direcţii de gîndire, să fie, în mod asemănător, legate printr-o 
forţă a necesităţii atotcuprinzătoare, care să le aducă laolaltă, 
pentru a contribui la ideea comună ce iese la iveală în următorul 
moment al conştiinţei. 

în acest studiu, am folosit ideea după care conştiinţa poate fi 
descrisă în termenii unei serii de momente. O scrutare atentă su¬ 
gerează că un moment dat nu poate să fie fixat în mod exact în 
raport cu timpul (de ex., cu un ceas ) ci, mai curînd, că el acope¬ 
ră o durată de timp vag definită şi care, cumva, are o întindere 
variabilă. Aşa cum s-a arătat mai devreme, fiecare moment este 
experimentat direct în ordinea implicită. Am văzut apoi că, prin 
forţa necesităţii, în situaţia atotcuprinzătoare, un moment dă 
naştere la următorul, în care conţinutul ce a fost mai înainte im¬ 
plicit este acum explicitat, în timp ce conţinutul explicit anterior 
a devenit implicit (de ex., aşa cum s-a întîmplat în analogia pică¬ 
turilor de tuş). 

Continuarea procesului de mai sus dă o descriere a felului în 
care are loc schimbarea de la un moment la altul. în principiu, 
schimbarea, în orice moment, poate fi o transformare funda¬ 
mentală şi radicală. Totuşi experienţa ne arată că în gîndire (ca 
şi în materie în general) există de obicei foarte multă recurenţă 
şi stabilitate ce asigură posibilitatea unor subtotalităţi relativ 
independente. 

în orice astfel de subtotalitate, există posibilitatea de a conti¬ 
nua o anumită direcţie de gîndire care se desfăşoară într-un mod 
destul de regulat. Evident, caracterul precis al unei astfel de sec¬ 
venţe de gînduri, atunci cînd ele se înfăşoară dintr-un moment în 
următorul, va depinde în general de conţinutul ordinii implicite 
corespunzătoare unor momente anterioare. De exemplu, un mo¬ 
ment ce conţine o senzaţie de mişcare tinde, în general, să fie 
urmat de o schimbare în momentul următor care este cu atît mai 
mare cu cît este mai puternică senzaţia de mişcare care era 
prezentă la început (astfel că, la fel ca şi în cazul dispozitivului 
stroboscopic discutat mai înainte, cînd aceasta nu se întîmplă, 
simţim că se petrece ceva surprinzător sau paradoxal). 

Ca şi în discuţia noastră asupra materiei în general, este ne¬ 
cesar acum să ne ocupăm de întrebarea: Cum se face că în con¬ 
ştiinţă ceea ce e manifest este ordinea explicită? Aşa cum ne 
arată o observaţie atentă (avînd în minte că aici cuvîntul „mani- 
fest“ înseamnă ceea ce este recurent, stabil şi separabil) conţinu¬ 
tul manifest al conştiinţei este bazat în mod esenţial pe memorie, 
care este aceea care permite unui asemenea conţinut să fie men¬ 
ţinut într-o formă destul de constantă. Desigur, pentru a face po¬ 
sibilă o astfel de constanţă este de asemenea necesar ca acest 
conţinut să fie organizat, nu doar prin asociaţii relativ fixe dar şi 
cu ajutorul regulilor logicii şi al categoriilor noastre fundamen¬ 
tale de spaţiu, timp, cauzalitate, universalitate etc. în acest fel 
poate fi dezvoltat un sistem atotcuprinzător de concepte şi ima¬ 
gini mentale, care să fie o reprezentare mai mult sau mai puţin 
fidelă a „lumii manifeste". 

Totuşi procesul de gîndire nu este doar o reprezentare a lu¬ 
mii manifeste, mai degrabă el îşi aduce o contribuţie importan- 

tă la modul cum experimentăm această lume, căci, aşa cum am 
subliniat deja mai devreme, această experienţă este o fuziune a 
informaţiei senzoriale cu „reluarea" unei părţi din conţinutul 
memoriei (care, mai tîrziu, va conţine gîndire construită chiar în 
forma şi ordinea acesteia). Intr-o astfel de experienţă, va exista 
un fundal puternic de caracteristici recurente stabile şi separa- 
bile, împotriva cărora aspectele tranzitorii şi schimbătoare ale 
curgerii nefărîmiţate a experienţei vor fi privite ca impresii tre¬ 
cătoare care tind să fie aranjate şi ordonate în principal în terme¬ 
nii vastei totalităţi a conţinutului relativ static şi fragmentat pro¬ 
venit de la înregistrările trecutului. 

Se poate, de fapt, aduce o cantitate considerabilă de dovezi 
ştiinţifice arătînd cît de mult experienţa noastră conştientă este o 
construcţie bazată pe o memorie organizată prin gîndire, în mo¬ 
dul general descris mai sus. 17 A intra în detaliile acestui subiect 
ne-ar duce, totuşi, prea departe. Poate fi, cu toate acestea, util să 
menţionăm aici că Piaget 18 a arătat clar că o conştiinţă a ceea ce 
pentru noi este ordinea familiară a spaţiului, timpului, cauzalită¬ 
ţii etc. (care este în mod esenţial ceea ce am numit ordine expli¬ 
cită) operează doar într-o mică măsură în cele mai timpurii faze 
ale vieţii omului. De fapt, aşa cum arată el prin observaţii atente, 
copiii mici, în cea mai mare parte, învaţă acest conţinut la înce¬ 
put în domeniul experienţei senzorial-motorii şi, mai tîrziu, pe 
măsură ce cresc, ei fac legătura dintre o astfel de experienţă şi 
expresia ei în limbaj şi logică. Pe de altă parte, pare a exista o 
conştientizare imediată a mişcării, chiar din cele mai timpurii 
stadii. Amintind că mişcarea este sesizată în primul rînd în ordi¬ 
nea implicită, vedem că opera lui Piaget susţine ideea că experi¬ 
mentarea ordinii implicite este în mod fundamental mult mai 
imediată şi directă decît este cea a ordinii explicite, care, aşa 
cum am arătat mai sus, necesită o construcţie complexă ce tre¬ 
buie învăţată. 

Un motiv pentru care în general noi nu observăm caracterul 
primordial al ordinii implicite este acela că am devenit atît de 
obişnuiţi cu ordinea explicită şi am accentuat-o atît de mult în 
gîndirea şi în limbajul nostru, încît avem tendinţa de a simţi 

foarte puternic că experienţa noastră primară este una explicită 
şi manifestă. Totuşi un alt motiv, poate mai important, este că 
activarea înregistrărilor din memorie al căror conţinut este cel 
recurent, stabil şi separabil, trebuie în mod evident să ne focali¬ 
zeze foarte puternic atenţia asupra a ceea ce este static şi frag¬ 
mentat. 

Aceasta contribuie atunci la formarea unei experienţe în ca¬ 
re aceste caracteristici statice şi fragmentare sînt adesea atît de 
intense, încît trăsăturile mai tranzitorii şi subtile ale curgerii ne- 
fărîmiţate (de ex., „transformările" notelor muzicale) tind în ge¬ 
neral să pălească într-o asemenea aparentă insignifianţă încît 
sîntem, în cel mai bun caz, numai vag conştienţi de ele. Astfel, 
poate să apară o iluzie în care conţinutul manifest static şi frag¬ 
mentat al conştiinţei este experimentat ca fiind chiar baza reali¬ 
tăţii, iar din această iluzie se poate obţine aparent o demonstraţie 
a corectitudinii acelui mod de gîndire, în care acest conţinut este 
luat ca fundamental. 19 


8. Materia, conştiinţa şl fundamentul lor comun 

La începutul secţiunii anterioare am sugerat că materia şi con¬ 
ştiinţa pot fi ambele înţelese în termeni de ordine implicită. 
Acum vom arăta cum anume conceptele ordinii implicite pe care 
le-am dezvoltat în legătură cu conştiinţa pot fi puse în relaţie cu 
cele care privesc materia, şi aceasta pentru a face posibilă o înţe¬ 
legere a modului în care amîndouă au un fundament comun. 

începem prin a observa că (aşa cum s-a arătat în capitolele 1 
şi 5) teoriile relativiste obişnuite din fizică descriu întregul reali¬ 
tăţii în termenii unui proces al cărui element final este un eveni¬ 
ment punctual, adică ceva ce se întîmplă într-o regiune din spa¬ 
ţiu şi timp relativ mică. în loc de aceasta, propunem ca elemen¬ 
tul fundamental să fie un moment care, la fel ca şi momentul de 
conştiinţă, nu poate fi precizat prin măsurători spaţiale şi tempo¬ 
rale ci, mai curînd, acoperă cumva o regiune vag definită, care 
este extinsă în spaţiu şi are durată în timp. Extensia şi durata 

unui moment pot varia de la ceva foarte mic la ceva foarte mare, 
în conformitate cu contextul în discuţie (chiar şi un secol anume 
poate fi un „moment" în istoria umanităţii). Ca şi în ceea ce pri¬ 
veşte conştiinţa, fiecare moment are o anumită ordine explicită, 
şi, mai mult, le înfăşoară pe toate celelalte, deşi în modul lor 
propriu. Astfel, relaţia fiecărui moment al întregului cu toate 
celelalte este implicată de conţinutul său total: modul în care le 
„ţine" pe toate celelalte înfăşurate înăuntrul său. 

In anumite privinţe, această idee este similară cu cea a lui 
Leibniz despre monade, fiecare dintre acestea „oglindind" între¬ 
gul în felul ei propriu, unele foarte detaliat iar altele destul de 
vag. Diferenţa este că monadele lui Leibniz au o existenţă per¬ 
manentă, în timp ce elementele noastre fundamentale sînt doar 
momente şi deci nu sînt permanente. Ideea lui Whitehead pri¬ 
vind „ocaziile efective" este mai apropiată de cea propusă aici, 
diferenţa principală fiind că noi folosim ordinea implicită pentru 
a exprima calităţile şi relaţiile momentelor noastre, pe cînd 
Whitehead face aceasta într-un mod destul de diferit. 

Să ne amintim acum că legile ordinii implicite sînt astfel 
încît există o subtotalitate relativ independentă, recurentă, stabi¬ 
lă, care constituie ordinea explicită şi care, desigur, este în mod 
fundamental ordinea cu care luăm de obicei contact în experien¬ 
ţa comună (extinsă în anumite privinţe prin intermediul instru¬ 
mentelor noastre ştiinţifice). Această ordine cuprinde şi ceva de 
tipul memoriei, în sensul că momentele anterioare lasă o urmă 
(de obicei înfăşurată) care continuă în momentele ulterioare, 
deşi această urmă se poate schimba şi transforma aproape fără 
limită. Din această urmă (de ex., din cele conservate în pietre) 
este în principiu posibil să desfăşurăm o imagine a momentelor 
trecute, asemănătoare în anumite privinţe cu ceea ce s-a întîm- 
plat în realitate şi, profitînd de astfel de urme, proiectăm anumi¬ 
te instrumente, cum ar fi camerele fotografice, benzile magneti¬ 
ce şi memoriile de calculator, care sînt capabile să înregistreze 
momente efective, astfel încît mult mai mult din conţinutul a 
ceea ce s-a întîmplat poate fi făcut direct şi imediat accesibil 
nouă decît este posibil, în general, doar din urmele naturale. 

Se poate desigur spune că memoria noastră este un caz spe¬ 
cial al procesului descris mai sus, deoarece tot ceea ce este înre¬ 
gistrat este ţinut înfăşurat înăuntrul celulelor creierului şi aces¬ 
tea sînt parte a materiei în general. Recurenţa şi stabilitatea pro¬ 
priei noastre memorii ca o subtotalitate relativ independentă este 
astfel generată ca parte a însuşi procesului ce susţine recurenţa şi 
stabilitatea în ordinea manifestă a materiei în general. 

Urmează deci că ordinea explicită şi manifestă a conştiinţei 
nu este, pînă la urmă, distinctă de cea a materiei în general. în 
mod fundamental, acestea sînt aspecte esenţial diferite ale acele¬ 
iaşi ordini atotcuprinzătoare. Aceasta explică un fapt fundamen¬ 
tal, pe care l-am pus în evidenţă mai devreme, acela că ordinea 
explicită a materiei în general este de asemenea, în esenţă, ordi¬ 
nea explicită senzorială care este prezentă în conştiinţă în cadrul 
experienţei obişnuite. 

Nu doar în aceste privinţe, ci de asemenea, aşa cum am vă¬ 
zut, într-un domeniu larg de alte aspecte importante, conştiinţa 
şi materia în general reprezintă, în mod fundamental, aceeaşi 
ordine (adică ordinea implicită ca întreg). Aşa cum am arătat 
mai devreme, această ordine este ceea ce face posibilă o relaţie 
între cele două; dar, mai precis, ce trebuie să spunem despre na¬ 
tura acestei relaţii? 

Putem începe considerînd fiinţa umană individuală ca o sub¬ 
totalitate relativ independentă, cu o recurenţă şi o stabilitate su¬ 
ficiente a proceselor sale totale (fizic, chimic, neurologic, men¬ 
tal etc.) pentru a-i permite să subziste de-a lungul unei anumite 
perioade de timp. în acest proces, este un fapt dovedit că starea 
fizică poate afecta conţinutul conştiinţei în multe feluri. (Cel 
mai simplu caz este atunci cînd putem deveni conştienţi de exci¬ 
taţiile şi senzaţiile neuronale.) Invers, ştim că acest conţinut al 
conştiinţei poate afecta starea fizică (de ex., printr-o intenţie 
conştientă nervii pot fi excitaţi, muşchii se pot mişca, bătăile ini¬ 
mii se pot schimba, împreună cu modificări ale activităţii glan¬ 
dulare, ale chimiei sîngelui etc.). 

Această legătură dintre minte şi corp a fost numită de obicei 
psihosomatică (din grecescul psyche care înseamnă „minte", 

„spirit" şi soma, care înseamnă „trup"). Acest cuvînt este totuşi 
folosit în general în aşa fel încît rezultă de fapt că mintea şi tru¬ 
pul sînt separat existente dar legate printr-un anume tip de inter¬ 
acţiune. Un astfel de înţeles nu este compatibil cu ordinea impli¬ 
cită. în ordinea implicită, trebuie să spunem că mintea înfăşoară 
materia în general şi, prin urmare, trupul în particular. Asemănă¬ 
tor, trupul înfăşoară nu numai mintea ci de asemenea, într-un 
anume sens, întregul univers material. (în maniera explicată mai 
devreme în această secţiune, atît prin simţuri cît şi prin faptul că 
atomii constituenţi ai trupului sînt, de fapt, structurile care sînt 
înfăşurate, în principiu, în cuprinsul întregului spaţiu.) 

Acest tip de relaţie a fost de fapt deja întîlnit în secţiunea 4, 
unde am introdus conceptul unei realităţi de dimensiune mai 
înaltă, capabilă să proiecteze în elemente de dimensiune mai 
joasă; acestea din urmă prezintă nu doar o relaţie nonlocală şi 
noncauzală ci şi exact tipul de înfăşurare reciprocă pe care l-am 
propus pentru minte şi trup. Ni se sugerează astfel, în plus, că 
realitatea cea mai comprehensivă, mai adîncă şi mai lăuntrică nu 
este nici mintea, nici trupul, ci de fapt una de o dimensiune şi 
mai înaltă, care este fundamentul lor comun şi a cărei natură este 
dincolo de ambele. Fiecare dintre acestea este atunci doar o sub- 
totalitate relativ independentă şi rezultă că această independenţă 
relativă derivă din fundamentul de dimensiune mai înaltă în care 
mintea şi trupul sînt, pînă la urmă, una şi aceeaşi entitate (aşa 
cum, de fapt, găsim că independenţa relativă a ordinii manifeste 
derivă din fundamentul ordinii implicite). 

în acest fundament de dimensiune mai înaltă domină ordi¬ 
nea implicită. Astfel, înăuntrul său, ceea ce este este mişcarea 
reprezentată în gîndire ca fiind coprezenţa mai multor faze ale 
ordinii implicite. Aşa cum se întîmplă cu cele mai simple forme 
ale ordinii implicite considerate mai înainte, starea de mişcare la 
un moment dat se înfăşoară printr-o forţă a necesităţii mai lăun¬ 
trică, inerentă în această stare atotcuprinzătoare de lucruri, pen¬ 
tru a da naştere la una nouă în momentul următor. Proiecţiile 
unui fundament de dimensiune mai înaltă, precum mintea şi tru¬ 
pul, vor fi, în momentul următor, ambele diferite de ceea ce erau 

mai devreme, deşi aceste diferenţe vor fi, desigur, legate. Aşa¬ 
dar, nu spunem că mintea şi trupul se influenţează reciproc în 
mod cauzal, ci că de fapt mişcările amîndurora sînt rezultatul 
proiecţiilor corelate ale unui fundament comun de dimensiune 
mai înaltă. 

Desigur, chiar şi acest fundament al minţii şi corpului este 
limitat. în mod evident, trebuie cel puţin să presupunem că ma¬ 
teria există şi dincolo de trup dacă vrem să dăm o descriere adec¬ 
vată a ceea ce se întîmplă în realitate, şi această descriere tre¬ 
buie, pînă la urmă, să includă alţi oameni, ajungînd la societate 
şi omenire ca întreg. Totuşi, atunci cînd facem aceasta, va trebui 
să fim atenţi să nu alunecăm înapoi la a privi diversele elemente 
ale unei situaţii complete date ca avînd ceva mai mult decît o in¬ 
dependenţă relativă. într-un mod de gîndire mai adînc şi în ge¬ 
neral mai potrivit, fiecare dintre aceste elemente reprezintă o pro¬ 
iecţie dintr-o subtotalitate cu o „dimensiune* 4 încă şi mai mare. 
Astfel că, pînă la urmă, presupunerea că fiecare fiinţă umană 
este o realitate independentă care interacţionează cu alte fiinţe 
umane şi cu natura ne va induce în eroare şi este, de fapt, greşită. 
Mai degrabă, toate acestea sînt proiecţii ale unei singure totali¬ 
tăţi. Cînd o fiinţă umană ia parte la procesul acestei totalităţi, ea 
este schimbată în mod fundamental în chiar activitatea prin care 
ea îşi propunea drept scop să modifice acea realitate care este 
conţinutul conştiinţei sale. A nu lua aceasta în considerare tre¬ 
buie să conducă inevitabil la o confuzie serioasă şi persistentă în 
tot ceea ce se face. 

Din punctul de vedere al minţii, putem-de asemenea să înţe¬ 
legem că este necesar să mergem mai departe la un fundament şi 
mai cuprinzător. Astfel, aşa cum am văzut, conţinutul explicit 
uşor accesibil al conştiinţei este cuprins în interiorul unui mult 
mai vast fundal implicit (sau implicitat). Evident că acesta, la 
rîndul său, trebuie să fie conţinut într-un fundal încă şi mai vast, 
care poate include nu numai procese neuro-fiziologice la nive¬ 
luri de care nu sîntem în general conştienţi, ci şi un fundal încă 
mai vast de adîncimi lăuntrice necunoscute (şi, desigur, în ulti- 

mă instanţă, de necunoscut) care pot fi analoge cu „oceanul" de 
energie ce umple spaţiul „gol" perceput prin simţuri. 20 

Oricare ar fi natura acestor adîncimi lăuntrice ale conştiin¬ 
ţei, ele sînt chiar fundamentul atît al conţinutului explicit cît şi al 
conţinutului care este de obicei numit implicit. Deşi acest fundal 
nu poate să apară în conştiinţa obişnuită, el poate fi prezent, cu 
toate acestea, într-un anume mod. La fel cum vastul „ocean" de 
energie din spaţiu este prezent pentru percepţia noastră ca o sen¬ 
zaţie a vidului sau a nimicului, la fel şi vastul fundal „incon¬ 
ştient" al conştiinţei explicite, cu toate implicaţiile sale, este pre¬ 
zent într-un mod asemănător. Adică, el poate fi simţit ca un vid 
sau ca un nimic înăuntrul căruia conţinutul uzual al conştiinţei 
este doar o mică mulţime de faţete neglijabil de mici. 

Să vedem acum, pe scurt, ce se poate spune despre timp în 
această ordine totală a materiei şi conştiinţei. 

în primul rînd, se ştie foarte bine că, aşa cum se simte şi se 
experimentează direct de către conştiinţă, timpul depinde în 
mod drastic de condiţiile în care e dat (de ex., o perioadă anume 
poate fi resimţită ca scurtă sau lungă de către oameni diferiţi sau 
chiar de aceeaşi persoană, în funcţie de interesele diverşilor 
oameni luaţi în considerare). Pe de altă parte, pare că în expe¬ 
rienţa comună timpul fizic ar fi absolut şi nu ar depinde de con¬ 
diţii. Cu toate acestea, una dintre cele mai importante implicaţii 
ale teoriei relativităţii este că timpul fizic este, de fapt, relativ, în 
sensul că poate varia în funcţie de viteza observatorului. (Totuşi 
această variaţie este semnificativă numai cînd ne apropiem de 
viteza luminii şi este complet neglijabilă în domeniul expe¬ 
rienţei obişnuite.) Crucial, în contextul prezent, este că, în con¬ 
formitate cu teoria relativităţii, nu poate fi menţinută o distincţie 
netă între spaţiu şi timp (cu excepţia cazului cînd o menţinem ca 
o aproximaţie, valabilă la viteze mici în comparaţie cu cea a 
luminii). Astfel, deoarece teoria cuantică implică faptul că ele¬ 
mentele separate în spaţiu sînt, în general, proiecţiile corelate, 
noncauzale şi nonlocale, ale unei realităţi de o dimensiune mai 
înaltă, urmează că momentele separate în timp sînt, de aseme¬ 
nea, proiecţii ale acestei realităţi. 

Evident, aceasta duce la un concept fundamental nou al 
semnificaţiei timpului. Atît în experienţa comună cît şi în fizică, 
timpul a fost în general considerat ca o ordine primordială, inde¬ 
pendentă şi universal aplicabilă, poate cea mai fundamentală pe 
care o cunoaştem. Acum am fost însă conduşi la sugestia că ea 
este secundară şi, ca şi spaţiul (vezi secţiunea 5), trebuie deriva¬ 
tă ca o ordine particulară dintr-un fundament de o dimensiune 
mai înaltă. Intr-adevăr, se poate adăuga că multe asemenea or¬ 
dini temporale particulare intercorelate pot fi derivate pentru di¬ 
verse astfel de mulţimi de secvenţe de momente, corespunzînd 
unor sisteme materiale care se deplasează cu viteze diferite. To¬ 
tuşi acestea toate sînt dependente de o realitate multidimensio¬ 
nală care nu poate fi înţeleasă complet în termenii nici unei or¬ 
dini temporale sau set de astfel de ordini. 

Asemănător, sîntem conduşi la sugestia că această realitate 
multidimensională se poate proiecta în numeroase ordini de sec¬ 
venţe de momente în conştiinţă. Nu avem aici în minte numai re¬ 
lativitatea timpului psihologic discutată mai sus, ci, de aseme¬ 
nea, implicaţii mult mai subtile. Astfel, de ex., oamenii care se 
cunosc reciproc pot fi foarte bine despărţiţi pentru mult timp 
(măsurat prin secvenţa de momente înregistrate de un ceas) şi, 
cu toate acestea, ei sînt adesea capabili să „o ia de unde au ră¬ 
mas" ca şi cînd n-ar fi trecut timp deloc. Ceea ce sugerăm aici 
este că secvenţele de momente care „sar" peste spaţiile în care s-a 
intervenit sînt forme de timp la fel de acceptabile ca şi cele care 
par continue. 21 

Legea de bază este atunci cea a unui imens fundament multi¬ 
dimensional; iar proiecţiile acestuia determină ordinile tempo¬ 
rale, oricare ar fi ele. Desigur, această lege poate fi astfel încît în 
anumite cazuri limită, ordinile momentelor corespund aproxi¬ 
mativ la ceea ce s-ar determina printr-o simplă lege cauzală. Or, 
într-un caz limită diferit, ordinea ar fi una complexă, de un grad 
înalt, care, aşa cum s-a indicat în capitolul 5, ar aproxima ceea 
ce se numeşte de obicei o ordine aleatorie. Aceste două posibili¬ 
tăţi acoperă ceea ce se întîmplă în cea mai mare parte în dome¬ 
niul experienţei obişnuite ca şi în cel al fizicii clasice. Cu toate 

acestea, în domeniul cuantic, ca şi în legătură cu conştiinţa şi 
probabil cu înţelegerea unei esenţe a vieţii mai adînci şi mai lăun¬ 
trice, astfel de aproximaţii se vor dovedi inadecvate. Trebuie atunci 
să mergem mai departe şi să considerăm timpul ca pe o proiecţie 
a realităţii multidimensionale într-o secvenţă de momente. 

O astfel de proiecţie poate fi descrisă mai curînd ca una 
creativă decît ca una mecanică, deoarece prin creativitate se în¬ 
ţelege, în fond, iniţierea unui nou conţinut care se desfăşoară 
într-o secvenţă de momente ce nu e complet derivabilă din ceea 
ce a venit mai devreme în această secvenţă sau într-un set de 
asemenea secvenţe. Vom spune atunci că mişcarea este în mod 
esenţial o astfel de iniţiere creativă a unui nou conţinut, proiec¬ 
tat din fundamentul multidimensional. Prin contrast, vom numi 
mecanică o subtotalitate relativ autonomă ce poate fi abstrasă 
din ceea ce este, în mod esenţial, o creativă mişcare de desfă¬ 
şurare. 

Cum trebuie considerată atunci evoluţia vieţii, aşa cum este 
ea în general formulată de biologie? La început, trebuie sublini¬ 
at că însuşi cuvîntul „evoluţie" (al cărui sens literal este „derula¬ 
re") este prea mecanic în conotaţiile sale pentru a servi cum se 
cuvine în acest context. Mai curînd, aşa cum am arătat deja mai 
sus, am spune că diversele forme succesive de viaţă se desfăşoa¬ 
ră în mod creativ. Membrii ulteriori nu sînt în întregime deriva- 
bili din cei anteriori, printr-un proces în care efectul iese la ivea¬ 
lă din cauză (deşi într-o anumită aproximaţie, un astfel de proces 
cauzal poate explica unele aspecte limitate ale secvenţei). Legea 
acestei desfăşurări nu poate fi înţeleasă în mod corespunzător 
fără a lua în considerare imensa realitate multidimensională a 
cărei proiecţie este (cu excepţia aproximaţiei grosolane în care 
implicaţiile teoriei cuantice şi implicaţiile a ceea ce este dincolo 
de această teorie pot fi neglijate). 

Abordarea noastră atotcuprinzătoare a reunit astfel întrebări 
asupra naturii cosmosului, a materiei în general, a vieţii şi a con¬ 
ştiinţei. Toate acestea au fost considerate ca fiind proiecţii ale 
unui fundament comun. El poate fi numit fundamentul a tot ceea 
ce este, cel puţin în măsura în care putem simţi şi cunoaşte 

aceasta în faza actuală de desfăşurare a conştiinţei. Deşi nu 
avem nici o percepţie sau cunoaştere detaliată a acestui funda¬ 
ment, el este mereu, într-un anume sens, înfăşurat în conştiinţa 
noastră, în modurile pe care le-am schiţat, ca şi, poate, în alte 
moduri care mai trebuie încă descoperite. 

Este acest fundament ţelul absolut a orice? In imaginile 
privind natura generală a „totalităţii a tot ceea ce este“, pe care 
le-am sugerat, vedem chiar şi acest fundament doar cape un sta¬ 
diu, în sensul că ar putea exista, în principiu, o infinitate de dez¬ 
voltări ulterioare dincolo de el. In orice moment anume al aces¬ 
tei dezvoltări fiecare astfel de mulţime de viziuni care pot apărea 
va constitui cel mult o sugestie. Ea nu trebuie luată ca o preten¬ 
ţie privind ceea ce este adevărul final şi cu atît mai puţin ca o 
concluzie privind natura unui astfel de adevăr. Mai degrabă, 
această sugestie devine ea însăşi un factor activ în totalitatea 
existenţei, care ne include atît pe noi înşine cît şi obiectele gîn- 
dirii şi ale cercetărilor noastre experimentale. Orice sugestii 
ulterioare privind acest proces vor trebui, ca şi cele deja făcute, 
să fie viabile. Adică li se va cere o anumită seif-consistenţă ge¬ 
nerală ca şi o cerinţă de armonie privind urmările acestora asu¬ 
pra vieţii ca întreg. Prin forţa unei necesităţi chiar mai adînci şi 
mai lăuntrice a acestei totalităţi, pot să apară anumite noi stări de 
lucruri care să facă posibil ca atît lumea, aşa cum o ştim, cît şi 
ideile noastre despre ea să se supună şi pe mai departe unui pro¬ 
ces nesfîrşit de schimbare. 

Cu aceasta, am prezentat în esenţă cosmologia şi ideile 
noastre generale privind natura totalităţii, pînă la un un punct de 
oprire firesc (deşi, desigur, numai temporar). De aici încolo 
putem să le examinăm în continuare ca pe un întreg şi poate să 
completăm unele dintre detaliile ce au fost lăsate deoparte în 
acest tratament inevitabil schematic, înainte de a merge mai 
departe la noi dezvoltări de felul celor indicate mai sus. 

1. Fragmentare şl plenitudine 

1 Vezi, de ex., J. Krishnamurti, Freedom from the Known, Gollancz, 
London, 1969. 

2. Rheomodul — un experiment în limbă şl gîndlre 

1 De fapt, rădăcina latină videre, prezentă în divide (engl.: a diviza) 
nu înseamnă „a vedea“ ci „a separa". Probabil că s-a ajuns Ia aceas¬ 
ta printr-o coincidenţă. Totuşi intenţiile rheomodului sînt servite 
mult mai bine profitînd de această coincidenţă şi privind diviziunea 
în primul rînd ca pe un act de percepţie, mai degrabă decît ca pe un 
act fizic de separare. 

2 Ori de cîte ori un cuvînt este obţinut dintr-o formă cu ajutorul unui 
prefix, cum ar fi di-, co-, con- etc. din verbul rădăcină al rheomodului, 
acest prefix va fi separat de verbul principal printr-o cratimă, pentru a 
indica cum anume a fost construit cuvîntul prin acest procedeu. 

3 De acum înainte, pentru a fi scurţi, nu vom da în general o descriere 
completă a sensului formei rădăcinii, aşa cum am făcut pînă acum. 

3. Realitate şl cunoaştere, considerate ca proces 

1 A. N. Whitehead, Process and Reality, Macmillan, New York, 1933. 

2 H. C. Wyld, The Universal Dictionary of the English Language 
Routledge & Kegan Paul, London, 1960. 

3 J. Piaget, The Ori gin of Intelligence in the Child, Routledge & 
Kegan Paul, London, 1953. 

4. Variabile ascunse în teoria cuantică 

1 D. Bohm, Causality and Chance in Modem Physics, Routledge & 
Kegan Paul, London, 1957. 

2 Vezi J. von Neumann, Mathematical Foundations of the Quantum 
Theory, Princeton University Press, 1955; W. Heisenberg, The 
Physical Principles of the Quantum Theory, University of Chicago 
Press, 1930; P. Dirac, The Principles of Quantum Mechanics, 
Oxford University Press, 1947; P. A. Schilpp (ed.), Albert Einstein: 
Philosopher-Scientist, Tudor Press, New York, 1957, în special 
cap. 7 pentru o discuţie a punctului de vedere al lui Bohr. 

3 Ibid. 

4 von Neumann, op. cit. 

5 A. Einstein, W. Rosen şi B. Podolsky, Phys. Rev., voi. 47, 1935, p. 777. 

6 D. Bohm, Quantum Theory, Prentice-Hall, New York, 1951. 

7 Pentru o discuţie a punctului de vedere al lui Bohr vezi Schilpp, op. 
cit., cap. 7. 

8 D. Bohm, Phys. Rev., voi. 85, 1952, pp. 166, 180. 

9 L. de Broglie, Compt. rend., voi. 183, 1926, p. 447 şi voi. 185, 
1927, p. 380; Revolution in Modem Physics, Routledge & Kegan 
Paul, London, 1954. 

10 D. Bohm şi J. V. Vigier, Phys. Rev., voi. 96, 1954, p. 208. 

11 Pentru o discuţie mai detaliată vezi Bolim, Causality and Chance in 
Modem Physics, cap. 4. 

12 Bohm şi Vigier, op. cit.; Bolim, Causality and Chance in Modern 
Physics. 

13 Bohm, Phys. Rev., voi. 85, 1952, pp. 166, 180; Bohm şi Vigier, op. 
cit.; Bohm, Causality and Chance in Modern Physics. 

14 Bolim şi Vigier, op. cit. 

15 Bohm, Phys. rev.., voi. 85, 1952, pp. 166, 180; Bolim şi Vigier, op. 
cit.; Bolim, Causality and Chance in Modern Physics. 

16 G. Kallen, Physics, voi. 19,1953, p. 850; Kgl Danske Videnskab, Sel- 
skab, Matfys. Medd., voi. 27, nr. 12, 1953; Nuovo Cimento, voi. 12, 
1954, p. 217; A. S. Wightman, Phys. Rev., voi. 98, 1955, p. 812; L. 
von Hove, Physica, voi. 18, 1952, p. 145. 

17 Ibid. 

18 Comunicări personale. 

19 Comunicări personale. 

20 Van Hove, op. cit.; comunicări personale. 

21 Un rezultat asemănător se obţine atunci cînd se tratează proprietă¬ 
ţile macroscopice ale unui ansamblu ce conţine un număr mare de 
particule aflate în interacţiune. Se obţin proprietăţi colective (de 
ex., oscilaţii) care se determină pe ele însele aproape independent 

de detaliile mişcărilor particulelor individuale. Vezi D. Bohm şi D. 
Pines, Phys. rev., voi. 85, 1953, p. 338 şi voi. 92, 1953, p. 609. 

22 Această analogie a fost arătată pentru prima dată de Fiirth pentru 
cazul mişcării browniene a unei particule. Vezi Bohm, Causality 
and Chance in Modem Physics, cap. 4. 

23 Bohm şi Pines, op. cit. 

24 B. Bom, Mechanics of the Atom, Bell, London, 1927; H. Goldstein, 
Classical Mechanics, Addison-Wesley, Cambridge, Mass., 1953. 

25 Ibid. 

26 Bom, op. cit. 

27 Comunicare personală. 

28 De ex., un motor electric sincron lucrează în fază cu curentul alter¬ 
nativ care vine de la generator. Există nenumărate alte astfel de 
exemple în teoria oscilaţiilor neliniare. O discuţie mai completă 
asupra oscilaţiilor neliniare este dată de H. Jehle şi J. Cahn, Am. J. 
Phys., voi. 21, p. 526. 

29 Bom, op. cit. 

30 Pot fi luate combinaţii ceva mai generale, dar ele servesc doar la a 
complica expresiile, fără a schimba caracteristicile fundamentale 
ale problemei. 

31 D. Bohm şi Y. Aharonov, Phys. Rev., voi. 108, 1957, p. 1070. 

5. Teoria cuantică. Indicator al unei noi ordini în llzlcă. 

Partea A 

1 Acest concept de ordine mi-a fost pentru prima dată sugerat într-o 
comunicare particulară de un binecunoscut artist, C. Biederman. 
Pentru o prezentare a concepţiilor sale, vezi C. Biederman, Art as 
the Evolution of Visual Knowledge, Red. Wing, Minnesota, 1948. 

2 M. Bom şi M. Wiener, J. Math. Phys., voi. 5, 1926, pp. 84-98; N. 
Wiener şi A. Siegel, Phys Rev., voi. 91, 1953, p. 1551. 

3 Această noţiune a fost discutată în capitolele 1 şi 3 din alt punct de 
vedere. 

4 Pentru o discuţie asupra acestui punct, vezi D. Bolim, Quantum 
Theory, Prentice-Hall, New York, 1951. 

5 Pentru o discuţie extinsă asupra acestui efect, vezi ibid., cap. 22; 
pentru un punct de vedere ulterior asupra acestui subiect vezi J. S. 
Bell, Rev. Mod. Phys., voi. 38, 1966, p. 447. 

6 N. Bohr, Atomic Theory and the Description ofNature, Cambridge 
University Press, 1934. 

7 J. von Neumann, Mathematical Foundations of Quantum Mechan- 
ics, Princeton University Press, 1955. 

6. Teoria cuantică privită ca un Indicator al unei noi ordini 
în fizică. Partea B 

1 Pentru o prezentare clară a acestei concepţii, vezi T. Kuhn, The 
Nature ofScientific Revolutions, University of Chicago Press, 1955. 

2 J. Piaget, The Ori gin of Intelligence in the Child, Routledge & 
Kegan Paul, London, 1956. 

3 Vezi D. Bolim, B. Hiley şi A. Stuart, Progr. Theoret. Phys., voi. 3, 
1970, p. 171, unde această descriere a unui conţinut perceput, con¬ 
siderat ca intersecţia a două ordini, este tratată într-un context diferit. 

4 Vezi, de ex., D. F. Littlewood, The Skeleton Key of Mathematics, 
Hutchinson. London, 1960. 

5 Vezi, de ex., ibid. 

7. Universul în înfăşurare-desfăşurare şl conştiinţa 

1 Vezi Re-Vision, voi. 3, nr. 4, 1978, pentru o tratare a acestui subiect 
într-un mod diferit. (Publicat la 20 Longellow Road, Cambridge, 
Mass. 02148, USA.) 

2 Pentru o discuţie mai amănunţită asupra acestui punct, vezi D. 
Bohm, Causality and Chance in Modern Physics, Routledge & 
Kegan Paul, London, 1957, cap. 2. 

3 Pentru o discuţie mai detaliată asupra acestui punct, vezi, de ex., D. 
Bohm şi B. Hiley, Foundations of Physics, voi. 5, 1957, p. 93. 

4 Pentru o discuţie detaliată asupra acestui experiment, vezi D. 
Bohm, Quantum Theory, Prentice-Hall, New York, 1951, cap. 22. 

5 Vezi D. Bolim, Causality and Chance in Modem Physics, cap. 2, 
pentru o discuţie a acestei caracteristici a „indeterminismului me- 
canist“. 

6 Vezi D. Bohm şi B. Hiley, Foundations of Physics, voi. 5, 1975, p. 93 
şi D. Bohm, Quantum Theory, Prentice-Hall, New York, 1951, pen¬ 
tru o tratare mai detaliată a acestei caracteristici a teoriei cuantice. 

7 Matematic, se derivă toate proprietăţile unui sistem dintr-o „funcţie 
de undă" 3,/V-dimensională (unde Veste numărul de particule) care 
nu poate fi reprezentată în spaţiul tridimensional. Fizic, se constată 
de fapt relaţia nonlocală, noncauzală dintre elementele aflate la dis¬ 
tanţă, descrisă mai sus, care corespunde foarte bine cu ceea ce re¬ 
zultă din ecuaţiile matematice. 

8 Şi anume acelea în care „funcţia de undă" a sistemului combinat poate 
fi scrisa ca un produs de două funcţii de undă tridimensionale separate 
(aşa cum se arată în Bohm şi Hiley, op. cit.) 

9 Acesta este doar un exemplu de combinaţie a proprietăţilor ondula¬ 
torii şi corpusculare ale materiei descrise în secţiunea 2. 

10 Acest tip de calcul este sugerat în D. Bohm, Causality and Chance 
in Modem Physics, Routledge & Kegan Paul, London, 1957, p. 163. 

11 f n secţiunea 8 vom vedea că timpul, ca şi spaţiul, poate fi înfăşurat 
în acest fel. 

12 Comparaţi cu ideea de subsistem, sistem şi supersistem sugerată în 
Bohm şi Hiley, op. cit. 

13 Această idee a fost deja sugerată într-un mod preliminar în capi¬ 
tolul 3. 

14 Vezi Karl Pribram, Languages of the Brain,G. Globus, et. al. (eds.), 
1971; Consciousness and the Brain, Plenum, New York, 1976. 

15 De ex., aşa cum s-a arătat în secţiunea 3, un aranjament liniar ordo¬ 
nat de picături poate fi înfăşurat împreună, astfel încît această ordi¬ 
ne mai este încă menţinută în mod subtil în întregul set de ansam¬ 
bluri de particule de tuş. 

16 Aşa cum s-a arătat în anexa la capitolul 6, algoritmul de bază al or¬ 
dinii implicite este mai degrabă o algebră decît analiza matematică. 

17 Pentru o discuţie mai detaliată, vezi D. Bohm, The Special Theory 
ofRelativity, Benjamin, New York, 1965, Appendix. 

18 Vezi Hâd. 

19 Această iluzie este în mod esenţial cea discutată în capitolele 1 şi 2, 
în care întregul existenţei este privit ca fiind constituit din frag¬ 
mente fundamental statice. 

20 în unele privinţe, această idee a unui fundal „inconştient" este ase¬ 
mănătoare cu cea a lui Freud. Totuşi, din punctul de vedere al lui 
Freud, inconştientul are un tip de conţinut precis definit şi limitat şi, 
astfel, nu este comparabil cu imensitatea fundalului pe care îl pro¬ 
punem noi. Poate că „sentimentul oceanic" al lui Freud ar fi cumva 
mai apropiat de cel din urmă decît ar fi noţiunea sa de inconştient. 

21 Acesta corespunde cerinţei din teoria cuantică ca electronii să ajun¬ 
gă dintr-o stare cuantică în alta fără a trece prin stări intermediare. 

